
Pratarmė 


Klimato kaita - didžiausias civilizacijos iššūkis Žemei ir jos gyvybei. Kova su 
klimato kaitos padariniais yra savotiška kova su mūsų pačių vartojimo ir 
elgesio įpročiais. Kad įvyktų pokyčių, būtinos kiekvieno iš mūsų pastangos! 
Bendri pasaulio valstybių susitarimai pasiekti 1992 metais Rio de Žaneire, 
1997 metais Kiote ir 2015 metais Paryžiuje. Paryžiaus susitarimas - sudėtin- 
giausia ir konkrečiais įsipareigojimais grįsta globali sutartis, kurios pasaulio 
valstybių lyderiai siekė net 20 metų. Susitarimas siunčia aiškų signalą visų 
šalių politikams, pramonininkams, investuotojams: intelektiniai ir inansiniai 
ištekliai turi būti nukreipti į inovacijas, klimatui ir aplinkai nekenkiantį, švarios 
energijos ir atsparių klimato kaitos pokyčiams technologijų diegimą. 
Pasaulio šalys pritarė ilgalaikio tikslo - iki šio šimtmečio vidurio pasiekti 
neutralų išmetamo anglies dioksido rodiklį - įgyvendinimui. 

Pagal Paryžiaus susitarimą Lietuva bendrai su Europos Sąjunga ir jos vals- 
tybėmis narėmis 2021-2030 metų laikotarpiu įsipareigojo mažiausiai 40 96 
sumažinti šiltnamio efektą sukeliančių dujų kiekį, palyginti su 1990 metais. 
Lietuva minėtą susitarimą įgyvendina vykdydama Europos Sąjungos klimato 
kaitos ir energetikos 2030 metų tikslų teisės aktus. Toks tikslas gali būti pa- 
siektas tik visų pramonės, mokslo institucijų ir nevyriausybinių organizacijų 
pastangomis plėtojant viešojo ir privataus sektoriaus partnerystę, būtiną 
inovatyviems aplinkosaugos sprendimams įgyvendinti, o kovą su klimato 
kaita pasitelkiant kaip galimybę ekoinovacijoms, konkurencingumui didinti, 
ekonominiam augimui skatinti ir naujoms darbo vietoms kurti. Be to, klima- 
to kaitos ir energetikos politika bei tikslai privalo būti nuosekliai traukiami 
įvisų Lietuvos ūkio sektorių plėtros programas. Klimato kaitos švelninimas 

ir prisitaikymas prie jos turi tapti pagrindu darnaus vystymosi darbotvarkės 
2030 metų tikslams ir uždaviniams įgyvendinti. 

Kiekvienas iš mūsų, prieš pirkdamas aplinkai kenkiantį niekutį ar dalyvau- 
damas taršioje pramogoje, turėtų pagalvoti: ar padariau viską, kad jausčiausi 
gerai dėl savo ir savo vaikų ateities? Ši Lietuvos mokslininkų ilgalaikiais 
tyrimais grįsta knyga, kurioje atsakoma į 100 aktualių klausimų apie klimato 
kaitą ir atsižvelgiama į Lietuvos ypatumus, turėtų mums pagelbėti. 

Aplinkos ministerija skiria lėšų šios knygos leidybai ir užtikrins, kad ji būtų 
knygynuose, aukštųjų mokyklų ir viešosiose bibliotekose. Tikiu, kad šis gausiai 
iliustruotas leidinys sudomins daug skaitytojų, supažindins juos su įvairiais 
klimato kaitos aspektais, suteiks naujų žinių, bus vertinga metodinė 
priemonė mokytojams ir dėstytojams. 


Aplinkos ministras 
Kęstutis NAVICKAS 

Santrumpos 


AEI - atsinaujinantieji energijos ištekliai 
AET (Actual Evapotranspiration) - faktinė evapotranspiracija 
ATLPS - apyvartinių taršos leidimų prekybos sistema 


BACC (Assessment of Climate Change for the Baltic Sea Basin) - Klimato kaitos įvertinimas 
Baltijos jūros baseine 


BVP - bendrasis vidaus produktas 


CDIAC (Carbon Dioxide Information Analysis Center) - Anglies dioksido informacijos 
ir analizės centras 


CMIP (Coupled Model Intercomparison Project) - Klimato modelių palyginimo projektas 

EK - Europos Komisija 

ES - Europos Sąjunga 

GCCA (Global Climate Change Alliance) - Pasaulinis klimato kaitos aljansas 

GISS (Godard Institute for Space Studies) - Godardo kosminių tyrimų institutas (JAV) 

Gt - gigatona (1 Gt yra 1 milijardas tonų) 

INPE (Instituto Nacional de Pesąuisas Espaciais) - Nacionalinis kosminių tyrimų institutas 
IPCC (Intergovernmental Panel on Climate Change) - Tarpvyriausybinė klimato kaitos komisija 


NCEI (National Centers for Environmental Information) - Nacionaliniai aplinkos 
informacijos centrai (JAV) 


NKKVPS - Nacionalinė klimato kaitos valdymo politikos strategija 


NOAA (National Oceanic and Atmospheric Administration) - Nacionalinė vandenynų 
ir atmosferos tyrimų administracija (JAV) 


NSIDC (National Snow and Ice Data Center) - Nacionalinis sniego ir ledo 
duomenų centras (JAV) 


NVO - nevyriausybinės organizacijos 
PAST - paukščių apsaugai svarbios teritorijos 
PET (Potential Evapotranspiration) - galima evapotranspiracija 


ppm, ppb - šiltnamio dujų koncentracija atmosferoje, išreiškiama milijoninėmis 
(angl. parts per million - ppm) arba milijardinėmis dalimis (angl. parts per billion - ppb). 
1 ppm reiškia 1 kubinį centimetrą (cm?) dujų kubiniame metre (m?) oro arba vieną 
tam tikrų dujų molekulę iš 1 000 000 visų esamų dujų molekulių 


RCP (Representative Concentration Pathway) - šiltnamio efektą sukeliančių dujų 
tipinės koncentracijos kelias 


SIDC (Solar Influences Data analysis Center) - Saulės poveikio duomenų centras 

ŠESD - šiltnamio efektą sukeliančios dujos (šiltnamio dujos) 

UCCRN (The Urban Climate Change Research Network) - Miestų klimato kaitos tinklas 

UNEP (United Nations Environment Programme) - Jungtinių Tautų Aplinkos apsaugos programa 


UNFCCC (United Nations Framework Convention on Climate Change) - Jungtinių Tautų 
Bendroji klimato kaitos konvencija (JTBKKK) 


USGS (United States Geological Survey) - Jungtinių Valstijų geologijos tarnyba 
WMO (World Meteorological Organization) - Pasaulinė meteorologijos organizacija 

100 klausimų apie klimato kaitą 


Klimato kaitos tyrimo 
metodai 


Kas tyrinėja klimatą 
ir jo kaitą? 


Faktas 
Klimatas niekada nebuvo ir nebus 
pastovus, jis nuolat kinta. 


Pirmiausia išsiaiškinkime, kas yra klimatas. Kaip teigia Pasaulinė meteorolo- 
gijos organizacija, klimatas - statistinių savybių visuma tokios sistemos, kuri 
susideda iš sąveikaujančių elementų (atmosferos, hidrosferos, kriosferos, sausumos 
paviršiaus ir biosferos), turinčių ilgus, bet baigtinius kaitos periodus. Šių sistemos 
elementų sąveikos rezultatas - klimato sąlygos Žemėje ar kokiame nors jos re- 
gione. 

Kokios nors teritorijos, pavyzdžiui, šalies, žemyno, platuminės juostos, klima- 
tas gali būti apibūdinamas kaip statistinių rodiklių, apibūdinančių orų sąlygas, 
visuma. Ji būdinga konkrečiam laikotarpiui - nuo kelerių metų iki tūkstantme- 
čių - ir priklauso nuo geografinės padėties, Saulės spinduliuotės bei jos persi- 
tvarkymų veikliajame Žemės paviršiaus sluoksnyje, atmosferos bei vandenynų 
cirkuliacijos ir su ja susijusios šilumos bei drėgmės apykaitos. 

Klimatą tiria klimatologai, o mokslas, tiriantis Žemės klimatą, jį lemiančius 
veiksnius, tipus ir kaitą, vadinamas klimatologija. 

Klimatologija, kaip ir meteorologija, nagrinėja daugybę klausimų, kuriuos 
tiria specialios klimatologijos šakos. Pavyzdžiui, klimato istoriją geologinėje 
praeityje tiria paleoklimatologija, klimatą modeliuoja ir prognozuoja dina- 
minė klimatologija. Klimato poveikį žmogaus organizmui ir ūkinei veiklai 
tiria taikomoji klimatologija ir įvairios jos kryptys - bioklimatologija, medi- 
cininė klimatologija, antropoklimatologija, agroklimatologija, statybų, trans- 
porto, rekreacinė klimatologija ir kitos. Informacija apie klimatą reikalinga 
sudarant strateginius ūkio plėtros planus, kuriant ilgalaikes orų prognozes. 
Klimatologinių tyrimų metodika priklauso nuo pradinių duomenų apie klima- 
tą pobūdžio. Geologinės praeities ir ankstesnių amžių (iki XVIII amžiaus) klima- 
tologiniai tyrimai remiasi netiesiogine informacija apie klimatą: geomorfologi- 
nių ir hidrologinių procesų pėdsakais, uolienų dūlėjimo produktais, iškastinių 
augalų ir gyvūnų liekanomis, deguonies izotopų tyrimais, archeologiniais duo- 
menimis, istorinėmis kronikomis ir kitais dalykais. 

Klimato kaitos tyrimo metodai 





Globali klimato stebėsenos sistema (WMO duomenimis) 


Dabar informacija apie klimato būklę gaunama atliekant meteorologinius ma- 
tavimus iš dirbtinių Žemės palydovų, taip pat - tūkstančiuose sausumos ir jū- 
rinių meteorologijos stočių, laivuose, lėktuvuose, aerologijos ir radiolokacijos 
stotyse. Visa tai sudaro Globalią klimato stebėsenos sistemą. 


Ar žinote, kad... 

m Terminą „klimatas“ pirmasis vartojo senovės graikų astronomas 
Hiparchas (190-150 m. pr. Kr.). „Klimatas“ kilęs iš graikų kalbos žodžio 
klima ir reiškia „polinkis“. Hiparcho laikais klimato skirtumai Žemėje buvo 
siejami su Saulės spindulių poslinkio kampu Žemės paviršiuje. 

m Lietuvoje klimato tyrimus atlieka Vilniaus universiteto Hidrologijos ir 
klimatologijos katedra, Gamtos tyrimų centras, Lietuvos energetikos 
instituto Hidrologijos laboratorija ir Lietuvos hidrometeorologijos 
tarnyba. 

m Klimato kaitai modeliuoti ir prognozuoti naudojami patys galingiausi 
pasaulio superkompiuteriai, jų greitis vertinamas petaflopais (1 petaflopas 
atitinka kvadrilijoną operacijų su slankiuoju kableliu per sekundę). 

100 klausimų apie klimato kaitą 


Kaip išmatuoti temperatūrą 
be termometro? 


Faktas 

Instrumentinių meteorologinių matavimų 

laikotarpis prasidėjo tik XVIII amžiuje, visų ankstesnių 
epochų klimatas tiriamas remiantis netiesioginiais 
informacijos šaltiniais. 


Netiesioginiai informacijos apie klimatą šaltiniai — tai nuosėdinių uolienų 
kompleksai ir dūlėjimo produktai, vandenyno lygio svyravimų pėdsakai kran- 
tuose, ežerų lygis ir nuosėdos, upių tinklo pėdsakai, pustomo smėlio kopos, 
iškastinių augalų ir gyvūnų liekanos (žiedadulkės, medžių rievės, koralai ir kita), le- 
dynai, magnetinių ašigalių vietos pokyčiai, archeologiniai duomenys, istorinės 
kronikos, metraščiai ir net literatūros kūriniai. 

Remiantis netiesioginiais informacijos šaltiniais, laikomasi prielaidos, kad kli- 
mato ir kitų gamtos procesų ryšiai buvo tokio pat pobūdžio kaip dabar. 
Norėdami atkurti buvusį klimatą mokslininkai lyg detektyvai turi atidžiai na- 
grinėti ir gretinti visus įmanomus duomenis. Pavyzdžiui, tundros augalų žieda- 
dulkės, randamos Lietuvos teritorijoje esančiose nuosėdinėse uolienose, kurių 
amžius 12 000 metų, leidžia manyti, kad klimatas tuomet buvo vėsesnis nei 
dabar, panašus į šiandieninės tundros klimatą. 

Šiltesniais periodais, tarpledynmečiais vidutinė globalioji temperatūra buvo 
panaši į dabartinę arba vienu dviem laipsniais Celsijaus aukštesnė, vandenynai 
apsemdavo per ledynmečius sausuma virtusias seklias žemynų pakrantes. 
Atliekant paleoklimatines rekonstrukcijas dažniausiai remiamasi nuosėdinių 
uolienų kompleksais, dengiančiais visą Žemės rutulį. Nuosėdinių uolienų klo- 
duose pagal klimato ypatybes skiriasi uolienų suirimas joms dūlėjant, dūlėjimo 
produktų pasiskirstymas ir jų rūšys. Pavyzdžiui, drėgno ir šilto klimato srityse, 
kuriose dūlėjimo procesas intensyvus, susidarė kvarcinio smėlio ir geležingo 
molio nuogulos, boksitų, anglies, dolomito, fosforitų ir geležies rūdos klodai, 
o sausame klimate nuosėdinių uolienų susidarymą lemia stipri Saulės spindu- 
liuotė, dideli paros temperatūros svyravimai, drėgmės trūkumas, menkas pa- 
viršinis ir gruntinis nuotėkis. Čia aptinkama tik skurdžios augalijos liekanų, bet 
gausu kalkių ir gipso, uolienų nuolaužos stambios, išlikę dūlėjimui neatsparių 
mineralų, būdingi vėjo supustyti dariniai - kopos, barchanai, liosai, randama 
geležies ir mangano oksidų. 

Vandens ir oro temperatūrą dar galima nustatyti tiriant stabiliųjų deguonies 
izotopų ('*O ir 'ŠO) santykį koralų skeletuose ir kriauklėse, randamose vandeny- 

no dugno nuosėdose. Šis metodas taip 
pat taikomas nustatant kritulių tempe- 
ratūrą formuojantis ledynams. 

Suradę kokių nors praeities klimato 
indikatorių (nuosėdinių uolienų kom- 
pleksų, augalų bei gyvūnų liekanų) paleo- 
klimatologai turi nustatyti, kuriam 
laikotarpiui jie priklauso. Dažniausiai 
uolienų ir mineralų, fosilijų ir archeo- 
loginių radinių amžius nustatomas 
pagal juose esančių radioaktyviųjų 
elementų ir jų skilimo produktų kiekį. 
Pastarųjų dviejų trijų tūkstantmečių 
klimato istorijos tyrėjai didelę reikšmę 
teikia istoriniams šaltiniams, kuriuose 
gausu unikalios ir gana tikslios infor- 
macijos apie klimato sąlygų pokyčius: 
pirmiausia apie ekstremalius meteo- 
rologinius reiškinius - audras, sausras 


R = arnas 4 Ir potvynius, šiltas ar ypač speiguotas 
: > p A a is 2 i v 1YV- 
A niai KS P D žiemas, ankstyvus ir vėlyvus šalčius, — 
Nuosėdinių uolienų klodai Tenerifės sukėlusius ekonomikos nuosmukį ar 
saloje (Martyno Grašio nuotrauka) nusinešusius daug žmonių gyvybių. 


Ar žinote, kad... 

m Prieš 18 000 metų Žemės klimatas buvo keliais laipsniais šaltesnis 
nei dabar. Didžiulius Europos ir Šiaurės Amerikos plotus dengė kelių 
kilometrų storio ledynai, o vandenyno lygis buvo maždaug 100 m 
žemesnis nei dabar. 

m Per pastaruosius 2,5 mln. metų Šiaurės pusrutulyje būta net dešimt 
ledynmečių. 

m Metinio medžių prieaugio rievės, jų storis ir tankis padeda apytikriai 
nustatyti medžio vegetacijos laikotarpio temperatūrą, kritulių kiekį, 
atmosferos cirkuliacijos pobūdį per pastaruosius 1000-10 000 metų. 

m Remiantis botaniniais indikatoriais įmanoma rekonstruoti net 
debesuotumo rodiklius, nes apšviestumas lemia ne tik augalų įvairovę, 
bet ir jų struktūrą. 

100 klausimų apie klimato kaitą 


Ką galima rasti ledynų 
„archyvuose“? 


Faktas 

Sausumos ledynai formuojasi ant apatinių sniego 
sluoksnių laipsniškai kaupiantis viršutiniams, 
todėl vertikaliai išgręžtame ledo kerne matomi 
per daugelį metų susikaupusio ledo sluoksniai. 


Grenlandijos ir Antarktidos ledynuose gręžinių gylis siekia daugiau kaip 3 ki- 
lometrus. Iš tokio gylio ištraukti ledo kernai gali būti susidarę prieš kelis šimtus 
tūkstančių metų (nelygu kiek sniego iškrinta per metus ir kada jis pradėjo kauptis). 
Ledo sluoksniuose, kaip ir medžio rievėse, fiksuojama Žemės klimato raida, o 
tokia informacija daug senesnė ir išsamesnė. 

Lede galima rasti informacijos apie atmosferos sudėtį, temperatūrą, vėjo greitį, 
vulkanizmą, Saulės aktyvumą, miškų gaisrus ir daug kitų rodiklių. Ledo ker- 
nų tyrimai parodė, kad šiltais laikotarpiais atmosferoje padidėdavo anglies di- 
oksido (CO,), metano (CH,) ir azoto suboksido (N,O) koncentracija, manoma, 
labiausiai dėl intensyvios ugnikalnių veiklos. Taigi temperatūros svyravimus 
geologinėje praeityje galėjo lemti nevienodo stiprumo šiltnamio efektas. Re- 
miantis ledynų informacija nustatyta, kad šiuo metu atmosferoje esanti CO, 
koncentracija (0,04 96) yra pati didžiausia per pastaruosius 800 000 metų. 
Gręžiniai daromi ir kalnų ledynuose - Alpių, Aliaskos, Andų, Himalajų, Ki- 
limandžaro ir kituose. Iš kalnų ledynų nusileidimo lygio papildomai galima 
nustatyti sniego linijos aukštį ir kritulių kiekį. 

Duomenų laikotarpis priklauso nuo gylio, iš kurio paimtas ledo kernas, ir gali 
būti nuo kelerių metų iki 800 000 metų. Konkretaus laikotarpio tikslumas (kokį 
trumpiausią laiko tarpą atitinka ledo sluoksneliai) priklauso nuo metinių sniego 
kritulių kiekio ir mažėja einant gilyn į senesnius laikotarpius, nes apatiniuo- 


Ledo kernųy oro burbu- 
liukuose užkonservuoti 
atmosferos, buvusios ledo 
susidarymo metu, pavyz- 
džiai. Oro burbuliukai 
sudaro apie 10 90 ledo 
kerno tūrio (British Antarctic 


Survey nuotrauka) 

Ledo gręžimas Makmerdo stotyje Antarktidoje (Dougo Andersono nuotrauka) 


se sluoksniuose ledas suslegiamas gulančių ant viršaus. Viršutiniai ledo kerno 
sluoksniai sutampa su vieneriais metais, kartais sezonu, gilesnių ledo sluoksnių 
metų tikslumu nustatyti jau neįmanoma. 

Tiriant stabiliųjų deguonies izotopų (“O ir '*0) santykį lede galima nustatyti, 
kokia buvo kritulių ir oro temperatūra formuojantis ledynams. Metodo tiks- 
lumas +/-2 “C. Pastaraisiais metais rekonstruojant paleotemperatūrą pradėta 
taikyti stabiliųjų vandenilio izotopų H ir “H (vadinamoji deuterio, arba sunkiojo 
vandenilio) analizė ir kitos panašios metodikos. 


Ar žinote, kad... 
m Antarktidos ledyno didžiausias storis 4700 m, Grenlandijos — 
3500 metrų. 
m Antarktidos ledyne giliausi gręžiniai siekia 3405 m ir 3623 m, 
iš jų ištraukti net 800 000 metų amžiaus ledo kernai. 
m Grenlandijos ledyne giliausias gręžinys yra 3085 m, iš jo paimto 
ledo kerno amžius siekia 128 500 metų. 
m Lede randamos vulkanų dulkės padeda nustatyti vėjo greitį ir kryptį, 
aukšto ir žemo atmosferos slėgio sričių išsidėstymą. 

100 klausimų apie klimato kaitą 


Kokios klimato istorijos paslaptys 
slypi pelkėse? 


Faktas 

Pasaulio pelkėse sukaupta 550 Gt anglies. 

Čia jos dvigubai daugiau nei miškuose ir trigubai 
daugiau nei atmosferoje. 


Ko gero niekur kitur nerasime tiek daug informacijos apie kelių ar keliolikos pas- 
tarųjų tūkstantmečių klimatą kaip pelkėse. Informacijos teikia tiek storas durpių 
sluoksnis, tiek durpėse palaidoti seniai augusių medžių kamienai. Durpynai ran- 
dami mažiausiai 175 šalyse. Jie užima apie 4 mln. km“ plotą, arba 3 90 pasaulio 
sausumos. Lietuvos durpynai šiuo metu užima —10 96 šalies teritorijos. 

Durpės - organinė nuosėdinė uoliena, kuri susidaro iš pelkių augalijos lieka- 
nų (kerpių, meldų, kiminų ir kitų). Kai augalai miršta, jie pamažu suyra. Tačiau 
anaerobinėmis sąlygomis irimas labai sulėtėja ir pradeda formuotis durpių 
sluoksnis. Per metus susidaro vidutiniškai apie 1 mm storio durpių sluoksnis. 
Vadinasi, dešimties metrų storymė susiformuoja per 10 tūkstančių metų. Kuo 
storesnis durpių sluoksnis, tuo senesnė pelkė. 

Kiekvienas durpių sluoksnio milimetras gali suteikti daug žinių apie praeities kli- 
matą. Tuo tikslu specialiu įrenginiu paimamas kolonėlės pavidalo durpių klodo 
pavyzdys, kuris pjaustomas į smulkias dalis, nustatomas jų amžius, analizuoja- 
ma durpių sudėtis ir jų augimo greitis. Organinės medžiagos amžius dažniausiai 
nustatomas naudojant radiokarboninį datavimo metodą, kuris pagrįstas radio- 
aktyviosios anglies "“C kiekio nustatymu. Gyvas organizmas kaupia tiek radioak- 
tyviosios anglies "“C, tiek ir stabilų anglies '*C izotopą. Po augalo mirties radio- 
aktyviosios anglies "*C kiekis dėl jos skilimo mažėja. Pagal šių anglies izotopų 
kiekio santykį sprendžiama apie organinės medžiagos amžių. 

Durpių sluoksnio didėjimo greitis labai susijęs su temperatūros ir kritulių re- 
žimu. Jei vegetacijos periodas yra vėsus ir drėgnas, durpių storymė didėja grei- 
čiau, o šiltesniais ir sausesniais laikotarpiais ji didėja lėčiau. 

Medžių augimas durpynuose labiausiai priklauso nuo gruntinio vandens lygio 
svyravimų. Jei sausas laikotarpis užsitęsia, vandens lygis krinta, ir pelkė prade- 
da apaugti mišku. Esant aukštam vandens lygiui, šaknų sistema gauna mažiau 
deguonies ir maisto medžiagų, todėl pelkėje augantis miškas pradeda nykti. 
Daug informacijos teikia durpių sluoksnyje randamos žiedadulkės ir sporos, 
kurios išsilaiko daug geriau nei kitos augalų dalys. Svarbu tai, kad žiedadulkės 
atspindi ne tik pelkės augalijos, bet ir jos apylinkėse augusių miškų sudėtį. Pa- 
vyzdžiui, durpėse vyraujančios beržų ar pušų žiedadulkės rodo vėsesnes klima- 
to sąlygas (priešingai nei ąžuolų, uosių ar lazdynų žiedadulkės). 

Mūšos tyrelio aukštapelkė Joniškio rajone (Arūno Bukančio nuotrauka) 


Dar vienas praeities klimato indikatorius yra pelkėse augusių medžių kamienai, 
kurie nesuirę išlieka kelis tūkstančius metų. Jie taip pat datuojami naudojant 
radiokarboninį datavimo metodą. Kiekvienais metais medis suformuoja rievę, 
kurios plotis - taip pat ir jos medienos tankis - daug priklauso nuo tų metų 
klimato sąlygų. Šiltais ir sausais metais formuojasi platesnė rievė nei vėsiais. Jei 
žiedadulkių teikiama informacija leidžia mums išskirti ilgus klimato ciklus, tai 
medžių kamienai pateikia daug detalesnės informacijos apie trumpalaikius kli- 
mato svyravimus. Medžių rievėse galima išskaityti tiek ženklus, paliktus praeities 
klimato ekstremumų, pavyzdžiui, sausrų, tiek ir miške siautusių gaisrų pėdsakus. 
Pastaraisiais šimtmečiais pelkių hidrologinį režimą ir jų augaliją vis labiau le- 
mia žmogaus ūkinė veikla. Durpynai buvo sausinami ir eksploatuojami, todėl 
tampa vis sunkiau atskirti klimato ir žmogaus jiems daromą poveikį. 

Būtina paminėti, kad pelkės ne tik atskleidžia praeities klimato paslaptis, bet 
ir pačios veikia klimatą ir jį keičia. Sausinant pelkes vidutinio klimato juostoje 
ar tirpstant amžinajam įšalui poliarinėse srityse, vis daugiau anglies patenka į 
atmosferą. Tai vienas svarbiausių veiksnių, kurie stiprina šiltnamio efektą. 


Ar žinote, kad... 

m Didžiausios pasaulyje yra Vakarų Sibire esančios pelkės. Jų užimamas 
plotas didesnis nei 1 milijonas kvadratinių kilometrų. 

m Europoje pelkės užima apie 500 tūkstančių kvadratinių kilometrų. 

m Pelkės veikia kaip biologinis filtras ir labai pagerina viso paviršinio 
gėlo vandens kokybę. 

100 klausimų apie klimato kaitą 


Kaip klimato kaita atrodo 
iš kosmoso? 


Faktas 

Nuotoliniai tyrimai naudojant palydovus suteikė naujų 
galimybių pažinti mūsų planetos klimatą ir atmosferoje, 
vandenyne bei sausumoje vykstančius procesus. 


Vienas didžiausių palydovinių duomenų privalumas - nenutrūkstamai gau- 
namas ir pastoviai atnaujinamas visą Žemės rutulį apimantis klimatinės in- 
formacijos srautas. Dabar mūsų planetą nuolat stebi poliarine (dažniausiai apie 
850 km aukštyje) ir geostacionaria (-36 000 km aukštyje) orbita skriejantys Eu- 
ropos Sąjungos (ESA, EUMETSAT), Japonijos (JMA), JAV (NASA, NOAA), Kinijos 
(CMA), Rusijos (ROSCOSMOS) ir kitų šalių palydovai, teikiantys meteorologinę 
informaciją. Nereguliarius specializuotus klimato sistemos tyrimus atlieka kiti 
palydovai, skriejantys kelių šimtų kilometrų aukštyje. 
1992 metais, bendradarbiaujant Pasaulinei meteorologijos ir kitoms pasauli- 
nėms organizacijoms, buvo sukurta Globali klimato stebėsenos sistema (GCOS), 
kurios tikslas yra teikti išsamią informaciją apie atmosferoje, hidrosferoje, li- 
tosferoje ir kriosferoje vykstančius procesus. Iš 50 GCOS pasiūlytų svarbiausių 
klimato sistemos elementų 26 remiasi palydovinių matavimų duomenimis. 
Pirmasis nuotoliniu būdu gautas Žemės vaizdas — 1957 metais iš TSRS pa- 
lydovo „Sputnik 1“, o specializuoti meteorologiniai poliarine (1960 metais) ir 
geostacionaria (1966 metais) orbita skriejantys meteorologiniai palydovai buvo 
paleisti JAV. Tačiau tik nuo XX amžiaus devintojo dešimtmečio palydovų duo- 
menys pradėti plačiai naudoti klimato kaitos tyrimams. Dabartinė palydovinė 
informacija leidžia įvertinti oro temperatūros, sniego ir ledo dangos, Pasaulinio 
vandenyno lygio, Saulės spinduliuotės, aerozolio, debesų dangos, vandens garų 
ir kritulių pokyčių tendencijas. Kuo daugiau įvairių sričių geba aprėpti nuotoli- 
niai tyrimai, tuo plačiau jų duomenys taikomi ne tik dabartinei klimato situaci- 
jai įvertinti, bet ir ateities klimato prognozėms sudaryti. Štai keletas pavyzdžių, 
kaip klimato kaita atrodo iš kosmoso: 

m Skirtingais palydovinių matavimų duomenimis, apatinė atmosferos dalis 
(troposfera) nuo 1979 iki 2012 metų šilo 0,11-0,14 *C per dešimtmetį. 

m Vandens paviršiaus temperatūra, kuri tiesiogiai susijusi su tarp atmosferos 
ir vandenyno perduotos šilumos kiekiu, per 1984-2006 metus vidutiniškai 
padidėjo 0,28 *C. 

m Remiantis nuotoliniais ir stacionarių matavimų duomenimis, nuo 1992 iki 
2015 metų Pasaulinio vandenyno lygis vidutiniškai kilo po 3,2 mm per 
metus. 

Meteorologinių palydovų, priklausančių Globaliai klimato stebėsenos sistemai, schema 
(WMO duomenimis) 


m Per 1970-2010 metus Šiaurės pusrutulyje kas dešimtmetį 0,8 mln. km? ma- 
žėjo kovo-balandžio mėnesiais sniegu padengto žemės paviršiaus plotas. 

m Grenlandijos ledo skydas per metus vidutiniškai netenka apie 300 Gt ledo. 
Palydoviniai duomenys vis plačiau naudojami klimato kaitos tyrimuose. Vie- 
nas naujausių nuotolinių vaizdų panaudojimo pavyzdžių yra Europos Sąjungos 
finansuojama programa „Copernicus“, kurios pagrindinis tikslas - naudojant 
palydovinius ir antžeminius matavimų duomenis stebėti Žemės aplinką. Pa- 
gal šią programą nuo 2014 metų pradėta Europos kosmoso agentūros (ESA) 
ir EUMETSAT koordinuojamų poliarinių palydovų misija „Sentinel“. Visi paly- 
doviniai duomenys nemokami ir kiekvienam vartotojui prieinami programos 
tinklalapyje šiuo adresu: copernicus.eu/main/climate-change. 


Ar žinote, kad... 

m Virš Lietuvos tos pačios vietos ir tuo pačiu laiku poliarine orbita skrie- 
jantys meteorologiniai palydovai praskrenda du kartus per parą. 

m Šiuo metu yra daugiau kaip 160 aktyvių ar iš dalies veikiančių palydovų, 
kurie teikia informaciją apie klimatą, be to, jų nuolat daugėja. 

m Meteorologiniai palydovai, nors ir labai brangūs, bet reikalingi - 
nauja NOAA palydovų GOES-R serija iki 2035 metų kainuos 
11 mlrd. JAV dolerių. 

100 klausimų apie klimato kaitą 


Ar visa informacija apie klimato 
kaitą patikima? 


Faktas 

97 96 pasaulio klimatologų sutaria, kad Žemės klimato 
ir šiltėjimo pokyčius lemia Žmogaus ūkinė veikla, 

o žinomiausios pasaulinės mokslo organizacijos 

yra paskelbusios oficialius pareiškimus, patvirtinančius 
šią nuostatą. 


Neabejotina, kad mūsų dienomis pats populiariausias informacijos apie klima- 
to kaitą šaltinis yra internetas. Jame yra begalinis tokios informacijos kiekis. 
Nors mokslininkai neabejoja klimato kaitos faktu, didžioji informacijos apie 
šį reiškinį dalis, esanti internete, nėra visiškai patikima arba net prieštarauja 
mokslininkų nuomonei. Viena iš priežasčių yra ta, kad informacija internete 
nėra kontroliuojama - visi gali publikuoti ką tinkami. Tikriausiai pats patiki- 
miausias informacijos šaltinis yra publikacijos moksliniuose žurnaluose, kurie 
recenzuojami mokslininkų ekspertų. Tačiau ši informacija ne taip lengvai pa- 
siekiama ir dažnai būna sunkiai suprantama vartotojui nespecialistui. Norint 
nepasiklysti informacijos džiunglėse siūloma vadovautis penkiais žingsniais, 
padėsiančiais gauti patikimos informacijos apie klimato kaitą: 

m Supraskite klimato kaitos esmę. Dabar populiariausia vartoti terminą „pa- 
saulinis atšilimas“. Vis dėlto mokslininkai linkę vartoti bendresnį terminą 
„klimato kaita“, nes Žemėje vykstantys procesai gali lemti ne tik šiltėjimą, 
bet ir šaltėjimą. 

m Laikykitės mokslinės pozicijos. Visada klauskite ir analizuokite, ar pateikti 
taktai yra objektyvūs. Preciziškai vertinkite informaciją pateikiančius šalti- 
nius ir jų atstovaujamą poziciją. 

m Naudokitės internetu protingai. Ieškokite tik patikimų šaltinių, kurie patei- 
kia moksliškai pagrįstą ir dabartinę situaciją atspindinčią informaciją. 

m Vertinkite informaciją. Naudokitės jau paruošta informacija tų, kurie api- 
bendrindami didelius pradinės informacijos kiekius skyrė daug laiko. 

m Pasižymėkite savo mėgstamus interneto puslapius. Nuolat gaukite naujausią 
informaciją apie klimato kaitą. 

Kalbant apie patikimus klimato kaitą apibūdinančius informacijos šaltinius, 

pirmiausia reikia paminėti Tarpvyriausybinę klimato kaitos komisiją (IPCC). 

Kas 6 metus skelbiamos šios komisijos ataskaitos (naujausia 2013-2014 metų), 

kuriose apibendrinami naujausi klimato kaitos tyrimų rezultatai (žr. 96 klausi- 

mą). Kiti patikimą informaciją apie klimato kaitą teikiantys šaltiniai yra Pasau- 
linė meteorologijos organizacija (žr. www.wmo.int/), Jungtinių Tautų Aplinkos 

Sutarimas —>> 


Klimato kaitos tyrimo metodai 





Didelis sutarimas Didelis sutarimas Didelis sutarimas 





Ribotas aiškumas Vidutinis aiškumas Didelis aiškumas 
Vidutinis sutarimas Vidutinis sutarimas Vidutinis sutarimas 
Ribotas aiškumas Vidutinis aiškumas Didelis aiškumas 





Menkas sutarimas Menkas sutarimas Menkas sutarimas 


Ribotas aiškumas Vidutinis aiškumas Didelis aiškumas 

















Aiškumas (tipas, kiekybė, kokybė, derėjimas) —>-— 


IPCC naudojama mokslininkų sutarimo ir faktų aiškinimo bei patikimumo schema, 
skirta klimato kaitai įvertinti (pagal Mastrandrea ir kt., 2010) 


apsaugos programa (žr. www.unep.org/climatechange/), Pasaulinė klimato tyrimų 
programa (žr. www.wcrp-climate.org), JAV globalios kaitos tyrimų programa 
(žr. www.globalchange.gov/), Nacionalinė aeronautikos ir kosmoso administra- 
cija (žr. climate.nasa.gov/), Europos aplinkos agentūra (žr. www.eea.europa.eu/), 
Europos klimato kaitos programa (žr. ec.europa.eu/clima/). 

Lietuvių kalba naujausios oficialios informacijos apie klimato kaitą galima ras- 
ti LR Aplinkos ministerijos (www.am.lt), Aplinkos apsaugos agentūros (klimatas. 
gamta.lt/), Lietuvos hidrometeorologijos tarnybos (www.meteo.lt) ir Europos 
aplinkos agentūros (www.eea.europa.eu/lt) tinklalapiuose. 


Ar žinote, kad... 

m Google paieškos sistemoje aptinkama gerokai daugiau kaip 100 mln. 
rezultatų, atitinkančių anglišką užklausą c/imate change. 

m Ieškant informacijos apie klimato kaitą įvairiomis pasaulio kalbomis, 
dažniausias pirmiausia rodomas paieškos rezultatas yra Wikipedia 
puslapis. 

m BalticClimate Toolkit priemonių rinkinys, parengtas net 14-a Baltijos 
jūros regionų kalbų, yra skirtas praktiškai įgyvendinti klimato kaitos 
priemones. 

100 klausimų apie klimato kaitą 


Klimato kaita geologinėje 
praeityje ir istoriniu 
laikotarpiu 


Jeigu geologinėje praeityje 
buvo šilčiau, ar verta jaudintis 
dėl dabartinio atšilimo? 


Faktas 

Prieš 250 mln. metų vidutinė temperatūra Žemėje buvo 
apie 25 “C. Vėliau, maždaug prieš 140-90 mln. metų, 
klimatas buvo atvėsęs iki 15 *C, po to vėl atšilo iki 22 *“C, 
o prieš 3,5 mln. metų prasidėjo naujas atšalimas. 


Žemės klimatas visą laiką keitėsi. Vien per pastaruosius 650 000 metų būta 
septynių ledynmečių ir tarpledynmečių ciklų. Daugelį jų sukėlė cikliški Žemės 
orbitos pasikeitimai, nemažą poveikį darė atmosferos cheminės sudėties poky- 
čiai, ugnikalnių veikla, o mūsų planetą pasiekianti Saulės energija per tą laiką 
keitėsi nežymiai. 

Dabartinė globalioji oro temperatūra yra aukštesnė nei bet kada per pastarą- 
jį tūkstantmetį. XX-XXI amžiais klimato atšilimas negali būti paaiškinamas 
jokiomis astronominėmis ar geologinėmis priežastimis. Žinoma, gali atrodyti, 
kad dabartinis atšilimas ilgesnėje, kokių 4 mln. metų, laiko skalėje yra tiesiog 
įprastas klimato kaitos reiškinys. 

Kai kurie šiuolaikinės klimato kaitos aspektai iš tikrųjų įprasti, bet yra ir išskir- 
tinių. Svarbiausias iš jų - atsirado naujų klimatą kaitą lemiančių veiksnių. Dar 
iki XVIII amžiaus vidurio klimato kaitą lėmė tik natūralūs veiksniai (plačiau 
apie juos - 4 dalyje), o vėliau didėjo žmogaus veiklos įtaka. 

Pradžioje žmogus keitė tik sausumos paviršių - kirto miškus (žr. 30 klausimą), 
sausino pelkes, naikino natūralias pievas. Jų vietą užėmė žemės ūkio pasėliai, 
miestai ir urbanizuotos teritorijos. Visa tai pakeitė Saulės spinduliuotės sugertį 
ir paviršiaus temperatūrą, garavimo ir kitus drėgmės apykaitos procesus. Dau- 
gėjant gyventojų šių procesų mastai nuolat didėja. 

Negana to, XVIII amžiuje ėmė sparčiai plėtotis pramonė, vis daugiau sudegi- 
nama iškastinio kuro, todėl ėmė sparčiai keistis atmosferos cheminė sudėtis. 
2015 metais CO, koncentracija atmosferoje perkopė 400 ppm. Tokio didelio ir 
tokio spartaus koncentracijos didėjimo nebuvo per pastaruosius 800 000 metų. 

Klimato kaita geologinėje praeityje ir istoriniu laikotarpiu 


XX amžiaus pradžioje CO, kon- 
centracija dar buvo 290 ppm. To- 
dėl simboliškai visą 4,5 mlrd. metų 
Žemės istoriją galima suskirstyti 
į dvi epochas: ikiindustrinę iki 
1750 metų ir industrinę. 

Norint palyginti šių dviejų epo- 
chų klimato kaitą, pirmiausia bū- 
tina atskirti laiko skales ir klima- 
to kaitos priežastis. Klimato kaita 
per milijonus metų gali būti daug 
ryškesnė ir jos priežastys kitokios, 
pavyzdžiui, žemynų dreifas, kal- 
nodara, palyginti su klimato po- 
kyčiais šimtametėje laiko skalėje. 
Industrinėje epochoje svarbiau- 
siais klimato kaitos veiksniais tapo 
su žmogaus veikla susijusios ŠESD 
koncentracijos didėjimas atmoste- 
roje ir žemėnaudos keitimas. Vieti- 
niai klimato svyravimai neturi būti 
painiojami su globaliais pokyčiais. 
Vietiniai, arba regioniniai, klimato 
pokyčiai dažnai buvo ir yra daug 


Taip žmogus keičia klimatą 
(„Pixabay“ nuotraukos) didesni nei globalūs, nes vietiniai 


veiksniai, pavyzdžiui, Pasaulinio vandenyno arba atmosferos cirkuliacijos 
pokyčiai, gali sukelti labai staigių klimato anomalijų. Be to, lyginant klimato 
parametrus reikėtų nepainioti absoliučios jų vertės ir pokyčio greičio. Dideli 
klimato pokyčiai vyko ir praeityje, tačiau nėra jokių įrodymų, kad tai vyko 
sparčiau nei dabartinis atšilimas. 

Pastaraisiais dešimtmečiais klimato kaita vis akivaizdesnė. Ji jau kelia grėsmę 
gamtai, žmonių sveikatai, ūkinei veiklai ir pasaulio ekonomikos plėtrai. Moks- 
liniai duomenys rodo, kad, jei klimatas XXI amžiuje atšils dar 2 *C, gali kilti 
rizika, jog padariniai bus katastrofiški. Pasaulinis klimato atšilimas jau sukėlė 
stichišką ir nevaldomą klimato kaitą. Žmogui ir ekosistemoms iškilo pavojus 
prarasti gebėjimą prisitaikyti prie šių klimato pokyčių. 


Ar žinote, kad... 

m Prasidėjus dabartiniam tarpledynmečiui (maždaug prieš 15 000 metų) 
CO,koncentracija per 5000 metų padidėjo 80 ppm (nuo 180 iki 260 ppm), 
tiek pat (nuo 290 iki 370 ppm) ji padidėjo vien XX amžiuje. 

m Daugiau kaip 50 90 sausumos paviršiaus jau yra pakeista Žmogaus. 

100 klausimų apie klimato kaitą 


Kaip keitėsi atmosferos 
sudėtis? 


Faktas ž 
Kai susiformavo Zemės planeta, atmosferoje deguonies 
nebuvo, jo ėmė rastis tik prieš 2,5-3,0 mlrd. metų. 


Atmosferos sudėtis per visą Žemės gyvavimo istoriją smarkiai keitėsi, kartu 
keitėsi ir klimatas. Prieš 4,2 mlrd. metų susidarė vandenilio ir helio pirminė 
atmosfera, bet prieš 3,5 mlrd. metų ji išsisklaidė. Tada lavos degazacija ir ugni- 
kalniai iš vandens garų, anglies dioksido (CO,), metano (CH), amoniako (NH;), 
azoto, sieros dioksido (SO,), vandenilio, vandenilio sulfido (H,S), vandenilio 
chlorido (HCI) ir kitų dujų suformavo antros kartos atmosferą. Tokia atmos- 
feros sudėtis ir maždaug tūkstantį kartų mažesnė masė, palyginti su dabartine, 
lėmė spindulinės pusiausvyros temperatūrą. Sugertosios ir išspinduliuotosios 
spinduliuotės kiekiai per parą buvo lygūs. 

Per pirmuosius du milijardus Žemės egzistavimo metų dėl aktyvaus vulkaniz- 
mo sparčiai kaupėsi CO, ir vandens garai - stiprėjo šiltnamio efektas. Didėjant 
atmosferos masei ir slėgiui prasidėjo vandens garų kondensacija ir ėmė for- 
muotis vandenynai. Prieš 2,5-3,0 mlrd. metų dumbliai pradėjo vykdyti foto- 
sintezę - ėmė formuotis trečios kartos - deguonies atmosfera, o CO, ėmė tirpti 
vandenynuose ir virsti klintimis. 

Kambro ir ordoviko periodais, maždaug prieš 500 mln. metų, deguonies jau 
buvo 1 90 dabartinio kiekio. Dar po 100 mln. metų, devono periode, susidarė 
toks ozono (O,) kiekis, kad gyvybė jau galėjo persikelti ir į sausumą. Atsirado 
pirmieji augalai, dvikvapės žuvys, stegocefalai!. 

Nustatyta, kad atmosferoje CO, koncentracija per pastaruosius 550 mln. metų 
mažėjo nuo 5000 ppm (tuomet temperatūra Žemėje buvo 9-10 *C aukštesnė už da- 
bartinę) iki 180-300 ppm, o XX amžiuje vėl sparčiai ėmė didėti. Pagal ledynų 
kernus nustatyta, kad dabartinė CO, ir CH, koncentracija yra pati didžiausia 
per pastaruosius 800 000 metų (žr. pav., taip pat 3 ir 7 klausimus). 

Didžiausią poveikį klimatui darė ir daro šiltnamio efektą (žr. 29 klausimą) su- 
keliančios dujos ir priemaišos: vandens garai, CO,, O, N,O, CH, aerozolio 
dalelės. Jų koncentracija atmosferoje nuolat kinta. XX amžiaus viduryje dėl 
žmogaus veiklos šis sąrašas dar pasipildė sieros heksafluoridu (SF), hidrofluor- 
angliavandeniliais (HFC), perfluorangliavandeniliais (PFC), chlorfluoranglia- 
vandeniliais (CFC) ir kitomis dujomis. Šių dujų, išskyrus CFC, koncentracija 
atmosferoje pastaraisiais dešimtmečiais sparčiai didėja. Atmosferoje daugė- 


! Iškastiniai varliagyviai Stegocephalia, gyvenę nuo devono iki triaso. 

Klimato kaita geologinėje praeityje ir istoriniu laikotarpiu 

Tūkstančiai metų į praeitį 


CO, (mėlyna kreivė) ir CH, (raudona kreivė) koncentracijos atmosferoje bei oro tempera- 
tūros (juoda kreivė) kaita per pastaruosius 800 000 metų pagal Antarktidos ledyno kerno 
EPICA Dome C rezultatus. Dujų koncentracija pateikta ppm ir pb. Paveikslo dešinėje vir- 
šuje pateikta 2016 metų CH,ir CO,koncentracija (1843 ppb ir 403 ppm) (NSIDC duomenimis) 


ja ir troposferinio ozono, jo koncentracija pramoniniuose regionuose siekia 
100 ppb ir daugiau. 

Net ir švariame ore dabartinės atmosferos galima aptikti daug cheminių jun- 
ginių. Sausame ore daugiausia yra azoto (N,) ir deguonies (O,) - atitinkamai 
78,08 90 ir 20,95 96 tūrio. Dar beveik procentą (0,93 96) sudaro argonas (Ar). 
Kitos dujos sudaro 0,04 96: tai neonas (Ne), helis (He), metanas (CH,), kriptonas 
(Kr), vandenilis (H,), CO,, anglies monoksidas (CO), ozonas (O;), sieros dioksi- 
das (SO,), azoto dioksidas (NO,) ir kitos. Joms tenkanti tūrio dalis matuojama 
tūkstantosiomis ir milijonosiomis procento dalimis, bet tai jokiu būdu nereiš- 
kia, kad jų svarba irgi labai maža. Kai ore yra vandens garų (jų gali būti net iki 4 96 
tūrio vienetų), kitų dujinių komponentų proporcingai sumažėja. Tokia beveik 
vienoda atmosferos cheminė sudėtis yra iki 90-100 km aukščio, tik maždaug 
25-30 km aukštyje padaugėja ozono. 


Ar žinote, kad... 

m Trys ketvirtadaliai atmosferos masės yra troposferoje, kurios storis nuo 
8 km poliarinėse srityse iki 17 km ties pusiauju. 

m Per pastaruosius 800 000 metų (iki XVIII amžiaus vidurio) CO, koncentracija 
svyravo nuo 180 ppm ledynmečiais iki 300 ppm tarpledynmečiais. 

m XXI amžiaus antrajame dešimtmetyje, palyginti su ikiindustrine epocha 
(iki 1750 metų), CO, koncentracija atmosferoje yra didesnė 45 946, 
CH,-157 90, o N,O - 22 44. 

100 klausimų apie klimato kaitą 


Kas įvyko 
prieš 8200 metų? 


Faktas 
Prieš 8200 metų prasidėjo staigus klimato atšalimas, 
įvairiuose pasaulio regionuose trukęs 200-400 metų. 


Šis klimato atšalimas nustatytas remiantis Grenlandijos ledyno kerno, paleo- 
botaninių, koralinių rifų ir nuosėdinių uolienų tyrimų duomenimis. Labiau- 
siai temperatūra nukrito Šiaurės Atlante ir Šiaurės Europoje (Grenlandijoje 
temperatūra per 20 metų nukrito apie 3,3 *C), bet klimatas atvėso arba tapo saus- 
ringas ir kituose pasaulio regionuose. Atšalimas įsiterpė į šiltą holoceno kli- 
matinio optimumo laikotarpį (prieš 5000-9000 metų) ir buvo švelnesnis negu 
jaunesniojo driaso atšalimas (prieš 11 700-12 900 metų), bet stipresnis nei Ma- 
žojo ledynmečio laikotarpiu (XIV-XIX amžiuje) ir padarė didelę įtaką neolito 
epochos kultūros raidai. 

Atšalimą sukėlė greitai tirpstantis Lorantidų ledynas Šiaurės Amerikoje. Maž- 
daug prieš 8200-8300 metų greitai tirpdamas ledynas pradėjo skilinėti, mil- 
žiniški vandens srautai iš prieledyninio Agasiso ežero, kuris telkšojo į pietus 
nuo dabartinės Hadsono įlankos, dviem srautais plūstelėjo į Atlanto vandeny- 
ną. Vienas plūdo į Labradoro jūrą, kitas - į Meksikos įlanką. Ėmė staigiai, po 
4-5 cm per metus, kilti Pasaulinio vandenyno lygis. Mažiau nei per 100 metų į 
Šiaurės Atlantą galėjo patekti apie 180 000 km? gėlo ledyno tirpsmo vandens - 
vandenyno lygis pakilo 3-4 metrus. Tai sutrikdė vandenyno cirkuliaciją Šiau- 
rės Atlante: sustojo šilto vandens iš pusiaujo platumų tekėjimas į šiaurę (silpna 
Golfo srovė sukosi uždarame rate tik subtropikų platumose), neišvengiamai sutriko 
ir visa giluminė vandenyno cirkuliacija. Kelis šimtmečius klimatas vėso ir tapo 
sausringas, vandenyno lygis vėl ėmė kristi - per 400 metų didėjant sausumos 
ledynams vandenynas nuslūgo apie 15 metrų. Kai kurie mokslininkai mano, 
kad panašus scenarijus dėl intensyviai tirpstančio Grenlandijos ledyno gali pa- 
sikartoti netolimoje ateityje. 

Klimatas vėl atšilo tik po 400 metų, nes atsikūrė vandenyno cirkuliacija, kuri 
užtikrino žemo slėgio centrą Islandijos regione ir aukšto slėgio sritį Azorų 
salų regione. Šiaurės Atlanto ciklonai vėl ėmė nešti šilumą ir drėgmę į Euro- 
pą, žiemos tapo švelnesnės, vasaros - drėgnesnės, vandenyno lygis vėl pradė- 
jo kilti. Tokios klimato sąlygos - holoceno klimatinis optimumas - truks dar 
2000 metų. 

Tačiau šylantis klimatas ir kylantis vandenyno lygis lėmė esminius pokyčius 
Pietų Europoje. Maždaug prieš 7600 metų sūrus vanduo iš persipildžiusių Vi- 
duržemio ir Marmuro jūrų toje vietoje, kurioje dabar yra Bosforo sąsiauris, 

Agasiso ežeras ir Lorantidy ledynas prieš 8500 metų (pagal Patrick Lajeunesse) 


pragraužė prataką ir kriokliu ėmė plūsti į Euksino ežerą (dabartinė Juodoji jūra), 
kurio lygis buvo 150 m žemesnis nei Viduržemio jūros. Vos per kelerius metus 
Euksino ežeras tapo Juodąja jūra. Tai tikrai buvo katastrofa: vanduo apsėmė 
tankiai gyvenamas stepes, ten galėjo žūti tūkstančiai žmonių. Išsigelbėjusieji 
pasklido po Vidurio ir Vakarų Europą, čia įkūrė pirmąsias žemdirbių bendruo- 
menes, kurios sėsliai gyveno rąstiniuose namuose ir naudojo molinius indus. 
Archeologai tą kultūrą vadina juostinės keramikos kultūra. 


Ar žinote, kad... 

m Keturis šimtmečius (prieš 7800-8200 metų) Pietryčių Europa ir rytinė 
Viduržemio jūros regiono dalis kentė sausrą. Labai nuseko ežerai ir upės, 
kai kurie jų visai išdžiūvo, ėmė nykti ąžuolų ir pistacijų miškai. 

m Mokslininkai rado įrodymų, kad maždaug prieš 8200 metų buvo dar 
vienas svarbus įvykis: didžiulė nuosėdinių uolienų masė nučiuožė į šelfą 
šiaurės vakarinėje Skandinavijos pusiasalio pakrantėje ir sukėlė 10-20 m 
aukščio cunamio bangą Šiaurės Atlante. Ji nuniokojo daugelį Farerų 
salų, Didžiosios Britanijos ir Šiaurės Vakarų Europos pakrančių, sunaikino 
akmens amžiaus bendruomenių gyvenvietes. Cunamio banga taip pat 
pasiekė Islandijos ir Grenlandijos pakrantes. 

100 klausimų apie klimato kaitą 


Ar dabar vikingai galėtų nuplaukti 
iki Grenlandijos? 


Faktas 

Pirmieji vikingų laivai į Grenlandiją atplaukė 

986 metais, čia vikingai įkūrė gyvenvietes, vertėsi 
medžiokle, žvejyba, augino karves, ožkas ir avis. 


Vikingai - skandinavų kilmės jūrininkai, kariai, pirkliai ir kolonizatoriai, VIII- 
XI amžiuje vykdę karinius bei prekybinius jūrinius žygius visoje Europoje, Šiau- 
rės Atlante iki pat Šiaurės Afrikos. Jie atrado Islandiją, Grenlandiją ir Amerikos 
žemyną (1 pav.). Šis laikotarpis Europos istorijoje vadinamas vikingų epocha. 
Vikingų ekspansija, suprantama, turėjo gilias socialines, politines ir ekono- 
mines šaknis, tačiau neabejojama, kad palankias sąlygas tolimiems žygiams 
į šiaurę sudarė ryškus klimato atšilimas Europos ir Šiaurės Atlanto regione. 
VIII-XIII amžiuje vandenynas aplink Islandiją neužšaldavo ir tik trumpai pa- 
sirodydavo plaukiojantys ledai. 

Tuo laikotarpiu buvus šiltesnį klimatą (istorinio laikotarpio klimatinį optimumą) 
patvirtina įvairūs netiesioginiai šaltiniai: archeologiniai duomenys (vikingai 
Grenlandijoje vertėsi gyvulininkyste, Islandijoje buvo auginami javai), dendrologiniai 
ir ledynų duomenys (senovės skandinavų sagos, rašytos islandų vienuolių). Vikingų 
epochoje miškų juosta Alpėse buvo pasiekusi 200 m aukštį, vynuogynų zona — 
pasislinkusi 4—5* platumos į šiaurę, Grenlandijoje temperatūra buvo apie 3 *C 
aukštesnė nei XX amžiuje. 

Įdomu pažymėti, kad ledai, kaip kliūtis laivams, islandų sagose beveik nemi- 
nimi. Dažniausiai laivų kelias nuo vakarinės Islandijos pakrantės Grenlandijos 
link driekėsi trumpiausiu maršrutu palei 65? šiaurės platumos lygiagretę, po 
to į pietus palei Grenlandijos krantus. Tačiau XIV amžiuje klimatas pradėjo 
vėsti, metraščiuose atsiranda įrašų, kad „iš šiaurės atėję ledai taip priartėjo, jog 
niekas senuoju keliu neplaukioja ir gyvybe nerizikuoja“. Grenlandijos gyvento- 
jams ėmė trūkti medienos ir geležies, kad pasistatytų tvirtus bei didelius laivus, 
galinčius įveikti Šiaurės Atlanto vandenis ir pasiekti Europą. Vikingų gyvenvie- 
tės pradėjo nykti, nepakako maisto ir pašaro gyvuliams, žmonės mirė nuo bado 
ir ligų, o dėl padidėjusio Šiaurės Atlanto leduotumo susisiekti su Europa tapo 
neįmanoma. Europoje klimatas irgi atšalo, ėmė rastis Alpių ledynai - Šiaurės 
pusrutulio vidutinėse platumose prasidėjo vėsaus klimato laikotarpis - Mažasis 
ledynmetis (žr. 11 klausimą). 

Mediniai vikingų laivai buvo dviejų pagrindinių tipų: kariniai - langskipai 
ir prekybiniai - knorai (2 pav.). Langskipai buvo be denio, labai ilgi ir siauri. 
Knorai turėjo denį, buvo platesni. Abiejų tipų laivai turėjo bures, bet langskipai 

Klimato kaita geologinėje praeityje ir istoriniu laikotarpiu 

1 pav. Vikingų kelionės ir gyvenviečių įkūrimo metai 


daugiau buvo varomi irklais. Jų korpu- 
sai per silpni, kad galėtų plaukioti tarp 
ledo lyčių. 

XX amžiaus pabaigoje pietinė jūri- 
nių ledų riba Šiaurės Atlante pradėjo 
trauktis į šiaurę, klimatas Grenlandijoje 
sparčiai šiltėjo. Pastarųjų dešimtmečių 
meteorologiniai matavimai parodė, 
kad nuo 1991 metų vidutinė metinė 
temperatūra pietrytinėje Grenlandijos 
pakrantėje pakilo 4-5 *C, o žiemos at- 


2 pav. Vikingų laivas Oslo muziejuje 


(Arūno Bukančio nuotrauka) 


šilo net 6-7 *C. Kai kurie mokslininkai 
mano, kad dabartinis klimatas Grenlandijos-Islandijos regione jau yra panašus į 
VIII-X amžių (šilčiausią vikingų epochos laikotarpį Grenlandijoje), o iki 2030 metų, 
tęsiantis sparčiam atšilimui, temperatūra taps netgi aukštesnė nei prieš 1000 
metų. Taigi ir laivybos sąlygos Šiaurės Atlante (vertinant ledo laukų plotus) šio 
amžiaus trečiajame dešimtmetyje jau bus panašios kaip vikingų epochoje. 


Ar žinote, kad... 

m Grenlandija - didžiausia pasaulyje sala, kurios apie 80 96 paviršiaus 
dengia ledas. 

m Xamžiaus pabaigoje salą atradę vikingai, vadovaujami Eiriko Rudojo 
(Eirik Raude), pavadino ją „Žaliąja žeme“, nes pietvakarinėje salos 
pakrantėje jie išvydo žaliuojančias pievas. 

m Eiriko Rudojo sūnus Leifas Eiriksonas (Leifr Eiriksson) XI amžiaus pradžioje 
laivu pasiekė Amerikos krantą, kur augo laukinės vynuogės, ir pavadino 
ją „Vyno šalimi“ (Vinlandu). Jis sudarė pirmuosius Bafino Žemės, Labrado- 
ro ir Niufaundlendo pusiasalių pakrančių žemėlapius. 

100 klausimų apie klimato kaitą 


Kaip europiečiai išgyveno 
Mažąjį ledynmetį? 


Faktas 

Mažojo ledynmečio laikotarpiu vidutinė metinė 
temperatūra Šiaurės pusrutulyje buvo sumažėjusi 
vidutiniškai 0,6 *C, Europoje - apie 1-1,5 *C, palyginti 
su 1961-1990 metų vidutine temperatūra. 


Mažasis ledynmetis - vėsaus ir nepalankaus klimato laikotarpis Šiaurės pusru- 
tulyje nuo XIV amžiaus pradžios iki XIX amžiaus vidurio. Pats pavadinimas 
yra šiek tiek klaidinantis, nors iš tikrųjų šiuo laikotarpiu dažniau pasitaikydavo 
labai atšiaurių žiemų, kai užšaldavo Baltijos jūra, o Alpių, Skandinavijos ir kitų 
kalnų ledynai ėmė slinkti žemyn, keldami pavojų gyvenvietėms. Tačiau Maža- 
sis ledynmetis pasižymėjo ne tik šaltomis žiemomis: vis dažniau pasitaikyda- 
vo vėsių, trumpų ir lietingų vasarų, vėlyvų ir ankstyvų šalnų, audrų, potvynių, 
nederliaus metų, Europą kankino dažni badmečiai, maro epidemijos, kenkėjų 
antplūdžiai. Mažasis ledynmetis prasidėjo po keturis šimtmečius trukusio vi- 
duramžių atšilimo (maždaug 900-1300 metais), o baigėsi, kai XIX amžiaus antro- 
joje pusėje prasidėjo dabartinis klimato atšilimas. 

Klimatologai įvardija kelias galimas Mažojo ledynmečio priežastis: mažas Sau- 
lės aktyvumas, sustiprėjusi ugnikalnių veikla ir padidėjęs atmosferos drums- 
tumas, pasikeitusi atmosferos ir Šiaurės Atlanto vandenyno cirkuliacija. Yra 
hipotezių, kad atvėsimą netiesiogiai galėjo sustiprinti dar ir maro epidemijos — 
XIV amžiaus viduryje mirė nuo vieno iki dviejų trečdalių Europos gyventojų, 
todėl smuko žemės ūkis, dirbami laukai apaugo miškais. Jie iš atmosferos sugė- 
rė daugiau CO,, tad temperatūra dar nukrito. 

Plėsdamiesi Alpių ledynai gerokai žemiau savo ankstesnių ir dabartinių ribų 
nušlavė nuo žemės paviršiaus ūkius, bažnyčias ir kaimus Šveicarijoje, Prancū- 
zijoje ir kitur. Dažnos šaltos žiemos ir vėsios, drėgnos vasaros sunaikindavo 
pasėlių derlių, sukeldavo badmečius, ypač Šiaurės ir Vidurio Europoje. Be to, 
XVII amžiuje Šiaurės Atlante sumažėjo žuvų laimikiai, nes nukrito vandenyno 
temperatūra ir padidėjo leduotumas. 

Jau XV amžiaus pradžioje jūrų ledai ir sustiprėjusios audros Šiaurės Atlante at- 
kirto vikingų (žr. 10 klausimą) kolonijas Grenlandijoje nuo skandinavų civilizaci- 
jos. Grenlandijos gyventojai išmirė nuo bado. Islandija irgi vis labiau izoliavosi 
nuo Skandinavijos, nes pietinė jūros ledo riba išsiplėtė į pietus. XIII amžiuje 
vandenynas aplink Islandiją neužšaldavo, tačiau XIV amžiuje ledas laikydavosi 
vidutiniškai jau po 8 savaites, o XIX amžiuje - net 40 savaičių. 

Klimato keliami iššūkiai, jei tik jie visiškai nesužlugdo, dažnai tampa socialinių 
ir politinių pokyčių bei technologinių naujovių paskata. XIV amžiuje Europa 

(Encyclopaedia Britannica duomenimis) 


buvo kaimiškas žemynas, neturėjo kelių, uostai dar tik kūrėsi. Žmonės gyve- 
no sėsliai, augo miestai. Devyni iš dešimties dirbančių žmonių vertėsi žemės 
ūkiu ir maisto gamyba, bet visi gyveno tik šia diena, negebėjo kaupti maisto 
atsargų, todėl juos visą laiką, ypač miestuose, persekiojo badas. Ilgalaikės orų 
anomalijos Mažojo ledynmečio laikotarpiu pirmiausia sukėlė didžiulius po- 
kyčius žemės ūkyje. Jie prasidėjo XV-XVI amžiuje Nyderlanduose, o po 100 
metų pasiekė ir Angliją. Ūkiai tapo stambesni, imta auginti naujus žemės ūkio 
kultūrinius augalus, pavyzdžiui, ropes ir dobilus, kurie per žiemos šalčius ir 
badmečius padėdavo išgyventi žmonėms ir išsaugoti galvijų bandas. 
Industrinės epochos pradžioje (XVIII amžiaus viduryje) Didžioji Britanija, Flan- 
drija ir Nyderlandai grūdų ir galvijų užaugindavo tiek, kad galėjo kaupti maisto 
atsargas ir išmaitinti kaimo ir miesto gyventojus, kurių sparčiai daugėjo. Šiuo 
požiūriu iš Vakarų Europos šalių išsiskyrė Prancūzija. Vis dėlto kaip ir anks- 
tesniais amžiais dažni nederliai, badas kėlė socialinę įtampą, kurią dar labiau 
stiprino atgyvenusi feodalinė santvarka - sumaištis peraugo į Didžiąją Prancū- 
zijos revoliuciją, vykusią 1789-1799 metais. 


Ar žinote, kad... 

m Nederlius, badas ir maras 1316-1321 metais Europoje nusinešė daugiau 
kaip 1,5 milijono žmonių gyvybių. 

m 1460 metais labai šalta žiema tęsėsi iki kovo 20 dienos, užšalo visa Baltijos 
jūra, pėsčiomis ledu buvo galima nueiti iš Revelio (Talino) į Švediją. 

m Skėrių antplūdžiai ir badas 1690 ir 1711 metais alino Voluinės, 
Baltarusijos ir Lietuvos žemes. Skėriai sunaikino ne tik pasėlius, bet ir 
šiaudinius stogus. 

100 klausimų apie klimato kaitą 


Ar praeityje Žemėje vykusi klimato 
kaita turėjo įtakos rūšims susidaryti, 
egzistuoti ir išnykti? 


Faktas ž 
Paleontologai nustatė, kad Zemėje nuolat 
išnykdavo daugiau ar mažiau rūšių. 


Žemės istorinio klimato rekonstrukcija atliekama pagal dabartinių uolienų 
kloduose randamas nuosėdas, jose aptinkamas augalų ir gyvūnų fosilijas bei 
dviejų deguonies izotopų (“O ir '*0) santykio tyrimus. Tai rodo nuolat vykusią 
klimato kaitą, kuri padarė milžinišką poveikį rūšių išnykimui. Per paskutinius 
540 mln. metų rūšių išnykimas būdingas kambro-ordoviko, ordoviko-silūro, 
permo-triaso (didysis išmirimas), triaso-juros ir kreidos-terciaro periodams. 
Didysis išmirimas baigė panašių į žinduolius roplių erą. Po jos ėmė dominuoti 
dinozaurai, o vėliau - kreidos-terciaro perioduose - išnyko ir jie. Išliko žin- 
duoliai, paukščiai ir smulkūs ropliai. Iš dinozaurų kildinami paukščiai išgyve- 
no kreidos-paleogeno perioduose vykusį rūšių išnykimą, tačiau kreidos pe- 
riodo pabaigoje išnyko ir daugelis paukščių rūšių, išskyrus tas, kurios gyvuoja 
dabar. Kreidos periodo pabaigoje vykęs rūšių išnykimas nebuvo nulemtas 
žmogaus - rūšys nyko dėl planetos klimato kaitos, į Žemę nukritusių milži- 
niškų meteoritų poveikio ar ugnikalnių išsiveržimų, keitusių planetos klimatą; 
taip pat dėl jūros lygio svyravimų ir salų, kuriose gyveno įvairios rūšys, už- 
liejimų, kitų kataklizmų. Turima įrodymų, kad mezozojaus pabaigoje neto- 
li Jukatano pusiasalio (dabartinėje Meksikoje) nukrito milžiniškas meteoritas, 
sudaręs ten iki šiol aptinkamą meteoritinį kraterį. Su šiuo meteoritu siejamas 
paleozojaus antrojoje pusėje įvykęs 45 90 visų gyvūnų ir augalų rūšių, tarp jų ir 
dinozaurų, pterozaurų, amonitų, daugelio tuo metu gyvavusių jūrinių roplių 
ir paukščių išnykimas. Dėl apledėjimo išnyko apie 82 96 jūrinių gyvūnų rūšių, 
nes jam vykstant buvo užliejamas žemyninis šelfas ir vėso pusiaujo sritis bei 
kito aplinkos sąlygos. Be to, rūšys nyko ir dėl evoliucijos atsirandančių ir jas 
pakeičiančių kitų rūšių ar konkurentų. 

Klimato kaita darė tiesioginį poveikį rūšių išnykimui kainozojaus eroje (da- 
bartinė Žemės geologinės istorijos era), kurioje gausiai paplito magnolijūnai 
(gaubtasėkliai augalai), žinduoliai ir vabzdžiai, evoliucionavo paukščiai. Per 
paskutinius 2 mln. metų klimatas labai kito ir paveikė stambiųjų žinduo- 
lių evoliuciją ir gyvūnų bei žmonių migraciją. Žemėje tuo metu buvo keli 
stipresni ledynmečiai. Didesnis paskutinio apledėjimo pikas fiksuotas prieš 
20 000 metų, kai didelės Šiaurės Amerikos ir Eurazijos šiaurinės dalys buvo 

Gentys, tūkst. 


Klimato kaita geologinėje praeityje ir istoriniu laikotarpiu 

Prieš mln. metų 
Cm - kambras, O - ordovikas, S - silūras, D - devonas, C - karbonas, P - permas, Tr - triasas, 
J- jura, K- kreida, Pg - paleogenas, N - neogenas 
Biologinės įvairovės kaita fanerozojuje (iš graikų kalbos - „akivaizdžios gyvybės amžius), 
apimančiame tris eras - paleozojų, mezozojų ir kainozojų (pagal Rohde ė+ Muller, 2005) 


padengtos ištisiniu ledynu ir tundra. Šis ledynmetis baigėsi maždaug prieš 
10 000 metų. Jo apledėjimų išliko Grenlandijoje, Arktyje ir Antarktidoje. 

Jau istoriniais laikais, per paskutinius 400 metų, Žemėje išnyko apie 150 paukš- 
čių rūšių ir ne mažiau kaip 60 porūšių. Daugiausia šių rūšių išnyko Ramio- 
jo vandenyno salose. Havajuose per paskutinius 30 metų liko 30 90, Guamo 
saloje - 40 90 rūšių. Dabar išnykimas gresia 1200 paukščių rūšių. Dažniausia 
priežastis - žmogaus ūkinė veikla ar jo atvežtos ir įveistos svetimžemės rūšys 
bei klimato kaita. 


Ar žinote, kad... 

m Per paskutinius 540 mln. metų užfiksuota nuo 5 iki daugiau kaip 
20 didelių augalų ir gyvūnų rūšių išnykimų. 

m Šiuo metu Žemėje yra 5-30 mln. augalų ir gyvūnų rūšių. 

m Pirso Brodkorbo (Pierce Brodkorb) skaičiavimais per 150 mln. metų 
paukščių klasės evoliuciją turėjo egzistuoti virš 1,6 mln. rūšių ir formų, 
daugelis jų išnykusios. 

m Dabar pasaulyje priskaičiuojama 10 000 tebegyvenančių 
paukščių rūšių. 

100 klausimų apie klimato kaitą 


Dabartiniai klimato kaitos 
procesai 


Ar klimato kaita vyksta 
jau dabar? 


Faktas 

Pastaraisiais dešimtmečiais visuose žemynuose 

ir vandenynuose egzistuojančios natūralios 

ir Žmogaus sukurtos sistemos patyrė stiprų klimato 
kaitos poveikį. 


Globali klimato kaita yra neginčijamas faktas. Nuo XX amžiaus šeštojo dešimt- 
mečio vykstantys pokyčiai - atmosferos ir vandenyno įšilimas, sniego ir ledo 
dangos nykimas bei vandenyno lygio kilimas - pastaruosius šimtmečius neturi 
analogų. Žmogaus poveikis klimato sistemai yra neabejotinas — dabartinės an- 
tropogeninės kilmės ŠESD koncentracija didesnė nei bet kada anksčiau. ŠESD 
koncentracijos padidėjimą, palyginti su ikiindustriniu laikotarpiu, daugiausia 
lemia ekonomikos augimas ir žmonių populiacijos didėjimas. 
Daugelis pasaulyje atliktų mokslinių tyrimų ir matavimų patvirtina faktą, kad 
klimato kaita jau dabar vyksta sparčiai. JAV Nacionalinės aeronautikos ir kos- 
moso administracijos (angl. NASA) mokslininkai išskiria šiuos pagrindinius 
dabartinę klimato kaitą apibūdinančius rodiklius: didėjanti globalioji tempera- 
tūra ir kylantis jūros lygis, šylantys ir rūgštėjantys vandenynai, tirpstantys Že- 
myniniai ir kalnų ledynai, mažėjantys Arkties ledo ir sausumos sniegu padengti 
plotai bei dažnėjantis ekstremalių orų pasikartojimas (žr. climate.nasa.gov/). Štai 
keletas tokių rodiklių pavyzdžių: 

m Vienų svarbiausių šiltnamio efektą sukeliančių dujų = CO, - koncentra- 
cija atmosferoje 2015 metų pradžioje viršijo 400 ppm ribą ir toliau didėja 
(2017 metų pradžioje siekė 405,25 ppm, žr. 31 klausimą). 

m Paskutiniai treji metai (2014-2016) buvo patys šilčiausi pasaulyje nuo 1850 
metų, o 16 iš 17 metų, pradedant 2000 metais, patenka į šilčiausių metų ka- 
tegoriją (žr. 14 klausimą). 

m Arkties ledų išplitimo plotas rugsėjo mėnesį mažėja 13,3 90 kas dešimtmetį, 
o labiausiai jis buvo sumažėjęs 2012 metais (3,62 mln. km“, žr. 17 klausimą). 

m Antarktidos ledo skydas kasmet praranda apie 100 Gt ledo masės, o Gren- 
landijos ledo skydas dar daugiau - apie 300 Gt per metus (žr. 18 klausimą). 

Dabartiniai klimato kaitos procesai 

Kompleksinė klimato kaitą sukeliančių veiksnių (gamtinių ir žmogaus ūkinės veiklos) 
įtaka per 1951-2010 metus išmatuotiems globaliosios oro temperatūros prie Žemės 
paviršiaus pokyčiams (IPCC duomenimis) 


m Visame pasaulyje pastebimas kalnų ledynų tirpimas, vykstantis Alpėse, Hi- 
malajuose, Anduose, Uoliniuose kalnuose, Aliaskoje ir Afrikoje (žr. 19 klau- 
simą). 

m Nuo XX amžiaus pabaigos Pasaulinio vandenyno lygis vidutiniškai pakyla 
kas 3,2 mm per metus, o nuo 1870 metų jis pakilo beveik 20 centimetrų 
(žr. 33 klausimą). 

m Vandenynų rūgštingumas per pastaruosius 50 metų padidėjo 30 96, o vande- 
nynų paviršius kasmet sugeria 2 mlrd. tonų daugiau CO,. 

m Nuo praeito amžiaus vidurio šiaurinėse platumose pastebimas dažnesnis 
dienų, kurioms būdinga ekstremaliai aukšta oro temperatūra, pasikartoji- 
mas ir dienų, kurioms būdinga itin žema temperatūra, skaičiaus mažėjimas. 
Taip pat vis dažniau pasikartoja stiprios liūtys. 

Naujausioje Tarpvyriausybinės klimato kaitos komisijos ataskaitoje konsta- 

tuojama, jog labai tikėtina, kad įvairus antropogeninis poveikis (žr. 30 klausimą) 

lemia dabartinio klimato pokyčius ir yra pagrindinė globalaus atšilimo, vyks- 
tančio nuo XX amžiaus vidurio, priežastis. 


Ar žinote, kad... 

m Vykstantys pokyčiai apima visą aplinką - tirpsta kalnų ir jūrų ledas, 
keičiasi augalų ir gyvūnų paplitimo ribos, medžiai pražysta vis anksčiau. 

m Šiltnamio efektą sukeliančių dujų - anglies dioksido, metano ir azoto 
suboksido - koncentracija atmosferoje yra didesnė nei bet kada per 
pastaruosius 800 000 metų. 

m Klimato kaita jau dabar pareikalauja 400 000 žmonių mirčių ir kainuoja 
1,2 trilijono JAV dolerių per metus. 

100 klausimų apie klimato kaitą 


Kaip keičiasi oro temperatūra 
troposferoje? 


Faktas 

Troposfera yra priežeminis atmosferos sluoksnis, 
kuriame oro temperatūra mažėja kylant aukštyn. 
Troposferos storis kinta nuo 8 km poliariniuose regio- 
nuose iki 18 km ties pusiauju. Vidutinė oro temperatūra 
prie Žemės paviršiaus yra apie 15 *C, o ties viršutine 
troposferos riba ji nukrinta iki -55 “C. 


Nors pirmieji oro temperatūros matavimai pradėti XVII amžiuje, tačiau tik nuo 
XIX amžiaus antrosios pusės tapo įmanoma tiksliai apskaičiuoti globaliąją oro 
temperatūrą. Todėl jos sekos prasideda nuo 1850 ar 1880 metų. 

Remiantis Tarpvyriausybinės klimato kaitos komisijos ir Nacionalinės vande- 
nynų ir atmosferos tyrimų administracijos (JAV) duomenimis, 1880-2016 me- 
tais globalioji oro temperatūra padidėjo 0,92 *C. Oro temperatūros didėjimas 
buvo nustatytas beveik visame pasaulyje. Antra vertus, dėl natūralių klimato 
svyravimų per visą oro temperatūros matavimų istoriją išsiskiria keli laiko- 
tarpiai, kuriems būdingos labai skirtingos tendencijos. XX amžiaus pirmoje 
pusėje, apytiksliai nuo antrojo dešimtmečio pradžios iki penktojo vidurio, oro 
temperatūra didėjo, vėliau kito mažai ir net nežymiai sumažėjo. Dar stipresnis 
jos didėjimas prasidėjo XX amžiaus aštuntojo dešimtmečio viduryje. Dešimt 
pačių šilčiausių metų (nuo oro temperatūros matavimų pradžios) buvo užfiksuoti 
1998-2016 metais. 2014, 2015 ir 2016 metai buvo rekordiškai šilti, ir tai gali 
būti siejama su itin stipriu El NiAo reiškiniu (žr. 34 klausimą). 

Nuo XX amžiaus pradžios didžiausi pokyčiai nustatyti poliarinėse, ypač Šiaurės 
pusrutulio, platumose virš sausumos. Šiose srityse oro temperatūra prie Žemės 
paviršiaus pakilo daugiau kaip 2 *C. Tropinėje zonoje virš vandenyno pokyčiai 
buvo mažesni. Į pietus nuo Grenlandijos nustatytos neigiamos kaitos tenden- 
cijos, t. y. oro temperatūra sumažėjo. Tokie pokyčiai sietini su tuo, kad vis dau- 
giau Grenlandijos ledo skydo tirpsmo vandens patenka į Atlanto vandenyną. 
Mažesnio tankio gėlas vanduo lieka paviršiuje, o tai mažina termohalinės cir- 
kuliacijos, kurios metu šiame regione gilyn grimzta druskingas didelio tankio 
Golfo srovės vanduo, intensyvumą. 

Mokslininkai nustatė, kad kai kuriuose regionuose vadinamojo klimatinio op- 
timumo metu (X-XIII amžiuje; žr. 10-11 klausimus) vyravo temperatūra, panaši į 
XX amžiaus pabaigos. Tačiau tokiuose regionuose šiltesnio klimato laikotarpis 
buvo stebimas ne vienu metu. 

Dabartiniai klimato kaitos procesai 


Vidutinės metinės globaliosios 
oro temperatūros kaita 1880- 
2016 metais (NOAA duomenimis). 
Temperatūros anomalijos 
apskaičiuotos kaip nuokrypis 





Temperatūros nuokrypiai, *C 

7 2009 0,64 
Vidutinės metinės oro temperatūros 8 1998 0,63 

(GISS duomenimis) 10 2007 0,61 

Lentelė. Šilčiausių metų dešimtukas 
per visą oro temperatūros matavimų 
(1880-2016 metai) laikotarpį 

(NOAA duomenimis) 
































Nustatyta, kad nuo XX amžiaus vidurio padidėjo ne tik priežeminio atmosferos 
sluoksnio, bet ir vidutinė visos troposferos storymės (iki 8-16 km) temperatūra. 
Tačiau tik vidutinėse Šiaurės pusrutulio platumose gana tiksliai apskaičiuotas 
pokyčių greitis (skirtingame aukštyje virš jūros lygio). Kitose pasaulio vietose dar 
nėra sukaupta pakankamai duomenų, kurie leistų atlikti apibendrinamuosius 
skaičiavimus. Taip pat nustatyta, kad visame pasaulyje sumažėjo šaltų naktų ir 
dienų, o šiltų naktų ir dienų padaugėjo. Didelėje Europos, Azijos ir Australijos 
dalyje padidėjo karščio bangų pasikartojimo dažnis ir intensyvumas. 


Ar žinote, kad... 

m Pietų pusrutulyje žiemos vidutiniškai yra šiltesnės, o vasaros - vėsesnės 
nei Šiaurės pusrutulyje. Taip yra todėl, kad temperatūros svyravimus 
švelninantis vandenynas Pietų pusrutulyje užima didesnę teritoriją. 

100 klausimų apie klimato kaitą 


Kaip pakito stratosferos 
temperatūra? 


Faktas 

Stratosfera - atmosferos sluoksnis, prasidedantis 
8-16 km aukštyje (priklausomai nuo platumos) 

ir besitesiantis iki 50 kilometrų. Šiame sluoksnyje 
oro temperatūra kyla didėjant aukščiui. 


Temperatūros stratosferoje didėjimas aiškinamas tuo, kad šiame sluoksnyje 
ultravioletinę Saulės spinduliuotę intensyviai sugeria ozonas. Stratosferoje yra 
daugiau kaip 90 96 viso atmosferos ozono kiekio. 

1930 metais beveik tuo pat metu Rusijoje, Prancūzijoje ir Vokietijoje į orą paki- 
lo pirmieji šiuolaikinių radiozondų prototipai. Iš troposferos ir apatinės strato- 
steros dalies pradėta gauti reguliari informacija apie oro sąlygas aukštesniuose 
atmosferos sluoksniuose. Tačiau tik šeštojo dešimtmečio pabaigoje matavimų 
tinklas tapo pakankamas, kad galėtume globaliu mastu įvertinti stratosferos 
oro temperatūrą. Nuo 1979 metų šiuo tikslu tapo įmanoma naudoti palydovų 
teikiamus duomenis. 

Remiantis skirtingais informacijos šaltiniais, nuo 1979 metų stratosfera vėso 
0,3-0,6 *C per dešimtmetį, o tai yra priešingi pokyčiai nei užfiksuoti apatinė- 
je troposferoje. Panašios tendencijos išryškėjo ir analizuojant duomenis nuo 
1958 metų. Temperatūros mažėjimas nebuvo tolygus. Jis dažnai pertraukiamas 
galingų ugnikalnių išsiveržimų. Jų metu į stratosferą patenka milžiniškas ae- 
rozolių kiekis, kurių smulkiausi elementai ore gali išbūti keletą mėnesių ar net 
kelerius metus. Jie sugeria Saulės spinduliuotę, todėl apatinė stratosferos dalis 
šyla, o planetos paviršių pasiekia mažesnis spinduliuotės srautas. Galingų ugni- 
kalnių išsiveržimų metu (1815 metais išsiveržė Tamboros, 1883 - Krakatau, 1991 — 
Pinatubo ugnikalnis) poveikį patyrė viso pasaulio klimatas - vidutinė globalioji 
oro temperatūra laipsnio dalimis ar net keliais laipsniais sumažėjo. Kita vertus, 
pastaruosius dvidešimt metų stratosferos temperatūra beveik nekinta. 

Yra keletas aiškinimų, kodėl oro temperatūra stratosferoje mažėjo. Pats papras- 
čiausias - stratosferoje sumažėjo ozono kiekis. Mažiau ozono - vadinasi, mažiau 
ultravioletinės spinduliuotės sugeriama, taigi atmosfera šiame aukštyje šyla silp- 
niau. Kitas aiškinimas sietinas su tuo, kad troposferoje didėjant ŠESD kiekiui, 
joje yra sugeriama daugiau ilgabangės Žemės spinduliuotės. Todėl troposfera 
šyla, o stratosferą pasiekia vis mažiau Žemės spinduliuotės ir stratosfera vėsta. 
Tai pastebima ir Veneroje, kur dėl ŠESD planetos paviršiuje atmosferos tempera- 
tūra labai aukšta, o aukštesniuose atmosferos sluoksniuose ji mažesnė nei Žemė- 
je. Ozono koncentracijos mažėjimas daugiau lemia vėsimą apie 20 km aukštyje, 
o šiltnamio efekto stiprėjimas - 40-50 km aukštyje. 

Nuokrypis nuo vidurkio, *C 


Dabartiniai klimato kaitos procesai 

Metai 


Oro temperatūros apatinėje troposferoje kaita 1958-2016 metais, remiantis skirtingais 
radiozondavimo duomenų šaltiniais (RAOBCORE, RATPAC, RICH, UNSW). Staigūs oro 

temperatūros padidėjimai vyko dėl Agungo (1963), El Čičono (1982) ir Pinatubo (1991) 

ugnikalnių išsiveržimų (Blunden ir kt., 2017). 


JAV ir Šveicarijos mokslininkai nustatė, kad stratosferos temperatūros mažėji- 
mą galėjo sukelti šiame atmosferos sluoksnyje didėjantis vandens garų kiekis. 
Tai, jog nuo XX amžiaus paskutinio dešimtmečio vidurio stratosfera nebevėsta, 
sutampa su oro drėgmės pokyčių stratosferoje tendencijomis - vandens garų 
kiekis pradėjo mažėti. Manoma, kad tai įvyko dėl pasikeitusių vertikalaus oro 
maišymosi sąlygų atogrąžose. Kol kas neaišku, ar šis reiškinys yra grįžtamasis 
klimato kaitos atsakas, ar natūralus dešimtmečių trukmės ciklas. 

Visa tai lėmė ne tik pokyčius stratosferoje, bet ir XXI amžiaus pradžioje užfik- 
suotą lėtesnį globaliosios oro temperatūros didėjimą. Staigus oro temperatūros 
prie Žemės paviršiaus didėjimas 1980-2000 metais iš dalies (apie 30 96) galėtų 
būti aiškinamas vandens garų kiekio pokyčiais stratosferoje. Didėjant stratosfe- 
ros vandens garų kiekiui apatinė stratosfera vėsta, nes didėja jos į tarpplanetinę 
erdvę išspinduliuojamas energijos kiekis, o oro temperatūra prie Žemės pavir- 
šiaus kyla (stiprėja šiltnamio efektas). 

Nors mechanizmai, reguliuojantys stratosferos temperatūrą, nėra iki galo aiš- 
kūs, neabejotina, kad pokyčiai šiame atmosferos sluoksnyje glaudžiai susiję su 
klimato pokyčiais, vykstančiais prie Žemės paviršiaus. 


Ar žinote, kad... 

m 1902 metais iš karto du mokslininkai - aerologinių matavimų meteoro- 
logijoje pradininkai prancūzas Leonas Tesranas de Boras (Lėon Teisserenc 
de Bort) ir vokietis Richardas Asmanas (Richard Assmann) - paskelbė, kad 
maždaug 10 km aukštyje virš Žemės oro temperatūra nustoja mažėti 
ir pradeda kilti. Taip visuomenė sužinojo apie stratosferą (lot. strato - 
sluoksnis). 

100 klausimų apie klimato kaitą 


Ar ozono skylės susijusios 
su klimato kaita? 


Faktas 
Didžiausias ozono tankis yra stratosferoje, 
20-35 km aukštyje. 


Ozonas (O;) - stipriai kvepianti deguonies atmaina, turinti tris deguonies ato- 
mus. Tai ypač svarbios Žemės atmosferos dujos, nors sudaro tik milijoninę 
jos dalį. O, skirstomas į priežeminį ir stratosferinį. Priežeminių troposferos 
sluoksnių O,, dar vadinamas bloguoju O,, yra pavojingas teršalas, nes didelė 
jo koncentracija kenkia žmogaus kvėpavimo ir regos organams, ardo kraujyje 
hemoglobiną. 

Klimatui didžiausią reikšmę turi stratosferinis ozonas. Aukštuose atmosferos 
sluoksniuose, stratosferoje, O, susidaro, kai ultravioletiniai Saulės spinduliai 
skaido deguonies molekules į atomus: atominis deguonis jungiasi su deguonies 
molekule ir susidaro ozonas. Čia esantis O, sugeria Saulės ultravioletinę spin- 
duliuotę, taip apsaugodamas gyvąjį pasaulį nuo pražūtingo jos poveikio. 

O, sugeria apie 4 96 visos į Žemę sklindančios Saulės energijos. Daugiausia tai 
ultravioletinė ir infraraudonoji spinduliuotė. Dėl to stratosferoje pakyla oro 
temperatūra, pasikeičia atmosferos cirkuliacija. Todėl O, labai svarbus Žemės 
klimatui. 

Kai kalbama apie O, sluoksnį, turima galvoje visas atmosferoje esantis į sluoks- 
nelį „suspaustas“ O, kiekis. Jo storis vidutiniškai sudarytų tik apie 3 mm, bet 
kinta nuo 1,5 iki 4,5 mm. Kad duomenys būtų tikslesni, O, kiekį priimta ma- 
tuoti Dobsono vienetais (DU), kurie pavadinti anglų meteorologo Gordono 
Milerio Borno Dobsono (Gordon Miller Bourne Dobson) vardu. 1 DU =0,01 mm 
suspausto O, sluoksnio esant 0 “C ir 1013,25 hPa slėgiui. Taigi galime apskai- 
čiuoti, kad atmosferoje yra vidutiniškai 300 DU ozono. 

Nuolat matuoti ozono kiekį atmosferoje pradėta XX amžiaus trečiojo dešimtme- 
čio viduryje. Nustatyta, kad stratosferinio O, kiekis natūraliai kinta pagal metų 
laikus ir vietą. 1979 metais pastebėta, kad virš Antarktidos O, sluoksnis perio- 
diškai išretėja - susidaro O, skylė (plotas, kuriame O, lieka mažiau kaip 220 DU). 
Mažiausiai O, lieka rugsėjo pabaigoje-spalio pradžioje, baigiantis poliarinei 
nakčiai. Iš pradžių O, skylė užimdavo vos kelis milijonus kvadratinių kilomet- 
rų, bet XX amžiaus pabaigoje jos plotas pasiekė 25-27 mln. km“, o pastaraisiais 
metais kinta nuo 23 iki 28 mln. km“. Tai du su puse karto didesnė teritorija nei 
Europa. Skylės centre, virš Pietų ašigalio, O, kartais lieka mažiau nei 90-100 DU. 
Ozono kiekio stratosferoje sumažėjimas virš Antarktidos sukėlė stratosfe- 
ros cirkuliacijos pokyčius, kurie savo ruožtu turi įtakos troposferos klimatui. 

Dabartiniai klimato kaitos procesai 


O, mažėjimas pirmiausia lėmė žemutinės stratosferos 
temperatūros kritimą žiemos metu, o tai yra pagrin- 
dinė stratosferos cikloninio poliarinio sūkurio (SCPS) 
stiprėjimo priežastis. Stiprus SCPS skatina labai ak- 
tyvių vidutinių platumų ciklonų susidarymą aplink 
Antarktidą, atskiria Antarktidos žemyną nuo šiltų 
vidutinių platumų oro masių įsiveržimo ir O, prie- 
takos. Todėl Antarktidoje per pastaruosius 30 metų 
laikosi stabili temperatūra, šis žemynas vis dar pri- 
stabdo ir globaliosios oro temperatūros didėjimą. 
Šaltame SCPS susidaro O, ardančių medžiagų pri- 
Didžiausia ozono skylė sotinti poliariniai debesys. Jų ledo kristalai sudaryti 
(19,6 mln. km“, mėlynas plotas) = iš azoto ir sieros rūgščių, chloro ir bromo junginių. 


susidarė 2017 metų Pavasarį, sustiprėjus Saulės spinduliuotei, ledo kris- 
rugsėjo 11 dieną 
(NASA nuotrauka) 


talai ištirpsta, šie cheminiai junginiai skyla ir, būdami 
labai aktyvūs, pradeda ardyti ozoną. 

Remiantis bendrųjų klimato ir cheminių reakcijų modelių rezultatais, galima 
teigti, kad O, skylės virš Antarktidos per artimiausius dešimtmečius turėtų ma- 
žėti, o temperatūra - kilti. Atsikūręs O, sugers daugiau ultravioletinės spindu- 
liuotės ir stratosferoje temperatūra gali pakilti 8-9 *C. 

Šiaurės poliarinėje srityje tokių didelių O, skylių, kokios yra virš Antarktidos, 
nesusidaro, nes Šiaurės pusrutulyje stratosferinis cikloninis sūkurys dėl aukš- 
tesnės temperatūros nėra toks didelis ir stiprus kaip virš Antarktidos, be to, 
vasarą jis virsta anticikloniniu sūkuriu. Todėl tarp tropinių ir poliarinių pla- 
tumų vykstanti intensyvesnė horizontali oro masių apykaita užtikrina didesnį 
O, kiekį Arktyje. 

Nors vis dar susidaro didelės O, skylės, bendras globalusis O, kiekis nuo 
2000 metų ėmė iš lėto didėti. To pavyko pasiekti mažinant O, ardančių dujų 
emisiją. Saulės aktyvumo kaita ir vulkaninės kilmės chloro bei azoto junginių 
išlakos ilgalaikių O, kiekio svyravimų nelemia, sukelia tik trumpalaikius (kele- 


rių metų trukmės). 


Ar žinote, kad... 

m Ozoną 1839 metais atrado vokiečių chemikas Kristianas Fridrichas 
Šionbainas (Christian Friedrich Schėnbein). Pavadinimas kilo nuo senovės 
graikų kalbos žodžio ozėn, reiškiančio „kvepėti“. 

m Lietuvoje (Kauno meteorologijos stotyje) ozono Matavimai pradėti 
1993 metais. 

m Gamtiniai šaltiniai ozoną ardančius stratosferinio chloro kiekius papildo 
tik apie 18 96, visa kita chloro emisija susijusi su Žmogaus veikla. Bromo 
junginių iš gamtinės ir antropogeninės kilmės šaltinių į stratosferą 
patenka maždaug po lygiai. 

Minimalus jūros ledo išplitimas Arkties vandenyne 


2012 mety rugsėjo mėnesį ir vidutinis išplitimas 
1979-2000 metų rugsėjį (oranžinė linija) 
(NSIDC duomenimis) 


100 klausimų apie klimato kaitą 


Kaip klimato kaita pasireiškia 
Arktyje? 


Faktas 

Jūros ledas Šiaurės pusrutulyje 1979 metų kovo 
mėnesį dengė 16,5 mln. km. Šis plotas beveik lygus 
didžiausios pasaulio valstybės - Rusijos - plotui. 


Pastaraisiais dešimtmečiais Arkties regione oro temperatūra padidėjo labiau 
nei bet kuriame kitame Žemės kampelyje. Kylant oro temperatūrai, Arktyje 
kinta jūros ledo, sniego dangos ir nuolatinio įšalo paplitimas bei storis, daro- 
mas didžiulis poveikis aplinkai. 

Remiantis rugsėjo mėnesį (tuo metu jūros ledo dangos išplitimas Arktyje pats ma- 
žiausias) gaunamais palydoviniais duomenimis, nuo 1979 metų jūros ledo išpli- 
timas sumažėjo 30 96. Palydoviniai duomenys rodo, kad mažėja sniego dangos 
paplitimas ir storis, o Grenlandijoje ir 
Kanadoje tirpsta ledynai. Mažėja ne tik 
jūros ledo išplitimas, bet ir storis, taigi 
vis didesnę Arkties vandenyno dalį den- 
gia vienmetis ledas, o storo daugiamečio 
ledo plotai mažėja. Todėl šiltomis vasaro- 
mis vis didesniuose vandenyno plotuose 
ledas ištirpsta. 2012 metų rugsėjį jūros 
ledas dengė tik 3,6 mln. km“ - tai perpus 
mažesnis ledu padengtas plotas, nei buvo 
XX amžiaus aštuntojo ir devintojo de- 
šimtmečio sandūroje (kai pradėti palydovi- 
niai matavimai). Nors pavasario pradžioje 
Arkties ledų dengiami plotai labai padi- 
dėja — ledas dengia beveik visą Arkties 
vandenyną, - tačiau ledo tūrio mažėji- 
mas pastebimas visais metų laikais. Pro- 
gnozuojama, kad XXI amžiaus antrojoje 
pusėje Arkties vandenyne vasarą išliks tik 
nedideli jūros ledo fragmentai. 

Ne mažiau svarbus sniego dangos ir nuo- 
latinio įšalo plotų bei storio mažėjimas. 
Sniego dangos plotų mažėjimas labiau- 
siai pastebimas pavasarį - tai siejama su 
šiuo metų laiku sparčiai didėjančia oro 
temperatūra. 

Jūros ledo dengiami plotai, mln. km2 


Dabartiniai klimato kaitos procesai 

Jūros ledo išplitimo Arkties vandenyne kaita 1979-2017 metų rugsėjo mėnesį 
(NSIDC duomenimis) 


Pokyčiai Arktyje labai svarbūs, nes šis regionas atlieka visos Žemės „šaldytuvo“ 
funkciją - į tarpplanetinę erdvę Arktis išspinduliuoja daugiau energijos nei pati 
sugeria, todėl ji vėsina visą planetą. Vadinasi, pokyčiai Arktyje paveiks viso pa- 
saulio klimatą. 

Taip pat Arktyje formuojasi ir labai svarbūs grįžtamieji klimato sistemos me- 
chanizmai. Pavyzdžiui, tirpstant jūros ledui susidarę atviros jūros plotai sugeria 
daugiau Saulės spinduliuotės (ledas labiau ją atspindi), o įšilęs vanduo dar pagrei- 
tina ledo tirpimą. 

Pokyčiai Arktyje labai paveiks šio regiono ekosistemą. Gali išnykti kai kurios 
žuvų ir žinduolių rūšys, stiprėja krantų erozija, daromas didžiulis poveikis 4 mili- 
jonams regiono gyventojų. Arktyje mažėjantys jūros ledo plotai kelia didelę grės- 
mę vienai didžiausių pasaulyje plėšrūnų - baltųjų lokių - populiacijai. 

Kita vertus, jau dabar svarstoma, kaip geriau išnaudoti naujai atsivėrusius jūros 
kelius — tiek palei šiaurinę Rusijos pakrantę, tiek pro Kanados salyno labirintą. 
Pavyzdžiui, laivo kelias iš Roterdamo (Olandijoje) į Jokohamą (Japonijoje), plau- 
kiant per Arkties vandenyną ir Beringo sąsiaurį, sutrumpėja 37 960. Šiuo metu 
Šiaurės valstybės (Danija, JAV, Kanada, Norvegija ir Rusija) siekia teisiškai pasida- 
lyti Arkties vandenis, nes atsiveria vis didesnės galimybės išgauti vandenyno 
dugne susikaupusius naudinguosius išteklius, daugiausia dujas ir naftą. 


Ar žinote, kad... 

m Pavadinimas Arktis kilęs iš graikiško žodžio arktikos, nurodančio šiaurės 
kryptį, kur spindi Grįžulo ratų - Didžiųjų ir Mažųjų - žvaigždynai. 

m Šiuo metu Arktyje gyvena 20-30 tūkstančių šio regiono simboliu 
laikomų baltųjų lokių. 

Ar jau pradėjo tirpti didieji 
Grenlandijos ir Antarktidos 
ledo skydai? 


Faktas 

Didžiausias ledo skydas yra Antarktidoje. Jame 
sukaupta apie 90 96 viso pasaulio ledo ir 80 Yo gėlo 
vandens atsargų. 


Pasaulyje yra du ledo skydai - Grenlandijoje (1,7 mln. km“) ir Antarktidoje 
(14 mln. km“). Juose sukaupta apie 33 mln. km? vandens. Jei visą pasaulio sau- 
sumą padengtume šiuose ledo skyduose sukauptu ledu, susidarytų apie 220 m 
storio sluoksnis. 

Ledynai storėja, kai ant jų paviršiaus sniego iškrinta daugiau, negu gali ištirpti 
ledo. Tačiau besikeičiančio klimato sąlygomis sniegas kaupiasi lėčiau, nei tirps- 
ta. Ištirpus ledo skydams, į Pasaulinį vandenyną išsilietų milžiniškas kiekis van- 
dens, o pasekmės galėtų būti katastrofiškos: ne tik pakiltų jūros lygis, bet ir būtų 
paveiktas visos Žemės klimatas. Mūsų planeta labai pasikeistų. Todėl pasaulio 
mokslininkai susirūpinę stebi pokyčius šiuose milžiniškuose ledo masyvuose, 
kuriuos „išjudinti“ gan sunku. Tačiau juose prasidėję pokyčiai tęstųsi ir dar ilgai 
po to, kai nutrūktų (labai mažai tikėtina!) išorinis klimato pasikeitimų poveikis. 
Tik atsiradus palydovinei informacijai pavyko nustatyti pokyčių ledo skyduose 
mastą. Tyrimai rodo, kad ledo skydai jau pradėjo tirpti. Tarpvyriausybinė kli- 
mato kaitos komisija teigia, kad 1993-2010 metais pasaulinis jūros lygis kilo 
vidutiniškai apie 3,2 mm per metus. Iš jų dėl tirpstančių ledo skydų - 0,6 mm 
(0,33 mm tirpstantis ledo skydas Grenlandijoje ir 0,27 mm - Antarktidoje), tirpstantys 
kalnų ledynai pridėjo 0,7 mm, o terminis vandens plėtimasis - 1,1 mm. Nors 
pokyčiai ledo skyduose kol kas nėra labai dideli, tačiau stiprų susirūpinimą ke- 
lia tai, kad ledas tirpsta vis sparčiau. 

Jau dabar aiškiai pastebimi Grenlandijoje vykstantys pokyčiai. Nuo 1976 metų 
natūralus vasaros ledo tirpimas sustiprėjo daugiau kaip 30 90. Tik didesniame 
aukštyje (salos centrinėje dalyje) sniegas vis dar kaupiasi greičiau, nei gali ištirp- 
ti. Tačiau plotai, kuriuose ledo skydas storėja kasmet, vis mažėja. Dėl to ma- 
žėja bendra ledyno masė, nes, kylant oro temperatūrai, labai sustiprėjo ledo 
skydo pakraščių tirpimas ir pagreitėjo pakrantės ledynų judėjimas ir skilimas. 
1992-2001 metais Grenlandija kasmet vidutiniškai netekdavo apie 34 Gt ledo, 
0 2002-2011 metais šis skaičius padidėjo iki 215 gigatonų. 

Didžiojoje Antarktidos dalyje pokyčiai mažai pastebimi. Vidutinė Antarktidos 
temperatūra yra -37 *C, o daug kur šiame žemyne oro temperatūra niekada 
nebūna teigiama. Todėl artimiausiu laiku labai dideli ledo tūrio pokyčiai ma- 

žai tikėtini. Nustatyta, kad Vakarų Antarktidoje, daugiausia Amundseno jūros 
regione, ledo skydas plonėja, o Rytų - storėja. Vis dėlto pastaraisiais dešimt- 
mečiais ledo ištirpsta daugiau, negu jo gali susidaryti. Tarpvyriausybinė klima- 
to kaitos komisija teigia, kad suminiai ledo nuostoliai Antarktidoje padidėjo 
nuo 30 Gt (1992-2001 metais) iki 147 Gt (2002-2011 metais) per metus. Remiantis 
klimato prognozėmis, XXI amžiaus pabaigoje Antarktidoje dėl pasikeitusios 
atmosferos cirkuliacijos snigs daugiau negu dabar, nes į poliarines sritis atke- 
liaus daugiau drėgmės. Labai tikėtina, kad Antarktidoje ledas kaupsis greičiau, 
negu tirps. Oro temperatūra padidės, bet vis dar bus pernelyg žema, kad pra- 
sidėtų intensyvus tirpsmas. Tačiau sustiprės ledynų nuotėkis į žemyną supantį 
vandenyną. Ledo Antarktidoje bus mažiau, o dėl šios priežasties vandenyno 
lygis iki XXI amžiaus pabaigos pakils 3-5 centimetrus. Grenlandijoje pastarai- 
siais dešimtmečiais išryškėjusios ledo tūrio mažėjimo tendencijos dar labiau 
sustiprės, ir iki šio amžiaus pabaigos šie procesai lems, kad jūros lygis pakils 
7—12 centimetrų. 

Tarpvyriausybinė klimatos kaitos komisija numato, kad jūros lygis XXI amžiuje 
pakils 26-82 centimetrus. Apie ketvirtį šio prieaugio lems tirpstantys ledo sky- 
dai, dar tiek pat - besitraukiantys kalnų ledynai, o beveik pusę viso jūros lygio 
kilimo lems šylančio paviršinio vandenyno sluoksnio plėtimasis. 


Ar žinote, kad.... 

m Antarktidą dengia vidutiniškai 2100 m, o Grenlandiją - 1800 m storio 
ledo sluoksnis. 

m Ištirpus visiems ledynams Pasaulinio vandenyno lygis pakiltų apytiksliai 
66 metrais: ištirpęs Antarktidos ledo skydas jūros lygį pakeltų 58,3 m, 
Grenlandijos ledo skydas - 7,36 m, o kalnų ledynai ir ledo kepurės - 
0,41 metro. 

Ar galima nufotografuoti 
klimato kaitą? 


Faktas 

Šiuo metu kalnų ledynai ir ledo skydai dengia 10 96 
planetos sausumos ploto. Per paskutinį ledynmetį 
šis skaičius siekė 32 Vo. 


Suprantama, sunku paliesti, išgirsti ar pamatyti klimato kaitą. Dažniausiai 
klimatologai remiasi skaičiais, kurie ne visada parodo akivaizdžius pokyčius. 
Pavyzdžiui, ar nustatytas oro temperatūros padidėjimas 1 *C yra didelis? Dau- 
gelis mūsų, greičiausiai, numotų ranka - argi tai pokytis! O per XXI amžių 
numatomas oro temperatūros padidėjimas dviem trimis laipsniais? „Nieko, iš- 
gyvensime“, - ko gero atsakytume. Sunku pajusti, kokį poveikį mus supančiai 
aplinkai daro tokie iš pirmo žvilgsnio nežymūs pokyčiai. Dažnas mūsų pasakys, 
kad Lietuvoje žiemos tampa mažiau sniegingos, o ir stipresnis šaltukas rečiau 
paspaudžia. Kas dar? Lyg ir viskas... 

Ko gero pačius akivaizdžiausius pokyčius pastebi žmonės, gyvenantys, ar daž- 
nai būnantys šalia kalnų ledynų, kuriais aplinkiniai visada žavėjosi, o atsiradus 
galimybei - ir juos fotografuodavo. Lygindami senąsias nuotraukas su nūdie- 
nos vaizdais, dažnai nustembame, kur dingo ledynas? Nuotraukos mums nere- 
tai leidžia atsekti kalnų ledynų pokyčius per daugiau nei šimtą metų. 

, 1056 m. geleliJI : 1941 m. rugpjūtis 
Muiro ledynas (Aliaska, JAV) nuo 1893 iki 2004 mety. Nuo 1941 metų ledynas atsitraukė 
daugiau kaip 12 kilometrų ir suplonėjo 800 metrų (NSIDC Glacier Photo Collection) 

Pietinis kaskadinis ledynas (JAV) nuo 1958 iki 2009 metų neteko pusės savo tūrio 
(USGS duomenimis) 


Nuotraukų rodomą vaizdą patvirtina ir moksliniai tyrimai. Nustatyta, kad le- 
dynai visame pasaulyje traukiasi - mažėja jų ilgis, plotas ir tūris. Išimčių ne- 
daug ir jos nustatytos nedideliuose pasaulio regionuose. Duomenys kasmet 
tampa tikslesni, nes vis dažniau naudojama palydovinė informacija. 

Labiausiai ledynai traukėsi Aliaskoje, Kanados šiaurėje, pietų Anduose ir Azijo- 
je. Minėtose teritorijose ištirpusio ledo masė sudaro 80 96 bendro kalnų ledynų 
sumažėjimo. 

Dėl kalnų ledynų tirpimo 1971-2009 metais Pasaulinio vandenyno lygis pakil- 
davo vidutiniškai 0,62 mm per metus. 2005-2009 metais dėl stiprėjančio ledy- 
nų tirpimo šis skaičius padidėjo iki 0,83 milimetro. 

Kadangi ledynai pavėluotai reaguoja į klimato pokyčius, labai tikėtina, kad jie 
trauksis net tada, kai globali oro temperatūra nustos didėti. Prognozuojama, 
kad iki XXI amžiaus pabaigos ledynų tūris sumažės 35-65 90, palyginti su da- 
bartiniu. Įdomu būtų jau dabar pamatyti XXI amžiaus pabaigos nuotraukas. 


Ar žinote, kad... 

m Ledynų aptinkama 47 pasaulio valstybėse - jų yra visuose žemynuose, 
išskyrus Australiją. 

m Ledynų judėjimo greitis labai skiriasi. Dažniausiai jie juda 1 m per parą 
greičiu, nors kai kurie beveik visai nejuda. Greičiausiai juda Jakobshavno 
ledynas Grenlandijoje - 2012 metų vasarą šio ledyno judėjimo greitis 
siekė 50 m per parą. 

Kaip Žemėje kinta 
kritulių kiekis? 


Faktas 

Ant Žemės paviršiaus per metus iškrintantys krituliai 
sudaro vidutiniškai 990 mm storio vandens sluoksnį, 
tačiau virš sausumos kritulių kiekis mažesnis - 

jis siekia 715 mm. 


Krituliai yra svarbiausias vandens apytakos rato komponentas, aprūpinantis 
sausumos paviršių gėlu vandeniu. Didžioji dalis ant sausumos paviršiaus pate- 
kusio vandens išgaruoja, o likusi - upėmis nuteka į vandenyną. Tikslus kritulių 
kiekio ir jo kaitos įvertinimas nepaprastai svarbus gyventojams (ypač sausringo- 
se teritorijose), žemės ūkiui, pramonei, hidroenergetikai ir kitoms ūkio sritims. 
Itin greitai daugėjant gyventojų, gėlo vandens poreikis taip pat auga nepapras- 
tai sparčiai. Todėl kritulių kiekis laikomas vienu svarbiausių klimato rodiklių, 
kurį, beje, vis dar sunku tiksliai išmatuoti. Pakitęs kritulių kiekis rodo pokyčius 
visame vandens apytakos rate, o nuo šių pokyčių priklauso daugelis kitų aplin- 
kos sąlygas apibūdinančių rodiklių - pradedant atskirų regionų sausringumu ir 
baigiant vandenyno druskingumu. 

Kylant globaliajai oro temperatūrai, didėja ir drėgmės kiekis ore, tačiau oro 
prisotinimo drėgme laipsnis ir kritulių formavimosi galimybės gali išlikti ne- 
pasikeitusios. Regioniniai kritulių kiekio pokyčiai labiau susiję su atmosferos 
cirkuliacijos persitvarkymu - jie mažiau priklauso nuo oro temperatūros di- 
dėjimo. 

Nuo XX amžiaus pradžios vidutinis ant sausumos paviršiaus iškritusių kritulių 
kiekis pasaulyje pakito nežymiai. Tik pastebimai padidėjo kritulių kiekis vidu- 
tinėse ir aukštosiose Šiaurės pusrutulio platumose. Didesni regioniniai kritulių 
kiekio kaitos skirtumai išryškėjo analizuojant pokyčius nuo 1950 metų. Šiuo 
laikotarpiu kritulių kiekis padidėjo centrinėje ir šiaurinėje Australijoje bei ne- 
mažoje Pietų Amerikos dalyje. Ryškiausios neigiamos kritulių kiekio pokyčių 
tendencijos užfiksuotos aplink Viduržemio jūrą, Vakarų Afrikoje, Rytų Azijoje 
ir rytinėje Australijos pakrantėje. Didelėje tropikų dalyje XX amžiaus aštun- 
tajame ir devintajame dešimtmetyje vyravo neigiamos pokyčių tendencijos, o 
pačioje amžiaus pabaigoje prasidėjo iki šiol besitęsiantis nežymus kritulių kie- 
kio didėjimo periodas. 

Kylant oro temperatūrai, sustiprėjo garavimas nuo sausumos ir vandenyno. 
Kita vertus, drėgmės stokojančiose sausumos srityse mažėja išgaruoti galin- 
čio vandens kiekis, todėl klimatui ir toliau šylant garavimo pokyčius lems 
vandenynas. 

Matavimų tinklas virš Pasaulinio vandenyno yra pernelyg retas, kad galėtu- 
me tiksliai spręsti apie kritulių kiekio kaitos tendencijas. Lygiai taip pat sunku 
įvertinti ir garavimą nuo vandenyno paviršiaus. Tačiau vandenyno paviršiaus 
druskingumas priklauso nuo skirtumo tarp išgaravusio vandens kiekio ir iškri- 
tusių kritulių: kuo mažiau kritulių ir intensyvesnis garavimas, tuo didesnis van- 
denyno paviršiaus druskingumas. Pastebėta, kad nuo 1950 metų druskingos 
vandenyno zonos tapo dar druskingesnės (kritulių mažėja, o garavimas didėja), o 
mažiau druskingų zonų druskingumas sumažėjo. 

Taip pat nustatyta, jog dažniau pasikartoja ekstremalūs krituliai - didesnėje 
pasaulio sausumos dalyje gausių kritulių atvejų skaičius didėjo. Gausių kritulių 
dažnis ir intensyvumas labiausiai didėjo Šiaurės Amerikoje ir Europoje. Kol kas 
nėra įrodymų, kad sausringumas pasaulyje pakito. Sausros padažnėjo ir suin- 
tensyvėjo Viduržemio jūros regione ir Vakarų Afrikoje, bet susilpnėjo centrinė- 
je Šiaurės Amerikos dalyje ir Australijos šiaurės vakaruose. 

Padidėjus šaltojo sezono oro temperatūrai, didelėje pasaulio dalyje mažėjo sny- 
gio atvejų skaičius ir iškritusio sniego kiekis. Žiemomis vis dažniau iškrinta 
lietus, ypač tose teritorijose, kur oro temperatūra artima 0 *C. Šiltesni orai lėmė 
ir tai, kad Šiaurės pusrutulyje mažėjo sniego dangos išplitimas bei trukmė (ypač 
nuo devintojo dešimtmečio pradžios). Dienų su sniego danga skaičius labiausiai 
sumažėjo pavasario mėnesiais. Tai sietina su itin ženkliu oro temperatūros di- 
dėjimu ankstyvą pavasarį ir ankstesniu sniego tirpsmu (rudenį pokyčių beveik 


nepastebėta). 


Ar žinote, kad... 

m Lietus prasideda, kai iš debesies pradeda kristi ledo kristalai, kurie 
šiltuoju metų laiku artėdami prie žemės ištirpsta. Stambūs lietaus lašai 
gali kristi 35 km/h greičiu, o stambios snaigės krinta 3-6 km/h greičiu, 
ir šis snaigių kelias gali trukti daugiau nei valandą. 

Ar pasaulio upėmis dabar teka 
daugiau vandens? 


Faktas 
Pasaulyje yra 180 upių, kurių ilgis viršija 1000 km, 
iš jų septynios - ilgesnės nei 5000 kilometrų. 


Analizuojant globalių klimato pokyčių poveikį upėms, dažniausiai tiriami 
vidutinio metinio nuotėkio pokyčiai. Pastarasis dydis yra ne kas kita, kaip 
skirtumas tarp upės baseine iškritusio kritulių ir nuo paviršiaus išgaravusio 
vandens kiekio, kuris priklauso nuo oro temperatūros. Upių nuotėkio dydis 
labai kinta, o jo daugiamečiai pokyčiai atspindi ir regioninius kritulių bei 
temperatūros pokyčius. Pavyzdžiui, Europoje metinis upių nuotėkis sumažė- 
jo pietuose ir rytuose, o kitur, ypač šiaurėje, jis padidėjo. Šiaurės Amerikoje 
upių nuotėkis padidėjo Misisipės baseine, o daugelyje aplinkinių baseinų jis 
sumažėjo. Vis daugiau vandens nuteka šiaurinėmis Azijos upėmis, o Azijos 
pietuose ryškios neigiamos pokyčių tendencijos. Afrikoje upių vandeningu- 
mas didėja rytuose, o vakaruose upės sausėja. Mažėja upių nuotėkis ir Pietų 
Amerikos šiaurėje. 

Skirtumai itin dideli, nes upių baseinai, pasižymintys skirtingomis fizinėmis 
ir geografinėmis ypatybėmis (skiriasi jų reljefas, dirvožemis ir kita), nevienodai 
reaguoja į klimato sąlygų (kritulių kiekio ir oro temperatūros) pasikeitimus. Šiuos 
skirtumus dar labiau padidina žmogaus ūkinė veikla - žemėnaudos kaita, iri- 
gacija, didėjantis vandens poreikis pramonei ir gyventojams - lemianti upių 
nuotėkio pokyčius. Daugelyje tankiau apgyvendintų regionų, ypač kur vanduo 
naudojamas irigacijai, upių režimo pokyčius žmogaus veikla lemia daug labiau 
nei besikeičiantis klimatas. 

Regionuose, kuriuose didelę upių nuotėkio dalį suformuoja sniego tirpsmas, 
būdingas gan ryškus sezoninis nuotėkio persiskirstymas. Dėl ankstyvesnio 
sniego tirpsmo pavasario potvyniai daugelyje upių labai paankstėjo. Plonėjant 
sniego dangai potvyniai susilpnėjo. Didėjant sniego dangos nepastovumui ir 
augant skystų kritulių santykinei daliai šaltuoju metų laiku, vis daugiau van- 
dens šiomis upėmis nuteka žiemos mėnesiais. Nuotėkis vasarą ir rudenį daug 
kur sumažėjo bei padidėjo hidrologinių sausrų tikimybė. Didėjant klimato ir 
kritulių, ekstremalumui, auga trumpų, tačiau itin stiprių poplūdžių tikimybė, 
kurie pastaraisiais metais daro vis daugiau žalos prie didžiųjų upių įsikūru- 
siems miestams. 

Keičiasi ne tik upių nuotėkis, bet ir ledo režimas jose. Daugelyje upių, kurioms 
būdinga ledo danga, ledas nutirpsta vis anksčiau, o pasidengimo juo trukmė 
mažėja. 

Upių nuotėkio kaita 1948-2004 metais (pagal Dai A. ir kt., 2010) 


Lietuvos upių nuotėkis padidėja per intensyvų sniego tirpsmą arba po gausių 
kritulių. Daugelyje mūsų šalies upių per pastaruosius 50 metų pasireiškia ryški 
žiemos nuotėkio didėjimo tendencija, pavasario nuotėkio ir maksimalių debitų 
mažėjimo bei ankstėjimo tendencija, o mažiausi pokyčiai yra būdingi rudens ir 
vasaros sezonams. 

Ar žinote, kad... 

m 17-oje pasaulio valstybių, tarp jų ir Saudo Arabijoje, nėra nė vienos upės. 

m Vandens Amazone nuteka daugiau nei kitomis penkiomis 
vandeningiausiomis pasaulio upėmis kartu sudėjus. 

Ar tropiniai ciklonai dažnėja, 
o jų galia didėja? 


Faktas 

Itin galingas uraganas kiekvieną sekundę išskiria 
dešimties atominių bombų sprogimui prilygstantį 
energijos kiekį. 


Tropiniai ciklonai - tai tropinėje zonoje virš vandenyno besiformuojantys 
žemo slėgio dariniai, pasižymintys labai dideliu vėjo greičiu ir labai intensyviais 
krituliais. Tropinius ciklonus sudaro perkūnijos debesų sistema, kuri sukasi 
(prieš laikrodžio rodyklę Šiaurės pusrutulyje ir pagal laikrodžio rodyklę Pietų pusru- 
tulyje) apie sistemos centrą - vadinamąją ciklono „akį“. Tam, kad susiformuo- 
tų tropiniai ciklonai, paviršinio vandenyno sluoksnio temperatūra turi viršyti 
26,5 *C. Išgaravęs paviršiaus vanduo, vėliau, kondensuodamasis aukštesniuose 
atmosferos sluoksniuose, išskiria milžinišką energijos kiekį. Formuojasi itin 
vandeningi perkūnijos debesys. 

Vidutinis tropinio ciklono skersmuo siekia 500 km, o retais atvejais - net 
1000 kilometrų. Slėgis ciklono centre nukrinta iki 950-960 hPa, tačiau galin- 
gų uraganų centruose fiksuojamas ir mažesnis negu 920 hPa slėgis. Tropiniai 
ciklonai pagal jų sukeliamą vėjo greitį skirstomi į tropines audras (vėjo greitis 
17-33 m/s), tropinius uraganus (Atlanto vandenyne), tropinius ciklonus (Indijos 
vandenyne) ir taifūnus (Ramiajame vandenyne), kuriuose vėjo greitis didesnis 
negu 33 m/s. Ypač didelę griaunamąją galią turinčių uraganų vėjo greitis gū- 
siuose gali viršyti ir 100 m/s. Milžiniškus nuostolius daro ne tik stiprus vėjas, 
bet ir galingos liūtys - formuojasi potvyniai, nuošliaužos, selės' - ar pakrančių 
užtvindymas. Tropinių ciklonų judėjimo greitis nelabai didelis (iki 30-40 km/h), 
tačiau tokiame ciklone pučiantys vėjai įgauna griaunamąją jėgą. Tropiniam cik- 
lonui užslinkus ant sausumos, garavimo intensyvumas ir šilumos srautas labai 
susilpnėja, todėl ciklono energija greitai mažėja. 

Tropiniai ciklonai pasižymi didele pasikartojimo ir intensyvumo amplitude, 
todėl sunku nustatyti jų daugiametes tendencijas (trūksta patikimos istorinės in- 
formacijos), ypač bandant pastarąsias susieti su šiuolaikiniais klimato pokyčiais. 
Pastaraisiais metais kiekvienas tropinis ciklonas, keliantis grėsmę žmonėms, 
sulaukia didelio žiniasklaidos dėmesio, tačiau didesnis dėmesys nėra objekty- 
vus tropinių ciklonų dažnį ir intensyvumą atspindintis rodiklis. 2005 metais 
užfiksuotas rekordinis tropinių uraganų ir audrų skaičius Šiaurės Atlante — tais 
metais jų buvo 28. O Naujajį Orleaną nuniokojęs uraganas „Katrina, buvo bene 


"Selė (arabiškai sajl - srovė) - laikinas smarkus vandens, purvo, skaldos ir riedulių srautas kalnų 
upėse. Susidaro dėl ilgalaikių liūčių, staigaus sniego ir ledo tirpsmo ar didelių nuošliaužų (red. past.). 

Metai 


Tropinių audrų ir uraganų skaičius Šiaurės Atlante 1950-2016 metais (NOAA duomenimis) 


labiausiai žiniasklaidoje aptariama gamtinė katastrofa. Kita vertus, šis uraganas 
savo griaunamąja jėga ir žuvusiųjų skaičiumi daug kartų nusileido Centrinę 
Ameriką 1998 metų rudenį nusiaubusiam uraganui „Mičas“, kurio metu vidu- 
tinis vėjo greitis buvo pats stipriausias - siekė 80 m/s. 

Kylant jūros paviršiaus temperatūrai, tropinių ciklonų skaičius ir intensyvu- 
mas turėtų didėti. Tačiau Tarpvyriausybinė klimato kaitos komisija teigia, kad 
kol kas aiškių pokyčių nenustatyta. Tropinių ciklonų dažnis ir intensyvumas 
kai kuriuose pasaulio regionuose nuo 1970 metų padidėjo. Komisijos ataskai- 
toje teigiama, kad tai pastebima Šiaurės Atlante, tačiau dar nėra pakankamai 
informacijos, kuri leistų daryti galutines išvadas. Pastaruosius kelerius metus 
tropinių ciklonų šiame regione nebuvo itin daug. Per visą stebėjimų laikotarpį 
beveik nepakito ir uraganų sukaupta energija (jos kiekis apskaičiuojamas pagal 
specialų indeksą). 


Ar žinote, kad... 

m Terminas „uraganas“ kilo iš Amerikos indėnų žodžio Ahurucane, reiškiančio 
„piktąją vėjo dvasią“. 

m Kai Nacionalinis uraganų centras (JAV) 1953 metais tropiniams ciklonams 
pradėjo duoti vardus, jie buvo vien moteriški. 1978 metais ši tradicija 
feministinių organizacijų reikalavimu buvo pakeista. 

m Daugiausia finansinių nuostolių padarė uraganas „Katrina“. 2005 metais 
pietines JAV pakrantes užgriuvusio uragano padaryta žala vertinama 
108 milijardais dolerių. 

100 klausimų apie klimato kaitą 


Ar gali Europoje pasikartoti 
pražūtingi 2003 metų vasaros 
karščiai? 

Faktas 

Sešiolikoje Vakarų Europos valstybių 2003 metų vasarą 


nuo nepakeliamo karščio, įvairių ekspertų vertinimu, 
mirė 40-70 tūkst. žmonių, daugiausia - Prancūzijoje. 


Istorinė (neturinti analogų praeityje) kaitra ir sausra Vakarų ir Vidurio Europą 
alino 2003 metų liepos-rugpjūčio mėnesiais. Jungtinėje Karalystėje tempera- 
tūra buvo pakilusi iki 38,5 *C, Prancūzijoje net septynias dienas maksimali oro 
temperatūra buvo perkopusi 40 *C. Kitose šalyse maksimali temperatūra buvo 
dar aukštesnė: Portugalijoje 48 *C, Ispanijoje 45 *C, Italijoje 46 *C, Šveicarijoje 
41,5 *“C. Net naktimis laikydavosi apie 30 *C temperatūra. Tai karščiausia vasara 
Vakarų Europoje per visą meteorologinių stebėjimų laikotarpį (pastaruosius 300 
metų). Vidutinė liepos-rugpjūčio mėnesių oro temperatūra daugiametį vidurkį 
viršijo 4—5 “C, o Pietų Prancūzijoje laikotarpis nuo liepos 20 iki rugpjūčio 20 
dienos buvo net 8-10 *C karštesnis nei įprastai. Ypač pavojingos žmonių svei- 
katai sąlygos susidarė miestuose, nes, vyraujant anticikloniniams orams, labai 
padidėjo priežeminio ozono koncentracija. 

Karščio banga paveikė daugelį ūkio sektorių. Elektros energijos paklausa iš- 
augo, tačiau dėl vėsinimo sutrikimų elektros gamybą branduolinėse ir kitose 
iškastinio kuro jėgainėse teko riboti. 

Nuo karščių ir sausros nukentėjo derliai. Prancūzijoje kviečių derlingumas su- 
mažėjo 20 90, Italijoje ir Jungtinėje Karalystėje 12-13 90, visoje Europos Sąjun- 
goje grūdų derlius buvo mažesnis 10 mln. tonų (10 26). Didelių nuostolių patyrė 
bulvių ir kukurūzų augintojai, paukštynai, gaisrai sunaikino apie 650 000 ha 
miškų. Karščiai labai paspartino vynuogių nokimą, derlių teko nuimti mėnesiu 
anksčiau nei įprastai. Vynuogių derlius daugelyje rajonų sumažėjo, bet cukraus 
kiekis jose buvo optimalus, vynas pagamintas aukštos kokybės. 

Sausra ir karščiai išsekino upes - dėl žemo vandens lygio Elbėje ir Dunojuje 
laivyba buvo nutraukta. Tačiau Šveicarijos kalnų upėse spartus Alpių ledynų 
tirpsmas sukėlė poplūdžių. 

Labai įkaito ir Viduržemio jūros paviršinis sluoksnis, dėl to sutriko srovių cir- 
kuliacija, ypač vidurinėje jūros dalyje. Biologų manymu, tai turėjo neigiamos 
įtakos komercinių pelaginių žuvų rūšių reprodukcijai ir sumažino jų popu- 
liaciją. 

Siekiant užtikrinti, kad nepasikartotų karštosios 2003 metų vasaros padariniai, 
kai mirė dešimtys tūkstančių gyventojų, o ekonominiai nuostoliai siekė apie 

2003 metų vasaros vidutinės oro temperatūros nuokrypiai nuo 1961-1990 metų 
vidurkio, “C (IPCC duomenimis, 2007) 


13 mlrd. eurų, karščio bangų susidarymą ir poveikį imta tyrinėti intensyviau, 
įgyvendinamos prisitaikymo prie tokių reiškinių prevencinės priemonės, to- 
bulinamos perspėjimo sistemos. Prognozuojama, kad XXI amžiaus antrojoje 
pusėje panašaus masto karščio bangos taps įprastu reiškiniu, be to, didės gaisrų 
tikimybė. 


Ar žinote, kad... 

m 2003 metų vasarą Vakarų Europoje labiausiai padidėjo vyresnių kaip 
65 metų žmonių mirtingumas. Beveik du trečdaliai iš visų, mirusių nuo 
kaitros, buvo moterys. 

m Karščio bangų pastaraisiais dešimtmečiais Šiaurės pusrutulio vidutinėse 
platumose daugėja. Vien per 2017 metų vasarą Vakarų ir Pietų Europoje 
buvo dvi karščio bangos (oro temperatūra buvo perkopusi 40 *C). 

m Lietuvoje karščio bangai priskiriamos dienos, kai, įsiveržus tropinei oro 
masei, trijų parų aukščiausia oro temperatūra pakyla daugiau kaip 30 *C 
(kitose šalyse šis kriterijus gali būti kitoks). 

m Tūkstančius žmonių gyvybių yra nusinešusios ir kitos karščio bangos: 
1976 metais Jungtinėje Karalystėje, 2006 ir 2007 metais visoje Europoje, 
1980, 1984, 1988, 1991, 1993, 1995, 1999, 2006, 2011 ir 2012 metais JAV, 
2010 metais Rusijoje ir kitur. 

Kaip kinta Lietuvos 
klimatas? 


Faktas 
Pastaruosius 50 metų vidutinė metinė 
oro temperatūra Lietuvoje didėja. 


Vilniaus universitete kasdienė oro temperatūra pradėta matuoti 1770 metais, 
todėl sukauptos informacijos pakanka įvertinti per pastaruosius šimtmečius 
Lietuvoje vykusius klimato pokyčius. Būna vėsesnių ar šiltesnių, sausesnių ar 
drėgnesnių metų, tačiau, vertinant tokius kasmetinius svyravimus, išryškėja ir 
gana aiškios bendrosios kaitos tendencijos. 

Vėsus klimatas Lietuvoje buvo XVIII amžiaus pabaigoje ir XIX amžiaus pirma- 

jame dešimtmetyje. Tai vadinamojo Mažojo ledynmečio, prasidėjusio XV am- 

žiuje, pabaiga. XIX ir XX amžiaus viduryje buvo gana šilta. Po XX amžiaus 

5-9 dešimtmetyje vykusio nežymaus oro temperatūros kritimo vidutinė meti- 

nė oro temperatūra Lietuvoje ženkliai padidėjo. Kartu kito ir kiti klimatą api- 

būdinantys rodikliai. Toliau, remdamiesi ilgiausiai veikiančios Vilniaus meteo- 
rologijos stoties duomenimis, pateiksime tik svarbiausius faktus apie klimato 
pokyčius mūsų šalyje. 

m Nuo 1778 iki 2016 metų vidutinė metinė oro temperatūra Vilniuje padidėjo 
1,6 *C. 

m Labiausiai atšilo sausis, gruodis ir kovas (atitinkamai 3,2 *C, 3,1 *C ir 2,7 *C). 
Taigi šaltojo periodo temperatūra didėjo greičiau. 

m Mažai padidėjo tik rugpjūčio mėnesio temperatūra (0,2 *C), o rugsėjis net 
atvėso (-0,1 *C). 

m 2015 metai Vilniuje buvo patys šilčiausi (vidutinė temperatūra 8,2 *C), o kiek- 
vieni iš pastarųjų 20 metų buvo šiltesni, palyginti su viso laikotarpio vidurkiu. 

m 2010 metų liepos mėnesis Vilniuje buvo šilčiausias per visus 239 matavimų 
metus. Vidutinė oro temperatūra siekė net 21,8 *C. 

m Per pastaruosius daugiau kaip 60 metų labai padaugėjo karštų dienų. Nuo 
1991 metų tik ketverius metus Vilniuje oro temperatūra nebuvo pasiekusi 
ir viršijusi 30 *C. 1961-1990 metais tokių metų buvo 18 (iš 30). Daugiausiai 
karštų dienų buvo 1994 ir 2010 metais (15 ir 14). 

m Labai šaltų dienų (oro temperatūra < -20 *C) mažėjo. 1996 metai buvo pasku- 
tiniai, kai tokių dienų buvo daugiau nei 10. Nuo 1951 metų daugiausia tokių 
dienų užfiksuota 1963 ir 1987 metais (po 22). 

m Metinis kritulių kiekis Vilniuje (matuojamas nuo 1887 metų) nežymiai didėja. 
Daugiausia kritulių buvo 2010 metais - 958 mm, t. y. per metus iš debesų 
iškrito beveik vieno metro storio vandens sluoksnis. 

Metai 


Vidutinės metinės temperatūros kaita Vilniuje 1778-2016 metais. Punktyrinė juoda 
linija rodo bendrą pokyčių tendenciją 


m Labiausiai kritulių kiekis didėjo žiemos mėnesiais, o rugpjūtį kritulių iškrin- 
ta daug mažiau, negu jų būdavo matavimo laikotarpio pradžioje. 

m Daugėja dienų su gausiais krituliais (>10 mm). Kitaip tariant, lyja rečiau, bet 
stipriau. 

m Didėja liūčių intensyvumas ir per vieną parą iškritusių kritulių kiekis. 

m Dėl kylančios oro temperatūros šaltuoju metų laiku vis dažniau lyja ar krinta 
šlapdriba, o sninga vis rečiau. 

m Visoje Lietuvoje mažėja dienų su sniego danga. 

m Vis dažnėja karščio bangos ir sausringi laikotarpiai. 

Lietuvą, kaip ir visą pasaulį, veikia besikeičiantis klimatas, o jo pokyčiai netgi 

didesni nei vidutiniai. 


Ar žinote, kad... 

m Pirmasis meteorologijos mokslo darbas Vilniaus universitete buvo 
pristatytas 1643 metais. Šv. Jonų bažnyčioje birželio 5 dieną Jonas 
Počapovskis (Yoanne Poczapowsky) viešai paskelbė tezes Conclusiones 
Academicae ex Universa Meteorologia ir apsigynęs savo darbą įgijo 
magistro laipsnį. 

m Vilniuje 58 kartus iš 100 šilčiausias mėnuo būna liepa, o rugpjūtis - 33 
iš 100. Sausis būna šalčiausias 46 kartus iš 100, o vasaris - 30 kartų. 

m 1931 metų kovo mėnesį Laukuvoje užfiksuotas rekordinis sniego dangos 
storis - 94 centimetrai. 

100 klausimų apie klimato kaitą 


Klimato kaitos priežastys 


Ar klimato kaitos priežastys 
geologinėje praeityje ir dabar 
yra tos pačios? 


Faktas 

Dėl Žemės masės persiskirstymo - litosferos plokščių 
judėjimo - Žemėje keičiasi geografinių ir magnetinių 
ašigalių padėtis. 


Klimato kaitą gali sukelti trys priežastys: Saulės spinduliuotės prietakos į Žemę 
nepastovumas, atmosferos sudėties ir Žemės paviršiaus pokyčiai. Šias tris prie- 
žastis galėtume pavadinti poveikio klimatui mechanizmais, visus juos gali lemti 
gamtinės jėgos, o antrąjį ir trečiąjį - dar ir žmogaus veikla. Kai išjudinami kli- 
mato kaitos mechanizmai ir jie pradeda veikti, pirmiausia sureaguoja vandeny- 
no ir atmosferos cirkuliacija, paskirstanti energiją Žemės klimato sistemoje — 
ima formuotis regioniniai ir vietiniai klimato kaitos efektai. 

Žmogaus veiklos mastai reikšmingai ėmė didėti nuo XVIII amžiaus vidurio 
ir pastaraisiais dešimtmečiais ji tapo pagrindiniu dabartinį atšilimą lemiančiu 
veiksniu. Todėl, vertinant klimato kaitą sukeliančių priežasčių poveikį, būti- 
na į tai atsižvelgti. Iki XVIII amžiaus vidurio egzistavo ikiindustrinė (gamtinė) 
klimato sistema, o po jos prasidėjo industrinės (dar vadinamos antropogenine) 
klimato sistemos epocha. 

Lygindami šių dviejų epochų klimato kaitos priežastis turėtume nepamiršti, 
kad skiriasi ir jų poveikio laiko skalės. Geologinėje praeityje klimato kaitos 
procesai dažniausiai matuojami milijonais metų. Jie gali būti daug ryškesni, pa- 
lyginti su klimato pokyčiais šimtametėje laiko skalėje. 

Geologinėje praeityje ilgalaikių ir lėtų klimato svyravimų, kuriuos sukėlė tokie 
veiksniai kaip litosferos plokščių judėjimas, kalnodara, Žemės orbitos para- 
metrų ir atmosferos cheminės sudėties kaita, fone veikė daug atsitiktinių jėgų, 
sukeliančių dar ir trumpalaikius klimato svyravimus bei anomalijas. Jų laiko 
skalė matuojama dešimtimis, šimtais arba tūkstančiais metų. Tai trumpalai- 
kiai Saulės aktyvumo, geomagnetinio lauko įtampos, pulsuojančios atmosferos 
elektrizacijos reiškiniai, ugnikalnių išsiveržimai. 

Suprantama, industrinėje epochoje veiksnių, tokių kaip litosferos plokščių ju- 
dėjimas, pajusti nespėsime. Nustačius senųjų magnetinių laukų kryptis ir aši- 
galius, pavyko rekonstruoti, kaip žemynai buvo išsidėstę net prieš šimtus mi- 

Klimato kaitos priežastys 


lijonų metų. Maždaug prieš 300 mln. metų iš Rodinijos 
ir Panotijos žemynų susiformavo superžemynas Pangėja, 





prieš 200-180 mln. metų juros periode ji skilo į Gondva- 





ną ir Lauraziją, dar po 30 mln. metų pradėjo formuotis 
šiuolaikiniai žemynai, ėmė ryškėti Atlanto ir Indijos van- 





denynų kontūrai. Slinkdamos plokštės vienose sandūrose 
išsitempia, proplaiša platėja, kitose gretimos plokštės grū- 
dasi viena ant kitos arba viena po kita panyra. Plokščių 
sandūrose vyksta vulkanizmas, žemės drebėjimai, susi- 
daro kalnai. Didžiuliame Pangėjos superžemyne klima- 
tas turėjo būti labai sausas, žemyninis. Mažesniuose že- 





mynuose klimatas tapo drėgnesnis, sumažėjo sezoniniai 





temperatūros svyravimai. 








Klimatas labiau keitėsi, kai žemynas patekdavo į poliari- 
nę sritį - prasidėdavo jo apledėjimas ir globalinis klimato 
atvėsimas. Dreifuojant žemynams, keitėsi vandenyno sro- 


po 2 mon metą vių sistema, kartu ir atmosferos cirkuliacija. 


Ar žinote, kad... 





m Žemės pluta ir dalis viršutinės mantijos sudaro 
kietą stangrų sluoksnį, vadinamą litosfera. 
Ji suskaidyta į 7 dideles ir daug mažų plokščių, 








tarsi plūduriuojančių ant giliau esančios klampios 
astenosferos, kurios cirkuliacija ir priverčia 


JUROS PERIODAS plokštes judėti. 


prieš 150 milijonų metų 


m Žemynų dreifavimą patvirtina panašūs jų kontūrai 
(Pietų Amerikos rytinis ir Afrikos vakarinis šlaitai, jei 
lyginsime 1800 m izobates), įvairiuose žemynuose 








randamos tų pačių rūšių gyvūnų, priskiriamų permo 
ir triaso periodams, fosilijos. 








m Vidutinis plokščių judėjimo greitis yra 50-100 km 
per milijoną metų (arba 5-10 cm per metus). 














Pangėjos superžemyno skilimas, 
litosferos plokščių judėjimas ir 
dabartinis žemynų išsidėstymas 


ŠIANDIEN (USGS duomenimis) 

100 klausimų apie klimato kaitą 


Kokie astronominiai veiksniai 
keičia Zemės klimatą? 


Faktas 
Žemės orbitos forma ir sukimosi ašies polinkio 
kampas nuolat periodiškai kinta. 


Palydoviniais matavimais nustatyta, kad Saulės insoliacija ties viršutine Žemės 
atmosferos riba kinta dėl pačios Saulės išspinduliuojamos energijos nepasto- 
vumo. Kinta net ir spektrinė spinduliuotės sudėtis (ypač ultravioletinių spindu- 
lių intensyvumas). Tačiau insoliacijos svyravimai nedideli - jų amplitudė daž- 
niausiai neviršija 5 W/m“. Vidutinė insoliacija (vadinamoji Saulės konstanta) yra 
1367 W/m“. Saulės išspinduliuojamos energijos kitimas, manoma, susijęs su 
Saulės medžiagos cirkuliacija. Jai būdingi palyginti ramūs ir audringi laikotar- 
piai -— tai visa apimanti Saulės aktyvumo kaita (žr. 27 klausimą). 

Kita teorija, kurios autorius serbų matematikas ir astrofizikas Milutinas Mi- 
lankovičius (1879-1958), Žemės klimato svyravimus susieja su Žemės judėjimu 
Saulės sistemoje ir sukimusi apie savo ašį. Ji teigia, kad Saulės bendrosios inso- 
liacijos ties viršutine atmosferos riba svyravimai susiję su periodiškai kintančiu 
Žemės sukimosi ašies polinkiu į orbitos plokštumą, ekscentricitetu ir Žemės 
ašies precesija. Šiuos pokyčius lemia Mėnulio ir kitų Saulės sistemos planetų, 
ypač Jupiterio, trauka. Žemės orbitos parametrai yra tiksliai nustatyti 30 mln. 
metų į praeitį ir milijoną metų į ateitį. 

Žemės sukimosi ašies polinkis į orbitos plokštumą (kampas tarp statmens į orbitos 
plokštumą ir Žemės sukimosi ašies), kuris dabar lygus 23* 26“, lėtai periodiškai 
svyruoja tarp 21* 58“ ir 24“ 36'. Svyravimo periodas apytikriai yra 41 tūkst. 
metų. Pasikeitus Žemės ašies polinkio kampui, vidutinėse ir poliarinėse pla- 
tumose padidėja žiemos ir vasaros temperatūros skirtumas, nes Saulės aukštis 
virš horizonto vasarą padidėja, o žiemą sumažėja. Be to, padidėjęs Žemės ašies 
polinkis vasarą sušvelnina tarpplatuminius Saulės spinduliuotės ir oro tempe- 
ratūros Žemėje skirtumus, paveikia atmosferos ir vandenyno cirkuliaciją. 
Ekscentricitetas (e) apibūdina Žemės ar kitos planetos orbitos elipsiškumą (ap- 
skritiminės orbitos e = 0). Orbitos ekscentricitetas nuolat cikliškai kinta - ampli- 
tudė nuo 0,001 iki 0,0658. Svarbiausių ciklų trukmė yra 100 tūkst., 420 tūkst. ir 
1,2 mln. metų. Skriedama aplink Saulę dėl orbitos ekscentriciteto Žemė būna 
nuo jos nutolusi nevienodu atstumu. Dabar Žemės nuotolis iki Saulės kinta 
nuo 152,1 mln. km liepos 4-6 dienomis iki 147,1 mln. km sausio 2-5 dieno- 
mis. Sausį Žemė yra arčiausiai Saulės (Žemės orbitos perihelyje), todėl Saulės 
insoliacija yra 6,9 96 stipresnė nei liepą, kai Žemė yra toliausiai nuo Saulės 
(orbitos afelyje). Šis skirtumas didėjant ekscentricitetui gali pasiekti 26 96 Saulės 
konstantos. 

Periodiškai kintantys Žemės orbitos parametrai ir pasikartojantys ledynmečiai. 
Pilki ruožai paveikslo apačioje žymi šiltus tarpledynmečius, o tarpai tarp jų - 
ledynmečius (Centre for Ice and Climate duomenimis, Kopenhagos universitetas) 


Saulės spinduliuotės prietaka į Žemę priklauso ir nuo Žemės ašies precesijos 
apie statmenį į orbitos plokštumą. Precesiją sukelia Žemę veikianti Mėnulio ir 
kitų Saulės sistemos planetų trauka. Precesijos periodas yra apie 23 tūkst. metų. 
Dėl precesijos kinta lygiadienių ir saulėgrįžų taškų vietos Žemės orbitoje. Jie 
per metus pasislenka 50“ priešinga kryptimi nei Žemės judėjimas orbitoje ir 
gali atsidurti bet kurioje orbitos vietoje, o į tą pačią vietą grįžta maždaug kas 
23 tūkst. metų. Precesijos reikšmė klimatui tuo svarbesnė, kuo didesnis Žemės 
orbitos ekscentricitetas. Jei orbitos elipsė labai ištįsusi (e didelis), Saulės spindu- 
liuotės prietaka į aukštąsias Žemės platumas afelyje ir perihelyje vasarą gali skir- 
tis net iki 30 90. Todėl silpnos insoliacijos laikotarpiai (vasaros sezonai) sutampa 
su senaisiais Europos ledynmečiais, nes jei vasara vėsi, nespėja ištirpti per žiemą 
susikaupęs sniegas. 

Bendra visų trijų orbitos parametrų įtaka Saulės insoliacijos intensyvumui pa- 
rodyta paveiksle. 


Ar žinote, kad... 

m Prieš 4 mlrd. metų Žemės ašies polinkis buvo tik 129, o apie savo 
ašį Žemė sukosi greičiau - para truko apie 22 valandas. 

m Per artimiausius 20-30 tūkst. metų Žemės ašies polinkis ir orbitos 
ekscentricitetas mažės, todėl klimatas nežymiai atvės 
(tik po 20 tūkst. metų!). 

100 klausimų apie klimato kaitą 


Ar dabartinius klimato pokyčius 
galima paaiškinti Saulės 
aktyvumo kaita? 


Faktas 

Per minute Žeme pasiekiantis Saulės energijos kiekis 
patenkintų metinius visos žmonijos energetinius 
poreikius. 


Žemės paviršių pasiekiančios Saulės energijos kiekis nuolat kinta. Jis priklauso 
nuo atstumo tarp Žemės ir Saulės - sausio mėnesį šis atstumas būna mažiau- 
sias, liepą didžiausias - ir nuo Saulės aktyvumo ciklų. Apie Saulės aktyvumą 
dažnai sprendžiama pagal dėmių jos paviršiuje skaičių. Dėmės - tamsūs ne- 
taisyklingos formos Saulės paviršiaus plotai. Saulės dėmių skersmuo gali siekti 
keliasdešimt tūkstančių kilometrų. Dėmės yra tamsios, nes jos vėsesnės negu 
jas supantis Saulės paviršius. Saulės dėmės formuojasi dėl to, kad kai kuriose 
paviršiaus vietose magnetinis laukas pristabdo vertikalų plazmos maišymąsi, 
todėl šie plotai atvėsta. Saulės dėmių skaičius pasižymi cikliškumu - joms bū- 
dingi 11, 22, 90 metų ir ilgesni ciklai. Šis cikliškumas susijęs su Saulės magneti- 
niu lauku, kuris tokiais laiko intervalais keičia savo poliarizaciją. 

Saulės dėmių skaičiaus pokyčiai 1700-2016 metais (SIDC duomenimis). Vidutinė ryškiausio 
ciklo trukmė 11,1 mety. Didėjimo trukmė 4,8, mažėjimo - 6,2 metų. Metinis Saulės 
dėmių skaičiaus maksimumas buvo užfiksuotas 1957 metais. Vidutinės globaliosios oro 
temperatūros anomalijų kaita 1850-2016 metais (Jungtinės Karalystės klimato tyrimų centro 


duomenimis) 

Klimato kaitos priežastys 


Procesai Žemės atmosferoje dažnai siejami su Sau- 
lės aktyvumu. Nustatyta, kad didžiausio Saulės ak- 
tyvumo metais, kai pastebima daugiausia tamsių 
dėmių, Žemės atmosferą pasiekiantis Saulės energi- 
jos kiekis yra 0,1 90 didesnis nei vidutiniškai. Nors 
Saulės dėmės yra vėsesnės ir išspinduliuoja mažesnį 
energijos kiekį, temperatūra jų pakraščiuose dides- 
nė už vidutinę Saulės paviršiaus temperatūrą. Be to, 
dėl magnetinio lauko poveikio į aplinką išmetamas 
didesnis materijos ir energijos kiekis, todėl bendras 
Saulės spinduliuotės intensyvumas visame elektro- 
magnetinių bangų spektre padidėja. 


Šioje JAV agentūros NASA nuotraukoje Daugelis mokslinių tyrimų patvirtina, kad Saulės 
matyti Saulės dėmės aktyvumo svyravimai yra vienas svarbiausių gam- 


tinių veiksnių, kurie lemia Žemės klimatą. Pavyz- 
džiui, 1645-1715 metais, vadinamojo Maunderio minimumo metu, buvo ste- 
bimas itin mažas Saulės aktyvumas, kuris sutapo su šalto klimato laikotarpiu. 
Neretai globaliosios oro temperatūros svyravimus ir instrumentinių matavimų 
laikotarpiu galima paaiškinti Saulės aktyvumo kaita. Tačiau XX amžiaus ant- 
rojoje pusėje ir XXI amžiaus pradžioje tokio ryšio nepastebima - Saulės ak- 
tyvumas mažėja, o globalioji oro temperatūra didėja. Tad aiškėja, kad klimato 
sistemos pokyčius daugiausia lemia kiti veiksniai. 
Tyrimų rezultatai rodo, kad tik tada, kai į klimato modeliavimą įtraukiamas 
antropogeninis poveikis klimato sistemai, daugiausiai siejamas su atmosferos 
cheminės sudėties kaita, modeliai gana tiksliai atspindi praeityje vykusius kli- 
mato svyravimus. Taigi galima teigti, kad tik maža dalis šiuolaikinės klimato 
kaitos yra Saulės aktyvumo pokyčių pasekmė. 


Ar žinote, kad... 

m Pirmieji Saulės dėmes dar 364 metais prieš Kristų pastebėjo Senovės 
Kinijos astronomai. 

m Saulės dėmių skaičius dažnai vadinamas Volfo skaičiumi. Šis dydis 
pavadintas šveicarų astronomo Johano Volfo (Johann Wolf; 1816-1893), 
kuris sukūrė formulę, pagal kurią apskaičiuojamas Saulės paviršiuje 
matomų dėmių skaičius, vardu. 

100 klausimų apie klimato kaitą 


Kaip ugnikalnių išsiveržimas lemia 
temperatūros pokyčius? 


Faktas 
Didžiausia vulkaninės kilmės aerozolio dalelių 
koncentracija yra stratosferoje, 18-20 km aukštyje. 


Vulkanizmas - svarbus ir galingas veiksnys, lemiantis ilgalaikes orų anomali- 
jas ir klimato svyravimus. Kuo aukščiau išmetamos vulkaninės medžiagos, tuo 
ilgiau jos išsilaiko. Ilgalaikes orų anomalijas ir klimato svyravimus gali sukelti 
tik tokie ugnikalnių išsiveržimai, kai smulkiosios (1-10 ym dydžio) aerozolio 
dalelės išmetamos aukščiau nei 15 kilometrų. Smulkiąsias daleles oro tėkmės 
išsklaido aplink visą Žemės rutulį, stratosferoje jos gali išbūti kelerius ar net 
keliolika metų. 

Manoma, kad aerozolis klimatui daro vėsinamą poveikį, nes pastebėta, kad po 
sprogiųjų ugnikalnių išsiveržimų, kai į stratosferą išmetama dešimtys kubinių ki- 
lometrų pelenų, globalioji oro temperatūra priežeminiame atmosferos sluoksny- 
je nukrinta net 0,2-1,5 *“C. Taip įvyko po Lakio (1783), Tamboros (1815), Krakatau 
(1883), El Čičono (1982), Pinatubo (1991) ugnikalnių galingų išsiveržimų. 

Į stratosferą patekusios aerozolio dalelės atspindi, sklaido ir sugeria Saulės 
spinduliuotę, be to, dar sugeria Žemės paviršiaus skleidžiamą ilgabangį spin- 
duliavimą. Įšilusios jos pačios ima spinduliuoti ir keisti atmosferos bei Žemės 
paviršiaus energijos pusiausvyrą. Saulės ir Žemės paviršiaus spinduliuojamos 
energijos sugėrimas vyksta stratosferoje, tad ugnikalniams išsiveržus tempera- 
tūra čia pakyla 1-2 “C. Kokio efekto - temperatūros didėjimo ar mažėjimo — 
sulaukiame prie Žemės paviršiaus, priklauso nuo kelių veiksnių. 

Padidėjus aerozolio dalelių koncentracijai, atmosfera į kosmosą atspindi dau- 
giau Saulės spinduliuotės ir temperatūra troposferoje sumažėja. Tačiau aerozo- 
liai sugeria ir ilgabangį Žemės skleidžiamą spinduliavimą, todėl galutinis aero- 
zolio dalelių sukeliamas vėsinamasis efektas susilpnėja 15-25 96. 

Labai svarbus netiesioginis aerozolio dalelių virtimas kondensacijos branduo- 
liais. Kuo daugiau kondensacijos branduolių, tuo daugiau susidaro plunksni- 
nių arba vidurinio aukšto smulkialašelinių debesų. Kai debesuotumas didesnis, 
daugiau Saulės spinduliuotės atspindima atgal į kosmosą ir oro temperatūra po 
debesimis sumažėja. 

Pastaraisiais metais mokslininkai nustatė, kad atšilimą ar atvėsimą lemia stra- 
tosferos aerozolio dalelių kiekis ir Žemės paviršiaus atspindėta spinduliuotė. 
Vulkaninio aerozolio poveikį klimatui gali koreguoti ir kiti veiksniai: seografi- 
nė ugnikalnių padėtis, metų laikas, atmosferos cirkuliacija jų išsiveržimo metu. 
Po serijos ugnikalnių išsiveržimų keliolika metų trunkantis atmosferos drums- 
tumas gali paveikti vandenyno srovių cirkuliaciją ir poliarinių ledų laukus. 

Pinatubo ugnikalnio Filipinuose išsiveržimas 1991 metų birželio 12 dieną (D. Harlow 


nuotrauka). Pelenų stulpas siekė 34 km aukštį, sieros junginių debesys pasklido pusiaujo 
juostoje aplink visą Žemės rutulį, globalioji oro temperatūra nukrito 0,5 *C 


Geologinėje praeityje ugnikalniai turėjo daug įtakos susidarant atmosferai ir 
jos cheminei sudėčiai. Ugnikalnių išmetamose dujose gausu sieros dioksido, 
CO,, vandens garų, chloro, metano, azoto, vandenilio, sieros vandenilio, įvairių 
rūgščių bei amoniako lašelių, anglies (suodžių) ir kitų dalelių. Joms reaguojant 
tarpusavyje arba su atmosferos dulkėmis ir vandeniu susidaro kiti junginiai, 
pavyzdžiui, sulfatai, druskos ir sieros rūgštys, ardomas ozonas. 

Vulkanologijos mokslas kol kas negali atsakyti į klausimą, kada išsiverš koks 
nors aktyvus ugnikalnis, į kokį aukštį ir kiek jis išmes aerozolio dalelių. Todėl 
klimato prognozės nėra labai tikslios, sunkėja klimato modeliavimas. 


Ar žinote, kad... 

m Ugnikalniai per metus į atmosferą išmeta 800-2200 mln. tonų aerozolio 
dalelių. 

m Didžiausias per pastaruosius 25 mln. metų buvo Tobos ugnikalnio 
išsiveržimas Indonezijoje, Sumatros saloje. Dabar Tobos ugnikalnio 
kalderoje telkšo Tobos ežeras. Tai įvyko maždaug prieš 70 tūkst. metų. 
Iš viso buvo išmesta apie 2800 km* vulkaninės medžiagos - tūkstančius 
kartų daugiau nei įprastai ugnikalniui išsiveržiant. Net šešerius metus 
tęsėsi „vulkaninė žiema“ - globalioji oro temperatūra buvo 3-3,5 *C 
žemesnė, tai galėjo lemti daugelio gyvūnų ir augalų rūšių išnykimą. 

100 klausimų apie klimato kaitą 


Kaip Žemėje susidaro 
šiltnamio efektas? 


Faktas 

Antropogeninės kilmės šiltnamio efektą sukeliančios 
dujos atmosferoje išliks net ir tada, jei jų emisija visiškai 
nutrūks (tai labai mažai tikėtina). Emisijai nutrūkus, šių 
dujų koncentracija mažėtų labai iš lėto. 


Šiltnamio efektas — tai šiluminės energijos sulaikymas atmosferoje, vykstantis 
dėl kai kurių į atmosferos sudėtį įeinančių dujų savybės praleisti trumpaban- 
gius Saulės spindulius bei sugerti ilgąsias Žemės paviršiaus spinduliuojamas 
bangas. Todėl oras prie Žemės paviršiaus įšyla. Tokiomis savybėmis pasižymin- 
čios dujos vadinamos šiltnamio efektą sukeliančiomis dujomis (ŠESD). 

Svarbiausios iš jų yra vandens garai (H,O), anglies dioksidas (CO,), metanas 
(CH,), azoto suboksidas (N,O), trijų grupių fluorintos dujos - hidrofluoranglia- 
vandeniliai (HFC), perfluorangliavandeniliai (PFC) ir sieros heksafluoridas (SF;). 
Dar vienos antropogeninės kilmės ŠESD yra chlorfluorangliavandeniliai (CRC), 
tačiau dėl ozono sluoksniui daromo poveikio jų išmetimas į atmosferą buvo 
labai apribotas 1987 metais pasirašius Monrealio protokolą. CFC emisija nuo 
to laiko sumažėjo daugiau nei penkis kartus (pramoniniuose įrenginiuose šios du- 
jos buvo pakeistos mažiau kenksmingomis), o jų koncentracija ore taip pat pradėjo 


nežymiai mažėti. 












Paviršiaus ar Ilgabangė 
atmosferos Žemės 
atspindėta paviršiaus 


Saulės ir atmosferos 










Šiltnamio efektą 
sukeliančios dujos 


Šiltnamio efektas (JAV aplinkos apsaugos departamento duomenimis) 

Klimato kaitos priežastys 


420 Jei Žemės negaubtų atmosfera, vi- 


dutinė planetos paviršiaus tempe- 
ratūra apytiksliai būtų lygi -18,6 *C. 
Atmosfera sugeria didelę dalį Že- 


360 mės paviršiaus spinduliuojamos 


energijos, o dalį jos vėl grąžina, 
tad Žemės paviršiaus temperatū- 


320 ra pakyla iki 14,9 *C. Šis 33,5 *C 


skirtumas susidaro dėl vadinamo- 
jo natūralaus šiltnamio efekto. Dėl 
= ŠESD ir debesų poveikio atmosfero- 

ZE2E22 EBS > £ 3 jesusidaro į Žemę nukreiptas apie 
Metai 150 W/mž? energijos srautas. Apie 
CO, kiekio atmosferoje kaita 1860-2016 me- = 50 90 šio srauto lemia vandens ga- 
tais (CDIAC duomenimis). Iki 1958 mety remtasi rai, 25 00 — debesys, 20 90 - CO, ir 
ledo dangos kiekiu, vėliau Havajų Mauna 596 - kitos ŠESD. Šių dujų koncent- 
Loa matavimų stoties duomenimis racijai didėjant, į Ženi ę nukreiptas 
energijos srautas (t. y. šiltnamio efek- 
tas) stiprėja ir globalioji oro temperatūra didėja. ŠESD daromas energinis po- 
veikis Žemės paviršiui nuo 1990 iki 2016 metų padidėjo net 40 96. 
XVIII amžiaus pabaigoje CO, koncentracija atmosferoje buvo lygi 280 ppm. 
Tačiau nuo XIX amžiaus pradžios, suintensyvėjus ūkinei veiklai, atmosferos 
sudėtis pradėjo keistis. 2016 metais CO, koncentracija peržengė simbolinę 
400 ppm ribą. Be to, CO, koncentracija didėja eksponentiškai, 2016 metais ji 
padidėjo net 3,36 ppm. 
Dėl žmogaus ūkinės veiklos CO, į atmosferą patenka daug daugiau, nei geba 
absorbuoti ir sukaupti sausuma bei Pasaulinis vandenynas. Nors CO, gerai 
tirpsta vandenyje, tačiau jo sugėrimą lemia paviršinio vandens sluoksnio ver- 
tikaliosios sąmaišos sparta. Sausumos ekosistemose daug CO, suvartoja auga- 
lai (fotosintezės metu), tad jo įsisavinimas galėtų dar padidėti, nes didesnis CO, 
kiekis atmosferoje lemia ir spartesnį šias dujas sugeriančios biomasės didėjimą. 
Deja, dėl žmogaus veiklos (miškų kirtimo, ariamų plotų plėtimo) mažėja galimybės 
sugerti ir kaupti (medienoje bei dirvoje) anglies dioksidą. Todėl visi be išimties 
klimato modeliai ateityje prognozuoja CO, koncentracijos atmosferoje didėji- 
mą. Skiriasi tik numatomų pokyčių greitis. 


Ar žinote, kad... 

m Nuo 1750 metų žmonija į atmosferą išmetė daugiau nei 600 gigatonų 
anglies dioksido. Vandens masė Baltijos jūroje yra apytiksliai 30 kartų 
mažesnė. 

100 klausimų apie klimato kaitą 


Kaip miškų kirtimas 
veikia klimatą? 


Faktas 

Apie 30 96 pasaulio sausumos teritorijos dengia miškai. 
Daugiausia jų yra Rusijos (apie 8,1 mln. km?) ir Brazilijos 
(apie 4,9 mln. km?) teritorijoje. 


Miškai mums yra labai svarbūs. Juose gyvena milijonai augalų ir gyvūnų rūšių, 
miškai apsaugo dirvą nuo erozijos, gamina deguonį, sugeria anglies dioksidą, 
suteikia mums maisto, pastogę, valo orą, kuriuo kvėpuojame, taip pat vandenį, 
kuris būtinas mums išgyventi. Miškų naikinimas sutrikdo visas šias jų funkci- 
jas, todėl poveikis klimatui yra itin pastebimas. 

Pusę dėl žmonių veiklos į atmosferą patenkančio CO, sugeria Pasaulinis van- 
denynas ir sausumos augalija. Vandenynas CO, sugeria biogeocheminių pro- 
cesų metu, o augalija jį naudoja fotosintezei. Augalija sugeria anglį, kuri yra 
kaupiama bei saugoma fitomasėje, viršutiniame dirvožemio sluoksnyje ar pel- 
kėse. Didėjant ŠESD emisijai didėja ir augalų sugeriamas CO, kiekis. Augalams 
irstant anglis grįžta į atmosferą. Todėl miškai neabejotinai yra svarbūs švelni- 
nant klimato pokyčius. 

Kertant miškus ne tik mažinamos mūsų planetos galios absorbuoti anglį iš 
atmosferos. Deginant medieną ar net palikus ją pūti, anglis patenka į atmos- 
ferą. Keičiant žemėnaudą, pavyzdžiui, miško žemes pradėjus naudoti žemės 
ūkiui, dažniausiai į atmosferą patenka ir daug dirvožemyje sukauptos anglies. 
Taip pat daug anglies į atmosferą patenka sausinant šlapynes. Yra apskaičiuota, 
kad dėl miškų kirtimo ir žemėnaudos pokyčių kasmet į atmosferą patenka apie 

Drėgnyjų Amazonės miškų kirtimo tempai 1988-2012 metais (INPE duomenimis, 2012) 

Klimato kaitos priežastys 


15 96 daugiau anglies dioksido. Nors žemės 
ūkio kultūriniai augalai taip pat sugeria 
CO,, tačiau miškuose anglies sankaupos 
būna iki 100 kartų didesnės. 
Todėl labai svarbu išsaugoti mišką nepa- 
liestą. Be to, reikia pasakyti, kad besikei- 
čiančio klimato sąlygomis mišką gali pa- 
veikti didėjantis gaisringumas, plintančios 
ligos ar nauji kenkėjai. 
Ypač svarbu išsaugoti drėgnuosius ato- 
grąžų miškus. Nors vidutinėse platumose 
Pas esančių miškų, daugiausia Rusijoje ir Ka- 
Drėgnieji atogrąžų miškai nadoje, plotai didesni, tačiau daugiau CO, 
(„Pixabay“ nuotrauka) sugeria atogrąžų miškai. Be to, jų kirtimas 
ne tik didina ŠESD koncentraciją, bet ir 
tiesiogiai veikia daugelio pasaulio dalių klimatą. Remiantis globalaus klimato 
modeliais, iškirtus Amazonės atogrąžų miškus, sumažėtų kritulių kiekis JAV 
Vidurio Vakaruose bei Šiaurės Rytų Kinijoje. Jei nebeliktų Centrinės Afrikos 
miškų, kritulių kiekis sumažėtų Pietų Europoje, o iškirtus Pietryčių Azijos miš- 
kų masyvus, gali pradėti daugiau lyti Pietų Europoje ir Arabijos pusiasalyje. 
Be to, atogrąžų miškai vėsina virš jų pačių esantį orą, nes milžiniškas energi- 
jos kiekis sunaudojamas vandeniui garinti. Tyrimai rodo, kad jei visi atogrąžų 
miškai būtų iškirsti, globalioji oro temperatūra padidėtų 0,7 *C. Labai svarbu 
prisiminti, kad drėgnieji atogrąžų miškai veikia kaip uždara sistema. Pavyz- 
džiui, iškirtus maždaug pusę Amazonės miškų, būtų pažeistas pačios sistemos 
funkcionavimas ir, sumažėjus kritulių kiekiui, miškai pradėtų nykti patys, net 
jei žmogus į šį procesą ir nesikištų. 
Nepaisant pasaulinės bendruomenės pastangų, miškų plotai vis mažėja. Pagrin- 
dinės miškų kirtimo priežastys - gyventojų daugėjimas ir žemės ūkio naudme- 
nų bei biokuro poreikio didėjimas. Daugiausia miškų vidutinių platumų zonoje 
kertama Rusijoje, Kanadoje ir JAV, o atogrąžose — Brazilijoje, Indonezijoje ir 
Kongo Demokratinėje Respublikoje. Laimei, Amazonės džiunglių ateitis nėra 
tokia liūdna — pastaraisiais metais jų iškertama gerokai mažiau. Šios tendenci- 
jos pastebimos visame pasaulyje. Jungtinių Tautų duomenimis, 2010-2015 me- 
tais miškų plotai kasmet mažėdavo po 0,08 96 - dvigubai lėčiau nei XX amžiaus 
pabaigoje (0,18 90 kasmet). 


Ar žinote, kad... 

m Suriname miškai dengia daugiau kaip 95 96 šalies teritorijos, o Katare 
miškų visai nėra. 

m 2016 metų pradžioje miško žemės užėmė 33,5 96 Lietuvos teritorijos. Di- 
džiausią plotą užėmė spygliuočiai - 55,8 6, o lapuočiai - 44,2 96 visų miškų. 

100 klausimų apie klimato kaitą 


Kokie yra šiltnamio efektą sukeliančių 
dujų šaltiniai? 


Faktas 

Dėl žmonijos ekonominio vystymosi ir gyventojų 
skaičiaus didėjimo šiltnamio efektą sukeliančių dujų 
koncentracija atmosferoje didesnė nei bet kada 

per paskutinius 800 tūkst. metų. 


Svarbiausios šiltnamio efektą sukeliančios dujos (ŠESD) - vandens garai, anglies 
dioksidas, metanas, azoto suboksidas ir fluorintos dujos. Pačių gausiausių iš 
jų - vandens garų - koncentracija nėra tiesiogiai susijusi su žmogaus ūkine 
veikla, tačiau didėjant globaliajai oro temperatūrai šių dujų kiekis taip pat gali 
padidėti. Tai yra vienas klimato sistemos grįžtamųjų ryšių. Vandens garų kon- 
centracija atmosferoje labai kinta ir priklausomai nuo temperatūros svyruoja 
diapazone nuo 10-50 000 ppm. 

Kitų ŠESD koncentraciją atmosferoje daugiausia lemia žmogaus veikla. Dau- 
giausia ŠESD į aplinką patenka gaminant elektros energiją ir šilumą - 25 90, 
pramonė jų išskiria 21 90, transportas - 14 96. Dar 24 96 šių dujų emisijos sieja- 
ma su žemės ūkiu ir žemėnaudos pokyčiais. 2015 metais Lietuvoje daugiausia 
ŠESD išmetė energetikos (30 96) ir transporto sektorius (25 96), mažiau - žemės 
ūkis (23 90), pramonė (17 96) ir atliekų sektorius (5 94). 

Daugiausia rūpesčių kelia CO, koncentracijos didėjimas. 2017 metų pradžioje 
šių dujų koncentracija atmosferoje buvo 406 ppm. CO, koncentracija atmos- 
fteroje didėja deginant fosilinį kurą (87 96), gaminant cementą (4 90) bei dėl 
miškų kirtimo ir kitų žemėnaudos pokyčių (9 90), mažinančių absorbcines 
planetos galias. 

Antropogeninės kilmės metanas į atmosferą patenka išgaunant, transportuo- 
jant, perdirbant ir deginant fosilinį kurą (33 96), taip pat plėtojant gyvulininkys- 
tę (gyvuliams atrajojant, be to, jo yra mėšle; 27 96) bei auginant ryžius (ryžių laukuose 
metanas gaminasi pūvant organinėms medžiagoms; 9 96), jo išsiskiria sąvartynuose 
pūvant organinėms atliekoms (16 96) ar deginant biomasę (11 96). Nemažai me- 
tano į aplinką patenka sausinant pelkes ar tirpstant nuolatiniam įšalui. Nors 
metano koncentracija ore daug mažesnė (1,8 ppm), tačiau jo globalaus atšilimo 
potencialas per 100 metų yra 28-36 kartus didesnis nei anglies dioksido. Ki- 
taip tariant, viena į orą patekusi metano dujų tona daro 28-36 kartus didesnį 
poveikį formuojant šiltnamio efektą nei viena CO, tona. ŠESD vienos nuo kitų 
skiriasi savo gebėjimu sugerti Žemės spinduliuotę bei išsilaikymo atmosferoje 
trukme. Globalaus atšilimo potencialas skaičiuojamas atsižvelgiant į abi šias 
savybes. Išsilaikymo trukmė yra laikas, per kurį į atmosferą dėl antropogeninio 

Azoto suboksidas Fluorintos dujos 

Statybos 6 96 Anglies dioksidas (miškininkystė 
ir kita žemėnauda) 
1106 


Šiltnamio dujų emisija 2010 metais (pagal ekonomikos sektorius (a) ir pagal atskiras 
šiltnamio dujas (b), įvertinus globalaus atšilimo potencialą) (IPCC duomenimis, 2014) 


poveikio patekę teršalai iš jos pašalinami cheminių virsmų metu arba sugeria- 
mi. Nors metanas iš atmosferos pasišalina greičiau negu CO,, tačiau jis sugeria 
daug daugiau Žemės paviršiaus spinduliuotės. 

Azoto suboksidas pasižymi dar didesniu globalaus atšilimo potencialu. Per 
šimto metų laikotarpį jis 265—298 kartus didesnis nei anglies dioksido. Pagrin- 
diniai antropogeniniai azoto suboksido šaltiniai yra žemės ūkis (gyvulininkystė 
ir trąšos; 67 96), fosilinio kuro deginimas ir pramoninė gamyba (10 96), taip pat 
biomasės deginimas (10 96). Šių dujų koncentracija atmosferoje - apie 0,3 ppm. 
Fluorintų ŠESD koncentracija yra itin maža, tačiau jų globalaus atšilimo poten- 
cialas dar didesnis ir tūkstančius ar net dešimt tūkstančių kartų viršija CO, po- 
tencialą. Beveik visos fluorintos dujos yra vien tik antropogeninės kilmės ir į 
aplinką patenka pramoninių procesų metu. Hidrofluorangliavandeniliai (sudaro 
91 96 visų fluorintų dujų) naudojami šaldikliuose, oro kondicionieriuose, gesintu- 
vuose ir aerozoliniuose balionėliuose. Perfluorangliavandeniliai (6 96) į aplinką 
patenka aliuminio ir puslaidininkių gamybos metu. Sieros heksafluoridas dau- 
giausiai naudojamas elektros prietaisų gamyboje. 

Įvertinus globalaus atšilimo potencialą (per 100 metų laikotarpį) paaiškėjo, kad 
CO, sudaro 76 96 šiltnamio efektą sukeliančių dujų, metanas - 16 90, azoto sub- 
oksidas - 6 96 ir fluorintos dujos - 2 96. 


Ar žinote, kad... 

m Apie pusę visos istorinės ŠESD emisijos, kurią lėmė žmogaus veikla, tenka 
pastariesiems 40 metų. 

m Apie 40 96 CO,, kurį žmonija nuo 1750 metų išleido į atmosferą, liko joje, 
o kita dalis buvo sugerta ir sukaupta gamtinėse anglies „talpyklose“ 
(miškų medienoje, vandenynuose). 

100 klausimų apie klimato kaitą 


Kurios šalys labiausiai 
teršia klimatą? 


Faktas 

Nepaisant pasaulinės bendruomenės pastangų, 
šiltnamio efektą sukeliančių dujų emisija nemažėja. 
Per pastaruosius 20 metų CO, į orą kasmet išmetama 
vidutiniškai 2,2 ?9o daugiau nei ankstesniais metais. 


Kadangi klimatą labiausiai teršia šiltnamio efektą sukeliančios dujos (ŠESD), 
tai į klausimą, kurios šalys labiausiai teršia klimatą, galima atsakyti trimis bū- 
dais. Pirmiausia galima apskaičiuoti kiekvienos valstybės indėlį į bendrą kas- 
metinę ŠESD emisiją bei ŠESD kiekį, kurį į aplinką vidutiniškai išmeta vienas 
konkrečios šalies gyventojas. Tokiu būdu galima palyginti skirtingo dydžio 
valstybių indėlį. Taip pat labai svarbu įvertinti, kokia yra atskirų šalių suminė 
emisija per visą laikotarpį nuo industrializacijos pradžios, kadangi dabartinė 
ŠESD koncentracija atmosferoje yra ne vien tik pastarųjų metų žmogaus ūki- 
nės veiklos pasekmė. Dažniausiai vertinamos CO, emisijos, nes tai pagrindi- 
nės ŠESD, sudarančios apie tris ketvirtadalius visos dujų emisijos. 

Iki 2005 metų daugiausia CO, išmesdavo JAV. Tačiau vėliau į priekį išsiveržė 
Kinija — vis didėjanti šios šalies dalis 2015 metais sudarė beveik trečdalį vi- 
sos emisijos. Kinija šiuo metu daugiau nei dvigubai lenkia JAV, kurių emisija 
pastaraisiais dešimtmečiais kito nedaug, o po 2008 metų ekonominės krizės 
netgi sumažėjo. Visų 28 Europos Sąjungos valstybių emisija 2015 metais suda- 
rė beveik 10 90, o pastaraisiais metais ji mažėja. Didžiausia teršėja iš Europos 
Sąjungos valstybių yra Vokietija (2,2 90), Lietuva 2015 metais užėmė 96 vietą 
pasaulyje (jos emisija siekė 0,035 90). 

Kiek kitoks vaizdas susidaro perskaičiavus emisiją, tenkančią vienam gyvento- 
jui. Pirmajame dešimtuke daugiausia šalių, kurios vykdo iškastinio kuro gavy- 
bą ar perdirbimą. Šios veiklos metu į aplinką patenka labai didelis CO, kiekis. 
Septintoje vietoje 2013 metais buvęs Liuksemburgas pirmauja tarp Europos 
valstybių, nedaug atsilieka ir Estija. Liuksemburge didelis elektros energijos, 
daugiausia gaunamos iš dujų ar anglies, kiekis yra sunaudojamas plienui ga- 
minti, o Estijoje energijos gamybai naudojami vietoje išgaunami klimatą itin 
teršiantys degieji skalūnai. JAV šiame reitinge užėmė devintą vietą, tačiau vie- 
nam jų gyventojui perskaičiuota emisija vis dar daugiau nei dvigubai buvo di- 
desnės už kitos didžiausios teršėjos pasaulyje - Kinijos. Labai daug gyventojų 
turinčioje Indijoje, kurioje taip pat vyksta spartūs industrializacijos procesai, 
emisija, tenkanti vienam gyventojui, santykinai kol kas yra labai maža. Lietuva 
pagal šį rodiklį liko 80 vietoje. 

Lentelė. CO, emisija vienam gyventojui (t) 2013 metais 


(Pasaulio banko duomenimis) 












(Pasaulio išteklių instituto duomenimis) 






































Vieta Šalis Tonos vienam 
gyventojui 
1 Kataras 40,5 
J 2 Trinidadas ir Tobagas 34,5 
aponija 
3,5 96 | 
Rusija 4,9 96 3 Kuveitas 27,3 
ŠESD emisija 2015 metais (Europos komisijos 4 Bahreinas 23,7 
L M t ia PE 2 5 Brunėjus 18,9 
šalys“ apima ir išmetamų ŠESD kiekį 
tarptautinėje aviacijoje bei laivyboje (3,2 90) 6 Liuksemburgas 18,7 
ausa d 7 Jungtiniai Arabų Emyratai 18,7 
Indija £ 
396 8 Saudo Arabija 17,9 
9 JAV 16,4 
10 Australija 16,3 
14 Estija 15,1 
41 Kinija 7,6 
Japonija 
0 
2. 80 Lietuva 4,3 
Suminė ŠESD emisija 1850-2011 metais “ 
131 Indija 1,6 





Sunku tiksliai apskaičiuoti, koks yra kiekvienos šalies indėlis į suminę viso in- 
dustrinio laikotarpio emisiją, tačiau, Pasaulio išteklių instituto duomenimis, 
net 27 96 visos CO, emisijos 1850-2011 metais sudarė išmetimai JAV, nedaug 
atsilieka dabartinės Europos Sąjungos šalys (25 96), o Kinija šiame sąraše kol kas 
tebėra trečioje vietoje (11 96) ir gana nedaug lenkia Rusiją (8 96). Ko gero būtent 
šioms šalims turėtų tekti ir didžiausia finansinė našta sprendžiant klimato kai- 
tos problemas. 


Ar žinote, kad... 


m CO, emisija Kinijoje 2000-2015 metais padidėjo beveik tris kartus, 
o Indijoje daugiau nei du kartus. 

100 klausimų apie klimato kaitą 


Kodėl kyla Pasaulinio 
vandenyno lygis? 


Faktas 

Per pastarąjį šimtmetį Pasaulinio vandenyno 
lygis kilo greičiau nei bet kada per paskutinius 
tris tūkstančius metų. 


Milijonus metų vandenyno lygis kilo ir krito, tačiau beveik niekada pokyčiai 
nevyko taip intensyviai kaip pastaraisiais dešimtmečiais. Ir niekada anksčiau 
vandenyno lygis nekito dėl žmogaus veiklos. Globalūs klimato pokyčiai yra 
pagrindinė ir šiuo metu ko gero vienintelė priežastis, dėl kurios kyla vande- 
nyno lygis. 

Vandenyno lygio kaitą galima skirstyti į trumpalaikius svyravimus ir ilgalaikius 
pokyčius. Trumpalaikiai vandenyno lygio svyravimai - trunkantys nuo kelių 
minučių iki kelių mėnesių - formuojasi dėl potvynių ir atoslūgių, vėjo režimo 
pokyčių. Tokius svyravimus gali lemti ir žemės drebėjimų sukeltos cunamio 
bangos. Ilgalaikiai pokyčiai formuojasi dėl vandens tūrio ir masės pokyčių van- 
denyne. Vandens masė daugiausia kinta dėl ledynų ir ledo skydų tirpimo, o 
tūris - ir dėl vandens terminio plėtimosi kylant jo temperatūrai. Tai dvi svar- 
biausios priežastys, kurios lemia kylantį Pasaulinio vandenyno lygį. 

Kylant globaliajai oro temperatūrai sausumoje esantis ledas, daugiausia kalnų 
ledynai bei ledo skydai, tirpsta, o tirpsmo vanduo suteka į vandenyną. Šis pro- 
cesas stiprėja, ir jei anksčiau (prasidėjus šiuolaikiniams klimato pokyčiams) ledo 
tirpsmo vandenys lėmė tik kiek daugiau nei pusę viso vandenyno lygio kilimo, 
dabar manoma, kad 2005-2011 metais tirpsmo vandenų įtaka siekė net 75 96. 
Būtina paminėti, kad dauguma ledynų vasarą nežymiai aptirpsta, o žiemą ant 
ledyno krintantis sniegas kompensuoja ištirpusio ledo kiekį. Tačiau dėl klimato 
atšilimo dauguma ledynų vasarą tirpsta greičiau, o žiemą sniego iškrinta ma- 
žiau. Todėl ledynų masė mažėja, o vandenyno lygis kyla. 

Kalnų ledynų vanduo į vandenyną yra atnešamas sausumos upių, kurių nuo- 
tėkis didėja dėl stiprėjančio ledynų tirpsmo. Poliarinių ledo skydų vanduo į 
vandenyną patenka vasarą susidarančiomis laikinomis vandentėkmėmis, be to, 
šylant klimatui nuo ledo skydų vis dažniau atskyla stambūs ledo gabalai (led- 
kalniai). Manoma, kad dalis tirpsmo vandens kaupiasi po ledo skydais, kur jis 
labai pagerina ledo slydimą į vandenyną. Tokiu būdu ledo skilimo procesas dar 
labiau sustiprėja. Be to, kylant vandens temperatūrai, pradeda tirpti ir skilinėti 
milžiniški nuo Antarktidos krantų nutįsę šelfiniai ledynai, kurie taip pat pri- 
stabdo ir sausumos ledynų slydimą. 

Kita svarbi Pasaulinio vandenyno lygio kilimo priežastis yra terminis vandens 
plėtimasis. Didėjant vandens temperatūrai, jo tankis mažėja, ir vanduo, kaip ir 

Gruntinio vandens 
naudojimas, upių nuotėkio 


pokyčiai, vandens talpyklų Vandenyno cirkuliacijos pokyčiai, 
statybos stiprėjantis bangavimas 
Sąnašų kaupimasis Vandens plėtimasis Žemyninis 
upių deltose, dėl didėjančios ledo 
į tektoniniai judesiai temperatūros tirpimas 








Vandenyno lygio kilimo priežastys (IPCC duomenimis) 


bet kuris kitas skystis, plečiasi ir užima didesnį tūrį. Apie pusė vandenyno lygio 
pokyčių XX amžiuje gali būti siejami su terminiu vandens plėtimusi, tačiau 
pastaraisiais metais, sustiprėjus ledynų tirpsmui, santykinis terminio plėtimosi 
indėlis sumažėjo. 

Vandenyno lygio pokyčiai įvairiose pasaulio vietose skiriasi. Tam didelę įtaką 
daro vėjo režimo pokyčiai - kinta vandenyno srovių režimas, gali sustiprėti 
bangavimas ir kita. Upių deltose vandenyno lygis gali kilti dėl besikaupiančių 
sąnašų. Dėl intensyvaus požeminio vandens naudojimo gausiai apgyvendinto- 
se teritorijose sausumos paviršius gali pažemėti, o vanduo - užlieti pakrantės 
plotus. Vandenyno lygis nežymiai gali sumažėti dėl didelių vandens saugyklų 
įrengimo sausumoje. Labai svarbūs ir tektoniniai judesiai. 

Baltijos jūra yra neatsiejama Pasaulinio vandenyno dalis, nors jos lygio svy- 
ravimai pasižymi tam tikromis vien jai būdingomis ypatybėmis. Pavyzdžiui, 
šiaurinėje Baltijos dalyje jūros lygis krinta po paskutinio ledynmečio atsiku- 
riant litosferos izostazinei pusiausvyrai, t. y. į viršų kyla sausumos paviršius, 
kurio nebespaudžia ledynas. Lietuvos pakrantei didelę įtaką daro vėjų režimo 
pokyčiai. Čia vidutinis jūros lygis taip pat kyla dėl vis dažnesnių vakarų vėjų. 


Ar žinote, kad... 

m Jeigu 4000 m storio vandens stulpas sušiltų vos 1 *C, vandenyno 
lygis pakiltų apytiksliai 50 centimetrų. Toks vandenyno temperatūros 
pasikeitimas artimiausiu metu mažai tikėtinas, nes šilumos apykaita 
su gilesniais vandenyno sluoksniais vyksta labai lėtai. Tačiau šis procesas 
tęsis net ir tada, jei pavyks sustabdyti globalius oro temperatūros 
pokyčius. Taigi prasidėję pokyčiai vandenyne vyks daug lėčiau, tačiau 
truks ilgiau nei atmosferoje. 

100 klausimų apie klimato kaitą 


Kas yra El Niūo ir koks jo poveikis 
pasaulio klimatui? 


Faktas 

Net ir itin sudėtingi šiuolaikiniai modeliai kol kas 
negali tiksliai prognozuoti nei E/ Nino reiškinio 
pradžios, intensyvumo ir trukmės, nei jo poveikio 
masto atskiriems regionams. 


El Nino - tai periodinis vandens temperatūros padidėjimas, vykstantis abipus 
pusiaujo centrinėje ir rytinėje Ramiojo vandenyno dalyje. El Niūo metu keičiasi 
ne tik vandenyno temperatūra, bet ir atmosferos cirkuliacija virš šios vande- 
nyno dalies. Atmosferinis El Niūo komponentas vadinamas pietų osciliacija. 
Tai įprasto atmosferos slėgio lauko pasikeitimas Ramiojo vandenyno tropinės 
zonos rytinėje ir vakarinėje dalyse. Iki šiol priežastys, lemiančios tokius atmos- 
feros slėgio ir vandens temperatūros svyravimus, nėra iki galo aiškios, todėl 
El Niūo sunku numatyti iš anksto. 

Įprastomis sąlygomis pagal Peru ir Ekvadoro pakrantę iš pietų teka šaltoji Peru 
srovė - paviršinio vandens temperatūra siekia 22-24 *“C. Ties pusiauju, veikia- 
ma pasatinių vėjų, ji pasuka į vakarus. Pakrantės zonoje iš gilesnių vandenyno 
sluoksnių kyla šaltas vanduo, kuris suformuoja gausią mitybinę bazę vystytis 
jūrinei faunai. Be to, šaltoji Peru srovė lemia žymų pakrantės regiono sausrin- 
gumo padidėjimą, formuojasi dykumos. Pasatiniai vėjai šiltą paviršinį vandenį 
gena į vakarinę Ramiojo vandenyno dalį, kur susidaro šilto vandens baseinas 
(paviršiaus temperatūra siekia 29-30 *C). Jame vanduo būna įšilęs iki 100-200 m 
gylio, o vandens lygis net iki 60 cm aukštesnis nei rytinėje vandenyno dalyje. 
Vykstant El Niūo atmosferos slėgis krinta rytinėje ir kyla vakarinėje Ramiojo 
vandenyno dalyje. Prasidėjus šiam reiškiniui pasatai susilpnėja, o susikaupęs šil- 
tas vanduo išsisklaido didžiulėje Ramiojo vandenyno dalyje, kurioje vandens 
paviršiaus temperatūra keliais laipsniais padidėja. Tuo pat metu padidėja ir vi- 
dutinė viso Žemės paviršiaus temperatūra. Peru ir Ekvadoro pakrantėje iš pietų 
tekančią šaltąją srovę keičia iš vakarų plūstantis šilto vandens srautas. Paviršiuje 
nebelieka šalto vandens, kuriame gausu maistingųjų medžiagų, dėl to žūsta žu- 
vys. Vakarų vėjai į Pietų Amerikos pakrantės dykumas atneša drėgnas oro ma- 
ses, o gausūs krituliai lemia potvynių, nuošliaužų ir selių formavimąsi. Tuo metu 
priešingoje Ramiojo vandenyno pusėje - Australijoje ir Indonezijoje - prasi- 
deda sausros, per kurias kyla gaisrai, nukenčia pasėliai, krinta gyvulių bandos. 
El Niūo poveikis jaučiamas visame pasaulyje. Kintanti oro sraujymių padėtis, 
uraganų trajektorijos ir besikeičiantis musonų režimas lemia žymius orų po- 
kyčius visoje Žemėje. 1982-1983 metais El Niūo metu labai stiprios sausros 

niokojo Pietų Afriką, Pietų Indiją, Filipinus, o liūtys ir potvyniai siaubė Boliviją 
ir Kubą. Tai, kad 2015-2016 metai pasaulyje buvo išskirtinai šilti, siejama su 
2014-2016 metų El Niūo. 

Šis reiškinys kartojasi kas 3-7 metus. Vidutiniškai jis trunka apie 18 mėnesių, 
nors kai kada El Niūo gali būti daug trumpesnis (trukti mažiau kaip metus) ar 
ilgesnis (trukti kelerius metus iš eilės). 

Pasibaigus El NiAūo reiškiniui, orų sąlygos vėl tampa įprastos. Tačiau kai kuriais 
metais pasatiniai vėjai itin sustiprėja - formuojasi La Niūa. Šis reiškinys yra 
priešingas El Niūo. Tropinėje Ramiojo vandenyno dalyje sustiprėjus pasatinei 
cirkuliacijai, dideliuose vandenyno plotuose fiksuojama žema paviršinio van- 
dens temperatūra. La Nina pasikartoja kas kelerius metus ir dažniausiai trunka 
9-12 mėnesių, kartais - iki dvejų metų. La Niūa gali lemti ir regioninius orų 
pokyčius (pavyzdžiui, daugiau kritulių iškrinta Australijos pakrantėje), ir reguliuoti 
vidutinę visos Žemės planetos temperatūrą. Pasaulyje kiek vėsesni 2008 me- 
tai siejami su stipriu La Niūa reiškiniu. Labai stipriai La Niūa pasireiškė ir 
2010 metų antrojoje pusėje. 

Kol kas nėra aišku, kaip klimato kaita paveiks El Niūo ir La Niūa formavimąsi, 
tačiau neabejotina, kad jų susidarymo dažnio ir stiprio pokyčiai gali labai pako- 
reguoti prognozuojamas globalios klimato kaitos tendencijas. 


Ar žinote, kad... 

m Pietų Amerikos pakrantėje gyvenančius ispanakalbius žvejus jau nuo 
senų laikų stebindavo kas kelerius metus Kalėdų laikotarpiu pasirodanti 
šilto vandens srovė. Jie ją pavadino El Nifo (ispaniškai „kūdikėlis berniukas“). 
Daug vėliau mokslininkai priešingai šio reiškinio fazei suteikė La Nita 
(ispaniškai „kūdikėlis mergaitė“) vardą. 

100 klausimų apie klimato kaitą 


Klimato modeliavimas 
ir prognozavimas 


Kas yra šiltnamio efektą sukeliančių 
dujų emisijų scenarijai? 


Faktas 

Tolesnis ŠESD koncentracijos didėjimas lems 
globalinį atšilimą ir visų klimato sistemos 
komponentų pokyčius. 


Koks klimatas bus ateityje, daugiausia priklauso nuo šiltnamio efektą sukelian- 
čių dujų (ŠESD) emisijos. Nuo emisijos ir nuo to, kaip keisime absorbcines pla- 
netos galias, pavyzdžiui, didinsime ar mažinsime miškų plotus, labai priklauso 
ŠESD koncentracija atmosferoje. Jei ji didės, stiprės ir šiltnamio efektas - vis 
daugiau spindulinės energijos pasieks paviršių ir stipriau sušils prie pat jo esan- 
tis oras. Todėl dabartiniai ŠESD emisijų scenarijai išreiškiami galimu spinduli- 
nio poveikio prie Žemės paviršiaus sustiprėjimu, kurio matavimo vienetas yra 
vatas kvadratiniam metrui (W/m?). 

Numatyti ŠESD emisijos ir spindulinio poveikio pokyčius yra labai sudėtinga. 
Pirmiausia reikia išsiaiškinti, kaip ateityje keisis gyventojų skaičius, kokia bus 
ekonominė ir socialinė plėtra, energijos suvartojimas, globalizacijos laipsnis, 
kaip plėtosis technologijos. Itin svarbūs žemėnaudos pokyčiai ir aplinkosaugos 
priemonės. 

Gyventojų skaičiaus kaita bene svarbiausias nežinomasis. Žvelgiant į tolimą 
ateitį netinka remtis vien dabartiniais pokyčiais. Manoma, kad ekonomikos 
augimas sulėtins gyventojų skaičiaus didėjimą daugelyje šalių. Nuo gyventojų 
skaičiaus tiesiogiai priklauso ir energetiniai žmonijos poreikiai. Ekonominė 
ir socialinė žmonijos raida priklauso tiek nuo ekonomiškai stiprių šalių ge- 
bėjimo palaikyti technologinį bei institucinį kūrybinį potencialą, tiek ir nuo 
kitų šalių gebėjimo perimti ir adaptuoti modernias technologijas ar institu- 
cines naujoves. 

Labai svarbu, kokie bus pasirašyti, ratifikuoti ir, svarbiausia, įgyvendinti tarp- 
tautiniai susitarimai dėl ŠESD emisijos mažinimo. 

Todėl Tarpvyriausybinės klimato kaitos komisijos iniciatyva parengti galimi 
ŠESD emisijų scenarijai. Šie scenarijai yra ŠESD tipinės koncentracijos keliai 
(angl. representative concentration pathway, RCP), pagal kuriuos vystantis žmoni- 
jai, Žemės paviršius patirtų skirtingą šiltnamio efekto poveikio sustiprėjimą. 

XXI amžiuje prognozuojama planetos ŠESD koncentracijos kaita 
CO, ekvivalentu pagal skirtingus RCP scenarijus (RCP Database, 2009) 


Yra išskiriami keturi pagrindiniai ŠESD tipinės koncentracijos keliai: RCP 2.6, 
RCP 4.5, RCP 6.0 ir RCP 8.5 (skaičius rodo ŠESD energinio poveikio padidėjimą 
W/m“ XXI amžiuje, palyginti su ikipramoniniu lygiu). 

Pagal optimistinį, arba mažiausius klimato sistemos pokyčius numatantį 
RCP 2.6 - energetinio poveikio pikas dar prieš 2100 metus bus apie 3 W/m“ 
(-490 ppm ŠESD koncentracija CO, ekvivalentu), o iki 2100 metų jis sumažės iki 
2,6 W/mž. Norint pasiekti tokį energinio poveikio lygį, dabartines ŠESD emi- 
sijas būtina gerokai sumažinti. Pagal RCP 4.5 numatomas energinis poveikis 
(4,5 W/mž?) stabilizuosis iki 2100 metų, o ŠESD koncentracija CO, ekvivalentu 
sieks -630 ppm. RCP 6.0 yra stabilizacinis scenarijus, pagal kurį energinio po- 
veikio sustiprėjimas (6,0 W/m?) stabilizuosis po 2100-ųjų metų. ŠESD koncent- 
racija CO, ekvivalentu bus lygi -800 ppm. Pesimistinis RCP 8.5 numato didė- 
jančias ŠESD emisijas, lemsiančias didžiausią energinį poveikį (8,5 W/m2). ŠESD 
koncentracija amžiaus pabaigoje CO, ekvivalentu pasieks -1300 ppm. 

Šie ŠESD emisijų scenarijai kaip įvesties duomenys naudojami globalaus kli- 
mato modeliuose. Jais remiantis sudaromos oro temperatūros ir kitų svarbių 
rodiklių prognozės. Kadangi galimi labai įvairūs ŠESD emisijos pokyčiai, didėja 
ir klimato prognozių neapibrėžtumas. 


Ar žinote, kad... 

m Norint, kad globalioji oro temperatūra nepadidėtų daugiau kaip 2 “C, 
palyginti su ikiindustriniu laikotarpiu, globali ŠESD emisija turėtų pasiekti 
maksimumą ne vėliau kaip 2020 metais ir iki 2050 metų turėtų sumažėti 
perpus (ar daugiau). Tai reiškia, kad po 2020 metų šių dujų emisijos turėtų 
mažėti apie 2-3 90 per metus. 

100 klausimų apie klimato kaitą 


Kaip kuriami klimato 
modeliai? 


Faktas 

Paprastai šiuolaikinių klimato modelių kodą sudaro 
daugiau kaip 500 tūkstančių kompiuterinių eilučių, 
dažniausiai užrašytų programavimo kalba Fortran. 


Klimato modelis - matematinis būdas pavaizduoti Žemės klimato sistemos 
būklę ir kaitą esamomis arba pakitusiomis sąlygomis. Modeliuose labai su- 
dėtinga klimato sistema supaprastinama. Klimato modeliai kuriami tam, kad 
galėtume geriau suvokti klimato sistemą. Jei modelio išvesties rezultatai ati- 
tinka realias klimato sąlygas, galime teigti, kad pavyko tinkamai išsiaiškinti ir 
matematiškai apibūdinti svarbiausius klimatą lemiančius veiksnius ir klimato 
sistemoje vykstančius procesus. Tokie modeliai gali būti naudojami ir klimato 
prognozėms sudaryti. 

Šiuolaikinis klimato modelis yra daugiasluoksnė, iš atskirų gardelių sudaryta 
jungtinė atmosferos ir vandenyno bendrosios cirkuliacijos schema. Visas sau- 
sumos paviršius, vandenyno gelmės ir atmosferos storymė padalyta į atskirus 
struktūrinius vienetus, vadinamąsias gardelės. Gardelės dydis ir storis skiriasi 
priklausomai nuo modelio, tačiau gerėjant klimato sistemos pažinimui bei ku- 

Klimato modelių evoliucija, kuri rodo, kaip į modeliavimą palaipsniui 
buvo įtraukiami atskiri klimato sistemos komponentai (GISS duomenimis) 

Klimato modelio tinklelio pavyzdys 
(David Noone) 


Klimato modeliavimas ir prognozavimas 


riant vis galingesnius kompiuterius, atsiranda 
galimybė sutankinti klimato modelio erdvinį 
horizontalųjį ir vertikalųjį tinklelį ir gerokai 
padidinti tame modelyje matematiškai aprašo- 
mų atmosferos ir vandenyno procesų skaičių. 
Jei pirmuosiuose klimato modeliuose gardelės 
kraštinės ilgis buvo apytiksliai lygus 500 km, tai 
šiuo metu gardelės kraštinės ilgis kai kuriuose 
E [i IE regioniniuose modeliuose nesiekia nei 20 kilo- 


Šiuolaikiniuose klimato modeliuose įvertina- 
mas spinduliuotės sklidimas klimato sistemo- 
je, horizontalūs ir vertikalūs energijos mainai, 
paviršiniai procesai, vykstantys vandenyno, 
sausumos ar ledo paviršiuje, vandens apytakos 
ratas, anglies ciklas ir kita. Labai svarbu tiksliai 
įvertinti procesus, vykstančius vandenyne, nes jis gali sukaupti ir srovėmis per- 
nešti milžinišką šilumos kiekį; be to, vandenynas mažina terminius kontrastus 
ir yra svarbiausia drėgmės apykaitos dalis. Taip pat klimato sąlygoms prie Že- 
mės paviršiaus didelį poveikį daro ir aukštesniuose atmosferos sluoksniuose 
vykstantys procesai. Klimato modeliuose itin daug dėmesio skiriama tiksliam 
išorinio (Saulės aktyvumo kaita, orbitinių parametrų svyravimai) ir vidinio (vulkaniz- 
mas, antropogeninė veikla) poveikio klimato sistemai vertinimui. 

Modelyje svarbiausi yra lygtimis išreikšti pagrindiniai fizikos dėsniai - ener- 
gijos, judesio kiekio momento ir masės tvermės, taip pat dujų būvio lygtis. 
Kadangi dauguma klimato sistemoje vykstančių procesų yra labai sudėtingi, 
modeliuojant vykdoma ir jų parametrizacija, kurios metu apibrėžiami para- 
metrai būtini siekiant tiksliai arba apytiksliai apibūdinti reiškinius ir procesus 
jų itin nedetalizuojant. Modelio tikslumas daugiausia priklauso nuo to, kaip 
procesus pavyksta parametrizuoti. Klimato sistemoje labai svarbūs ir grįžta- 
mieji ryšiai. 

Savo klimato modelius yra sukūrusios didžiausios klimato tyrimus vykdančios 
organizacijos. Tarpvyriausybinė klimato kaitos komisija vykdo klimato mode- 
lių palyginimo projektą (CMIP) ir savo ataskaitoje kaip prognozuojamus ateities 
klimato rodiklius pateikia į šį projektą įtrauktų modelių išvesties rezultatų me- 
dianines reikšmes. 


Ar žinote, kad... 

m Dar 1896 metais žymus švedų fizikas ir chemikas Svantė Augustas 
Arenijus (Svante August Arrhenius; 1859-1927) paskelbė mokslinį straipsnį, 
kuriame buvo pateikti skaičiavimai, rodantys, kiek pakistų globalioji oro 
temperatūra, jei CO, koncentracija atmosferoje padvigubėtų. 

100 klausimų apie klimato kaitą 


Ar tikslios klimato 
prognozės? 


Faktas 

Globaliosios oro temperatūros didėjimas per XX amžių 
buvo apytiksliai dešimt kartų greitesnis už natūralų 
oro temperatūros didėjimą poledynmečiu. 


Klimato modeliai yra matematinė sąveikos tarp atmosferos, vandenyno, sau- 
sumos paviršiaus, ledo bei Saulės spinduliuotės išraiška. Tiksliai nusakyti šią 
sąveiką labai sudėtinga, todėl ir modelių pateikiamiems rezultatams būdingas 
tam tikras neapibrėžtumas. Prie neapibrėžtumo labai prisideda ir tikslių mode- 
lio įvesties sąlygų nebuvimas. Negalime tiksliai žinoti, kiek XXI amžiaus pabai- 
goje Žemėje gyvens žmonių, kiek į aplinką bus išmetama ŠESD, kokia bus šių 
dujų koncentracija atmosferoje. 

Todėl klimato prognozės pateikiamos kaip galimų reikšmių intervalas, kuris 
didėja prognostiniam laikotarpiui tampant vis ilgesniam. Pavyzdžiui, Tarpvy- 
riausybinės klimato kaitos komisijos ataskaitoje nurodoma, kad iki 2035 metų 
globalioji oro temperatūra padidės 0,4-1,0 *C, o amžiaus pabaigos prognozių 
neapibrėžtumas padidėja 0,3-4,8 *C. 

Šiuolaikiniai klimato modeliai pateikia išvesties rezultatus, apimančius kiek- 
vieną šešių valandų intervalą iki pat prognostinio laikotarpio pabaigos, pa- 
vyzdžiui, iki 2100-ųjų metų. Remiantis šiais rezultatais netgi galima atsakyti į 
klausimą, kokia bus, pavyzdžiui, oro temperatūra Vilniuje 2074 metų birželio 
17 dienos rytą. Tačiau vargu ar temperatūros prognozė bus tiksli. Taip yra to- 
dėl, kad klimato modeliai skirti ne orų prognozėms sudarinėti, o bendrosioms 
klimato tendencijoms nustatyti. Būsimi pokyčiai pateikiami kaip tam tikro lai- 
kotarpio (10, 20 ar 30 metų) vidurkis. 

Ar klimato modelis tinkamas klimato prognozėms, sprendžiama pagal tai, 
kaip jis geba imituoti praeities klimatą (paveikslas iliustruoja šiuolaikines mode- 
liavimo galimybes). Modeliavimo rezultatai rodo, kad vien kintančiu Saulės ak- 
tyvumo bei vulkanizmo poveikiu neįmanoma paaiškinti staigaus globaliosios 
oro temperatūros didėjimo, kuris prasidėjo XX amžiaus pabaigoje. Vis dėlto 
reikia pasakyti, kad pirmojoje 1860-2000 metų laikotarpio pusėje jų povei- 
kis akivaizdus, o apie 1950 metus prasidėjęs klimato vėsimas turėjo trukti iki 
XX amžiaus pabaigos. Įvertinus bendrą gamtinių ir antropogeninių veiksnių 
įtaką pavyko beveik visiškai tiksliai modeliuoti pastarųjų 100 metų globalius 
klimato pokyčius. Tai leidžia manyti, kad klimato modelių teikiamos ateities 
pokyčių prognozės, nepaisant modelių skirtumų, pakankamai tiksliai atspin- 
dės bent jau pagrindinius būsimus pokyčius. 

dešinėje) realius klimato svyravimus (juoda linija), kai į modelį įtraukiami gamtiniai bei 
antropogeniniai veiksniai (a) ir kai į modelį įtraukiami tik gamtiniai veiksniai (b). 

Taip pat paveiksle pažymėti ir didžiausi ugnikalnių išsiveržimai, turėję įtakos visai 

Kitas - daug lėtesnis - būdas, naudojamas vertinti prognozių patikimumą, yra 
anksčiau prognozuotų dydžių palyginimas su dabartinėmis klimato rodiklių 
reikšmėmis. Nuo 2005 metų prasidėjęs prognostinis laikotarpis rodo, kad pir- 
muosius dešimt metų realios klimato rodiklių reikšmės buvo artimos mažiau- 
sius pokyčius prognozavusių modelių išvesties rezultatams. Tačiau itin šilti pas- 
tarieji (2014-2016) metai išmatuotus dydžius „pastūmėjo“ į prognostinių dydžių 
intervalo vidurį. 


Ar žinote, kad... 

m Tikruoju šiuolaikinių klimato modelių pradininku galima laikyti anglų 
mokslininką Luisą Frajų Ričardsoną (Lewis Fry Richardson; 1881-1953), 
kuris XX amžiaus trečiojo dešimtmečio pradžioje, dar prieš sukuriant 
pirmuosius primityvius kompiuterius, pagrindė svarbiausius 
skaitmeninių orų prognozių sudarymo principus. 

100 klausimų apie klimato kaitą 


Kas yra grįžtamieji ryšia 
klimato sistemoje? 


Faktas 

Tyrimai rodo, kad su vandens garų kiekio didėjimu 
susijęs grįžtamasis ryšys lems dvigubai spartesnį oro 
temperatūros kilimą net tuo atveju, jei vandens garų 
kiekis atmosferoje nekistų. 


Klimato sistemoje vykstantys procesai lemia natūralią klimato kaitą ir pačios 
sistemos reakciją į įvairius pokyčius. Didelę įtaką ateities klimato pokyčiams 
daro vadinamieji grįžtamieji ryšiai. Vykstant tokiam procesui vieno kiekybinio 
kintamojo pakitimas lemia kito kintamojo pokyčius. Savo ruožtu, pastarojo ki- 
timas gali nulemti pradinio veiksnio kiekybines ir kokybines ypatybes. Klimato 
sistemoje grįžtamieji ryšiai gali tiek sustiprinti (teigiamas grįžtamasis ryšys), tiek 
susilpninti (neigiamas grįžtamasis ryšys) pokyčius, atsirandančius dėl pradinio 
poveikio, kurį sukelia išoriniai ir vidiniai veiksniai. 

Bene svarbiausias teigiamas grįžtamasis ryšys yra susijęs su vandens garų kie- 
kio atmosferoje pokyčiais. Dėl ŠESD koncentracijos didėjimo kylant oro tempe- 
ratūrai, ore, ypač apatinėje troposferoje, daugės ir vandens garų. Kadangi van- 
dens garai veikia kaip ŠESD, sustiprės į Žemės paviršių nukreipta atmosferos 
spinduliuotė, o kartu - ir šiltnamio efektas. 

Kitas svarbus teigiamas grįžtamasis ryšys atsiranda dėl paviršiaus albedo (at- 
spindėjimo gebos) mažėjimo tirpstant sniegui ar ledui. Sniegas ir ledas atspindi 
labai didelę ant jo krintančios Saulės spinduliuotės dalį. Kylant oro tempera- 
tūrai, vis mažesni sausumos ar Pasaulinio vandenyno plotai dengiami sniego 
arba ledo, o po jais esantys paviršiai sugeria daug didesnę Saulės spinduliuotės 
dalį ir šildo orą. 

Daugelis teigiamų grįžtamųjų ryšių susiję su anglies ciklo pokyčiais. Pavyz- 
džiui, šylant klimatui į atmosferą gali patekti daug nuolatinio įšalo zonos pel- 
kėse (daugiausia Vakarų Sibire) susikaupusio metano. Ilgėjant vasaros sezonui ir 
didėjant oro temperatūrai nutirpsta vis storesnis paviršiaus ledo sluoksnis, ir 
pelkėse susikaupęs metanas ima veržtis į aplinką. Todėl ŠESD koncentracija dar 
labiau padidėja, o klimatas šyla dar sparčiau. 

Pats stipriausias neigiamas grįžtamasis ryšys susidaro dėl to, kad bet kokio 
kūno spinduliuotės intensyvumas tiesiogiai proporcingas jo temperatūrai, t. y. 
kuo kūnas šiltesnis, tuo daugiau energijos netenka spinduliuodamas. Žemės 
paviršiaus spinduliuotė taip pat priklauso nuo vidutinės paviršiaus tempera- 
tūros, todėl kuo jis bus šiltesnis, tuo daugiau energijos bus išspinduliuojama į 
tarpplanetinę erdvę. 

Klimato sistemoje veikiančių teigiamo ir neigiamo grįžtamojo ryšio schema 





(Jungtinės Karalystės meteorologijos tarnybos duomenimis) 


Kitas neigiamo grįžtamojo ryšio pavyzdys yra augalų biomasės didėjimas dėl 
to, kad atmosferoje yra daugiau CO,, kuris dalyvauja augalų fotosintezės proce- 
se. Didėjant augalų biomasei, dar daugiau CO, panaudojama fotosintezei. 
Vienas sunkiausiai klimato sistemoje įvertinamų grįžtamųjų ryšių sietinas 
su debesuotumo pokyčiais, vykstančiais dėl šylančio klimato. Debesys gali 
sugerti ir atspindėti Saulės spinduliuotę - taigi ir mažinti jos prietaką į pa- 
klotinį paviršių. Kita vertus, debesys patys skleidžia ilgabangę spinduliuotę 
paklotinio paviršiaus link. Kuris iš šių dviejų procesų vyraus, lemia debesų 
aukštis, storis ir struktūra. Viršutinėje troposferos dalyje esantys debesys su- 
kuria teigiamą grįžtamąjį ryšį, nes jie atspindi mažiau Saulės spinduliuotės ir, 
būdami šaltesni, į išorinę erdvę spinduliuoja mažiau energijos. Netoli pavir- 
šiaus esantys šiltesni ir tankesni debesys atspindi daugiau Saulės spinduliuo- 
tės ir patys spinduliuoja stipriau. Taigi kol kas nėra visiškai aišku, koks yra 
bendras su debesuotumo kaita susijusio grįžtamojo ryšio pobūdis - teigiamas 
ar neigiamas. 


Ar žinote, kad... 

m Nuolatinio įšalo zonoje yra sukauptas milžiniškas anglies (daugiausia CO, 
ar metano pavidalu) kiekis. Nacionalinio sniego ir ledo duomenų centro 
(JAV) duomenimis, jame yra 1400 Gt anglies, o tai daug daugiau nei 
anglies kiekis visoje Žemės atmosferoje (apie 850 Gt). 

m Debesys atspindi net apie 25 Yo visos mūsų planetą pasiekiančios Saulės 
spinduliuotės. 


+— Turinys —> 


100 klausimų apie klimato kaitą 


Kokie globaliosios oro temperatūros 
pokyčiai numatomi XXI amžiuje? 


Faktas 

Jei globalioji oro temperatūra XXI amžiuje padidės 
4“C, tai bus panašu į oro temperatūros padidėjimą 
per laikotarpį, praėjusį nuo paskutinio ledynmečio 
pabaigos prieš 12 tūkst. metų. 


Remiantis naujausių klimato modelių išvesties rezultatais, globalioji oro tem- 
peratūra XXI amžiuje turėtų didėti. Dažnai skiriamos artimos ateities (2016- 
2035 metų) ir amžiaus pabaigos (2081-2100 metų) prognozės. 

Per artimiausius 20 metų globalioji oro temperatūra pagal visus ŠESD tipinės 
koncentracijos (RCP) scenarijus, palyginti su 1986-2005 metų vidutine reikš- 
me, turėtų padidėti 0,3-0,7 *C. Prognozuojama, kad tropikuose ir subtropi- 
kuose oro temperatūra turėtų didėti greičiau nei vidutinėse platumose. Taip 
pat didesnis už vidutinį globaliosios oro temperatūros didėjimas numatomas 
Arkties regione. Tačiau tokias pokyčių tendencijas gali iškreipti itin galingų 
ugnikalnių išsiveržimai (jų metu galimas laikinas globalaus klimato atvėsimas), ar 
didelės Saulės spinduliuotės intensyvumo anomalijos. Labai tikėtina, kad per 
artimiausius dešimtmečius daugelyje regionų padaugės šiltų dienų ir naktų, o 
šaltų dienų ir naktų bus mažiau. 

Daugelis tyrimų rodo, kad pirmaisiais XXI amžiaus dešimtmečiais vidinių kli- 
mato sistemos svyravimų nulemti oro temperatūros nuokrypiai vis dar gali būti 
didesni už pokyčius, atsiradusius dėl išorinių veiksnių (daugiausia antropogeni- 
nės kilmės ŠESD), poveikio, todėl didelių skirtumų tarp scenarijų nėra. Tačiau 
nuo XXI amžiaus vidurio oro temperatūros prognozės, remiantis skirtingais 
RCP, pradės skirtis. Amžiaus pabaigoje išorinio poveikio nulemti oro tempera- 
tūros pokyčiai bus žymiai stipresni už tuos, kurie pasireikš dėl vidinių klimato 
sistemos svyravimų. Todėl klimato rodiklių pokyčiai tiesiogiai priklausys nuo 
prognozuojamo spindulinio poveikio, tad šių rodiklių skirtumai tarp RCP sce- 
narijų bus dideli. 

Prognozuojama, kad 2081-2100 metais, palyginti su 1986-2005 metais, oro 
temperatūra pagal RCP 2.6 scenarijų padidės 0,3-1,7 *C, pagal RCP 4.5 scena- 
rijų — 1,1-2,6 *C, pagal RCP 6.0 scenarijų 1,4-3,1 *C, o pagal RCP 8.5 scena- 
rijų - net 2,6-4,8 *C. Temperatūros padidėjimas 1,5 *C mažai tikėtinas pagal 
RCP 2.6 scenarijų, o jos padidėjimas 4 *C nėra tikėtinas pagal visus RCP, išsky- 
rus RCP 8.5. Tik pagal RCP 2.6 scenarijų globalioji oro temperatūra nedidės 
per visą XXI amžių. 

Taip pat prognozuojama, kad temperatūros pokyčiai įvairiuose regionuose ne- 
bus vienodi. Labai tikėtina, kad pokyčiai sausumoje viršys pokyčius vandeny- 

ne 1,4-1,7 karto. Jei nebus stiprių srovių režimo pokyčių, ypač jei nesusilpnės 
Golfo srovė, Arktis šils labiausiai, o poliarinėse Pietų pusrutulio platumose 
pokyčiai nebus tokie ryškūs. Mažiausi pokyčiai numatomi Šiaurės Atlante ir 
Antarktidą supančiame vandenyne. Čia vandens paviršiaus ir oro temperatūrai 
didėti neleis nuo tirpstančių Grenlandijos ir Antarktidos ledo skydų tekančio 
šalto gėlo vandens srautai (mažesnio tankio vanduo lieka paviršiuje) ir silpnėjanti 
termohalinė cirkuliacija. Oro temperatūra turėtų didėti visoje troposferos sto- 
rymėje - iki 8-16 km aukščio. 


Ar žinote, kad... 

m Labai tikėtina, kad globalioji oro temperatūra per artimiausius 
šimtą Metų didės dvigubai greičiau, palyginti su praėjusiu 
šimtu metų. 

100 klausimų apie klimato kaitą 


Ar ateityje Žemėje kritulių 
bus daugiau? 


Faktas | 
Kiekvieną sekundę ant Zemės paviršiaus iškrinta 
16 mln. tonų vandens ir tiek pat jo išgaruoja. 


Oro temperatūra ir kritulių kiekis yra svarbiausias rodiklis, apibūdinantis vie- 
tovės klimato sąlygas. Tačiau svarbu ne vien tai, kaip keisis metinis kritulių 
kiekis, svarbus ir jų pasiskirstymas per metus. Vis dėlto žinotina, kad nedidelis 
kritulių kiekio didėjimas dar nereiškia, jog vietovėje drėgmės bus daugiau, nes 
kylant temperatūrai stiprėja ir garavimas nuo paviršiaus. 

Skirtingų globalių klimato modelių teikiamos kritulių kiekio kaitos prognozės 
gana gerai dera tarpusavyje, kai analizuojamos bendros pokyčių tendencijos 
didelėse teritorijose. Tačiau regioninėse prognozėse dažnai skiriasi ne tik pro- 
gnozuojamų pokyčių dydis, bet ir kryptis. 

Pasaulyje kritulių kiekis didės. Šiltesniame ore gali susikaupti daugiau vandens 
garų, kurie gali kondensuotis ir iškristi kaip krituliai. Tačiau kritulių kiekis ne- 
didės taip stipriai kaip vandens garų ore kiekis, nes santykinis drėgnis (dydis, 
rodantis oro prisotinimo vandens garais laipsnį) didės lėčiau. Kritulių kiekis gali 
kisti ir dėl kai kuriuose regionuose didėjančio aerozolio dalelių kiekio ore, nes 
jos yra vandens lašelių kondensacijos branduoliai. 

Pagal skirtingus RCP scenarijus pasaulyje kritulių kiekis iki XXI amžiaus pa- 
baigos padidės nuo 0,5 iki 4 96. 

Pokyčiai Žemėje pasiskirstys nevienodai. Kai kuriuose regionuose kritulių kie- 
kis žymiai padidės, o kituose sumažės. Daug kur kritulių kiekis visai nepakis. 
Numatoma, kad dar labiau padidės regionų, kuriems būdingi drėgmės perte- 
klius ir stoka, kontrastingumas, t. y. drėgni regionai taps dar drėgnesni, o sau- 
suose iškris mažiau kritulių. 

Virš sausumos plotų aukštosiose platumose (Šiaurės Eurazijoje ir Šiaurės Ameri- 
koje) kritulių kiekis turėtų stipriai išaugti (ypač pagal RCP 8.5 scenarijų) dėl di- 
dėjančio oro masių drėgnio ir stiprėjančios vandens garų pernašos iš tropinių 
platumų. Itin stipriai kritulių kiekis šiuose regionuose padidės šaltuoju metų 
laiku. Šaltesnėse vietovėse daugiau snigs ir storės sniego danga, šiltesnėse - žie- 
mą vis dažniau lis lietus, o sniego bus mažiau. Kritulių kiekis turėtų didėti ir vi- 
dutinių platumų regionuose, kuriems būdingas drėgmės perteklius. Aridinėse 
ir pusiau aridinėse vidutinių ir subtropinių platumų srityse kritulių kiekis dar 
labiau sumažės. Tropikuose kritulių kiekis labiausiai didės virš ekvatorinės Ra- 
miojo ir Indijos vandenyno dalies, o kritulių kiekis, iškrintantis ant vandenyno 
paviršiaus subtropikuose, - mažės. 

Pokytis, 96 


Kritulių kiekio pokyčiai (90) XXI amžiuje pagal mažiausius (RCP 2.6) ir didžiausius 
(RCP 8.5) klimato pokyčius numatančius scenarijus (IPCC duomenimis, 2013) 


Daug kur didės kritulių pasiskirstymo per metus netolygumas. Tai bus labai 
pastebima srityse, kur aiškiai išsiskiria sausasis ir drėgnasis metų sezonai, pa- 
vyzdžiui, musoninio klimato zonose. 

Tikėtina, kad didžiojoje pasaulio dalyje gausių kritulių atvejų daugės, taip pat 
didės jų dalis, tenkanti bendram kritulių kiekiui. Trumpalaikiai, tačiau didelio 
intensyvumo krituliai derės kartu su ilgėjančiais sausringais periodais. Ekstre- 
malių kritulių atvejų daugėjimas ir intensyvumo didėjimas tikėtinas vidutinėse 
platumose ir drėgnuosiuose tropikuose. Apskaičiuota, kad vidutinei tempera- 
tūrai padidėjus 1 *C, paros kritulių, iškrintančių kartą per 20 metų, kiekio mak- 
simumas vidutiniškai išaugs 4-5 90. 


Ar žinote, kad... 

m Šiaurės rytiniame Indijos pakraštyje esančiame Mausinrume iškrinta 
daugiausia pasaulyje kritulių per metus (11 873 mm). Įdomu, kad daugiau 
kaip pusė šio kiekio iškrinta vos per tris vasaros mėnesius, lyjant 
musoninėms liūtims, kai drėgmės prisotintas oras nuo Bengalijos įlankos 
kyla Himalajų priekalnėmis. 

m Sausiausia vieta pasaulyje yra Antarktidoje. Tai sausieji Makmurdo 
slėniai, kur, manoma, kritulių neiškrinta niekada. Aukšti aplinkiniai kalnai 
stabdo drėgno oro masių prietaką, o į slėnį besileidžiantis tankus šaltas 
oras (jo grietis siekia net 90 m/s) šildamas sausėja. 

100 klausimų apie klimato kaitą 


Kaip kis klimato 
ekstremalumas? 


Faktas 

Apskaičiuota, kad 1980-2015 metais Europos 
ekonominei erdvei priklausančios šalys dėl 
ekstremalių oro sąlygų patyrė 433 mlrd. eurų 
nuostolių (vertinant 2015 metų kainomis). 

3 Yo pavojingiausių įvykių lėmė 70 ?o visų nuostolių. 


Keičiantis klimatui, didžiausią grėsmę kels ne pakitę kritulių kiekis ar vidutinė 
oro temperatūra, bet dažnėjantys ekstremalūs su orais susiję įvykiai, kurie kelia 
ir kels grėsmę tiek žmonėms, tiek aplinkai. 

Tarpvyriausybinės klimato kaitos komisijos ataskaitose teigiama, kad didėjant 
vidutinei oro temperatūrai daugelyje pasaulio regionų bus daugiau šilumos ir 
dienų, tiek apie sezonines temperatūros anomalijas. Labai tikėtina, kad karš- 
čio bangų dažnis, trukmė ir stipris vis didės. Todėl karščio bangos, tokios kaip 
2003 metais buvusi Vakarų Europoje, vis dažnės (žr. 23 klausimą). 

Nors orai šils, ekstremalių šalčių tikimybė vis dar išliks. Besniegėmis žiemomis 
staigūs stiprūs šalčiai gali padaryti labai didelės žalos infrastruktūrai (pavyz- 
džiui, sutrikdyti centralizuotą šilumos tiekimą), žemės ūkio pasėliams ir kelti pavo- 
jų Žmonėms. 

Numatoma, kad didžiojoje pasaulio sausumos dalyje nakties temperatūra didės 
greičiau negu dienos. Ekstremaliai šaltų naktų labiausiai sumažės poliarinėse 
platumose. Vidutinėse ir subtropinėse platumose labiau nei kitur didės ekstre- 
malių karščių tikimybė, o šiltų dienų ir naktų labiausiai daugės tropikuose. Vi- 
suose regionuose mažės šaltų dienų, t. y. kai oro temperatūra nukrinta žemiau 
nulio, skaičius. 

JAV mokslininkai nustatė, kad jų šalyje paros teigiamos temperatūros rekordai 
fiksuojami dvigubai dažniau nei neigiamos. Kalbant apie ateitį, galima pasaky- 
ti, kad XXI amžiaus viduryje maksimalios temperatūros rekordų bus dvidešimt 
kartų, o pabaigoje - penkiasdešimt kartų daugiau nei minimalios temperatūros. 
Kylant temperatūrai ir stiprėjant garavimui, daugelyje pasaulio vietovių padi- 
dės sausrų tikimybė. Itin stipriai sausrų tikimybė išaugs vidutinėse platumose. 
Pasaulyje dažnės trumpalaikės, bet itin intensyvios liūtys. Apskaičiuota, kad 
temperatūrai padidėjus 1 *C metinis paros kritulių maksimumas vidutiniškai 
padidės 5 90. Numatoma, kad XXI amžiaus pabaigoje per patį lietingiausią 
metuose penkių dienų laikotarpį virš sausumos iškris 5-20 90 daugiau kritulių 
nei dabar. Musoninėse srityse didės ir labai stiprių kritulių tikimybė drėgnuoju 

Perkūnija („Pixabay“ nuotrauka) 


metų laikotarpiu. Prognozuojama, kad daugelyje pasaulio regionų dažniau su- 
sidarys palankios sąlygos perkūnijoms formuotis. 

Vis dar daug neaiškumų lieka tiriant galimus audrų ir uraganų skaičiaus po- 
kyčius. Tikėtina, kad maksimalus vėjo greitis ir kritulių kiekis tropiniuose cik- 
lonuose didės, tačiau bendras tropinių ciklonų skaičius gali mažėti arba išlikti 
nepakitęs. Prognozuojama, jog audrų vidutinėse abiejų pusrutulių platumose 
bus mažiau. 

Numatoma, kad klimato pokyčiai - kalnų ledynų ir nuolatinio įšalo tirpsmas, 
ekstremalūs krituliai ir kita - lems kalnų šlaitų nestabilumą, todėl didės kalnų 
griūčių ir nuošliaužų tikimybė. 

Taip pat labai tikėtina, kad dėl Arkties ledynų, daugiausia Grenlandijos skydo, 
tirpsmo Golfo srovės greitis (kartu ir šildantis jos poveikis) Šiaurės Atlante su- 
mažės. Nepaisant to, oro temperatūra Šiaurės Atlante ir Europoje didės, nors 
mažiau, nei galėtų didėti kintant globaliam klimatui. Kad Golfo srovė visiškai 
sustos, yra vargiai tikėtina. 


Ar žinote, kad... 

m 1966 metų sausio 7-8 dienomis Indijos vandenyne, Prancūzijai priklau- 
sančioje Reunjono saloje, per 24 valandas iškrito 1825 mm kritulių. 
Tai triskart daugiau nei vidutinis metinis kritulių kiekis Lietuvoje. 

m Ten, kur Katatumbo upė įteka į Marakaibo ežerą (Venesueloje), nustatytas 
didžiausias pasaulyje žaibų skaičius per metus - vidutiniškai 1 km* tenka 
233 žaibo iškrovos. 

100 klausimų apie klimato kaitą 


Kaip klimato kaita paveiks 
didžiuosius pasaulio miestus? 


Faktas 

Visame pasaulyje šimtai milijonų miestuose gyvenančių 
žmonių patirs kylančio jūros lygio, padidėjusio kritulių 
kiekio poveikį, išaugusį potvynių pavojų, dažnesnį 
audrų ir karščio bangų pasikartojimą. 


Šiuo metu miestuose gyvena daugiau kaip 50 96 visų pasaulio gyventojų. Pro- 
gnozuojama, kad 2050 metais 65-75 96 žmonių gyvens miestuose. Taigi miesto 
gyventojų skaičius iki 2050 metų nuo dabartinio 3,5 mlrd. padidės iki 6,5 mili- 
jardo. Miesto gyventojų labiausiai turėtų padaugėti ekonomiškai silpnuose Azi- 
jos regionuose. Urbanizuotų teritorijų poveikis klimato kaitos procesams jau 
dabar labai gerai pastebimas, o didėjantis miesto gyventojų skaičius galimai tik 
skatins klimato kaitos intensyvumą. 
Pačios miestų teritorijos itin veikiamos klimato kaitos dėl to, kad ekstremalios 
orų sąlygos gali suardyti darnią miesto sistemą, neigiamai paveikti infrastruk- 
tūrą ir pabloginti gyvenimo kokybę. Svarbu ir tai, kad labai didelė miestiečių 
dalis gyvena nedaug virš jūros lygio pakilusiose pakrančių teritorijose. Vidu- 
tiniškai 360 mln. miesto gyventojų, kurie gyvena ne aukščiau kaip 10 m virš 
jūros lygio, yra potvynių ir audrų pavojaus zonoje. Daugelis svarbių ekonomi- 
nių ir socialinių centrų, valstybinių institucijų ir turto sukaupta būtent šiuose 
regionuose, ypač Azijoje. 

Naujausioje Miesto klimato kaitos tinklo (UCCRN) ataskaitoje apibendrinamas 

galimas klimato kaitos poveikis miestų teritorijoms: 

m Dėl didesnio šilumą sugeriančių dirbtinių paviršių ploto, dėl augalijos trū- 
kumo ir papildomų antropogeninių šilumos šaltinių suintensyvės miesto 
šilumos salos efektas. 

m Šiltesnis klimatas kartu su intensyvesniu šilumos salos efektu miestuose pa- 
didins oro taršą. 

m Dėl didesnio klimato ekstremalumo daugelyje pasaulio miestų padažnės 
karščio bangų, sausrų, liūčių, potvynių ir audrų bei padidės jų intensyvumas. 

m Keisis miestus veikiantys natūralūs klimatiniai svyravimai, tokie kaip ENSO 
(El Niūo Pietų osciliacija), NAO (Šiaurės Atlanto osciliacija), PDO (Ramiojo vande- 
nyno ilgalaikė osciliacija) ir kiti, kurie lems dažnesnes neįprastas atmosferos 
sąlygas. 

m Pakrančių miestus ir jų ekosistemas paveiks dažnesnės audros, krantų erozi- 
jos procesai, sūraus jūros vandens įsiterpimas į gėlo vandens vandenvietes. 

Teigiamų grįžtamųjų ryšių, darančių įtaką klimato kaitos poveikiui miesto tipo 
teritorijose, schemos 


Beveik visose mažiausiai išsivysčiusiose valstybėse pastebima intensyvi did- 
miesčių augimo tendencija. Tačiau būtent juose šiltėjantis klimatas ir ribotos 
galimybės panaudoti technines prisitaikymo priemones daro didžiausią neigia- 
mą poveikį gyventojams. Pažeidžiamiausias visuomenės sluoksnis yra miesto 
varguomenė - vieniši, sunkiai besiverčiantys senyvo amžiaus, lūšnynuose gy- 
venantys ir asocialūs asmenys. Pritaikius miesto planavimo procesus - daugiau 
dėmesio skiriant neturtingų gyvenamųjų zonų ir transporto sistemų atsparu- 
mui - galima gerokai palengvinti prisitaikymą prie pakitusių sąlygų. 

Nors Europos, kaip ir kitų ekonomiškai stipriausių valstybių, miestai patirs ma- 
žesnį klimato kaitos poveikį, tikėtina, kad dažnesnės liūtys, potvyniai ir karščio 
bangos gali lemti nemažus iššūkius, pirmiausia miesto transporto, kanalizacijos 
ir maisto tiekimo sistemoms. Jau dabar pasaulyje yra miestų, kurie įgyvendi- 
na klimato kaitos švelninimo ir prisitaikymo prie jos priemones. Pavyzdžiui, 
Stokholmas ir Kopenhaga sumažino CO, emisijas 35-41 90, nors abu šie miestai 
ekonomiškai sėkmingai vystosi nuo XX amžiaus devintojo dešimtmečio. Nauji 
miestų infrastruktūros, sveikatos apsaugos, transporto ir turizmo projektai yra 
pritaikomi prie ateities klimato sąlygų. Geriausiai prie klimato kaitos prisitaikiu- 
siais miestais laikomi Barselona, Hamburgas, Fribūras ir Singapūras. 


Ar žinote, kad... 

m Nors miestai užima tik 2 Yo visos sausumos teritorijos, jie sunaudoja 78 96 
visos energijos ir į atmosferą išmeta daugiau kaip 60 90 viso CO, kiekio. 

m Didėjant miesto gyventojų skaičiui, užstatymo tankumui ir mažėjant 
žaliųjų erdvių, auga ir miesto šilumos salos intensyvumas. 

m 15 iš 20 didžiausių pasaulio miestų įsikūrę pavojingose pakrantės 
zonose, kuriose gresia kylančio vandenyno lygio ir audrų pavojus. 

100 klausimų apie klimato kaitą 


Kaip klimato kaita paveiks 
Baltijos jūrą? 


Faktas 

Klimato kaita jau dabar pakeitė Baltijos jūros regioną. 
Ateityje šis poveikis vis labiau paveiks ledo režimo, 
potvynių pasikartojimo, gyvenamųjų arealų ir ypač 
vandens eutrofikacijos sąlygas. 


Baltijos jūra yra labai jautri ekosistema, abipusiškai priklausoma nuo sūraus 

jūrinio Šiaurės Atlanto ir gėlo upių vandens prietakos ir pasižyminti unikalia 

augalija ir gyvūnija. Kadangi jūra yra jauna, joje iki šiol aktyviai vyksta izosta- 
ziniai procesai (Žemės plutos kilimas nutirpus ledynams), tačiau per pastaruosius 
du šimtus metų žmogaus veikla (žemės ūkis, pramonė) padarė labai didelį poveikį 

Baltijos jūros ekologinei būklei. 

Baltijos jūros regionas, kurio plotas daugiau kaip 1,7 mln. km“, apima ne tik 

pačią jūros akvatoriją, bet ir ją maitinantį sausumos baseiną. Dėl šios priežas- 

ties jam priklauso ne tik pakrantės valstybės Estija, Danija, Latvija, Lenkija, 

Lietuva, Rusija, Suomija, Švedija, Vokietija, bet ir Baltarusija, Čekija, Norve- 

gija, Slovakija, Ukraina. Jūros aplinkos stebėseną ir priežiūrą vykdanti Baltijos 

jūros aplinkos apsaugos komisija (vadinamoji Helsinkio komisija) paskelbė dvi 

(2008 ir 2015 metų) klimato kaitos Baltijos jūros baseine įvertinimo ataskaitas 

(žr. www.baltic-earth.eu/BACC2/), kuriose apibendrino pagrindines galimas kli- 

mato kaitos grėsmes šiame regione: 

m Per visą XXI amžių vidutinė oro temperatūra regione kils greičiau nei vidu- 
tinė globalioji temperatūra. Temperatūra labiausiai turėtų kilti žiemos laiko- 
tarpiu. Dėl to, ypač pietinėje baseino dalyje, susidarys mažiau sniego. Vasarą 
visame regione dažniau pasikartos ekstremaliai karšti orai. 

m Numatoma, kad jūros vandens temperatūra per XXI amžių vidutiniškai 
pakils 2 *C ir net 4*C Botnijos įlankos akvatorijoje. Šios švelnesnės klima- 
to sąlygos lems tai, kad jūros ledo maksimalaus išplitimo plotai sumažės 
50-80 90. 

m Numatomas bendras metinių kritulių kiekio padidėjimas, daugiausia žiemą. 
Vasarą kritulių kiekis mažės, o pietinėje baseino dalyje jų turėtų iškristi iki 
40) 90 mažiau. Taip pat dėl kritulių persiskirstymo per metus sumažės pava- 
sario potvynių tikimybė upėse, o vandens lygis žiemą bus gerokai didesnis 
už dabartinį. 

m Baltijos vandens lygis iki XXI amžiaus pabaigos kils 30-110 cm, priklauso- 
mai nuo pasirinkto ŠESD tipinės koncentracijos kelio scenarijaus. Šie skaičiai 
bus būdingi pietinei jūros daliai (Danijai, Vokietijai, Lenkijai), nes šiaurinėje 
dalyje jie bus iš dalies kompensuoti Žemės plutos kilimo procesų. 

Vidutinis temperatūros pokytis (“C) žiemą Vidutinis kritulių kiekio pokytis (“C) vasarą 





Žiemos oro temperatūros (“C) ir vasaros kritulių kiekio (06) pokyčių prognozės Baltijos 
jūros baseine 2071-2100 metais (BACC2 duomenimis, 2013) 


m Numatomas druskingumo sumažėjimas, kuris turėtų paveikti jūros augali- 
ją ir gyvūniją. Populiacijų pokyčiai - nuo bakterijų iki komerciškai svarbių 
žuvų - paveiks itin jautrią jūros ekosistemą. 

m Blogiausiu atveju šiltėjantis klimatas lems didesnį maisto medžiagų pritekė- 
jimą, kuris gali ypač padidinti Baltijos jūros eutrofikacijos lygį. Per pastaruo- 
sius dešimtmečius valstybės sėkmingai kovoja su eutrofikacijos problema, 
tačiau klimato keliamos grėsmės gali nusverti teigiamus pokyčius. 

Maistingosios medžiagos (įvairūs azoto ir fosforo junginiai), patenkančios iš 

maitinančio baseino, ir specifinės hidrologinės Baltijos jūros savybės (ribota 

vandens apykaita su Šiaurės jūra, hipoksijai palanki vandens sluoksnio stratifikaci- 
ja, ilgas vandens atsinaujinimo laikas) yra hipoksijos (kai deguonies koncentracija 
tampa mažesnė kaip 2 mg/l) ir anoksijos (visiško deguonies nebuvimo) priežastis. 

Tikėtina, kad didesnėje centrinės ir pietinės Baltijos jūros akvatorijos dalyje 

priedugnio hipoksija ir anoksija ateityje gali trukti ilgiau. Be to, gali iškilti 

pavojus dėl jūros dugne palaidoto Antrojo pasaulinio karo cheminio ginklo 
atliekų (apie 40 tūkst. tonų). 


Ar žinote, kad... 

m Baltijos jūra yra vienas jauniausių (jos amžius apie 10 tūkst. metų) ir kartu 
vienas didžiausių druskingo (5-8 100) vandens baseinų pasaulyje. 

m Dėl vertikalių Žemės plutos judesių pietinėje Baltijos jūros dalyje kylan- 
čio vandens lygio poveikis bus žymiai didesnis negu šiaurinėje. 

m Dumblių žydėjimas Baltijoje yra ekologinė problema, o 2010 metų liepą 
žydintis plotas (377 tūkst. km?) apėmė didesnę teritoriją nei Vokietija. 

100 klausimų apie klimato kaitą 


Koks bus Lietuvos klimatas 
ateityje? 


Faktas 

Lietuvoje įsivyraus šiltesnės žiemos su didesniu kritulių 
kiekiu, nepastovia sniego danga ir karštesnės bei 
sausesnės vasaros su stiprių liūčių intarpais. 


Lietuvos klimato savybės buvo pradėtos tyrinėti dar XX amžiaus pabaigoje ir 
tyrinėjamos iki šiol. Daugiausia tyrimų atlieka Vilniaus universiteto klimatolo- 
gai. Daugiau kaip per du dešimtmečius trunkančius tyrimus buvo nustatytos 
svarbiausių klimato elementų - oro temperatūros, kritulių kiekio, sniego - ir 
ekstremalių rodiklių - sausrų, karščio bangų, gausių liūčių, potvynių - pokyčių 
tendencijos XXI amžiuje. Lietuvos klimato pokyčiai siejami su Tarpvyriausybi- 
nės klimato kaitos komisijos ataskaitoje AR5 pateiktais ŠESD tipinės koncent- 
racijos kelio (RCP) scenarijais. Juose ŠESD energinis poveikis (balanso pokyčiai 
tarp ateinančios ir išeinančios spinduliuotės savo ruožtu nulemti atmosferos sudėties 
pokyčių) yra pagrindinis parametras modeliuojant klimatą. 

Oro temperatūra Lietuvos teritorijoje didės visais metų laikais, tačiau labiausiai 
pakils šaltojo metų laikotarpio temperatūra. Didžiausi pokyčiai Lietuvos teri- 
torijoje XXI amžiaus pabaigoje tikėtini pagal „ekstremaliausią RCP 8.5 sce- 
narijų, o mažiausi - pagal „nuosaikiausią“ RCP 2.6. Prognozuojama, kad iki 
2035 metų vidutinė metinė temperatūra padidės 1,1-1,4 *C, o iki 2100 metų 
ji gali padidėti net 1,5-5,1 *C. Pagal „ekstremaliausią“ RCP 8.5 scenarijų XXI 
amžiaus pabaigoje vidutinė sausio mėnesio temperatūra šiaurės rytų Lietuvoje 
gali padidėti 6,3 *C. 

Daugės ekstremaliai karštų dienų ir šiltų naktų. Bus daugiau karščio bangų, o 
oro temperatūra jų metu bus aukštesnė. Metiniai oro temperatūros maksimu- 
mai sparčiausiai didės šalies pietryčiuose ir pietvakariuose, o „nuosaikiausias“ 
jų didėjimas prognozuojamas šalies vakaruose. Prognozuojama, kad amžiaus 
pabaigoje pagal „ekstremaliausią scenarijų Lietuvos pietvakariuose ir pietry- 
čiuose metinių maksimumų vidurkis bus 6,7 *C, o kitur Lietuvoje 5,5-6,3 *C 
didesnis už 1986-2005 metų vidurkį. Taip pat tikėtina, kad sausrų vasarą, ypač 
antroje vegetacijos periodo pusėje, daugės. 

Iki 2035 metų vidutinis metinis kritulių kiekis gali padidėti 1,6-4,0 90. Di- 
džiausi kritulių kiekio pokyčiai prognozuojami Vakarų Lietuvoje, mažiausi ša- 
lies pietvakariuose. Kritulių kiekio didėjimas prognozuojamas sausio-birželio 
mėnesiais, daugiausia balandį, šiek tiek mažesnis jis bus spalio-gruodžio mė- 
nesiais, o liepą-rugsėjį galimas kritulių kiekio mažėjimas (ypač liepą). Panašios 
tendencijos turėtų išsilaikyti iki XXI amžiaus pabaigos. Vidutinis metinis kri- 

Remiantis RCP scenarijais prognozuojami (a) oro temperatūros (“C) ir (b) kritulių 
kiekio (96) pokyčiai skirtingais mėnesiais Lietuvoje iki 2100 metų 


tulių kiekis iki 2100 metų turėtų padidėti nuo 3,7 iki 13,5 90. Mažiausiai metinis 
kritulių kiekis pasikeis pagal „nuosaikiausią“, o daugiausiai - pagal „ekstrema- 
liausią“ scenarijų. 

Gausių kritulių Lietuvos teritorijoje dažnės. Vieną dieną trunkančių gausių kri- 
tulių pasikartojimas daugiausia padidės (> 30 96) pajūryje ir Žemaičių aukštu- 
moje. Per XXI amžiaus pirmuosius trisdešimt metų turėtų dažnėti ir tris dienas 
trunkantys gausūs krituliai. Didžiausi pokyčiai numatomi vakarinėje ir rytinėje 
šalies dalyje - gausių kritulių pasikartojimas gali didėti iki 50 90. 

XXI amžiuje, kintant šaltojo laikotarpio oro temperatūrai, kritulių kiekiui ir 
būviui, keisis ir sniego dangos rodikliai. Tikėtina, kad vidutinis parų su sniego 
danga skaičius sumažės 2-4 kartus, o didžiausia sniego danga bus perpus plo- 
nesnė. Palyginti su 1981-2010 metų vidurkiu, XXI amžiaus viduryje dienų su 
sniego danga skaičius Vakarų Lietuvoje sumažės nuo 50 iki 30 dienų, likusioje 
šalies dalyje - nuo 60-90 iki 40-70 dienų. 


Ar žinote, kad... 

m Globaliosios oro temperatūros padidėjimas 2 “C, palyginti su 
1850 metų lygiu, labiausiai tikėtinas XXI amžiaus viduryje, 

o Lietuvoje - apie 2030 metus. 

m Pavasariniai upių potvyniai pasislinks iš pavasario į žiemos pradžią, 
O per visą žiemą aukštas vandens lygis lems tai, kad potvyniai bus 
ne tokie stiprūs. 

m Augalų vegetacijos laikotarpis (> 5*C) gali pailgėti 20-50 dienų ir 
viršyti 200 dienų, tačiau vėlyvų pavasario ir ankstyvų rudens 
šalnų pavojus išliks. 

100 klausimų apie klimato kaitą 


Klimato kaitos poveikis 
žmonių veiklai ir sveikatai 


Kaip 1-2 “C šiltesnis klimatas gali 
pakeisti žmogaus gyvenimą? 


Faktas 

Apie 9 90ES gyventojų, daugiausia Pietų Europos 
regione, gyvena teritorijose, kuriose vidutiniškai 
daugiau kaip keturis mėnesius per metus 

beveik nebūna lietaus. Šylant klimatui sausrų 
dažnis ir trukmė didėja. 


2015 metų gruodį Paryžiuje pasaulio šalys susitarė siekti, kad klimatas iki 
XXI amžiaus pabaigos atšiltų ne daugiau kaip 1,5-2 *“C. Ar tai reiškia, kad toks 
klimato atšilimas būtų saugus ir nežalingas? Juk visuotinai pripažinta, kad Že- 
mės temperatūrai pakilus daugiau kaip 2 *C, palyginti su ikiindustrinio laiko- 
tarpio lygiu, klimato pokyčiai taptų negrįžtami ir tai turėtų ilgalaikių neigiamų 
padarinių ekonomikai ir gamtai. 

Reikia nepamiršti, kad regioniniai klimato pokyčiai dažnai nesutampa su vi- 
dutinėmis globalaus klimato kaitos tendencijomis. Pavyzdžiui, vidutinė meti- 
nė globalioji temperatūra nuo XIX amžiaus vidurio pakilo 0,95 *C, tačiau kai 
kuriuose regionuose (Šiaurės Amerikoje, Sibiro šiaurinėse dalyse, Arktyje) atšilo 
2-4 *C, o tropinėse platumose vietomis tik 0,1-0,5 *C. Taigi šiandieniniame 
pasaulyje net ir 1-2 “C šiltesnis klimatas reikštų labai daug. 

Remiantis jau dabar juntamų šylančio klimato padarinių analize, galima teig- 
ti, kad vidutinės metinės temperatūros pakilimas 1-2 *C žmonių gyvenimą 
paveiktų tiesiogiai (tai susiję su karščio bangų ir kitų temperatūros anomalijų fizio- 
loginiu poveikiu) arba netiesiogiai, pavyzdžiui, pasikeistų žmonių elgesys (jie 
bus priversti migruoti, keisis atostogų įpročiai ir kita), padaugėtų plintančių per 
maistą arba įvairių sukėlėjų platinamų ligų, kitų klimato kaitos sukeltų reiš- 
kinių, pavyzdžiui, potvynių, sausrų, sustiprėtų geriamojo vandens stygiaus 
problema (žr. 50 klausimą). Galima iki begalybės vardyti klimato atšilimo pa- 
darinius: daugėtų pavojingų orų anomalijų, dėl gaisrų pavojaus būtų riboja- 
mas lankymasis miškuose, pasikeistų upių nuotėkis, vadinasi, ir laivybos jose 
sąlygos, vandens telkiniuose keistųsi verslinių žuvų ištekliai, nepastovi sniego 
danga ir dažni atlydžiai keltų rūpesčių ūkininkams (didėtų žiemkenčių iššalimo 
pavojus), dėl dažnesnio smogo dideliuose miestuose būtų ribojamas transporto 

Globalios vidutinės temperatūros pokyčiai 


Globalios vidutinės temperatūros pokyčiai 

Papildomos rizikos lygis dėl klimato kaitos 

Globali klimato keliamos rizikos perspektyva. Skirtingos spalvos 


stulpeliuose rodo papildomos rizikos susidarymą kylant temperatūrai 
(IPCC duomenimis, 2014) 


eismas, amžino įšalo zonoje padidėtų tirpstančio grunto poveikis statiniams 
ir keliams, dėl kylančio vandenyno lygio neišvengiamai padidėtų žalos mastai 
jūrų pakrantėse ir kita. 

Žinoma, ne visi su atšilimu susiję pokyčiai neigiamai veikia žmonių gyvenimą. 
Vidutinio klimato regionuose (prie jų priskiriama ir Lietuva) dėl švelnesnių žiemų 
būtų mažiau mirčių nuo šalčio, sumažėtų išlaidos šildymui, nes reikėtų mažiau 
kuro, lauke dirbantys darbuotojai patirtų mažesnį stresą dėl šalčio žiemos se- 
zonu, dėl to padidėtų darbo našumas statybų ir kelių tiesimo sektoriuose. Dėl 
ilgesnio vegetacijos sezono ir gausesnių kritulių padidėtų kai kurių žemės ūkio 
augalų derlingumas, atšilimas būtų palankus, pavyzdžiui, privačiai daržinin- 
kystei ir kitokiai veiklai lauke - poilsiui, turizmui. 

Tačiau nepamirškime globalaus pasaulio dėsnių. Klimato kaitos poveikis įvai- 
rių šalių ekonomikai, galimybei apsirūpinti maistu ir vandeniu yra labai ne- 
vienodas, dar pridėkime vandenyno lygio kilimo padarinius - visa tai lemia 
didėjančią gyventojų migraciją visame pasaulyje. 


Ar žinote, kad... 

m Vis daugėja pažeidžiamų Žmonių grupių, migruojančių į ES teritoriją ar 
net poją (ES pasirenkama kaip kelionės tikslas), todėl didėja humanitarinės 
pagalbos ir sveikatos apsaugos poreikiai. 

m Lietaus sezono pokyčiai ir mažesnis Himalajų kalnuose ištirpusio 
vandens kiekis šylant klimatui turės įtakos daugiau nei 1 mlrd. žmonių. 

Ar įmanoma pinigais įvertinti 
klimato kaitą? 


Faktas 
Salių ekonominė raida ir bendrasis vidaus produktas 
(BVP) yra glaudžiai susiję su klimato kaita. 


Klimato kaitos ekonominių padarinių įvertinimo klausimas yra sudėtingas ir 
įvairiai interpretuojamas. Sutariama tik dėl klimato kaitos poveikio tendenci- 
jų - jos pasekmes pajus visos šalys ir visi ūkio sektoriai, kylančios temperatūros 
poveikis pasaulio ekonomikai yra ir bus neigiamas. Šio poveikio skaitinė išraiš- 
ka priklauso nuo daugelio veiksnių: kaip įvertinamas įvairių regionų jautrumas 
klimato kaitos poveikiui, koks numatomas gyventojų skaičiaus didėjimas, kaip 
suvokiami ir įvertinami ekstremalių bei katastrofiškų hidrometeorologinių 
reiškinių mastai ir jų daroma žala, kokia bus pasaulinė klimato kaitos valdymo 
politika ir kita. Vienintelio tinkamo atsakymo į šiuos klausimus nėra. 
Kalifornijos universiteto mokslininkai yra paskaičiavę - jeigu nebus įgyven- 
dinta efektyvių klimato kaitos švelninimo ir prisitaikymo prie jos priemonių, 
klimato kaita iki 2100 metų gali sumažinti pasaulinį BVP net daugiau kaip 
20 96. Kiti ekspertai mano, kad šis skaičius bus 5-10 kartų mažesnis, be to, kie- 
kvienoje šalyje klimato kaitos kaina irgi bus nevienoda. Tačiau reikėtų pamirš- 
ti neseniai sklandžiusias iliuzijas, kad ekonomiškai stiprioms šalims klimato 
kaita darys mažesnį poveikį nei silpnos ekonomikos šalims. Stipri ekonomika 
gali turėti nebent didesnį žalos padarinių likvidavimo potencialą, tačiau dėl 
didelės ūkio subjektų koncentracijos ir intensyvios gamybos, nepaisant visų 
prisitaikymo priemonių, žala vis tiek būtų didelė. 

Stokholmo universiteto mokslininkai yra pasiūlę formulę, pagal kurią būtų 
galima apytikriai įvertinti kylančios temperatūros daromą ekonominę žalą (ši 


formulė taikoma daugelyje ekonominių modelių): 
Žala = aTV, 


čia a - konstanta (pavyzdžiui, dabartinė žala išreikšta pinigais arba santykiniais viene- 
tais), T - temperatūros pokytis laipsniais, palyginti su baziniais metais (čia T > 1), 
ir N - kintamasis, kuris nusako, kaip greitai (eksponentiškai) žala didės, jeigu 
pasaulyje bus šilčiau. Pavyzdžiui, jeigu N = 2, apskaičiuotume, kad klimatui at- 
šilus 2 *C, žala išaugtų 4 kartus, atšilus 3 *C - 9 kartus ir taip toliau. Daugiklis N 
yra subjektyviausias ir sunkiausiai nustatomas formulės kintamasis. Ekonomi- 
kos ekspertų nuomone, N galėtų būti nuo 1 iki 3, labiausiai tikėtinas nuo 1,3 iki 
2,25. N reikšmė priklauso (priklausys) nuo daugelio veiksnių: prisitaikymo prie 
klimato kaitos efektyvumo, gyventojų skaičiaus (kuo didesnis gyventojų skaičius, 

0 50 100 
BVP 1 gyventojui pokyčiai, 96 





Dėl klimato kaitos numatomi BVP tenkančio 1 gyventojui, pokyčiai iki 2100 metų, 
palyginti su situacija, jeigu pasaulyje nevyktų klimato kaita (pagal Burke, Hsiang, and Miguel, 
2015). Šalyse, kurių vidutinė metinė temperatūra yra arba bus aukštesnė negu 13 “C 

(jos nuspalvintos rausva ir raudona spalva) atšilimas lėtins BVP augimą, o šalyse, kuriose 
oro metinė temperatūra nesiekia 13 *C (melsva spalva), galimas spartesnis BVP augimas 


tuo didesnis N), stichinių reiškinių skaičiaus ir masto. Šią formulę galima taikyti 
ne tik viso pasaulio žalos mastams apskaičiuoti, bet ir vienai šaliai ar regio- 
nui - tokiu atveju turi būti atsižvelgiama į regiono pažeidžiamumą ir jautrumą 
klimato kaitos poveikiui. 

Tarpvyriausybinės klimato kaitos komisijos ir ES ekspertų ataskaitose nuro- 
doma, kad priemonės klimato kaitai apriboti yra visiškai suderinamos su pa- 
sauliniu ekonomikos augimu. Pavyzdžiui, ES iki 2030 metų apie 0,5 96 viso 
BVP reikėtų investuoti į mažai anglies išskiriančias ūkio technologijas, todėl 
tai sumažintų BVP augimą tik maža dalimi - 0,19 96 (atsižvelgiant į tai, kad pro- 
gnozuojamas metinis BVP augimas sudaro 2-3 96). Klimato kaitos švelninimas ir 
ŠESD emisijos mažinimas, darnios bei atsparios klimato kaitos pokyčiams eko- 
nomikos plėtra skatina visų ūkio sektorių augimą ir didina konkurencingumą 
bei energetinį saugumą, sukuriamos naujos „žalios“ darbo vietos, gerėja oro 
kokybė, mažėja žmonių sergamumas ir daromos žalos mastas. Šalis atitinka 
darnaus vystymosi principus, jei šalies ekonomika (BVP 1 gyventojui) auga daug 
sparčiau, negu didėja išmetamų ŠESD kiekis. 


Ar žinote, kad... 

m Pasaulis XXI amžiuje nebus toks turtingas, koks galėtų būti. Jungtinių 
Tautų ekspertų nuomone, jeigu iki 2050 metų klimatas atšiltų 2,5 *C, 
pasaulio BVP sumažėtų 33 trilijonais dolerių, o jeigu atšilimas neviršys 
1,5 *C, BVP sumažėjimas siektų „tik“ 21 trilijoną dolerių. Pavyktų 
sutaupyti 12 trilijonų dolerių - tai sudaro apie 10 96 pasaulio BVP. 

Koks klimato kaitos poveikis 
žmonijos raidai ir civilizacijoms? 


Faktas 

Maždaug prieš 7000 metų, baigiantis paskutiniam 
ledynmečiui, prasidėjo šiuolaikinio klimato era - kartu 
ir žmonių civilizacija. 


Klimatas darė didelę įtaką kuriantis civilizacijoms ir jų tolimesnei raidai. Holo- 
ceno (prasidėjo prieš 11-12 tūkst. metų) klimato anomalijos kėlė didelius iššūkius 
žmonių bendruomenėms, vertė jas prisitaikyti arba žūti. Žmonės buvo priklau- 
somi nuo temperatūros ir kritulių klimatinių ciklų. Jų išgyvenimas priklausė 
nuo grūdų derliaus ir nuo turimo sėklų kiekio kitų metų sėjai. Net trumpa saus- 
ra ar kelios didelės audros ir liūtys galėjo sukelti badą. 

Nėra pagrindo manyti, kad tapome nepriklausomi nuo klimato įtakos. Žinoma, 
žemės ūkio gamyba šiandien „mažiau jautri“ - maistinius augalus auginančių 
žmonių Europoje ir Šiaurės Amerikoje sumažėjo nuo 90 96 visos darbo jėgos 
prieš 500 metų iki 3-5 90 šiuo metu. Dabar mūsų pažeidžiamumas neapsiriboja 
tik maisto gamyba. Kaip ir daugelis iki mūsų egzistavusių civilizacijų, iškeitėme 
vienus pavojus į kitus (dažnai mažesnius į didelius) ir likome tokie pat priklauso- 
mi nuo klimato sąlygų. 

Anot klasikinio klimato determinizmo! teoretikų, kai kurių šalių „aukštas civi- 
lizacijos lygis“ dažniausiai yra nulemtas klimato, tačiau kartais dar ir gebėjimo 
kontroliuoti (keisti) vietines klimato sąlygas. Nuo klimato ir jo svyravimų pri- 
klauso žmogaus charakteris, aktyvumas, politiniai ir socialiniai žmonių ben- 
druomenių procesai, kultūrinis ir ekonominis lygis, istorijos raida, o civilizaci- 
jų nuosmukis daugeliu atvejų susijęs su klimato svyravimais tam tikru istoriniu 
laikotarpiu. Paprastai šių svyravimų padarinys būdavo sausros. Jos iš dalies gali 
paaiškinti senovės Graikijos ir Romos imperijos nuosmukio laikotarpius. Saus- 
ros turėjo daug įtakos ir Majų civilizacijos žlugimui 800-900 metais. 

Kiek žinoma, nėra nė vienos civilizacijos, kuri suteiktų galimybę stebėti santy- 
kinę jos raidą, nesiejant jos su klimato fonu. Ikiindustrinėje epochoje klima- 
tas darė didžiulę įtaką individams, visuomenei ir civilizacijoms, negailestingai 
primesdamas savo valią, o nuo tiesioginės jo įtakos pabėgti buvo neimanoma. 
Šiuolaikiniame pasaulyje klimatas jau taip smarkiai neveikia socialinio elge- 
sio, nedaro mums tokios didelės įtakos materialiąja ir pažintine prasme. Taigi 
gamtinės sąlygos - prieinami gamtiniai ištekliai ir klimatas - neabejotinai ir 


! Klimato determinizmas yra suvokimas, kad žinios apie pastovią ar kintančią klimato būklę teikia 
reikšmingų įžvalgų apie socialiai aktualius procesus, kaip antai ekonomikos efektyvumas, fizinė 
žmonių energija, sveikata ir civilizacijos laimėjimai. 

Majų civilizacijos paminklai Meksikoje („Shutterstock“ nuotrauka). Pagrindinė majų žlugimo 


priežastis - trys didelės sausros, atnešusios badą ir didelius socialinius sukrėtimus tankiai 
gyvenamose teritorijose. Archeologiniai duomenys rodo, kad miestų gyventojai išmirė 
arba pasklido po mažesnius kaimelius. Palankesnės klimato sąlygos išliko tik Jukatano 
pusiasalio šiaurėje 


dabar veikia žmonių elgseną, tačiau labai dažnai virsta kliūtimi socialinei veik- 
lai, todėl šią veiklą jos ne lemia, o apriboja. Gamtinių sąlygų poveikis istoriškai 
nevienodas ir nepastovus. Kartais jų įtaka suvokiama kaip nereikšminga, kar- 
tais - kaip esminė. 

Šių laikų tyrėjai dažniausiai laikosi nuostatos, kad klimatas yra ar bent jau gali 
būti labai paveikus, bet ne lemiamas veiksnys. Klimato sukeltus padarinius jie 
nagrinėja atsižvelgdami į ekonominę perspektyvą, t. y. tiria klimato poveikį 
BVP pokyčiams, derliams, pajamoms ir kitiems dalykams. Deja, dažnai pa- 
mirštami bendrieji socialiniai ir politiniai klimato kaitos poveikio aspektai. 


Ar žinote, kad... 

m El NiAo poveikis Žmonių visuomenėms ėmė stiprėti prieš 5000 metų, kai 
Egipte ir Mesopotamijoje kūrėsi pirmosios miestų civilizacijos. Sėslus 
gyvenimo būdas, prisirišimas prie dirbamų laukų ir drėkinimo sistemų 
padidino priklausomybę nuo trumpų klimato ciklų, nes sumažėjo 
galimybių išsikelti į naujas teritorijas. 

m Ilgalaikės sausros ir Santorino ugnikalnio išsiveržimo sukeltas staigus 
atšalimas apie 1200 metus prieš Kristų sužlugdė senovės Graikijos 
Mikėnų civilizaciją, klestėjusią net 400 metų. 

Ar visi žmonės jautrūs orų 
permainoms? 


Faktas 

50-70 9o žmonių yra jautrūs orų pokyčiams, 

o dėl padažnėjusių ekstremalių klimato reiškinių 
jų jautrumas tik didės. 


Jautrumas orams — tai fizinės ir psichinės žmogaus savijautos pokyčiai ir (ar) 
ligų simptomų sustiprėjimas, kuris kartais pasireiškia veikiant atmosferos reiš- 
kiniams. Žmonės nevienodai jautriai reaguoja į orus ir jų permainas. Pagal 
reakcijas žmones galima suskirstyti į 2 grupes: į orų pokyčius nereaguojančius 
(meteostabilius) ir veikiamus orų sąlygų (meteolabilius). Svarbiausi meteorologi- 
niai rodikliai, veikiantys žmones, yra oro temperatūra, atmosferos slėgis, oro 
drėgnis, vėjo greitis, saulės spindėjimo trukmė ir kita. Tačiau labai svarbu lai- 
kytis kompleksinio požiūrio į orų sąlygas, t. y. orų masėms būdingų meteorolo- 
ginių rodiklių visumą vertinti biometeorologiniu požiūriu. 

Meteolabilių žmonių reakcijos į orų pokyčius intensyvumas labai skirtingas. 
Orai gali paveikti bendrą savijautą ar sustiprinti jau esamus negalavimus, 
ypač skausmus. Padidėjusio jautrumo grupei priskiriami vaikai, turintys ne- 
galavimų, sergantys ir vyresnio amžiaus žmonės bei asocialūs asmenys. Simp- 
tomai gali pasireikšti miego sutrikimu, galvos skausmais ir migrena, širdies 
ir kraujospūdžio sutrikimais, galvos svaigimu ir pykinimu, fantominiu skaus- 
mu, reumatiniais skausmais, taip pat orai gali paveikti psichinę savijautą (gali 
pasireikšti padidėjęs dirglumas ir agresyvumas, nerimas, depresija, apatija, nuovargis, 
koncentracijos stoka). Karštis ir šaltis sukelia širdies kraujagyslių ir kvėpavi- 
mo takų ligų paūmėjimą, tad organizmui ypač pavojingos karščio ir šalčio 
bangos. Dėl susidariusio didelio atmosferos ir sinusų slėgio skirtumo žemas 
slėgis gali sukelti galvos skausmus. Panašiai į slėgi reaguoja žmonės, kurie 
serga artritu. 

Lietuvoje atliktoje sociologinėje apklausoje apie orų poveikį sveikatai nustatyta, 
kad jį jaučia net 64 96 šalies gyventojų. Panašūs rezultatai gauti atlikus tyrimus 
Kanadoje ir Vokietijoje. Vilniaus miesto gyventojų apklausoje, atliktoje 2014 
metais, nustatyta, kad net 82 96 jos dalyvių sveikatos būklė priklauso nuo orų, 
o labiausiai savijautą veikia besikeičiantys orai (41 96), ypač pavasarį ir rude- 
nį. Daugiausia apklaustųjų nurodė, kad dėl orų jie tampa labiau mieguisti ir 
greičiau pavargsta (60 90). Didžiausią poveikį sveikatos būklei jaučia vyresnio 
amžiaus (> 65 metų) žmonės. 

Ateityje žmonių jautrumas orams Lietuvoje didės dėl dviejų priežasčių: di- 
delio orų permainingumo ir karščio bangų pavojaus. Mūsų organizmas pri- 

Orų įtaka savijautai (a) ir veiksniai, į kuriuos reaguojama jautriausiai (b). 2014 metais 
vykdytos apklausos „Vilniaus miesto gyventojų jautrumo orams vertinimas“ rezultatai 


sitaiko prie tam tikrų sąlygų palaipsniui, o staigūs orų sąlygų pokyčiai didės, 
pavyzdžiui, vėsius lietingus vasaros orus keis karšti ir sausi, o žiemą darganą 
gali keisti stiprus speigas. Lietuvoje žmonių organizmai nėra išvystę atsparu- 
mo karščiui, o jis vis didės. Taip pat kelia pavojų tai, kad atsparumas šaltiems 
orams irgi silpsta, nes vis rečiau pasitaiko šaltų žiemų. 

Dėl pablogėjusios oro kokybės rodiklių gali padaugėti žmonių, sergančių kvė- 
pavimo sistemos ligomis (tracheitu, bronchitu, bronchine astma), be to, gali dažnė- 
ti kitų lėtinių kvėpavimo sistemos ligų paūmėjimai. Sausas oras ir oro teršalai 
gali lemti didesnį sergamumą alerginėmis ligomis. Padidėjusi oro temperatūra 
ir susidaręs smogas gali pabloginti psichikos ligomis sergančių žmonių būklę, 
t. y. ligos gali paūmėti. 

Keičiantis klimatui ir kylant temperatūrai, troposferoje didėjantis ozono kiekis 
dirgina ir kvėpavimo takus, todėl vystosi lėtinės plaučių ligos, daugėja jomis 
sergančių žmonių, didėja mirštamumas nuo šių ligų. 

Žmonės, sergantys tokiomis ligomis, kaip cukrinis diabetas, yra lengviau pavei- 
kiami klimato pokyčių. Jiems būdinga didesnė dehidratacijos, širdies smūgio ir 
kitų kraujagyslių ligų rizika, ypač esant aukštai oro temperatūrai. 


Ar žinote, kad... 

m Globaliajai temperatūrai pakilus 1 *C, palyginti su daugiamete 
reikšme, Žmonėms, sergantiems kvėpavimo takų ligomis, 
mirties rizika padidėja 6 kartus. 

m 15-20 96 žmonių yra psichiškai jautrūs orų sąlygoms; viena iš galimų 
šios reakcijos priežasčių - genetiškai nulemtas jautrumas. 

m Įvairios alerginės ligos per artimiausius 20 metų vargins net 30 06 
Europos gyventojų, nors XX amžiaus pradžioje tokių buvo tik 1 96. 

Kokią įtaką klimato kaita daro ligų 
plitimui ir žmonių sergamumui? 


Faktas 

Padidėjęs ŠESD kiekis lemia sustiprėjusį aplinkos 
poveikį sveikatos būklei: nuo mirčių dėl ekstremaliai 
aukštos temperatūros iki pakitusių infekcinių ligų 
sukėlėjų ir pačių ligų. 


Klimato kaitos poveikis sveikatai siejamas su ekstremaliais gamtos reiškiniais 
(potvyniais, sausromis), karščio ir šalčio bangomis, oro, vandens ir maisto tar- 
ša bei užkrečiamosiomis ligomis. Klimato kaita daro didelę įtaką visuomenės 
sveikatos būklei. Ekstremalios orų sąlygos, klimato kaitos poveikis kokybiško 
maisto ir vandens tiekimui, susiję su globaliu atšilimu ekosistemų pokyčiai ke- 
lia grėsmę sveikatai. Klimato pokyčiams jautriausi yra vaikai ir vyresnio am- 
žiaus žmonės. Taip yra dėl to, kad vyresnieji dažniau serga įvairiomis ligomis, 
o vaikų atsparumas aplinkos sąlygoms dar nėra susiformavęs. Geriausiai prie 
pasikeitusių orų sąlygų prisitaiko jauni sveiki žmonės. 

Jau dabar klimatas ir orų sąlygos stipriai veikia sveikatą. Padidėjęs mirtingu- 
mas karščio bangų metu, gamtos katastrofos, pavyzdžiui, potvyniai, gyvybei 
pavojingos užkrečiamosios ligos, pavyzdžiui, maliarija, ir atsirandančios nau- 
jos infekcijos pasaulyje pasitaiko vis dažniau. Tebesitęsiantys ir net stiprėjantys 
klimato kaitos sukelti socialiniai ir aplinkos pokyčiai ateityje per mitybą, orą ir 
vandenį itin stipriai paveiks sveikatą. Šalys, kuriose mažiausiai išvystyta sveika- 
tos apsaugos sistema ir infrastruktūra, su šiuo poveikiu susidoroti gali ir nepa- 
jėgti, jei imantis prevencinių priemonių ar reaguojant į klimato kaitos poveikį 
joms nebus suteikta pagalba. 

Dideli trumpalaikiai temperatūros šuoliai taip pat gali paveikti sveikatos būk- 
lę - dėl jų poveikio kūno temperatūra gali staigiai padidėti (hipertermija) ar nu- 
kristi (hipotermija). Dėl didelių trumpalaikių temperatūros šuolių gali padažnėti 
mirštamumas nuo širdies ir kvėpavimo sistemos ligų. Pasaulyje karščio bangų 
ir jų sukeliamų sveikatos sutrikimų turėtų padaugėti. XX amžiaus paskutiniame 
dešimtmetyje apie 600 tūkst. žmonių mirčių buvo susijusios su orų poveikiu. 
Didžioji visų mirčių dalis (95 96) tenka mažiausiai išsivysčiusioms šalims. 
Žiedadulkės ir kiti ore esantys alergenai taip pat siejami su ekstremaliais karš- 
čiais. Esami orų pokyčiai gali sukelti bronchinės astmos, nuo kurios pasaulyje 
kenčia daugiau kaip 300 mln. žmonių, paūmėjimą. Tikėtina, kad dažnai pa- 
sikartojantys karšti orai ateityje padidins šia liga sergančių žmonių skaičių ir 
naštą sveikatos apsaugos sistemai. 

Kylantis vandenyno lygis - dar viena globalaus atšilimo pasekmė - didina 
pakrančių apsėmimo riziką ir gali lemti žmonių pasitraukimą iš tam tikrų 

Klimato kaitos poveikio sveikatai schema (Pasaulio sveikatos organizacijos duomenimis) 


teritorijų. Dabar daugiau kaip pusė planetos gyventojų gyvena pakrantėse, 
60 km atstumu nuo kranto. Tiesioginis potvynių poveikis gali pasireikšti su- 
žalojimais ir mirtimis bei padidėjusia infekcijų rizika dėl užteršto vandens ar 
užkratą platinančių gyvūnų. Stipriai svyruojantis kritulių kiekis gali sutrik- 
dyti gėlo vandens tiekimą. Pasaulyje tinkamo vartoti vandens trūkumą jun- 
ta keturi iš dešimties gyventojų. Tai padidina viduriavimo, kuris kiekvienais 
metais nusineša apie 2,2 mln. gyvybių, ir trachomos (akių infekcijos, kuri gali 
baigtis apakimu) bei kitų ligų riziką. Klimato sąlygos daro įtaką ligomss, plin- 
tančioms vandeniu, ir platinamoms užkrato platintojų, pavyzdžiui, moski- 
tų. Be to, kiekvienais metais netinkama mityba nusineša milijonus gyvybių. 
Vien viduriavimas, maliarija ir baltyminio maisto stoka 2004 metais pasauly- 
je buvo daugiau kaip 3 mln. žmonių mirčių priežastis; daugiau kaip trečdalis 
šių žmonių mirė Afrikos žemyne. 

Siekis sumažinti ŠESD emisijas ar silpninti klimato kaitos poveikį gali teigiamai 
paveikti sveikatą. Dažnesnis fizinis aktyvumas apskritai mažina mirčių tikimy- 
bę, o mažesni išmetamųjų dujų kiekiai gerina oro kokybę, kuri mažina kvėpa- 
vimo takų ir širdies ligų riziką. 


Ar žinote, kad... 

m Su orų sąlygomis susijusios ligos yra viena dažniausių mirčių priežasčių 
pasaulyje. 

m Numatoma, kad klimato kaita 2030-2050 metais kasmet pareikalaus 
250 tūkst. žmonių mirčių, kurias lems geriamojo vandens, maisto 
trūkumas, maliarija ir kitos priežastys. 

m Sergančių sezoninėmis alerginėmis ligomis žmonių Europos šalyse 
yra 15-30 9cir labai sparčiai daugėja. 

Kokias grėsmes klimato kaita kelia 
geriamojo vandens ištekliams? 


Faktas 

Jungtinių Tautų Organizacijos duomenimis, 
šiuo metu beveik 2 mlrd. pasaulio gyventojų, 
daugiausia Afrikos ir Azijos šalyse, kenčia 

dėl švaraus gėlo vandens stokos. 


Per pastaruosius tris dešimtmečius keliuose pasaulio regionuose — Šiaurės 
Afrikoje, Arabijos pusiasalyje, Šiaurės Kinijoje, Pietų ir Vakarų Azijoje - van- 
dens išteklių labai sumažėjo. Urbanizacija, maisto vartojimo pokyčiai, atlie- 
kos, pramoniniai teršalai, dar ir klimato kaita ėmė kelti grėsmę gėlo vandens 
ištekliams. 

Pakankami vandens ištekliai yra 2-5 tūkst. m? vienam gyventojui per metus, 
jeigu tenka mažiau nei 1000 m“, tokie vandens ištekliai yra labai maži. Lietuvoje 
vienam gyventojui per metus tenka 11-12 tūkst. m? vandens išteklių. 

Vandens išteklių dėl didėjančios gyventojų populiacijos ateityje reikės dar dau- 
giau. Jau kyla tiekimo problemų vandens telkinių baseinuose pietvakarinėje 
Jungtinių Amerikos Valstijų dalyje ir Pietų Europoje, nes dėl nuolatinių sausrų 
sumažėjo juos papildančio paviršinio vandens. Europos Komisijos duomeni- 
mis, mažiausiai 11 96 Europos gyventojų ir 17 96 Europos teritorijos jau dabar 
susiduria su problemomis, kilusiomis dėl vandens stokos. Dėl pailgėjusių saus- 
rų anksčiau buvusiuose derlinguose regionuose nuostolių patiria ūkininkai ir 
nuo vandens priklausanti pramonė. 

Klimato pokyčiai lemia sausras, staigius upių potvynius, kalnų ledynų tirpsmą. 
Kalnų ledynai ir upės - vienas didžiausių gėlo vandens išteklių visame pasauly- 
je. Pavyzdžiui, Alpės Europai teikia net 40 90 gėlo vandens atsargų, todėl kokie 
nors pokyčiai jose gali sukelti sunkiai nuspėjamą žalą. 

Nors sausros ir vandens stokos problemos tampa aktualios vis didesnei Euro- 
pos daliai, apie 20-40 96 Europos vandens išteklių vis dar išeikvojama be reika- 
lo, pavyzdžiui, dėl nuotėkio vandens tiekimo sistemose. 

Kylant oro temperatūrai vis sudėtingesnė situacija klostosi Europos pietuose — 
vandens atsargos mažėja, o žemės ūkis ir turizmas reikalauja vis daugiau van- 
dens. Keturiose šalyse - Kipre, Maltoje, Italijoje ir Ispanijoje - jau dabar trūksta 
vandens, t. y. sunaudojamo vandens kiekis sudaro daugiau kaip 20 96 esamų 
išteklių. Dėl klimato atšilimo šiose šalyse sumažės kritulių ir pakils temperatū- 
ra, taigi vandens dar labiau trūks. Vandens temperatūros kilimas ir senkančios 
upės turi neigiamos įtakos vandens kokybei. Gausėja ekstremalių ir staigių po- 
tvynių, taigi didėja lietaus nuotekų keliama tarša. 

Per metus dėl nešvaraus vandens sukeliamų ligų miršta apie 7 mln. žmonių, 


iš jų 4 mln. vaikų iki penkerių metų amžiaus (sausra Kinijoje 2010 metų kovą) 


Įvairių šalių mokslininkų atliktais tyrimais įrodyta, kad kintančios regioninio 
klimato sąlygos gali turėti rimtų padarinių vandens ištekliams, ypač sausrin- 
guose regionuose. Pavyzdžiui, metinei temperatūrai pakilus 1-2 *C ir 10 96 su- 
mažėjus kritulių, galima tikėtis 40-70 96 metinio upių nuotėkio sumažėjimo 
regionuose, kuriuose drėgmės tam tikrą metų dalį trūksta. Jei šalis yra sauso 
klimato zonoje, vandens ištekliai gali sumažėti dar labiau. 

Daugelis mokslininkų mano, kad efektyviausias būdas spręsti vandens stokos 
problemą yra taupymas. Atsižvelgiant į tai, kad 70 96 gėlo vandens (Afrikoje - net 
88 06) sunaudoja žemės ūkis, šia sritimi reikėtų pasirūpinti labiausiai. 


Ar žinote, kad... 

m Net 97,5 96 pasaulio vandens yra sūrus, kol kas jis mažai naudojamas. 
Reikalingiausias ir vertingiausias yra gėlas vanduo, jo tėra 2,5 96, 
arba apie 35 mln. km?. 

m Afrikos vietovėse, kur nėra šulinio ar gręžinio, moterys ir vaikai 
vidutiniškai 3-4 val. per dieną skiria vandeniui parsinešti. Vandens 
stoka yra svarbi Afrikos ekonominio atsilikimo priežastis. 

m JTO duomenimis, jeigu iki 2050 metų gyventojų skaičius pasaulyje 
padidės 2 milijardais, geriamojo vandens poreikis išaugs 55 96. 

turizmas miškų 


turizmo infrastruktūros ir gamtos išteklius, kurie yra daugelio lauke vykdomų 
poilsio veiklų pagrindas. Klimato kaita - vienas svarbiausių ilgalaikių veiksnių, 
vis labiau veikiančių pasaulinę turizmo plėtrą. Nors globalus atšilimas turės tei- 
giamos įtakos turizmui dėl ilgėjančio maudymosi sezono, palankesnių kaimo ir 
pajūrio turizmo plėtros galimybių, tačiau neigiamas jo poveikis gerokai viršys 
teikiamą naudą, nes įvyks šie pokyčiai: 

m Pakils jūros lygis. Ilgainiui mažos salos ir pakrantės regionai bus apsemti, o 
nuo turizmo itin priklausomi regionai atsidurs dideliame pavojuje. 

m Didės dykumėjimas ir vandens stoka. Regionai taps mažiau patrauklūs tiek 
vietiniams gyventojams, tiek turistams. 

m Vyks medžių ir bioįvairovės nykimas. Globalaus atšilimo poveikis egzistuo- 
jančioms ekosistemoms lems mažesnį žaliųjų zonų prieinamumą ir patrauk- 
lumą. 

m Tirps sniego ir kalnų ledynai. Labai stiprus globalaus atšilimo poveikis kal- 
nų ir slidinėjimo kurortams lems didelius jų lokalizacijos pokyčius, nes šiai 
veiklai reikės ieškoti tinkamiausių sąlygų. 

Dar 2008 metais Pasaulinės turizmo organizacijos ir Jungtinių Tautų Aplinkos 
apsaugos programos paskelbtoje studijoje analizuota, kaip turizmas pasaulyje 
keisis priklausomai nuo klimato kaitos. Nustatyta, kad turizmo įtaka klimato 
kaitai yra didelė ir ateityje tik didės. Prie klimato kaitos prisideda visos trans- 
porto priemonės, kuriomis keliauja turistai, apgyvendinimo įstaigoje suvarto- 
jama energija ir kita. 

Daugiausia naudos iš klimato kaitos turės šiauriau esančios valstybės, o pieti- 

nės valstybės patirs didesnių nuostolių. Remiantis įvairių tyrimų duomenimis, 

dėl per aukštos temperatūros vasarą labiausiai nukentės Europos pietiniai re- 
gionai ir kalnų regionai žiemą - dėl nepakankamos sniego dangos ir teigiamos 
temperatūros. Baltijos jūros regione klimato kaitos poveikis turizmui turės tiek 
teigiamų, tiek ir neigiamų pasekmių - pablogės sąlygos žiemos turizmui, o pa- 
gerės - vasaros. Lietuvoje klimato sąlygos turizmui plėtoti gerės. Nors klimato 

gaisrų ir turizmo 
sezonas mažėjimas 


Klimato kaitos poveikio, pavojų, prisitaikymo ir švelninimo turizmo sektoriuje 
vertinimas (IPCC duomenimis, 2013) 


kaitos poveikis turizmui labiau pasireikš šaltuoju metų laiku ir bus stipresnis 
žemyninėje Lietuvos teritorijos dalyje, pajūrio regionas taip pat pajus šios kai- 
tos pasekmes. Kylant oro temperatūrai ir padaugėjus saulėtų dienų, pailgės va- 
saros turizmui palankus sezonas, pajūrį tai padarys patrauklesnį ir pritrauks 
daugiau poilsiautojų. 

Siekiant švelninti klimato kaitą ar prisitaikyti prie galimo jos poveikio ateity- 
je, daugelis Europos šalių jau yra parengusios prisitaikymo prie klimato kaitos 
strategijas, skirtas įvairiems sektoriams. Šiose strategijose dažniausiai daug dė- 
mesio skiriama klimato kaitos poveikiui žiemos ir vasaros turizmui. 

2017 metais Lietuvoje parengtos savivaldybių prisitaikymo prie klimato kaitos 
gairės turizmo sektoriuje. 


Ar žinote, kad... 

m Dėl kylančios oro temperatūros ir palyginti retų ekstremalių orų sąlygų 
Baltijos jūros regionas taps itin patrauklia vieta atostogauti. 

m Kylančio vandenyno lygio pažeidžiamose salų valstybėse, pavyzdžiui, 
Maldyvuose, Seišeliuose, Antigvoje ir Barbudoje, turizmas sudaro 
> 50 9o BVP. 

m Dėl turizmo į atmosferą išmetama apie 5 96 pasaulinio CO, kiekio, o 
ateityje (pagal kai kurias ŠESD RCP prognozes) šis skaičius gali padvigubėti. 

Ar ateityje keleivių ir krovinių 
pervežimai gali tapti pavojingesni? 


Faktas 

Dažnėjančios ir intensyvėjančios ekstremalių orų 
sąlygos ateityje sukels dažnesnius sausumos, 
jūrų ir oro transporto sistemų trikdžius. 


Transportas (automobilių ir geležinkelių, jūrų ir vidaus vandenų bei oro) yra labai 
svarbus veiksnys, būtinas ekonominėms ir socialinėms funkcijoms užtikrinti. 
Kadangi daugelis transporto sistemos dalių (transporto priemonės, infrastruktūra, 
valdymas ir pervežami objektai) yra glaudžiai susijusios su oro sąlygomis, labai 
svarbu žinoti, kokias grėsmes kelia besikeičiantis klimatas ir kaip prie jų prisi- 
taikyti. Europos aplinkos agentūra išskiria svarbiausius klimato kaitos iššūkius: 

m Kylanti temperatūra ir pailgėję karščio bangų laikotarpiai padidins geležin- 
kelio bėgių deformacijas, sukels terminį tiltų jungčių ir kelių dangos plė- 
timąsi, privers trumpinti kelių remonto darbų laiką bei pablogins keleivių 
terminį komfortą transporto priemonėse. 

m Ekstremalių orų sąlygų (gausių liūčių, audrų) sukelti potvyniai ir nuošliaužos 
lems dažnesnį kelionių atidėjimą, kelių išgraužas, infrastruktūros pažeidi- 
mus bei apylankų poreikį. 

m Kylantis jūros lygis pajūrio regionuose paveiks uostus ir kitą transporto inf- 
rastruktūrą bei paslaugas. Taip pat jis lems žemai esančių kelių užtvindymą 
ir kelių sankasų eroziją. 

m Kintantis vėjo režimas, oro uostų infrastruktūros užtvindymas bei ekstrema- 
lios orų sąlygos paveiks oro transportą. Be to, papildomą pavojų lėktuvams 
kels dažnesnės perkūnijos bei jų sezono pailgėjimas. 

Vertinant klimato kaitos poveikį transportui būtina paminėti kintantį ledo re- 
žimą ir uraganus. Labai tikėtina, kad Arkties regiono šilimas lems reikšmingus 
įšalo formavimosi ir tirpimo ciklo pokyčius. Kelių projektuotojai privalės atsi- 
žvelgti į kintančias sąlygas ir keliams parinkti tinkamas medžiagas, kurios galės 
atlaikyti staigius temperatūros pokyčius. Įšalo tirpimas lems žemės pagrindo 
po automobilių keliais ir geležinkeliais deformacijas bei nusėdimą. Padidėjęs 
uraganų, ypač 4-5 kategorijos, intensyvumas sukels pavojų tiltų stabilumui, 
lems kelių užvertimą nuolaužomis, kelionės trikdžius bei išaugusį evakuacijos 
maršrutų poreikį. 

Dėl tobulesnių technologinių procesų (išmanieji transporto keliai ir priemonės) 

ir geresnių orų sąlygų Lietuvoje tikėtinas padidėjęs saugumas keliuose bei di- 

desnis eismo dalyvių mobilumas ir produktyvumas. Avarijų skaičius vidutinių 

platumų keliuose, nulemtas sudėtingų žiemos orų sąlygų, iki 2040-2070 metų, 

Potencialus nepalankių eismui meteorologinių sąlygų sukeltas avaringumas 1960- 
1990) metais (a) ir prognozuojamas 2080 metais (b) (pagal A2 klimato kaitos scenarijų). 
Avaringumo lygio santykinės reikšmės: iki 1250 - žemas, 1250-1750 - vidutinis ir 
daugiau kaip 1750 - aukštas 


palyginti su 2007 metais, turėtų sumažėti 63-70 96. Tikėtina, kad bendras ir orų 
sąlygų paveiktas avaringumas mažės ir Lietuvoje, tačiau visada išliks ekstrema- 
liai pavojingų reiškinių - rūko, plikledžio, lijundros, liūtinio lietaus - tikimybė, 
galėsianti paveikti oro ir sausumos transporto eismą. 

Žiemą esant aukštesnei oro temperatūrai sumažės išlaidų automobilių kelių, 
geležinkelių, oro uostų bei uostų priežiūros darbams. Tačiau pakilus žiemos 
temperatūrai, tikėtina, kad padažnės ypač nepalankūs kelio dangai (nuolatinis 
užšalimo ir atitirpimo ciklas), transportui (apledėjimo tikimybė esant drėgnai kelio 
dangai) temperatūros svyravimai (apie 0 *C). 

Kelių ir geležinkelių transportas labai priklauso nuo tiltų ir jų būklės. Europoje, 
siekiant pritaikyti tiltų infrastruktūrą prie galimo klimato kaitos poveikio, gali 
prireikti 320-460 mln. eurų per metus. Lietuvos pajūryje padažnėjus vakarų 
krypčių vėjams bei stiprioms audroms gali išaugti kelių infrastuktūros prie- 
žiūros kaštai, o dėl pakilusio Baltijos jūros lygio pajūrio miestuose gali sutrikti 
kanalizacijos sistemų funkcionavimas ir iškilti gatvių užtvindymo pavojus. 


Ar žinote, kad... 

m Transporto sektorius yra vienas didžiausių oro teršėjų Europoje — 
remiantis 2015 metų duomenimis, transporto išmetamųjų dujų emisijos 
sudarė 20,4 9o bendro ŠESD kiekio (Lietuvoje - 25,4 94). 

m Lijundros metu įvykstančių eismo įvykių skaičius Lietuvoje, palyginti 
su įprastinėmis orų sąlygomis, gali padidėti daugiau nei 4 kartus. 

100 klausimų apie klimato kaitą 


Kas sieja finansininkus 
ir klimatologus? 


Faktas 

Finansinių paslaugų teikėjai tampa vis labiau 
priklausomi nuo stichinių meteorologinių 
reiškinių. 


Bankininkai, investuotojai ir draudikai siekia gauti kuo daugiau informacijos 
apie klimatą ir orų sąlygas, kad būtų pasirengę rinkų svyravimams, susijusiems 
su vandenyno lygio kilimu, potvyniais, sausromis, nuošliaužomis ir kitais eks- 
tremaliais orų ir klimato reiškiniais. Su jais susijusi finansinė rizika dėl klimato 
kaitos nuolat didėja, todėl finansų pasauliui reikalinga kuo tikslesnė ir išsami 
informacija apie klimatą. Deja, šios informacijos dar trūksta. Pavyzdžiui, 89 96 
Afrikos žemyne interesų turinčių finansinių grupių mano, kad nepakanka in- 
formacijos apie regioninę ir vietinę klimato sąlygų keliamą riziką. Didžiausia 
su klimatine informacija susijusi finansinė rizika Afrikoje būdinga žemės ūkiui, 
po jo eina energetika, statybos, infrastruktūra, atsinaujinantieji energijos ištek- 
liai, nafta ir dujos, komunalinis ūkis, kasybos pramonė, turizmas, transportas, 
chemijos pramonė, finansai ir sveikatos apsauga. Kituose žemynuose šis eiliš- 
kumas gali būti kitoks. 

Klimato veiksniai nė kiek ne mažiau nei ankstesniais amžiais lemia gamtos pro- 
cesų, socialinių veiksmų ir elgsenos sąsajas. Jos pasireiškia daugelyje finansinės 
veiklos segmentų ir, savaime suprantama, prisideda prie „nelygių galimybių“ 
formavimosi įvairiuose Žemės regionuose. 

Finansų sektorių sudaro bankai, draudimo, investicines paslaugas teikiančios 
ir mišrios veiklos finansų kontroliuojamosios (holdingo) įmonės. Šis sektorius 
yra ne tik ūkio plėtros atspindys, bet ir veiksnys. Akivaizdu, kad valstybės, tu- 
rinčios gerai išplėtotą finansų sistemą, lengviau susidoroja su gamtos stichijų 
daromos žalos padariniais. 

Vertybinių popierių rinka irgi neapsaugota nuo gamtos stichijų. Ilgalaikės orų 
anomalijos arba konkurencijai nepalankus vietinis klimatas neigiamai veikia 
kolektyvinio investavimo įmonių tinklo steigimąsi ir plėtrą, turi įtakos teisinei 
ir mokestinei sistemai, mažina rinkos likvidumą. Todėl orai ir klimatas gali tu- 
rėti įtakos investuotojų apsisprendimui (ne)investuoti, tačiau investuotojai daž- 
nai nežino apie esamą klimatinę informaciją arba mano ją esant nereikšmingą. 
Klimato kaitos tendencijos ir gamtos išteklių eikvojimas dar labiau pabrėžia 
būtinybę užtikrinti tvarią ūkio plėtrą - siekiama daugiau investuoti į mažai 
CO, išskiriančią energetiką, energijos bei išteklių vartojimo efektyvumą ir inf- 
rastruktūrą, nenukrypstant nuo svarbiausio politinio tikslo - klimato atšilimas 
XXI amžiuje neturi viršyti 1,5-2 “C. 

Škvalo, siautusio Lietuvoje 2016 metų birželio 17 dieną, padariniai (Eriko Ovčarenko 


nuotrauka, 15min.lt). Vėjo gūsiai vietomis siekė 25-27 m/s. Vien bendrovės „Lietuvos 
draudimas“ klientams padaryta žalos už 300 tūkst. eurų 


Draudimo paslaugos - vienos sudėtingiausių iš visų finansinių paslaugų. Pa- 
saulinė draudimo paslaugų statistika rodo, kad 50-90 96 visų draudimo išmo- 
kų (nelygu šalis) yra susijusios su meteorologiniais reiškiniais. Tai žala, kurią 
padaro audros, uraganai, sausros, potvyniai, šalnos, kruša, speigai, stiprus vė- 
jas, lijundra, rūkas, perkūnija ir kita. Draudimo paslaugų vartotojams ypač 
sunku įsivaizduoti grėsmę, kuri dar nebuvo pasireiškusi. Kai kalbame apie 
klimato kaitą, numatyti ateitį remiantis vien netolimos praeities įvykiais būtų 
klaidinga. Meteorologai kasmet praneša apie naujus karščių, kritulių ar vėjo 
rekordus. Todėl reikėtų perimti iš klimatologų naują rizikos vertinimo nuo- 
statą: jeigu koks nors reiškinys iki šiol dar nebuvo užregistruotas, tai nereiškia, 
kad artimiausiu metu jo nebus. 


Ar žinote, kad... 

m XX amžiaus pabaigoje visame pasaulyje ėmė sparčiai daugėti gamtinių 
katastrofų, dėl kurių draudimų bendrovės patyrė nuostolių daugiau 
kaip už 1 mlrd. JAV dolerių. Iki 1987 metų nė vienos katastrofos sukelti 
nuostoliai draudikams neperžengė 1 mlrd. JAV dolerių ribos. 

m 2010-2014 metais audros Lietuvos gyventojams pridarė nuostolių 
maždaug už3 mln. eurų, t. y. net 75 90 daugiau nei per ankstesnį 
penkerių metų laikotarpį 2005-2009 metais. 

100 klausimų apie klimato kaitą 


Kas keičiantis klimatui laukia 
Lietuvos žemės ūkio? 


Faktas 

Temperatūros didėjimas 1-3 *C lems gausesnį 
derlių, o dėl pailgėjusio vegetacijos sezono 
padidės žemės ūkio pasėlių plotai, tačiau kartu 
plis naujos ligos ir kenkėjai. 


Žemės ūkis yra vienas jautriausių sektorių klimato kaitos poveikiui, nes ūkinin- 
kavimas tiesiogiai susijęs su klimato sąlygomis. Taip pat žemės ūkis yra vienas 
didžiausių ŠESD šaltinių pasaulyje, ir jo įtaka nuolat auga. Tačiau žemės ūkis, 
mažinant ŠESD emisijas (jei bus naudojamos švaresnės technologijos, trumpinami 
pervežimo atstumai) ir vykdant CO, sekvestraciją (CO, kaupimą neorganinių kar- 
bonatų forma) augaluose, gali padėti išspręsti problemas - tai leistų išvengti nei- 
giamo poveikio svarbiems maisto gamybos procesams. 

Pasėliams augti reikalingas tinkamas dirvožemis, vanduo, šiluma ir saulės švie- 
sa. Aukštesnė oro temperatūra didžiojoje Europos dalyje jau prailgino vege- 
tacijos sezono trukmę. Augalų žydėjimas ir derliaus nuėmimas dabar vyksta 
keliomis dienomis ankščiau. Šiaurės Europoje vegetacijos laikotarpis ilgėja vi- 
dutiniškai 8 dienomis per dešimtmetį. Panašios tendencijos daugelyje regionų 
išliks ir ateityje. Šiaurės Europos žemės ūkio produktyvumas turėtų padidėti 
dėl pailgėjusios vegetacijos laikotarpio ir laikotarpio be šalnų, o aukštesnė tem- 
peratūra ir ilgesnis sezonas leis auginti naujas augalų veisles. 

Europoje prognozuojami klimato pokyčiai žemės ūkyje paveiks javų derlių, gy- 
vulininkystę ir gamybą. Dėl didėjančios ekstremalių meteorologinių reiškinių 
tikimybės ir didesnio jų stiprumo labai padidės rizika prarasti pasėlius. Klima- 
to kaita turės įtakos ir dirvožemiui, nes nyks organinės medžiagos, nuo kurių 
labiausiai priklauso jo derlingumas. Daugiau kaip 80 96 žemės ūkio paskirties 
žemės drėkinama lietumi. Dėl klimato kaitos labai pasikeis vandens išteklių 
kokybė ir galimybė jais naudotis — tai turės įtakos daugeliui sričių, įskaitant 
žemės ūkį. Tikėtina, kad Baltijos jūros rytinėje pakrantėje padažnės stiprios 
audros ir lietaus sukelti staigūs poplūdžiai, kurie daugiausia pasireikš žiemos 
sezoną. Remiantis 2012 metų Europos Komisijos Jungtinių tyrimų centro 
(žr. ec.europa.eu/jrc/en) inicijuoto AVEMAC projekto ataskaita, Lietuvoje, kaip ir 
didžiojoje žemyninės Europos dalyje, ateityje tikėtini šie žemės ūkį paveiksian- 
tys pokyčiai: 

m pailgėsianti augalų vegetacijos trukmė; 

m pasėlių produktyvumo ir išplitimo pokyčiai; 

m dėl kylančios temperatūros padidėsiantis pasėlių produktyvumas; 

Klimato zonos 
Europoje 





1 šiaurinės teritorijos 
I centrinė Europa 

EG Pietų ir pietryčių regionai 
Ei Vakarų ir Atlanto teritoriijos | 


Atsižvelgiant į žemės ūkio sektoriaus specifiką prognozuojamas klimato kaitos poveikis 


įvairiuose ES regionuose (Žemės ūkio ir kaimo plėtros generalinio direktorato duomenimis) 


m sumažėsiantis pasėlių produktyvumas dėl kenkėjų ir ligų skaičiaus; 

m nykstant dirvožemiui sumažėsiantis pasėlių produktyvumas; 

m žieminių kviečių derliaus padidėjimas daug maisto medžiagų turinčiame 
dirvožemyje; 

m vasarinių kviečių derliaus sumažėjimas dėl sumažėjusio kritulių kiekio. 


Ar žinote, kad... 

m Žemės ūkis yra vienas didžiausių klimato teršėjų Lietuvoje - remiantis 
2015 metų duomenimis, jam tenka apie 23 96 bendro išmetamų ŠESD 
kiekio (ES - apie 10 90). 

m Iki 2080 metų žemės ūkio augalų vidutinis derlingumas dėl klimato 
pokyčių Europos šiaurinėje dalyje ir Lietuvoje gali padidėti apie 10 96, 
o pietinėje Europos dalyje - tiek pat sumažėti. Visuose regionuose didės 
ekstremalių meteorologinių reiškinių daroma žala. 

m Vidutinei oro temperatūrai pasaulyje pakilus 4 *C ir daugiau Žmonijai 
gresia didelis maisto stygius. 

m 2017 metais Lietuvoje dėl lietingų orų kritulių kiekis rugsėjo-spalio 
mėnesį klimatinę normą viršijo daugiau kaip 2 kartus, ūkininkai patyrė 
nuostolių už daugiau kaip 40 mln. eurų. 

100 klausimų apie klimato kaitą 


Klimato kaitos poveikis 
biologinei įvairovei 


Kiek svarbus klimatas biologinei 
įvairovei funkcionuoti? 


Faktas 

Klimatas yra vienas svarbiausių ekologinių 
veiksnių, ribojančių gyvybę ir biologinę įvairovę 
mūsų planetoje. 


Nesvarbu, kur rūšys gyvena, visos jos labai jautriai reaguoja į klimato pokyčius. 
Pagrindiniai klimato veiksniai, lemiantys gyvybės formavimąsi ir paplitimą 
planetoje, yra temperatūra ir drėgmė (krituliai). Temperatūros įtaka įvairioms 
rūšims gali pasireikšti esant bet kuriai jų metinio gyvenimo ciklo fazei ir gali 
paveikti išgyvenamumą, dauginimąsi, vystymąsi, konkurenciją su kitomis rū- 
šimis; temperatūra taip pat paveikia plėšrūnų ir parazitų veiklą, ligas, ekosis- 
temų ir buveinių suteikiamas sąlygas. Arealų paplitimas dažniausiai sutampa 
su rūšių ar populiacijų temperatūrų optimumais. Supaprastintame paveiksle 
parodyta, kad tam tikros paukščių rūšies ar populiacijos individams sėkmingai 
egzistuoti gyvybiškai svarbus temperatūros diapazonas yra: siauriausias perėti 
(P-P), platesnis - individui augti ir vystytis (V-V) ir plačiausias - išgyventi (I-I). 
Ne mažiau svarbūs paukščių perėjimo arealo dydžiui ir vietai yra drėgmė ar 
krituliai, jų veikimas kartu su temperatūra ar kelių gyvybę ribojančių veiksnių 
bendras poveikis. Drėgmė ar krituliai yra svarbesni sausumoje. Afrikos Sahe- 
lio regione žiemojančių paukščių populiacijų gausa perėjimo teritorijose kinta 
pagal šią schemą: mažas kritulių kiekis žiemavietėse > prastėjantis apsirūpi- 
nimas maistu Žiemą > sumažėjęs išgyvenamumas žiemavietėse > sumažėjęs 
perinčių populiacijų skaitlingumas Europoje. Pavyzdys gali būti baltojo gandro 
populiacijos, perinčios Europoje, skaitlingumo svyravimų priklausomybė nuo 
Afrikos Vakarų Sahelio kritulių kiekio. Afrikos žiemavietėse kritulių kiekiui 
mažėjant, nuo 1960 metų sumažėjo Vakarų Europoje perinčių gandrų skaičius. 
1984-1994 metais Vakarų Sahelyje iškrintančio lietaus kiekiui pradėjus didėti, 
net 50 96 padidėjo ir Vakarų Europos baltųjų gandrų populiacijos. Pažymėtina, 
kad aukštesnėse ir vidutinėse platumose vienas svarbiausių veiksnių yra oro 
temperatūra, o žemesnėse - krituliai ir vandens prieinamumas kartu su santy- 
kinai aukštesnėmis temperatūromis. 

Optimalių temperatūrų svarba 
paukščių perėjimui (P-P), 
individų augimui ir vystymuisi 
(V-V) ir išgyvenimui (I-I) 
(paveikslas iš žrn. Acta Zoologica 
Lituanica, 11 (2, 3), 2001, 144 psl.) 





Rūšies gyvybinio aktyvumo sėkmės laipsnis 











V V 
| | 


Temperatūros diapazonas 





Klimatas ir nuo jo priklausantys veiksniai lemia nevienodą paukščių migracijos 
pasireiškimą įvairiose mūsų planetos vietose. Migracija geriau išreikšta ten, kur 
kontrastas tarp vasaros ir žiemos, sausringojo ir lietingojo sezonų klimato są- 
lygų yra didesnis. Šiaurės pusrutulyje migracija stiprėja einant į šiaurę ir silpsta 
pusiaujo link. Pietų pusrutulyje stebimas atvirkščias dėsningumas - migracija 
tarp rūšių ar jų populiacijų stiprėja pietų kryptimi ir silpsta pusiaujo link. 
Taigi klimato kaita veikia planetos biologinę įvairovę, keičia rūšių arealus, lemia 
populiacijų būklę ir gausumą įvairiose jų užimamų arealų dalyse, jų paribiuose, 
keičia paukščių bendrijas ir jų rūšių struktūrą. Klimato kaita veikia paukščius 
per jų buveinių pokyčius dėl jūros lygio kilimo, kylančių gaisrų, augalijos kaitos 
ar pakitusios žmogaus ūkinės veiklos. Jūros lygio kilimas ir audrų intensyvėji- 
mas ardo pakrančių ekosistemas ir buveines, o augalijos kaita ir buveinių sausė- 
jimas ar dykumėjimas lemia didesnį jų pažeidžiamumą kilus gaisrams. 


Ar žinote, kad... 

m Migruojančių paukščių rūšių, kurios peri Vakarų Europoje ir Šiaurės 
Afrikoje, dalis svyruoja nuo 29 96 307 šiaurės platumoje Šiaurės Afrikoje 
iki 83 90 rūšių 80“ šiaurės platumoje Svalbarde (1,3 96 perinčių rūšių 
vienam platumos laipsniui). 

m Migruojančių paukščių rūšių, kurios peri Šiaurės Amerikoje, dalis 
svyruoja nuo 12 96 25“ šiaurės platumoje iki 87 90 rūšių 80“ šiaurės 
platumoje (1,4 96 perinčių rūšių vienam platumos laipsniui). 

m Tokie migruojančių paukščių rūšių skirtumai Senajame ir Naujajame 
Pasaulyje priklauso nuo Atlanto vandenyno vakarinėje ir rytinėje 
(šildomoje galingos Golfo srovės) dalyse vyraujančių sąlygų. 

100 klausimų apie klimato kaitą 


Kokiu būdu - tiesiogiai ar 
netiesiogiai - klimato kaita veikia 
paukščių rūšis ir populiacijas? 


Faktas 

Dažnesnis yra netiesioginis klimato kaitos poveikis, 
lemiantis rūšių ir populiacijų didėjimą, mažėjimą 
ar išnykimą. 


Šylant planetos klimatui, ašigaliuose ir kalnuose tirpsta ledynai, šyla vandeny- 
nai, kyla jūros, užliejančios paukščių gyvenamas pakrančių teritorijas, lygis, 
dažnėja audrų ir uraganų, karščio bangų, sausrų ir potvynių, keičiasi ekosiste- 
mos, augalija ir buveinės. Dažniau stebimas netiesioginis klimato kaitos povei- 
kis rūšims pasireiškia per ekosistemoje egzistuojančius ryšius, mitybos gran- 
dines, buveinių pokyčius, maisto atsargų gausos ir prieinamumo svyravimus, 
veisimosi laiko pasirinkimo derinimą su maisto gausos pikais. Klimato kaita 
netiesiogiai veikia ir per reprodukcinių, veisimosi ir demografinių parametrų 
kitimą, lemdama jauniklių išgyvenamumą, mirtingumą, keisdama migravimo 
ir sėslumo reiškinį, perėjimo arealų dydžius, migracinio sustojimo vietas ar žie- 
mavietes, rūšių populiacijų dinamiką ir rūšių bendrijų struktūrą, per konku- 
rentų, plėšrūnų, ligų sukėlėjų, imuninių funkcijų, fiziologijos pokyčius. Tiesio- 
ginis klimato kaitos poveikis pasireiškia tada, kai, padaugėjus karščio bangų ir 
ekstremalių orų (audrų, uraganų, tornadų, liūčių) atvejų, paukščiai žūva perėjimo, 
migracijos ar žiemojimo vietose. 

Migracijų laikotarpiais netiesioginis poveikis paukščiams pasireiškia per mais- 
to šaltinius, randamus migracinio sustojimo vietose bei žiemavietėse ir pri- 
klausančius nuo klimato. Tiesioginis klimato kaitos poveikis pasireiškia per 
klimato ir įvairių orų sudaromas palankias ar nepalankias migracijai sąlygas, 
lengvinančias ar sunkinančias skrydį, paveikiančias aerodinamiką, energijos 
tausojimą, orientaciją ar navigaciją. Migracijos sėkmė dažnai tiesiogiai priklau- 
so nuo skrydžiui tinkamų aplinkos sąlygų. Užfiksuota daugybė atvejų, kai mig- 
raciniame kelyje staiga pasikeitusios orų sąlygos lemia masinę paukščių žūtį. 
Didesni pavojai tyko smulkesnių migruojančių paukščių, palyginti su stam- 
besniais, taip pat tų, kurie migruoja didesniais atstumais, palyginti su netoli 
skrendančiais, ir skrendančių virš ekologiškai nesvetingų teritorijų ir patekusių 
į teritorijas, kuriose orų sąlygos yra nepalankios. 

Bene didžiausią pavojų migruojantiems paukščiams kelia staiga pasikeitę orai. 
Galbūt todėl paukščiai migracinį skrydį pradeda esant itin geriems orams, 
taip užsitikrindami palankias sąlygas virš didesnės migracinio kelio atkarpos. 

Paukščių migracijos tyrimams 
Lietuvoje naudojamos 
naujausios technologijos 
mažasis erelis rėksnys su ant 
nugaros įtaisytu siųstuvu 
(Mindaugo Dagio nuotrauka). 

2014 metais per rudeninę 
migraciją šis paukštis pasiekė 
Keniją (Afrikoje) 





Skrisdami virš sausumos paukščiai, susiradę slėptuvių ar užuovėją, gali leng- 
viau išvengti daugelio nepalankių orų reiškinių, tačiau skrisdami virš jūrų ir 
vandenynų jie tuo pasinaudoti negali. Yra atvejų, kai jūra išmetė į krantą net 
200 tūkstančių ir 750 tūkstančių žuvusių paukščių migrantų. Paukščių žūtys 
dažniausiai registruojamos migracijos skrydžio metu, tik atvykus į perėjimo 
teritorijas arba iš jų pasitraukus. 


Ar žinote, kad... 

m 1904 metų kovo mėnesį JAV, Minesotoje, žuvo apie 1,5 mln. laplandinės 
pentinuotosios startos individų, patekusių į pavasarinę sniego audrą. 

m 1974 metais Centrinėje Europoje, Alpių regione Šveicarijoje, Austrijoje 
ir Pietų Vokietijoje, žuvo šimtai tūkstančių kregždžių, o 2 mln. gyvų 
paukščių lėktuvais buvo nuskraidinti į Italiją. 

m 1986 metų balandžio 10-15 dienomis stipraus atšalimo ir siautusių 
sniego audrų metu Lietuvoje registruotos masinės jau atskridusių 
paukščių žūtys. Žuvo tūkstančiai paprastųjų kikilių, geltonųjų startų, 
dirvinių vieversių, dūminių raudonuodegių, paprastųjų kūltupių, 
liepsnelių, pilkųjų pečialindų, strazdų giesmininkų, juodųjų strazdų, 
baltųjų kielių, varnėnų, pempių ir kitų paukščių. 

m 1993 metų balandžio 8 dieną JAV virš Luizianos praūžęs tornadas 
pražudė 40 tūkst. migruojančių paukščių, priklausančių 45 rūšims, 
kai po nakties skrydžio virš jūros šie paukščiai artėjo prie kranto. 

100 klausimų apie klimato kaitą 


Ar vos 1*C atšilęs klimatas daro 
įtaką biologinės įvairovės gyvavimui 
ir išlikimui? 


Faktas 
Klimato atšilimas 1 *C daro stiprų poveikį 
biologinei įvairovei. 


Augalų ir gyvūnų rūšims esant glaudžiai susijusioms mitybos grandinėmis!, 
per klimato atšilimą įvykę pokyčiai ardo ekosistemose nusistovėjusią pusiaus- 
vyrą. Keičiantis klimatui yra pažeidžiama paukščių sezoninė vienovė su eko- 
sistemomis ir bendrijomis, paukščiai keičia migracijos ir veisimosi laiką. Jo 
ankstėjimas, prilygstantis savaitei ir ilgesniam laikotarpiui, yra svarbus, nes 
atskridimas ir perėjimas turi derėti su atsargų gausa ir optimaliais sezoniniais 
reiškiniais. Kai kurios paukščių grupės geba derinti atvykimo laiką su maisto 
šaltinių pikais, plėšrūnai priderina jį prie aukų gausumo ir prieinamumo, jūri- 
niai paukščiai derina atvykimo laiką su smulkių žuvų gausa, o Arktyje perintys 
vandens paukščiai ir tilvikiniai - su laikotarpiais, kai ištirpsta sniegas ir atsiran- 
da maisto. Esant tokiam derinimui svarbu, kad rūšių poreikių pikai sutaptų su 
optimaliomis aplinkos sąlygomis. 

Jei rūšys negali prisitaikyti prie ekosistemoje vykstančių pokyčių ir laiko, jų po- 
puliacijos nukenčia. Pavyzdžiui, atšilus klimatui drastiškai mažėja endeminės 
eglinio kryžiasnapio rūšies, kuri gyvena JAV Pietų Aidaho valstijos pietuose, 
populiacija, nes mažėja suktaspyglės pušies sėklų kiekis. Klimato kaita, dėl ku- 
rios sumažėjo ilgakojų uodų, daro neigiamą poveikį dirvinio sėjiko, paprasto- 
sios žvyrės škotiškojo porūšio, paprastosios sniegstartės ir eurazinio mornelio 
populiacijoms - jos mažėja. 

Europoje atlikti tyrimai rodo, kad dabartinis klimato atšilimas optimalius se- 
zoninius reiškinius veikia skirtingai. Šie fenologiniai reiškiniai ankstėja 0,39 
dienos, antrinio konsumento didžiosios zylės veisimasis - 0,22 dienos, pirmi- 
nio konsumento vikšro gausumo pikai - 0,43 dienos, o pirminio producento 
ąžuolo lapų skleidimasis - 0,4 dienos per metus. Nevienodai keičiantis mitybos 
grandinių komponentams, netinkamai pasirenkamas metinio gyvenimo ciklo 


! Mitybos grandines sudaro įvairūs komponentai: producentai (gamintojai) ir konsumentai 
(vartotojai). Producentai - žalieji augalai (autotrofai), kurie patys gamina maisto medžiagas. 
Konsumentai - organizmai (daugiausia gyvūnai), kurie nesintetina (kaip augalai) organinių jun- 
ginių iš neorganinių, bet minta kitais organizmais (heterotrofai; skirstomi į žolėdžius gyvūnus, au- 
galų parazitus, mėsėdžius gyvūnus, kurie minta kitais mėsėdžiais). Žolėdžiai (mintantys augalais) 
gyvūnai priskiriami pirminiams konsumentams, mėsėdžiai gyvūnai - antriniams konsumentams, 
o plėšrūnai, mintantys antriniais konsumentais, - tretiniams konsumentams. 

Klimato kaitos poveikis biologinei įvairovei 


komponentų laikas — dėl to rūšis 
daugiau ar mažiau nukenčia. Pa- 
vyzdžiui, Nyderlanduose perinčios 
margasparnės musinukės maisto 
gausos pikams dėl klimato atšilimo 
pasislinkus 2 savaitėmis, ši rūšis ne- 
sugeba derinti savo reprodukcijos 
ir migracijos laiko. Nepakankamai 
paankstėjęs pavasarinio atskridimo 
laikas ir tik 7 dienomis paankstėjęs 


ES kiaušinių dėjimo laikas neigiamai 

eks paveikė rūšies populiacijas. 

a Klimato kaita gali veikti ir paukščių 

Ka bendrijų struktūrą - ją ardyti. Rea- 
ŠE - Akna 6 guodamos į atšilusį klimatą, bend- 
Vabzdžių, aprūpinančių paukščius maistu, rijas sudarančios rūšys keičia savo 
gausos pikai susiję su ankstyvu augalų arealus. Tačiau ši kaita bendrijoje 
žydėjimu, nulemtu klimato atšilimo vyksta nevienodai. Įvairios rūšys ir 
(Mečislovo Žalakevičiaus nuotrauka) jų populiacijos traukiasi skirtingais 


atstumais — priklausomai nuo to, 
kaip rūšis reaguoja į klimato kaitą, taip pat jos judrumo gebėjimų, gyvenimo 
trukmės, maisto gausos pokyčių masto. Dėl to kinta bendrijų struktūra, seno- 
sios bendrijos suardomos, keičiasi ir konkurencija tarp rūšių, kinta plėšrūnai, 
aukos, parazitai, prie kurių tenka prisitaikyti iš naujo. 


Ar žinote, kad... 

m Pavasarį 1 *C padidėjusi kovo mėnesio temperatūra vidutinėse platu- 
mose augalų žydėjimą paankstina 3-4 dienomis, drugių skraidymą - 
16 dienų, žuvų nerštą - 6-8 dienomis, varlių veisimąsi - nuo 10 dienų 
iki kelių savaičių. 

m Didžiojoje Britanijoje paukščių kiaušinių dėjimo ir jauniklių perėjimo 
datos ankstėjo vidutiniškai 3 dienomis vienam šiltėjimo laipsniui, 
Norvegijoje - 1-4 dienomis. Vilniaus apylinkėse išsiperėję paprastųjų 
varnėnų jaunikliai lizdus palieka 15 dienų anksčiau. 

m Ramiojo vandenyno Meksikos priekrantėje vandens temperatūrai 
pakilus 1 *C, žydrakojo padūkėlio vadoje užauginamų jauniklių 
sumažėja 0,45 karto. 

m Paskaičiuota, kad, klimatui atšilus 2 “C, dėl jūros lygio kilimo keturiose 
didelėse Ramsaro konvencijos teritorijose Šiaurės Amerikoje iki 
2100 metų bus prarasta 18-70 96 šių paukščių buveinių ploto. 

100 klausimų apie klimato kaitą 


Ar klimato atšilimas rūšims ir 
bendrijoms darys vien neigiamą 
poveikį? 


Faktas 

Klimato atšilimas rūšims, jų populiacijoms 
ir bendrijoms daro tiek neigiamą, 

tiek teigiamą poveikį. 


Tyrimai rodo, kad vienos rūšys ir populiacijos kintant klimatui patiria teigiamą 
poveikį, kitos - neigiamą. Be to, rūšys egzistuoja ne vienos, ekosistemose jos 
yra susijusios vienos su kitomis - sudaro bendrijas. Visi rūšies paplitimo ir gau- 
sumo pasikeitimai, ar jie būtų nulemti klimato kaitos, ar žmogaus poveikio, pa- 
veikia tam tikrą bendriją, t. y. visas jos rūšis. Todėl, kintant bendrijos struktū- 
rai, poveikis gali būti tiek neigiamas, tiek teigiamas. Pavyzdžiui, šylant klimatui, 
Šiaurės pusrutulyje gyvenančių pietinių rūšių gyvenamųjų arealų plėtra šiaurės 
kryptimi reiškia, kad šių rūšių paplitimas didėja. Tai teigiamai veikia šias rū- 
šis ir jų populiacijas, nes jų gausumas priklauso nuo arealo dydžio. Šiaurinių 
rūšių, kurios gyvena vis mažesniuose arealuose, populiacijos mažėja. Taigi kli- 
matui šylant paukščių populiacijos Europoje yra pažeidžiamesnės pietinėje jų 
gyvenamojo arealo dalyje, o šiaurinėje arealo dalyje paukščiai patiria teigiamą 
poveikį. Lietuvoje gauti rezultatai rodo, kad šiaurinių ir perinčių fragmentinių 
arealų salose (už rūšies ištisinio arealo ribų) rūšių populiacijų būklė prastėja ir jos 
traukiasi iš Lietuvos į šiaurės rytus. Kita vertus, pietinių rūšių populiacijų būklė 
gerėja, jos klimatui šylant patiria teigiamą poveikį. 

Kaip klimato atšilimas netiesiogiai veikia rūšis, rodo toks pavyzdys - auga- 
lais minta drugių vikšrai, jais - paukščiai, pastaraisiais — plėšrieji paukščiai. 
Sezoninis temperatūros didėjimas ankstina augalų vegetaciją, vikšrai anks- 
tina savo vystymąsi, taip išvengdami pavasarį grįžtančių paukščių puolimo. 
Norėdami išlikti, paukščiai turi savo veisimąsi priderinti prie laiko, kuriam 
būdingas vikšrų pikas, o prie paukščių veisimosi laiko privalo prisiderinti 
plėšrieji paukščiai. Todėl pastarieji taip pat keičia veisimosi laiką, kad galėtų 
veistis, kai maisto yra daugiausia. Paukščiams neankstinant kiaušinių dėji- 
mo laiko, vikšrai laimi, tačiau nukenčia medžiai, nuo kurių lapų priklausomi 
patys vikšrai. Mažėjant maisto, sumažėja ir vikšrų gausumas. Mažėjant vikš- 
rų pikams, paveikiamos paukščių populiacijos - jos turi tiksliau prisiderinti 
prie maisto pikų. Mažėjant paukščių, nukenčia plėšrieji paukščiai. Tyrimai 
rodo, kad šylančio klimato sąlygomis anksčiau atskrendantys paukščiai pati- 
ria teigiamą poveikį, nes užima geresnes perėjimui ir maitinimuisi reikalin- 
gas teritorijas, o anksčiau perinčios poros patiria teigiamą poveikį, priešingai 


+=— Turinys —> 

Šylant klimatui didėja miškų 
gaisringumas ir daugėja gaisrų, 
naikinančių biologinės įvairovės 
rūšis, bendrijas ir jų buveines 
(miško gaisro poveikio 
ekosistemoms tyrimai JAV, 
Šiaurės Karolinoje) 


(Rasos Žalakevičiūtės nuotrauka) 


nei perinčios vėlai, nes ankstesnės vados jauniklių maitinimas sutampa su 
vikšrų piku. Taigi pagrindiniai ekosistemos nariai glaudžiai susiję, o šylantis 
klimatas išderina tarp jų nusistovėjusią pusiausvyrą. Todėl visos ekosistemos 
grandys privalo iš naujo prisitaikyti prie naujos aplinkos arba pakitusią aplin- 
ką keisti į tinkamesnę. Šiame nuolat kintančiame modelyje vienos grandys 
ir rūšys patiria teigiamą poveikį, kitos - neigiamą, atsiranda rūšių išnykimo 
pavojus. Rūšys, kurios nesugeba prisitaikyti prie ekosistemose vykstančių po- 
kyčių, patiria didžiausią populiacijų sumažėjimą, pasitraukia į tinkamesnio 
klimato ekosistemas arba išnyksta. 


Ar žinote, kad... 

m Klimatui šylant, Antarktidoje sumažėjo Adelės Žemės pingvinų 
populiacija, Arkties pakrantėse - islandinių bėgikų skaičius, o šylantys 
pasaulio vandenynai paskatino koralų blukimą ir rifų žūtį. 

m Jei klimatas atšils daugiau kaip 4 “C, ties išnykimo riba pasaulyje 
atsidurs 1 iš 6 rūšių. 

m Klimatui šylant, daugiau paukščių rūšių, perinčių Lietuvoje, patiria 
teigiamą poveikį; neigiamas poveikis būdingas daugumai griežtai 
saugomų šiaurinių rūšių. 

m Klimato atšilimas sudaro palankias sąlygas miškuose plisti ir tarpti 
invazinėms kenkėjų rūšims (Eurazijoje ir Šiaurės Amerikoje stebimas 
greitas žievę graužiančių vabalų plitimas). 

100 klausimų apie klimato kaitą 


Kaip klimato kaita veikia metinį 
paukščių gyvenimo ciklą? 


Faktas 
Klimato kaita skirtingai keičia įvairius metinio 
paukščių gyvenimo ciklo komponentus. 


Tiek Naujajame!, tiek Senajame Pasaulyje klimato kaitos poveikį paukščiai 
patiria perėjimo, žiemojimo ir migravimo kelių bei poilsiui ir mitybai būtinų 
sustojimų vietose. Pastaraisiais dešimtmečiais pavasarį į perėjimo vietas anks- 
čiau atskrisdavo visi migruojantys paukščiai. Tai leidžia jiems prisitaikyti prie 
ankstėjančių vabzdžių gausumo pikų, nes patelės kiaušinius deda tokiu laiku, 
kad didžiausias maisto, būtino jaunikliams išmaitinti, kiekis sutaptų su maisto 
gausos pikais. Klimatui šylant temperatūros didėjimas ankstyvais pavasariais 
gausina maisto, mažina termoreguliacijai reikalingos energijos sąnaudas ir 
ankstina veisimosi pradžią - kiaušinių dėjimą. Sausringuose tropikų regionuo- 
se perėjimas ir plunksnų keitimas susiję su laikotarpiais po liūčių sezonų, kai 
žydi augalai ir noksta vaisiai bei gausu nariuotakojų; veisimosi laiko pasirin- 
kimą (lytinių liaukų vystymąsi) lemia kritulių laikotarpiai ir kiekis, o ne įprasti 
šiaurinėms ir vidutinėms platumoms būdingi veiksniai - fotoperiodas* ir tem- 
peratūra. Taigi klimato šiltėjimas tropikų paukščiams svarbus ne dėl tempera- 
tūros, o dėl kritulių pokyčių. 

Įvairiais paukščių metinio gyvenimo ciklo laikotarpiais klimato kaita dažnai 
skirtingai paveikia to ciklo komponentus, rodančius skirtingą paukščių atsaką. 
Žinoma, kad veisimosi laiko pasirinkimas yra vienas svarbiausių veiksnių, le- 
miančių paukščių dauginimąsi ir populiacijos būklę. Anksčiau perintys indi- 
vidai deda daugiau kiaušinių ir išaugina daugiau jauniklių, palyginti su vėliau 
perinčiais. Orai rūšių veisimosi sezono metu lemia jų populiacijų skaitlingu- 
mo pokyčius. Klimato kaita veisimosi sezono metu stipriau veikia populiacijų 
pokyčius tų paukščių rūšių, kurių jaunikliai yra viščiukiniai, o paukščiukinius 
jauniklius auginančios rūšys (pavyzdžiui, naminė pelėda) yra stipriau veikiamos 
orų laikotarpiu, kuriuo jos nesiveisia. 

Reaguodamos į klimato kaitą, bendrijas sudarančios rūšys keičia savo arealus. 
Arealų kaita, įvairioms rūšims ir jų populiacijoms atsitraukiant nevienodais 
atstumais, bendrijoje vyksta nevienodai. Ji priklauso nuo to, kaip rūšis veikia 


! Naujasis Pasaulis (ispaniškai Nuevo Mundo) - teritorijos, nepriklausančios Eurazijai ir Afrikai, 
t.y. Amerika ir Australija. Šis pavadinimas imtas vartoti XV amžiaus antrojoje pusėje atradus Ame- 
riką. Europiečiai buvo įpratę, kad pasaulį sudaro tik Europa, Azija ir Afrika (Senasis Pasaulis). 


* Fotoperiodas - šviesaus dienos meto trukmė, reikalinga augalui vystytis ir veikianti gyvūnų fi- 
ziologiją (red. past.). 

Poilsio akimirka prieš skrydį - vakarinė Oregono pakrantė, Ramusis vandenynas 


(Rasos Žalakevičiūtės nuotrauka) 


klimato kaita, jų judrumo gebėjimų, gyvenimo trukmės, maisto gausos pokyčių 
masto. Todėl keičiasi bendrijų struktūra, senosios bendrijos suardomos, tuo 
pat metu kinta konkurencija tarp rūšių, aukos, plėšrūnai, parazitai, prie kurių 
reikia prisitaikyti iš naujo. Prarandamos optimalios buveinės, pasirenkamos 
naujos - dėl to sunku numatyti būsimas pasekmes. 

Paukščių migracija, apimanti perėjimo ir žiemojimo procesus, privalo būti pri- 
derinta prie metinio gyvenimo ciklo tokiu būdu, kad būtų optimizuotos perė- 
jimo, plunksnų keitimo ir žiemojimo fazės bei išsaugota daugybė ekosistemose 
egzistuojančių ryšių. Todėl migruojančioms rūšims atskridimo į perėjimo te- 
ritorijas ir žiemavietes laikas yra svarbiausias veiksnys, lemiantis dauginimosi 
sėkmingumą, išgyvenamumą ir kūno būklę. Nesuderinus atskridimo į šias dvi 
teritorijas laiko, galima prarasti visus migracijos teikiamus privalumus. 
Klimatui šylant kai kurių paukščių rūšių žiemojimo arealai Šiaurės Ameri- 
koje ir Šiaurės Europoje šiaurės kryptimi pasistūmėjo net 20 km per metus, 
taip pat trumpėja migracijos kelias. Su klimato šiltėjimu siejami migracijos 
aktyvumo mažėjimas ir migracinės krypties pokyčiai, nulemti pasikeitusių 
žiemojimo vietų. 


Ar žinote, kad... 

m Klimato kaitos poveikis, dėl kurio pasireiškia žiemojimo arealų pokyčiai, 
daug didesnis už poveikį perėjimo arealams. 

m Kiaušinių dėjimo laikas labiau ankstėja vidutinėse ir aukštesnėse 
platumose, kur klimatas šyla daugiau. 

m Migruojančių paukščių dalis ornitofaunoje priklauso nuo geografinės 
platumos ir ilgumos, kuriose vyrauja skirtingos regioninio ir vietinio 
klimato sąlygos. 

100 klausimų apie klimato kaitą 


Ar klimato kaita vienodai veikia 
biologinę įvairovę skirtingose 
planetos vietose? 


Faktas 
Dėl daugelio priežasčių klimato kaitos poveikis 
biologinei įvairovei planetoje skiriasi. 


Regioniniai poveikio biologinei įvairovei skirtumai atsiranda pirmiausia dėl 
nevienodo įvairių planetos sričių klimato ir jo kaitos, kuri stipresnė arčiau 
ašigalių. Klimato kaita nevienoda ir migracijų keliuose, tarp įvairių žemynų, 
regionų, skirtingose platumose ir skirtingais metų laikais. Šiaurės Afrikoje 
klimato šiltėjimas labiausiai pastebimas vasarą, o Šiaurės Europoje - sausio- 
kovo mėnesiais. Šiaurės rytinėje Europos dalyje klimato šiltėjimas stipresnis, 
nei šiaurės vakarinėje. Kadangi vieni pasaulio regionai šyla sparčiau nei kiti, 
sutrinka įprastas Žemės metų laikų — vasaros, rudens, žiemos ir pavasario - rit- 
mas, trikdoma ir nusistovėjusi ekologinė pusiausvyra. Klimato kaitos poveikio 
skirtumai atsiranda dėl planetos regionuose egzistuojančių biologinės įvairovės 
rūšių ir bendrijų biologinių, ekologinių, elgesio, prisitaikymo ir tarpusavio są- 
veikos skirtumų. Šiaurinėse ir vidutinėse platumose vienas svarbiausių veiks- 
nių, darančių įtaką biologinės įvairovės rūšims, yra temperatūra, veikianti ne- 
tiesiogiai - per mitybos grandines ir buveines. Žemesnėse platumose be joms 
būdingų aukštesnių temperatūrų svarbiausi veiksniai yra krituliai ir vanduo. Be 
to, šylant klimatui daugėja pasikartojančių karščio bangų, kylančių dėl didėjan- 
čios temperatūros, mirtino poveikio atvejų. Dažnesnės karščio bangos gali pa- 
veikti pažeidžiamas sausringųjų tropikų rūšis ir jų populiacijas. Didesnį pavojų 
prarasti buveines ir populiacijas patiria kalnuose gyvenančios rūšys, taip pat 
daugiau paveikiamos taps tundros, taigos ir borealinių miškų rūšys. 

Klimatas įvairiuose Žemės regionuose lemia ir nevienodą rūšių gausumo pasi- 
skirstymą - jis didžiausias yra tropikuose ir mažėja ašigalių link, didėjant rūšių 
populiacijų skaitlingumui. Didelė tropikų rūšių gausa siejama su produktyvia 
šilta ir drėgna aplinka bei stabiliu sezoniniu klimatu. Vešli augalija ir jos įvairo- 
vė aprūpina rūšis įvairiu ir gausiu maistu bei ekologinėmis nišomis. Nuo tro- 
pikų einant ašigalių link, klimatas tampa atšiauresnis per sausras Viduržemio 
jūros regione bei per žiemos šalčius vidutinėse, borealinėse ir arktinėse zonose, 
tad jis apriboja augalijos augimą, įvairovę ir produktyvumą. Didėjant viduti- 
nėms metinėms temperatūroms, ypač aukštesnėse platumose, prognozuojamas 
rūšių gausėjimas vidutinėse platumose, borealiniuose ir arktiniuose regionuo- 
se. Priešingai, kylant temperatūrai ir mažėjant kritulių, sausringuose subtropi- 
kuose ir tropikuose tikėtinas rūšių mažėjimas. 

Didžiausia rūšių gausa tropikuose siejama su šilta ir drėgna aplinka bei stabiliu sezoniniu 
klimatu, kurie aprūpina rūšis įvairiu ir gausiu maistu bei ekologinėmis nišomis. Planetos 
pusiaujo kalnų miškai yra rūšių įvairovės „bankas“, palaikantis Zemės biologinę įvairovę 


(Rasos Žalakevičiūtės nuotraukoje - Ekvadoras) 


Klimatas ir nuo jo priklausantys veiksniai lemia paukščių migracijos reiškinio 
skirtumus: Šiaurės pusrutulyje migracija stiprėja einant į šiaurę ir silpsta artė- 
jant prie pusiaujo, o Pietų pusrutulyje rūšių ar jų populiacijų migracija stiprėja 
pietų kryptimi ir silpsta artėjant prie pusiaujo. Šios priežastys ir lemia nevieno- 
dą klimato ir jo kaitos poveikį biologinei įvairovei skirtingose planetos vietose. 


Ar žinote, kad... 

m Laukinių stuburinių gyvūnų populiacijos nuo 1970 iki 2006 metų 
vidutiniškai sumažėjo 31 96 - labiausiai tropinėse (59 96) ir gėlavandenėse 
(41 00) ekosistemose. 

m Esama platuminė temperatūros ir šiaurinių jūrinių paukščių 
produktyvumo ryšio variacija paaiškina skirtingą klimato šiltėjimo 
poveikį įvairiose jūrose. 

m Su kiekvienu šiaurės platumos laipsniu šelmeninės kregždės pavasarinis 
atskridimas Slovakijoje vėluoja 6,5 dienos, o su kiekvienu aukščio 
kilometru - 11 dienų. 

m Nuo kritulių kiekio priklauso Darvino kikilių Galapagų salose ir Puerto 
Riko tropinių paukščių produktyvumas, Kalifornijos naminės karietaitės 
ir paprastojo pelėsakalio populiacijų Viduržemio jūros regione gausa. 

m | Lietuvos raudonąją knygą įrašytos 767 saugomos rūšys: 253 gyvūnų, 
339 augalų ir 175 grybų. 

100 klausimų apie klimato kaitą 


Kas yra gyvosios gamtos ekologinis 
suderinamumas ir kaip jį paveikia 
klimato kaita? 


Faktas 

Pasaulinis klimato atšilimas, lemdamas pokyčius 
ekosistemose, trikdo nusistovėjusią ekologinę 
pusiausvyrą. 


Akivaizdu, kad pastaraisiais dešimtmečiais vidutinėse Šiaurės pusrutulio platu- 
mose, dėl šylančio klimato ankstėjant pavasariui, o rudeniui, - vėluojant, paste- 
bimas ankstesnis pavasarinis paukščių atskridimas ir veisimasis. Šie sezoniniai 
reiškiniai skiriasi tarp įvairių rūšių. Todėl rūšys, turinčios suderinti metinio 
gyvenimo ciklo komponentus (pavyzdžiui, perėjimą ir migracijas) su kitų rūšių 
metinio ciklo elementais (pavyzdžiui, plėšrūnų ir aukos), tampa „ekologiškai iš- 
derintos“. Pavyzdžiui, Lietuvoje gyvenanti tolimoji migrantė paprastoji gegutė 
nežymiai paankstino savo atskridimą, tačiau daugelis jos parazituojamų rūšių į 
perėjimo vietas Vakarų Europoje atskrenda gerokai anksčiau nei ši gegutė. Tai- 
gi rūšys, nesugebančios reaguoti į klimato kaitą, gali patirti nuostolių - papras- 
tosios gegutės populiacijos Vakarų Europoje mažėja. Lietuvoje paprastosios ge- 
gutės ir jos parazituojamų rūšių atskridimo datų ankstėjimas gana suderintas, 
todėl jos populiacija stabili. 

Daugelis paukščių rūšių derina atvykimo į perėjimo vietas laiką su maisto 
šaltinių pikais. Tačiau kai kurie pavyzdžiai rodo, kad klimatui šylant ne visų 
paukščių rūšių elgesys keičiasi tiek, kad paukščiai pataikytų atskristi tuo metu, 
kai maisto yra daugiausia. Todėl pažeidžiami ekosistemose egzistuojantys labai 
tikslūs mitybos grandinėms būdingi ryšiai, mažėja dėties dydis, jauniklių ir su- 
augusių paukščių išgyvenamumas ir vietinių populiacijų gausa. 

Pastarųjų dešimtmečių tyrimų rezultatai rodo, kad ankstėjantis pavasarinis at- 
skridimas į perėjimo vietas ir vis ankstesnis kiaušinių dėjimo laikas atsilieka 
nuo augalų ir bestuburių fenologijos pokyčių. Nyderlanduose nustatyta, kad 
didžiosios zylės kiaušinių dėjimo laikas ankstėja nepakankamai, kad šie paukš- 
čiai išperėtų jauniklius, kai maisto yra daugiausia, tačiau Didžiojoje Britanijoje 
ankstyvas ir šiltėjantis pavasaris leidžia didžiosioms zylėms suderinti veisimąsi 
su vikšrų gausos pikais, taip pat pasiekti, kad veisimasis būtų produktyvesnis. 
Skirtingas įvairių vietovių klimato šiltėjimas lemia veisimosi fenologijos skirtu- 
mus, būdingus atskiroms populiacijoms, ir skirtingą veisimosi sėkmę. 
Manoma, kad sezoniškai itin kintančiose buveinėse perintys paukščiai yra ypač 
pažeidžiami dėl neatitinkančios fenologijos. Didžiausias neigiamas fenologinio 


+— Turinys — 


133 





Klimato kaitos poveikis biologinei įvairovei 


Šiltėjantis pavasaris, 
augalų žydėjimas ir 
drugių skraidymas daro 
netiesioginį poveikį 
paukščių veisimuisi 
(Irenos Žalakevičienės 


nuotrauka) 


neatitikimo poveikis turėtų būti ten, kur paukščių vartojamo maisto pikų laikas 
nukrypo nuo paukščių veisimosi laiko pasirinkimo tendencijų. 

Kintant klimatui sutrikusios ekologinės sinchronizacijos neigiamos pasekmės 
yra būdingos įvairioms miško (zylėms, musinukėms ir parulidiniams paukščiams), 
jūros (ragasnapiui mormonui ir japoniniam kormoranui), pelkių ir seklių vandenų 
(paprastajai gagai ir snieginei žąsiai), sausumos buveinių (dirviniam sėjikui ir balta- 
pilviui bėgikui) ir tropinių (mauriciniam pelėsakaliui) paukščių rūšims. 


Ar žinote, kad... 

m Europoje ir Šiaurės Amerikoje pavasarinio paukščių atskridimo datos 
ankstėja 0,31 dienos per metus (Lietuvoje vidutiniškai 0,4 dienos per metus), 
o aplinkos komponentų pokyčiai yra didesni - pirmasis amarų skrydis 
paankstėjo 0,87, augalų pirmasis žydėjimas - 0,57, drugių pirmasis 
skrydis - 0,42 dienos per metus. Vidutinės paukščių kiaušinių dėjimo 
datos Šiaurės pusrutulyje ankstėjo 0,24 dienos per metus, Didžiojoje 
Britanijoje - 0,19, ir šios datos atsiliko nuo dieninių drugių (0,35 dienos 
per metus) bei naktinių drugių (0,33 dienos per metus) skraidymo vidutinių 
datų ankstėjimo. 

m Dar sudėtingesnis mitybos grandinių suderinimas jūrinėje aplinkoje - 
čia paukščiai priklauso nuo daugybės įvairių veiksnių - fitoplanktono ar 
zooplanktono, žuvų ikrų, lervučių ir jauniklių, ančiuvių gausos ir jų pikų 
laikotarpių bei maistą atgabenančių vandenynų srovių, kurias formuoja 
didelio masto atmosferos cirkuliacijos procesai, pokyčių. 

100 klausimų apie klimato kaitą 


Ar klimato kaita paukščių rūšis ir 
bendrijas veikia vienodai? 


Faktas 
Rūšių ir populiacijų pažeidžiamumas yra įvairus 
ir priklauso nuo jų biologijos ir ekologijos. 


Mažiau į klimato šiltėjimą reaguoja rūšys, kurioms būdinga labai įvairi mi- 
tyba, palyginti su mintančiomis gana specializuotu maistu. Tačiau reakcija į 
klimato šiltėjimą priklauso ir nuo vartojamo maisto. Pavyzdžiui, šiaurinėse 
platumose klimatui šylant ir atsirandant palankioms sąlygoms augalijos ir 
vabzdžių produktyvumui didėti, vadinamosios siaurai specializuotos (min- 
tančios vabzdžiais ir augalais) rūšys gali efektyviau plėsti perėjimo arealus. Di- 
desni arealų poslinkiai stebimi ir tų rūšių, kurioms būdingas stipriau išreikš- 
tas plitimo laipsnis (pavyzdžiui, tai būdinga migruojančioms rūšims). Mažesniu 
plitimo laipsniu pasižyminčios, tam tikroje teritorijoje siauriau pasklidusios 
rūšys yra neigiamai veikiamos daugelyje gyvenimo etapų. Kadangi žinoma, 
kad net 66 96 pasaulio paukščių rūšių yra sėslios ir joms būdingas mažes- 
nis polinkis keliauti, ateityje klimatui nuosekliai šylant, numatoma, kad šios 
bendrijos patirs didelių pokyčių. Palyginti siauras buveinių sąlygas besiren- 
kančių paukščių temperatūros tolerancijos diapazonas yra siauresnis, todėl 
jie labiau pažeidžiami klimato kaitos. Šiaurės pusrutulio vidutinėje klimato 
zonoje didesnį neigiamą poveikį patiria šiaurinės rūšys ir tolimieji migrantai, 
ypač tie, kurių atsakas į klimato šiltėjimą vėluoja, taip pat tos rūšys, kurių vei- 
simasis nesutampa su sezoninių mitybos objektų pikais. Be to, klimato kaitos 
poveikis didžiausias toms rūšims, kurių maisto objektų pikai yra trumpiausi. 
Europoje šiaurinės rūšys, kurios yra prisitaikiusios prie žemų temperatūrų 
diapazono, nyksta labiau nei tos, kurios prisitaikiusios prie aukštesnių tempe- 
ratūrų. Mokslininkų duomenimis, didesnes smegenis turintys paukščiai kei- 
čiantis aplinkai geriau susitvarko su jos pokyčiais ir geba lengviau prisitaikyti 
prie naujų sąlygų. Mažiau veikiami klimato yra plėšrūs paukščiai, galintys 
keisti maisto šaltinius (pavyzdžiui, pereiti nuo smulkių žinduolių prie paukščių) ir 
turintys didesnį pasirinkimą kuo maitinti jauniklius. Skirtumai tarp paukš- 
čių rūšių atsako į klimato šiltėjimą gali būti susiję su paukščio kūno dydžiu. 
Stipriausias atsakas yra smulkesnių paukščių, o silpniausias didelių. Dides- 
nės smulkių paukščių energijos sąnaudos, palyginti su stambiais, lemia, kad 
klimato sąlygos juos paveikia labiau. Be to, didesnių paukščių rūšys dažnai 
sukaupusios veistis reikalingą riebalų kiekį, o smulkių paukščių rūšys labiau 
prisitaikiusios prie nuolatinio energijos atsargų papildymo prieš veisimosi 
sezoną ir jo metu. Todėl temperatūros kaita darys didesnį poveikį smulkes- 

Klimato kaitai mažiau jautrios paukščių rūšys, kurių mitybos spektras yra platesnis, 


taip pat didesni ir įvairesnėse buveinėse gyvenantys paukščiai (Eglės Ratkutės paveikslas 


Kirai Ošupyje) 


nių paukščių rūšims. Tyrėjai daro išvadą, kad klimato kaita veisimosi sezo- 
no metu stipriau veiks populiacijų svyravimus tų rūšių, kurių jaunikliai yra 
viščiukiniai (savarankiškesni). Paukščiukinius (išsiritę jie yra bejėgiai) jauniklius 
auginančios rūšys orų bus veikiamos stipriau nesiveisimo laikotarpiu. 


Ar žinote, kad... 

m Stipriausias atsakas į klimato šiltėjimą užfiksuotas kraginių, 
audrašauklinių, irklakojinių ir žąsinių paukščių būriuose ir antinių, 
gandrinių, ibinių, gervinių, vieversinių, varninių, pelikaninių, 
kormoraninių, kraginių, kregždinių audrašauklių ir audrašauklinių 
šeimose. 

m Vanaginiai, sėjikiniai, zyliniai, karietaitiniai ir strazdiniai paukščiai 
teigiamai reaguoja į nesiveisimo sezono temperatūras, mėsėdžiai, 
visaėdžiai ir bestuburiais mintančios rūšys jautriau reaguoja 
į šaltą orą. 

m Didžiausias žiemos trukdis pelėdiniams paukščiams - stora sniego 
danga, todėl jų išgyvenamumas priklauso nuo dienų skaičiaus, kai 
sniego danga storesnė nei 5 centimetrai. Be to, išgyvenamumas mažėja 
šaltais, šlapiais pavasariais. 

m Teigiamas veisimosi sezono temperatūros poveikis populiacijoms 
geriausiai išreikštas antinių ir tetervininių paukščių šeimose. 

100 klausimų apie klimato kaitą 


Kokios ekosistemos, buveinės, paukš- 
čių rūšys ir bendrijos klimatui toliau 
šylant bus pažeidžiamos labiausiai? 


Faktas 
Ekosistemos, buveinės, rūšys ir bendrijos 
yra pažeidžiamos labai įvairiai. 


Prognozuojama, kad pažeidžiamiausiomis ekosistemomis aukštose platumose 
taps tundra ir taiga, vidutinėse platumose - pelkės ir seklūs vandenys, subtro- 
pikuose - laikini ir išdžiūstantys vandens telkiniai, kylant jūros lygiui - van- 
denynų ir jūrų pakrančių ekosistemos ir jų buveinės, taip pat specifinės, siau- 
ros kalnų buveinės. Stipriai pažeidžiamos bus tos ekosistemos ir rūšys, kurias 
dar veiks ir žmogaus vis plėtojamas žemės ir miškų ūkis, natūralių buveinių 
fragmentacija, žuvininkystės ir žvejybos, gyvenviečių ir miestų bei pramonės 
plėtra, didėjanti aplinkos tarša, sustiprinanti klimato kaitos poveikį. Keičiantis 
klimatui, dėl šlapynių eutrofikacijos, bentoso biomasės nykimo, spartėjančios 
augalų bendrijų kaitos, atvirų pievų plotų užaugimo krūmais (nustojus jas šie- 
nauti ir naudoti gyvuliams ganyti), mažės tinkamų natūralių buveinių. Jų mažė- 
jimas stipriausiai paveiks pievų paukščių rūšis, gyvenančias Europoje ir Šiau- 
rės Amerikoje, taip pat atogražų miškų paukščius. Ypač stiprus klimato kaitos 
poveikis ir jo nulemtas pavojus prognozuojamas jūrinėje aplinkoje (labiausiai 
paveiks jūrinius paukščius), kurioje mitybos grandinių suardymas ir maisto trū- 
kumas taps viena tikėtiniausių rūšių nykimo priežasčių. Tropikuose į didelės 
rizikos grupę pateks rūšių įvairovė, endeminės ir siauruose arealuose gyvenan- 
čios rūšys, kurių arealai mažėja ir dėl žmogaus vykdomos žemių konversijos 
(keičiamos jos paskirties). 

Lietuvoje globali klimato kaita neigiamai labiausiai paveiks perinčias paukščių 
rūšis, kurių buveinės yra šlapiose vietose ir neištisiniuose perėjimo arealuose; 
taip pat tas rūšis, kurių perėjimo vietos patenka į rūšies paplitimo geografinia- 
me areale esančias vakarų, pietvakarių ir pietų periferijas. 

Klimato kaitos poveikis ryškesnis natūraliose ir pusiau natūraliose buveinė- 
se, palyginti su reguliuojamomis žmogaus. Prognozuojama, kad didžiausią 
klimato kaitos poveikį pajus aukštesnėse platumose buveines turinčios, siau- 
rai specializuotos, šiuo metu retos, nykstančios ar ties išnykimo riba esančios 
paukščių rūšys ir bendrijos. Ypač didelis pavojus gresia salose, kalnų šlaituose 
gyvenančioms endeminėms rūšims, taip pat tropikų kalnuose mažuose area- 
luose gyvenančioms ar veikiamoms ligų paukščių rūšims, kurios neturi kur 
trauktis. Didžiausias klimato kaitos nulemtas išnykimo pavojus gresia rūšims, 

Paukščių buveinės Havajų kalnuose (Rasos Žalakevičiūtės nuotrauka) 


kurių paplitimo arealai mažės, toms, kurių prognozuojamo ir dabartinio area- 
lų plotų persidengimas mažiausias ir kurių populiacijos yra mažos, 0 jų gausa 
mažėja. Pavojus išnykti gresia ir rūšims, kurių paplitimo arealai yra neištisiniai, 
toms, kurių maisto šaltinių pikų laikas yra labiausiai pakitęs ir kurios mažai 
ankstina atskridimą į perėjimo vietas ar net jį vėlina. 

Taigi įvairios ekosistemos ir įvairiose buveinėse gyvenančios rūšys gali patirti 
skirtingą žalą. Kadangi klimato kaita stipriai veikia biologinę įvairovę, netoli- 
moje ateityje žemės naudojimo praktikos kaita tropinėse valstybėse lems dar 
didesnį rūšių išnykimą. 


Ar žinote, kad... 

m Pasaulyje yra daugiau kaip 1000 specializuotų (kurioms reikalinga ypač 
specifinė gyvenamoji aplinka), kalnuose gyvenančių ir juose perinčių 
paukščių rūšių, kurios taps pažeidžiamesnės. 

m Paukščių maliariją platinančio uodo Culex guinguefasciatus lervos gali 
vystytis tik aukštoje temperatūroje ir žemai virš jūros lygio, todėl kalnuo- 
se endeminių paukščių rūšių populiacijos išliko tik aukštesnėse vietose. 

m Havajuose klimatui šylant ir uodams kalnuose plintant į vis didesnį 
aukštį, dauguma vietinių paukščių rūšių neišvengiamai išnyks. 

m Dėl klimato šiltėjimo keičiantis šiaurinių platumų ir Arktyje gyvenančių 
rūšių paplitimo arealams, numatoma, kad ten perinčių žąsų sumažės 


per pusę. 

100 klausimų apie klimato kaitą 


Koks yra klimato kaitos poveikis 
rūšių arealų centrinėje dalyje 
ir periferijoje? 


Faktas 
Įvairiose rūšies gyvenamojo arealo dalyse 
klimato ir jo kaitos poveikis skiriasi. 


Tam tikros Žemės teritorijos klimatas lemia rūšių, jų populiacijų geografinius 
paplitimo arealus, kuriuose tų rūšių individai randa egzistuoti tinkamas buvei- 
nių, mitybos, netrikdomo poilsio, slėptuvių ir jauniklių auginimo sąlygas. Vieni 
pagrindinių klimato parametrų, lemiančių gyvybės paplitimą ir jos paplitimo 
arealus planetoje, yra temperatūra ir drėgmė (krituliai). Rūšies arealo šiaurinę 
ribą paprastai lemia temperatūros (ypač žiemos) reikšmės, pietinę - iškrintančių 
kritulių (vandens) kiekis ar ekosistemų sausringumas. Kritinis temperatūros po- 
veikis gyvūnų paplitimo arealams galimas dėl jos maksimumų, minimumų ar 
svyravimų amplitudės dydžio ir ekstremalumo. Tai akivaizdžiausiai rodo įvai- 
rių paukščių rūšių perėjimo arealai, kurių vieni apima milžiniškus regionus, 
besitęsiančius per kelis žemynus (pavyzdžiui, naminio žvirblio ir paprastojo var- 
nėno), o kiti yra vos keliolikos hektarų dydžio, nedidelėje vietovėje (pavyzdžiui, 
kuria nors pasaulio kryptimi nusidriekusio kalno šlaito tam tikrame aukštyje, mažoje 
saloje vandenyne ar nedidelio ploto buveinėje tropikuose; tai būdinga mauriciniam pe- 
lėsakaliui ir čataminei petroikai). Perėjimo arealų paplitimas dažniausiai sutam- 
pa su rūšių ar populiacijų temperatūrų optimumais. Klimato poveikis skiriasi 
įvairiose perėjimo arealo periferijos dalyse - šiaurinėje, pietinėje, rytinėje ar 
vakarinėje. Paukščiai pasirenka teritorijas, kuriose sąlygos perėti yra tinka- 
mos - paprastai jos yra optimalios arealo centrinėje dalyje ir prastėja tolstant į 
arealo pakraščius. 

Klimatui kintant ir keičiant aplinką, Šiaurės pusrutulio vidutinėje klimato juos- 
toje arealų sąlygoms gerėjant šiauriniuose paribiuose, didėja populiacijos tan- 
kis ir individų skaičius. Kadangi populiacijoms būdinga savybė plisti, užima- 
mos naujos tinkamos teritorijos už rūšies arealo ribų - arealas „perkeliamas“ 
šiaurės, šiaurės rytų kryptimi. Arealų pietiniuose paribiuose, kuriuose kylant 
temperatūrai didėja sausringumas, sąlygos rūšiai prastėja ir mažėja galimybė 
išgyventi, tad arealų ribos traukiasi, formuojasi izoliuotos neištisinės arealų sa- 
los, kuriose laikui bėgant populiacijos nunyksta. Šiuo metu rūšių užimami are- 
alai atspindi dabartinio klimato sąlygas ir antropogeninio poveikio pasekmes. 
Dėl klimato kaitos arealai kinta - rūšys juos perkelia. Dabartinė klimato kaita 
arealus veikia panašiai, kaip šis procesas vyko po paskutinio Žemės apledėji- 
mo, - klimatui šylant aplinka keitėsi. Dabartiniai rūšių arealai priderinti prie 

Lietuvoje stebimas perinčių paukščių rūšių arealų pasislinkimas 
šiaurės rytų kryptimi (vyksta šylant klimatui) 


šiuolaikinio klimato sąlygų, lemiančių vieno ar kito regiono rūšių kompleksą. 
Be rūšių arealų ribų platuminių pokyčių, šylant klimatui, stebimas ir ne toks 
nuoseklus vertikalaus rūšių plitimo kalnuose procesas. 

Lietuvoje peri 212 paukščių rūšių. Dėl klimato šiltėjimo jų arealams traukiantis 
šiaurės rytų kryptimi, 74 (34,9 96) šiaurinių rūšių atstovams, kurie peri rūšies 
arealo vakarinėje, pietvakarinėje ir pietinėje periferijose, gresia pasitraukti iš 
mūsų šalies teritorijos. Dėl šylančio klimato du trečdaliai rūšių, Lietuvoje pe- 
rinčių arealo centrinėje, šiaurinėje, šiaurės rytinėje ir rytinėje periferijose (pie- 
tinės rūšys), patiria teigiamą poveikį, ir jų populiacijų būklė gerėja. 


Ar žinote, kad... 

m Vidutinėse ir aukštesnėse platumose paukščių rūšių perėjimo arealų 
judėjimas ašigalių link vyksta 0,76 km greičiu per metus. 

m Lietuvoje atliktų tyrimų duomenimis, gulbės nebylės arealo pasislinkimo 
šiaurės kryptimi greitis siekia net 10,6 km per metus. 

m 254 paukščių rūšių, kurios žiemoja JAV, arealų šiaurinio paribio poslinkis 
šiaurės kryptimi vyksta apytikriai 1,48 km greičiu per metus. 

100 klausimų apie klimato kaitą 


Kuo skiriasi klimato kaitos poveikis 
paukščių rūšių platuminiam 

ir vertikaliajam plitimui visoje 
planetoje? 


Faktas 

Reaguodami į klimato šiltėjimą įvairių rūšių 
ir populiacijų paukščiai persikelia į arealus 
ašigalių link ir aukštyn į kalnus. 


Akivaizdu, kad klimato svarba paukščių rūšių paplitimui ir perėjimo arealams 
yra didžiulė. Įrodinėjama, kad biotiniai veiksniai, kurie lemia rūšių paplitimo 
arealus, pavyzdžiui, maisto gausa, konkurencija, plėšrūnai, susiję su klimatu. Iš 
tiesų paukščių arealų ribos labai susijusios su klimato veiksniais, o vidutinėse 
ir šiaurinėse platumose vis daugiau paukščių rūšių persikelia į arealus ašiga- 
lių link. Tokie arealų poslinkiai priklauso nuo klimato kaitos. Kadangi Šiau- 
rės Amerikoje ir Europoje šiaurinę paukščių paplitimo ribą lemia žemiausios 
žiemos oro temperatūros, klimatui šylant gyvenamieji arealai plinta šiaurės ir 
šiaurės rytų kryptimis. 

Detalūs apžvalginiai tyrimai rodo, kad paskutiniais dešimtmečiais Žemės vidu- 
tinėse ir aukštesnėse platumose nuoseklus įvairių rūšių paukščių persikėlimo į 
arealus ašigalių link greitis prilygsta 15 km per dvidešimt metų. Persikėlimas į 
kitą arealą greičiau vyksta judėjimo kryptimi nei arealo traukimosi periferijo- 
je. Žemės klimatui šylant, be rūšių arealų ribų platuminio judėjimo kalnuose 
stebimas ne toks nuoseklus rūšių vertikaliojo plitimo procesas, kurio greitis 
vidutiniškai yra 0,33 m per metus (vos 6,6 m per dvidešimt metų). Taigi platumi- 
nis arealų poslinkis, vykstantis dėl klimato kaitos, yra akivaizdžiai didesnis nei 
vertikalusis. To priežastis gali būti kalnų specifika. Kalnai, būdami palyginti 
mažoje geografinėje teritorijoje, pasižymi fizinių barjerų (kalnų keteros, gūbriai, 
slėniai) gausa. Todėl jie prisideda prie naujų alopatrinių rūšių (atskilusių nuo pra- 
dinės rūšies) susiformavimo, o mažai teritorijai būdingas labai įvairus klimatas 
formuoja buveinių įvairovę ir veisimosi fenologijos skirtumus. Horizontalaus 
rūšių arealų plitimo atvejais tokių fizinių barjerų paukščiams yra daug mažiau. 
Vertikalusis plitimas susijęs su dar viena rūšių išlikimo problema - ligų po- 
veikiu. Pavyzdžiui, Havajuose gyvenančios žvirblinių būrio endeminės rūšys 
yra veikiamos paukščių maliarijos ir paukščių raupų. Paukščių maliarijos pla- 
tintojas yra uodas Culex guinguefasciatus. Maliarijos šeimininkais esančios 
introdukuotos rūšys - naminis žvirblis, didžioji zylė ir juodagalvė devynbal- 
sė - mažiau imlios maliarijai nei vietinės. Kadangi uodų lervos gali vystytis tik 

Gulbė giesmininkė (Cygnus cygnus) - paukščių rūšis, kuri Europoje plečia savo 


perėjimo arealą (Vito Stanevičiaus nuotrauka) 


aukštoje temperatūroje, kuri būdinga žemai virš jūros lygio esančioms buvei- 
nėms, endeminių paukščių rūšių populiacijos išliko aukštesniuose kalnų šlai- 
tuose. Joms būdingi maži arealai. Jei klimatui šylant uodai kalnuose persikels 
į didesnį aukštį (šis procesas jau yra stebimas), daugelis vietinių paukščių rūšių, 
prarandančių perėti tinkamas buveines, išnyks. 


Ar žinote, kad... 

m XX amžiaus antrojoje pusėje šylant Šiaurės Amerikos klimatui, virš 200 
paukščių rūšių persikėlė perėti į šiauresnius arealus, Europoje tokių rūšių 
užregistruota 195. 

m XX amžiaus viduryje-antrojoje pusėje Rytų Baltijos regione (Latvijoje, 
Lietuvoje, Baltarusijoje) perėti pradėjo nuo 10 iki 17 naujų pietinių rūšių 
paukščiai, o šiaurinių rūšių paukščiai ėmė trauktis iš šio regiono. 

m XX amžiaus septintajame-devintajame dešimtmečiais Didžiojoje 
Britanijoje 59 pietinių rūšių paukščių perėjimo arealų šiaurinės ribos 
„perkeltos“ —19 km šiaurės kryptimi, Suomijoje piečiausia paukščių 
arealų riba slenka į šiaurę 2,7 km per metus greičiu, JAV toks arealų 
judėjimo greitis prilygsta 0,6-2,4 km, Prancūzijoje - 5,4 km per metus, 
o Lietuvoje kai kurių paukščių rūšių jis didesnis nei 10 km per metus. 

m Pritaikę XXI amžiaus klimato kaitos ir paukščių maliarijos plitimo 
Havajuose scenarijus, mokslininkai prognozuoja, kad 10 endeminių ir 
esančių prie išnykimo ribos paukščių rūšių šio salyno kalnuose praras 
50 96 savo perėjimo arealų, o 6 rūšys - daugiau nei 90 96. 

100 klausimų apie klimato kaitą 


Ar paukščiai geba numatyti orus 
ir metų laikams būdingus jų 
pokyčius? 


Faktas 
Paukščių gebėjimas numatyti orus yra 
visuomenėje paplitęs mitas. 


Klimatinių veiksnių poveikis įvairioms rūšims gali nulemti jų išlikimą, todėl 
joms gyvybiškai svarbu prisitaikyti prie esamo klimato ir jo kaitos. Gyvūnai yra 
ypač jautrūs orų kaitai. Todėl nuo senų senovės paukščių gebėjimas reaguoti į 
menkiausias orų permainas jautrino žmonių protus, o žinių stoka buvo kom- 
pensuojama gajais mitais. Stebėdami žemai skraidančias šelmenines kregždės 
žmonės priėjo prie išvados, kad jos numato artėjant lietų ar audrą, todėl aukštai 
nekyla. Tačiau artėjant darganai atmosferos drėgmė didėja, apsunkę vabzdžiai 
skraido žemiau, o jais mintančios kregždės, aukščiau jų nerasdamos, priverstos 
skraidyti pažemiui. Šis pavyzdys rodo paukščių gebėjimą „prognozuoti“ orus. 
Siekis paaiškinti nežinomą reiškinį virsta mitais, kuriuos kuriant dažniausiai 
pervertinami gyvosios gamtos gebėjimai. 

Net mokslinėje literatūroje galima rasti tyrėjų teiginių apie tolimųjų migrantų, 
žiemojančių Užsachario Afrikoje, gebėjimą prieš vieną ar porą mėnesių (tiek 
trunka kelionė iš Afrikos į Šiaurės Rytų Europą) „prognozuoti“ orų sąlygas perėjimo 
vietose Europos šiaurėje. Iš tikrųjų tai nėra jokia prognozė. Paukščiai jaučia 
mažiausias orų žiemavietėse permainas ir, pasinaudodami savo bei kelių kartų 
patirtimi, perduodama genais, derina pavasarinės migracijos laiką prie kintan- 
čių aplinkos sąlygų migracinio skrydžio trasoje ir perėjimo teritorijose. Jei toks 
elgesys būna sėkmingas, jis tampa nuolat vykstančios natūraliosios atrankos 
kryptimi. 

Kasmet virš Šiaurės Vakarų Atlanto vyksta rudeninė migracija iš Šiaurės į 
Pietų Ameriką. Šos migracijos pradžią lemia šaltieji frontai, judantys nuo 
žemyno į vandenyną, su būdingais palankiais vėjais ir visai nebūdingomis 
audromis. Prasidėjus migracijai, paukščiai skrenda pietų-pietryčių kryptimi 
link Centrinio Atlanto (t. y. galimos žūties link), paveja šaltąjį frontą ir toliau tę- 
sia skrydį minėta kryptimi. Pasiekę maždaug 25“ šiaurės platumos, paukščiai 
visuomet patenka į šiaurės rytų vėjų zoną. Šie vėjai juos neša virš vandenyno 
pietų, po to - pietų-pietvakarių kryptimi, kol jie atsiduria virš Karibų re- 
giono. Kelionės sėkmę lemia transokeaniniam tolimųjų sausumos migrantų 
skrydžiui būtinas tinkamų orų pasirinkimas, leidžiantis paukščiams „numa- 
tyti kelių tūkstančių kilometrų kelionei tinkamas orų sąlygas. Tai nėra orų 


+=— Turinys —> 


143 


/ 
ja 
i d ar 





Klimato kaitos poveikis biologinei įvairovei 


p / 


S Jakutija 


WW Aliaska 


Į Geltonosios jūros /, | ku |. Geltonosios jūros 


regionas regionas 


Havajai 


Ramusis kN Tr P Ramusis 
vandenynas k i | vandenynas 


2 Naujoji Zelandija . Naujoji Zelandija | 


Dėl rudenį ir pavasarį vyraujančių skirtingų krypčių vėjų susiformavo skirtingi dviejų 
laplandinio griciuko (Limosa lapponica) porūšių rudeninės ir pavasarinės migracijos keliai 


prognozė, o tik naudojimasis vykstant evoliucijai sukaupta ir per šimtus tūks- 
tančių kartų perduota patirtimi. 

Milijonus metų vykstanti paukščių klasės evoliucija, nuolatinė klimato kaita 
Žemėje, su ja susijusi būtinybė prisitaikyti, įgytos adaptacijos, iš kartos į kartą 
perduodama genetinė informacija, kasmet įgyjama vis didesnė patirtis, įgimtas 
atsargumas, naudojimasis gamtoje nuolat pasikartojančiais procesais, vidiniai 
paveldėti mechanizmai ir jų derinimas prie konkrečios aplinkos yra tie svar- 
biausi paukščių orų „prognozę“ lemiantys veiksniai, nuo kurių priklauso ir 
paukščių metinio gyvenimo ciklo sėkmė. 


Ar žinote, kad... 

m Nedideli sausumos paukščiai, migruodami virš vandenynų, be sustojimo 
skrenda iki 3-4 parų, o jų skrydis virš Sacharos dykumos trunka daugiau 
kaip 50 valandų. 

m Albatrosai negali ilgai skraidyti ramiu oru, todėl jų beveik nepastebima 
šiaurės jūrose. Albatrosų karalija - vandenynų pietinės dalys tarp 409 
ir 507 pietų platumos, kur, nuolat pučiant stipriems vėjams, vyrauja 
galingos bangos. 

m Dėl rudenį ir pavasarį vyraujančių skirtingų krypčių vėjų laplandinis 
griciukas iš Aliaskos ir Rytų Sibiro perėjimo vietų tiesioginiais maršrutais 
skrenda į Naujosios Zelandijos ir Australijos žiemavietes, o iš jų sugrįžta 
jau kitais keliais - per Kiniją. 

100 klausimų apie klimato kaitą 


Ką tiria nauja mokslo šaka - klimato 
kaitos ornitologija? 


Faktas 

Stengiantis suvokti šylančio klimato poveikį gyvybei ir 
pačiai žmonijai bei suprasti Žemei gresiančius pavojus, 
paukščiai yra puikiausi tyrimų objektai. 


Klimato kaitos ornitologija yra naujausia mokslo šaka, kurios ištakomis tapo ty- 
rimai, pasaulyje pradėti XX amžiaus dešimtajame dešimtmetyje. Terminas pir- 
mą kartą pavartotas 2013 metais M. Žalakevičiaus monografijoje Ornitologijos 
raida: nuo pirmųjų sieninių olų piešinių iki klimato kaitos ornitologijos. Netrukus 
po pirmojo šios krypties mokslinio straipsnio pasirodymo 1992 metais Jeilio 
universitetas išleido monografiją Global Warming and Biological Diversity [Glo- 
balinis atšilimas ir biologinė įvairovė] (redaktoriai R. L. Petersas ir T. E. Lovejoy). 1995 
metais J. E Burtonas parengė monografiją Birds and Climate Change [Paukščiai ir 
klimato kaita]. Remiantis šiomis monografijomis, galima žengti tolesnius žings- 
nius tyrinėjant klimato kaitos poveikį paukščių gyvenimo metiniam ciklui. 
Greitai į šiuos pasaulyje plačiai atliekamus tyrimus įsitraukė Lietuvos ornitolo- 
gai. 2001 metais Lietuvoje išėjo specialūs du mokslinio žurnalo Acta Zoologica 
Lituanica tomai, kuriuose išspausdinta monografija Fauna ir klimato kaita (re- 
daktorius M. Žalakevičius). Tais pačiais metais pasirodė monografija Climate of the 
21st Century: Changes and Risks, Scientific Facts [XXI a. klimatas: pokyčiai ir rizika, 
moksliniai faktai] (redaktoriai J. L. Lozan, H. Graf ir P. Hupfer), kurioje nagrinėjamas 
ir klimato kaitos poveikis paukščiams. 2004 metais leidykla Elsevier Academic 
Press mokslo monografijų serijoje Advances in Ecological Research (Ekologi- 
nių mokslinių tyrimų pasiekimai; Nr. 35) išleido specialų leidinį Birds and Climate 
Change [Paukščiai ir klimato kaita) (redaktoriai A. Moller, W. Fiedler ir P. Berthold), 
kurio pirmajį skyrių parašė E. Lehikoinenas, T. H. Sparksas ir M. Žalakevičius. 
Monografiją Effects of Climate Change on Birds [Klimato kaitos poveikis paukščiams) 
(redaktoriai A. Moller, W. Fiedler ir P. Berthold) 2010 metais išleido leidykla Oxford 
University Press, o J. W. Pearceo-Higginso ir R. E. Greeno monografiją Birds and 
Climate Change: Impacts and Conservation Responses [Paukščiai ir klimato kaita: 
poveikis ir apsaugos atsakas] 2014 metais išleido leidykla Cambridge University 
Press. Pastaruosiuose darbuose pagrindinis dėmesys skiriamas įvairiems paukš- 
čių gyvenimo metinio ciklo komponentams, veikiamiems klimato kaitos. Šiems 
tyrimams nemažą dėmesį 2008 metais išleistoje monografijoje The Migration 
Ecology of Birds [Paukščių migracijų ekologija] skyrė britų mokslininkas I. Newto- 
nas. Tarp daugybės spausdinamų mokslinių straipsnių deramą vietą užima Lie- 
tuvos mokslininkų darbai, padėję įsitvirtinti naujai ornitologijos mokslo šakai — 
M. Žalakevičiaus monografija Klimato kaitos ornitologija išleista 2017 metais. 

MECISLOVAS ZALAKEVIČIUS 





Mečislovas Žalakevičius 


Ornitologijos raida 


Knygų Ornitologijos raida (2013) ir Klimato kaitos ornitologija (2017) viršeliai 
(Eglės Ratkutės paveikslai) 


Klimato kaitos ornitologija tiria klimato kaitos poveikį planetos paukščių įvai- 
rovei, jų paplitimui ir geografinių arealų formavimuisi, paukščių gyvenimo 
metiniam ciklui - reprodukcijai, lizdų statymo laikui, kiaušinių dėčių dydžiui, 
perėjimui, jauniklių buvimo lizde laikui, dėčių skaičiui, reprodukcijos sėkmei, 
reprodukcijos derinimui su maisto gausos pikais, migracijų pradžiai, eigai, pa- 
baigai, migracijų ir atskridimo į perėjimo vietas laikui, žiemaviečių vietoms, 
migravimo kryptims ir sustojimų pailsėti pasirinkimui. Ši nauja mokslo šaka 
tiria ir paukščių atsaką į klimato kaitą bei jų galimybes prisitaikyti. 


Ar žinote, kad... 

m Paukščiai geriausiai parodo aplinkos kaitą ir yra populiariausias daugelio 
gyvybės mokslų ir jų gretutinių šakų - gyvybės evoliucijos, etologijos, 
populiacijų biologijos, endokrinologijos, ekologijos, genetikos, zo0- 
geografijos, gyvūnų sistematikos teorijos, histologijos, lyginamosios 
anatomijos, parazitologijos, bioakustikos, biomechanikos, biofizikos, 
biochemijos, aplinkotyros, mokslinės terminologijos - tyrimų objektas. 

m Pirmasis klimato kaitos ornitologijai priskiriamas mokslinis straipsnis 
pasaulyje pasirodė prieš 26 metus, o Lietuvos ornitologų publikacija - 
prieš 20 metų. 

m Kasmet pasaulyje išleidžiami keli šimtai mokslinių darbų, skirtų 
globalinės klimato kaitos poveikiui paukščiams tyrinėti. 

100 klausimų apie klimato kaitą 


Biologinės įvairovės 
prisitaikymas ir apsauga 


Kas dabartiniu laikmečiu labiau 
keičia gyvąją gamtą - žmogaus ūkinė 
veikla ar klimato atšilimas? 


Faktas 

Žmogaus ūkinės veiklos ir klimato kaitos poveikis 
išlieka svarbus, kinta tik šių veiksnių daromo 
poveikio santykis. 


Nuo pat civilizacijos formavimosi pradžios biologinę įvairovę pradėjo veikti 
auganti žmogaus ūkinė veikla, tinkamų gamtinių buveinių keitimas, fragmen- 
tavimas, svarbių rūšims ir bendrijoms šlapių žemių ir pelkių nusausinimas, že- 
mės ūkio monokultūrų atsiradimas ir vyravimas, tiesioginis rūšių naudojimas 
ir naikinimas. Daugybė vandenynų salose gyvenančių endeminių rūšių išnyko 
ar prarado turėtus arealus dėl žmogaus veiklos, įvežtų plėšrūnų ir naminių gy- 
vūnų (kačių, šunų, ožkų) poveikio arba dėl to, kad buvo naikinamos tiesiogiai. 
Šiuo metu Žemės biologinei įvairovei išlaikyti itin svarbios tropikų juostos 
ekosistemos, Afrikos ir Amerikos žemynų šlapumos, teikiančios prieglobstį ir 
puikias mitybos sąlygas daugeliui gyvūnų rūšių, darosi vis pažeidžiamesnės. 
Žmonijos siekis švelninti klimato kaitą skatina biokuro gamybą ir virsta masi- 
niu natūralių buveinių niokojimu. 

Žmogaus ūkininkavimo įvairiose Žemės vietose poveikis labai skyrėsi įvairiais 
istoriniais laikotarpiais. Keitėsi biologinės įvairovės svarbos žmonijai suvokimas, 
veiksmai, kurių imamasi jai išsaugoti, ir taikomos priemonės. Istoriniu laiko- 
tarpiu vykusį gyvosios gamtos naikinimą pakeitė jos apsauga, tam skiriama vis 
daugiau lėšų. Tai padėjo stabilizuoti gyvosios gamtos egzistavimo sąlygas dau- 
gelyje demokratinių Europos ir Šiaurės Amerikos šalių. Kai kurie tyrėjai teigia, 
kad Europoje 1970-1990 metais žemės ūkio poveikis gyvajai gamtai buvo toks 
stiprus, kad dėl jo įvykę paukščių populiacijų pokyčiai toliau jau nebevyksta — 
paukščiai prisitaikė prie šio poveikio, susiformavo jį toleruojančios bendrijos. 
Be to, Lietuvoje po 1991 metų žemių melioracija beveik sustojo, ūkininkavimo 
poveikis susilpnėjo, atsirado naujų paukščiams perėti tinkamų buveinių, susti- 
prėjo paukščių apsauga, išskirta daug naujų saugomų teritorijų. Nepaisant tai- 
komų apsaugos priemonių, paukščių rūšys toliau nyksta ir traukiasi iš saugomų 
teritorijų. Atsirado naujas pavojus - globalios klimato kaitos poveikis, dėl kurio 

Žemės ūkio poveikiui maksimaliai suintensyvėjus, kai kurios paukščių rūšys prisitaikė 


ir susiformavo jį toleruojančios bendrijos. Tyrėjai mano, kad Europoje įvykę šių rūšių 
populiacijų pokyčiai, nulemti žmogaus ūkininkavimo, toliau jau nebevyksta 


(Vito Stanevičiaus nuotrauka) 


kai kurių rūšių paukščiai palieka Lietuvos ekosistemas, saugomose teritorijo- 
se esančias perėjimo buveines, nes šios nyksta dėl pokyčių, vykstančių šylant 
klimatui. Todėl tyrėjams seniai kyla klausimų, kas dabartiniu laikmečiu daro 
didesnį poveikį rūšims ir bendrijoms - žemės naudojimo pokyčiai ar globali 
klimato kaita. Tikslaus atsakymo į šį klausimą nėra, nes abu veiksniai svarbūs — 
įvairiuose Žemės regionuose jie užleidžia „pirmenybę“ vienas kitam. Todėl, sie- 
kiant atskirti šių dviejų veiksnių įtaką biologinei įvairovei naudojamose skirtingo 
tipo buveinėse ir norint išaiškinti vykstančio didelio specializuotų (t. y. ypatingų 
poreikių gyvenamajai vietai turinčių) rūšių nykimo priežastis (nykimas yra klimato 
kaitos pasekmė, arba intensyvios žmogaus veiklos padarinys, arba jį lemia vienu metu 
veikiantys abu šie veiksniai), būtini tolesni specialūs tyrimai. Tokie tyrimai būtini ir 
todėl, kad yra duomenų, jog temperatūros įtaka svarbesnė Europos šiauriniuose 
kraštuose, o Centrinėje ir Pietinėje Europoje svarbesniais paukščių rūšių gausą 
lemiančiais veiksniais tampa žemės naudojimo ir kritulių kaitos poveikis. 


Ar žinote, kad... 

m Paukščių rekolonizacija tebevyksta ir dabartiniame laikmetyje — 
holocene, kuris prasidėjo prieš 10-11 tūkst. metų; o ją įvairiai veikia ir 
šiltesni (750-1250 ir 1850-1950 m.) ir šaltesni (Mažojo ledynmečio - 1250- 
1850 m.) laikotarpiai bei dabartinis klimato atšilimas. 

m Neigiamas poveikis biologinei įvairovei didesnis natūraliuose ir pusiau 
natūraliuose plotuose bei miškuose, o mažesnis - žemės ūkio paskirties 
žemėje, pakeistoje prieš daugybę dešimtmečių ar net šimtmečių. 

m Argentinoje augalų, skirtų biodegalų gamybai, plantacijos jau sudaro 
pusę visos žemės ūkiui skirtos žemės ploto. 

Ar įmanoma numatyti klimato kaitos 
pasekmes biologinei įvairovei? 


Faktas 

Klimato pokyčių poveikio ateities biologinei 
įvairovei modeliavimas yra svarbus įrankis, 
leidžiantis numatyti būsimas pasekmes ir parinkti 
apsaugos būdus ir priemones. 


Siekdami apsaugoti biologinę įvairovę nuo klimato kaitos padarinių, turime nu- 
matyti, kaip ji bus veikiama ateityje ir kaip stipriai keisis klimatas. Modeliuojant 
klimato poveikį biologinei įvairovei, dažniausiai taikant statistinius bioklimati- 
nius modelius, daugiausia yra tyrinėti paukščiai ir vabzdžiai. Modelių pagrindą 
sudaro rūšių geografinio paplitimo priklausomybė nuo klimato ir jo kaitos. Vie- 
nas tokių modelių, kuriame prognozuojamas Europoje perinčių paukščių pa- 
plitimas ir gausumas, yra kelių autorių (B. Huntley, R. E. Greeno, Y. C. Collinghamo 
ir S. G. Williso) leidinys A Climatic Atlas of European Breeding Birds [Europos pe- 
rinčių paukščių klimatinis atlasas], išleistas 2007 metais. Naudojant tris bendrosios 
atmosferos cirkuliacijos modelius ir du ŠESD išmetimo scenarijus, šiame leidi- 
nyje prognozuotas 2070-2099 metų klimatas. Klimatiniai modeliai palyginti su 
visų Europoje perinčių paukščių rūšių paplitimo duomenimis XX amžiaus de- 
vintajame dešimtmetyje ir pasiūlyti galimi 431 paukščių rūšies perėjimo arealai. 
Modeliuojant klimato poveikį, rūšių paplitimo žemėlapiai, naudojant tam tikro 
dydžio gardeles, kuriose paukščiai sutinkami ar jų nėra, buvo gretinami su kli- 
mato parametrais: vidutine žiemos temperatūra, vidutine šalčiausio laikotarpio 
temperatūra, Saulės jonizuojančiosios spinduliuotės kiekiu tam tikroje terito- 
rijoje, temperatūrų suma laipsniadieniais, dienos temperatūromis, didesnėmis 
nei 5 *C, kritulių kiekiu, drėgmės prieinamumu, dirvožemio vandens kiekiu, 
faktinio ir galimo išgaravimo santykiu (AET/PET), dirvožemio drėgmės lygiu. 
Kalnuotų vietovių klimato poveikiui modeliuoti papildomai taikytas ir aukščio 
virš jūros lygio kintamasis. Paukščių paplitimas aprašytas matematiniu mode- 
liu, kurį galima palyginti su ankstesniais duomenimis, kitų teritorijų modeliais, 
juo remiantis numatyti prognozę ateičiai. Būsimo klimato scenarijai kuriami 
įvairių šalių klimato centrų - sudaromi bendrieji atmosferos cirkuliaciniai mo- 
deliai. Duomenis apie paukščius sudaro perinčių paukščių atlasų, muziejinių 
kolekcijų duomenys, pavienių tyrėjų surinkti tyrimų rezultatai. Tai rūšių popu- 
liacijų tankio apskaitos ar stebėsena, linijinių transektų!, taškinių apskaitų metu 
surinkti rezultatai, kurie dabartiniu laikmečiu atspindi ne klimato poveikį, o 
kitų veiksnių - žmonių vykdomo persekiojimo, buveinių naikinimo ir fragmen- 


!Transekta (lotyniškai trans - skersai + secare - kirsti) - metodas, kai giedančių paukščių apskaita 
atliekama griežtai nustatytų maršrutų linijose. 

Siekiant išvengti modelių iškraipymų, kuriant klimato modelius pageidautina nenaudoti 


žmogaus pažeistų plotų (Rasos Žalakevičiūtės nuotraukoje - žmogaus veiklos dar nepažeisti Havajai) 


tacijos, pelkių sausinimo, miškų kirtimo ir intensyvios eksploatacijos, rūšių 
naudojimo ar taršos padarytą įtaką. Dabartinė tam tikroje teritorijoje stebima 
rūšių visuma yra prisitaikiusi ir išlikusi vykstant intensyviam aplinkos keitimui, 
todėl pagal esamą situaciją sudaryti modeliai gali neatspindėti būsimų pokyčių, 
atsirasiančių kintant klimatui. Siekiant išvengti modelių iškraipymų, vienas iš 
galimų sprendimų yra naudotis duomenimis, surinktais tiriamoje teritorijoje 
iki žmogaus intensyvaus ūkininkavimo, arba žmogaus pažeistų plotų neįtraukti 
į kuriamus modelius. 


Ar žinote, kad... 

m Globalus klimato atšilimas 2-6 *“C paukščių rūšių arealus vidutiniškai 
sumažins 11-23 96, jei paukščiai greitai užims naujai atsiradusias jiems 
tinkamo klimato teritorijas, o nevykstant kolonizacijai arealų mažėjimas 
sieks net 41-74 90. 

m Globalus klimato atšilimas 2-6 “C staigų išnykimo pavojų sukels 
10-15 96 rūšių. 

m Didžiojoje Britanijoje iki 2080 metų prognozuojamas ypač didelis 
didžiosios kuolingos populiacijos mažėjimas (66 90, jei globalioji 
temperatūra padidės 3,9 *C) - jai gresia išnykimas. 

m Kvinslande (Australijoje) pagal stiprios klimato kaitos scenarijų iki 
2050 metų išnyks 49-85 Yo endeminių paukščių rūšių, o iki 2070 metų - 
net 57 96. Kalifornijoje įsitvirtins naujų paukščių rūšių bendrijos, kurios 
paveiks senbuves. 

Ar biologinė įvairovė be žmogaus 
pagalbos prisitaikytų prie būsimo 
klimato? 


Faktas 

Kai kuriais atvejais šiuolaikiniai globalūs klimato 
pokyčiai jau yra greitesni už biologinės įvairovės įgytą 
gebėjimą prisitaikyti prie kintančios aplinkos. 


Paleontologiniai tyrimai rodo, kad Žemėje buvo daugybė periodų, kai ma- 
siškai išnykdavo biologinės rūšys, ištisos gentys ir šeimos. Jas keisdavo kitos, 
dalis jų išliko iki mūsų laikų. Tiesa, vertinant pagal geologinių praeities epo- 
chų trukmę, nykimas nebuvo labai greitas. Pagrindine priežastimi dažniausiai 
tapdavo staigi klimato kaita. Dabartiniam klimato atšilimui būdingas staigus 
planetos oro temperatūros didėjimas, kokio anksčiau nėra buvę. Be to, žmoni- 
jos veikla drastiškai keičia natūralias ekosistemas. Tai kelia nerimą. Iki mūsų 
laikų išgyvenusios rūšys vykstant evoliucijai per milijonus metų yra įgijusios 
tam tikrus prisitaikymo mechanizmus, apimančius visą informaciją apie anks- 
tesnius aplinkos pokyčius ir gebėjimą juos išgyventi. Tačiau dabartiniai globa- 
lūs klimato pokyčiai šiuolaikinėms rūšims yra naujas iššūkis ir dėl kitų prie- 
žasčių, pirmiausia - stipriai pakitusios planetos aplinkos, jos ekosistemų, rūšių 
naudojamų buveinių, rūšims judėti trukdančių barjerų. Todėl mokslininkams 
kyla daug abejonių, ar biologinės rūšys gebės prisitaikyti prie tolesnio klimato 
šiltėjimo. Tai priklauso nuo daugelio veiksnių - rūšių filogenetinių skirtumų, 
rūšių specifinių biologinių ir ekologinių savybių, planetos platumos ir ilgu- 
mos, kurioje rūšys gyvena, ekosistemų, naudojamų buveinių, pagaliau - nuo 
to, kiek žmogaus veikla keičia naudojamą aplinką ir kiek rūšys yra naudoja- 
mos žmogaus. Rūšims prisitaikyti prie klimato kaitos trukdo dėl žmogaus vei- 
klos atsirandanti vis didesnė joms tinkamų buveinių fragmentacija. Persikelti 
į naujus arealus trukdo nauji keliai, žemės ūkio naudmenys, iškirsti miškai, 
pastatytos fermos, miestai, gamyklos, dėl buveinių fragmentacijos ateinančios 
naujos invazinės rūšys ir plėšrūnai, kiti barjerai, tarp jų natūralūs — kalnai, 
vandens telkiniai, jūros. Todėl mokslininkai teigia, kad veikiant klimato kaitai 
daugelio rūšių arealai toliau trauksis, vis daugiau rūšių taps pažeidžiamos, ma- 
žės jų gausa. Rūšių arealų kaita bendrijoje vyksta nevienodai, ji priklauso nuo 
rūšių savybių. Todėl senosios bendrijos yra suardomos, keičiasi konkurencija 
tarp rūšių, plėšrūnai, aukos, parazitai, prie kurių tenka prisitaikyti iš naujo. 
Klimato kaita nevienodai keičia įvairių rūšių paplitimą, todėl susidaro naujos 
rūšių grupės, kurioms gali būti sudėtinga sugyventi ir prisitaikyti. Pavyzdžiui, 

Didelį pavojų migruojantiems ir perintiems paukščiams kelia Vakarų Lietuvoje sparčiai 


didėjantys vėjo jėgainių parkai (Rasos Žalakevičiūtės nuotrauka) 


Kosta Rikoje vaivorykštinis tukanas plečia perėjimo arealą aukštyn į kalnus, 
įsiterpdamas į puikiojo kvezalo arealą, kuriame maitinasi šios rūšies paukščių 
kiaušiniais ir jaunikliais. 

Vertinant pagal tai, kaip iki šiol vykdyta biologinės įvairovės rūšių apsauga 
padėjo stabilizuoti ar net atkurti nykstančias rūšis, galima teigti, kad žmonija 
neturi kito pasirinkimo kaip padėti rūšims išlikti, užtikrindama joms efektyvią 
ir mokslo žiniomis paremtą pagalbą. Nors žmonijai tai yra nauja patirtis, orga- 
nizuojant rūšių išsaugojimą racionalu į dabartinę jų apsaugą integruoti speci- 
finius apsaugos būdus, kurie siekiant išvengti didesnio klimato kaitos poveikio 
rūšims ir populiacijoms būtų taikomi ateityje. 


Ar žinote, kad... 

m Pasaulyje įkurta daugybė tarptautinių ir nacionalinių aplinkosaugos 
organizacijų, kuriose dirba milijonai darbuotojų, mėgėjų ir savanorių. 
Visų jų veikla skirta biologinei įvairovei išsaugoti. 

m Yra daugybė būdų padėti rūšims išlikti. Jiems priskiriamos mokslinių 
tyrimų ir stebėsenos, politinės, institucinės, planavimo ir techninės 
priemonės. 

m Kiekvienas iš mūsų savo veiksmais ir tinkamu elgesiu galime prisidėti 
prie biologinės įvairovės išsaugojimo. 

100 klausimų apie klimato kaitą 


Ar tarptautinės ir Lietuvos 
aplinkosauginės organizacijos yra 
pasirengusios dorotis su klimato 
kaitos keliamais iššūkiais? 


Faktas 

Aplinkosauginėms organizacijoms klimato kaitos 
keliami iššūkiai dar yra naujiena, tad su jais kovodamos 
jos žengia pirmuosius žingsnius. 


Organizuojant rūšių apsaugą, kai žinoma, jog vyksta klimato kaita, ypač svar- 
bu nustatyti, kurios rūšys ir jų naudojamos buveinės ateityje pateks į pavo- 
jų. Tai leidžia gerokai sutaupyti apsaugai skiriamų lėšų. Tarptautinė paukščių 
apsaugos organizacija BirdLife International pavojuje esančių - nykstančių ir 
pažeidžiamų - rūšių kategorijai priskiria 1253 paukščių rūšis, o tokiomis gre- 
sia tapti dar 843 paukščių rūšims. Rūšių apsauga apima ir jų naudojamas bu- 
veines, tarp jų ir saugomas - pagrindines biologinės įvairovės zonas, svarbias 
paukščiams teritorijas, paukščių apsaugai svarbias teritorijas ir kitas. Šių sau- 
gomų teritorijų išskyrimo procedūros ir jas reglamentuojanti įstatymų bazė 
kurta neatsižvelgiant į klimato kaitos keliamus iššūkius, nes remtasi prielaida, 
kad saugomi objektai ilgesnį laiką išliks nepakitę. Todėl taikomos finansinės 
investicijos nėra efektyvios ir artimoje bei vidutinės trukmės perspektyvoje 
tokiomis netaps. Tai galima matyti peržvelgus tarptautinių paukščių apsaugos 
konvencijų - Ramsaro, Pasaulio paveldo, Biologinės įvairovės, Bonos (Mig- 
ruojančių rūšių) dokumentus ir ES Paukščių bei Buveinių direktyvas, kuriose 
neužsimenama apie realų klimatos kaitos poveikį šiuose susitarimuose apta- 
riamoms sritims. Aplinkosaugininkai nurodo, kad ES Paukščių ir Buveinių 
direktyvos paukščiams prisitaikant prie klimato kaitos galėtų būti nesunkiai 
pritaikytos keturiais būdais: sukuriant saugomas teritorijas, tinkamai valdant 
saugomų teritorijų vidaus ir išorės aplinką, atkuriant pažeistas buveines ir 
sukuriant naujas. Kadangi paukščiams svarbios teritorijos yra įkuriamos re- 
miantis naujausiomis mokslo žiniomis, akivaizdu, kad vykstant klimato kaitos 
nulemtiems aplinkos pokyčiams, kinta ir tos mokslinės žinios, kuriomis turi 
remtis tiek paukščiams svarbių teritorijų planavimas ir išskyrimas, tiek jų ap- 
sauga ir tvarkymas. Deja, mūsų šalyje tokia praktika nėra taikoma, ir tai yra 
daugumos tarptautinių ir šalies nevyriausybinių organizacijų problema. Padė- 
tis geresnė Susitarimą dėl Afrikos ir Eurazijos migruojančių vandens paukščių 
išsaugojimo (AEWA) pasirašiusiose šalyse, mat šis susitarimas joms nurodo tai- 
komus veiksmus derinti prie vykstančios klimato kaitos. Susitarimas jau taiko- 

Meldinė nendrinukė yra vienintelė Europos 


žvirblinių paukščių rūšis, priskirta prie glo- 
baliai nykstančių rūšių (S. Seyfert nuotrauka). 
Lietuvoje ši rūšis labai reta, ji įrašyta į Lie- 
tuvos raudonąją knygą, įtraukta į Lietuvos 
Respublikos griežtai saugomų gyvūnų, 
augalų ir grybų rūšių sąrašą 


mas atliekant rūšių pažeidžiamumo 
dėl klimato kaitos vertinimą Afrikos- 
Eurazijos migraciniame kelyje. 

Nustatyti klimato kaitos poveikį sun- 
ku todėl, kad poveikio kraštovaizdžiui, 
ekosistemoms ir biologinei įvairovei 
tyrimų, ypač pagrįstų daugiamečiais 
stebėjimais, Lietuvoje atliekama aki- 
vaizdžiai nepakankamai. Pastarųjų 
keleto dešimtmečių sezoniniai atskirų 
gyvūnų rūšių populiacijų gausos ir 
migracijos laiko bei krypčių pokyčiai 
gali būti siejami su klimato kaita. Dėl 
šios priežasties biologinės įvairovės, 
augalijos ir gyvūnijos tyrimai ir ap- 
sauga, saugomų teritorijų išskyrimas, 
ypač jų tvarkymas, Lietuvoje kartais 
atliekami nevisiškai įvertinant gamti- 
nius procesus ir klimato kaitą. 

Tarptautinis bendradarbiavimas, tai- 
komos nacionalinės priemonės ir 
bendri valstybių veiksmai rūšių ap- 
saugą nuo klimato kaitos gali padėti 


padaryti gerokai efektyvesnę. Tačiau šiam tikslui pasiekti būtinos visos galimos 
atsargos ir žmonijos sukaupta patirtis, pirmiausia - profesionalūs moksliniai 
tyrimai (deja, neretai tinkamai nepanaudojami), taip pat racionalūs politiniai ir tei- 
siniai veiksmai ir galiausiai - tinkamos techninės priemonės. 


Ar žinote, kad... 

m 1993 metų spalio 27 dieną Lietuva prisijungė prie Jungtinių Tautų 
Konvencijos dėl pelkių, turinčių tarptautinę reikšmę, ypač vandens ir 
pelkių paukščių apsaugai (kitaip dar vadinama Ramsaro konvencija). 

m 1995 metų liepos 3 dieną Lietuvoje patvirtinta Jungtinių Tautų 
Biologinės įvairovės konvencija. 

m 1996 metų birželio 1 dieną Lietuvoje patvirtinta Europos Tarybos priimta 
Europos laukinės gamtos ir gamtinės aplinkos apsaugos konvencija 
(Berno konvencija). 

m 2001 metų gegužės 22 dieną Lietuva patvirtino Jungtinių Tautų 
Migruojančių gyvūnų rūšių išsaugojimo konvenciją (kitaip - Bonos 
konvenciją). 

m 2004 metų birželio 29 dieną mūsų šalyje patvirtintas susitarimas dėl 
Afrikos ir Eurazijos migruojančių vandens paukščių išsaugojimo. 

Ar dabartinė Lietuvos saugomų 
teritorijų sistema paukščių rūšis 
ir bendrijas apsaugos nuo kintant 
klimatui gresiančio išnykimo? 


Faktas 

Mokslininkų tyrimai rodo, kad vykstant klimato 
kaitai tik apie 15 Yo dabartinių paukščių apsaugai 
svarbių teritorijų (PAST), išskirtų Lietuvoje, 

gali būti perspektyvios. 


Mūsų šalyje stebima ryški klimato kaita paukščių rūšis ir populiacijas jau dabar 
veikia visais metų laikais ir daro įtaką visiems be išimties jų metinio gyvenimo 
ciklo komponentams. Lietuvoje peri 212 paukščių rūšių, ir, dėl klimato atšilimo 
jų arealams traukiantis šiaurės rytų kryptimi, 74-ių šiaurinių rūšių (trečdalis) 
paukščiai, perintys rūšies arealo vakarinėje, pietvakarinėje ir pietinėje perife- 
rijose, gali būti priversti pasitraukti iš mūsų šalies teritorijos, o du trečdaliai 
paukščių, perinčių arealo centrinėje ir šiaurinėje, šiaurės rytinėje ir rytinėje 
periferijose (pietinės rūšys) patiria teigiamą poveikį - jų populiacijų būklė ge- 
rėja. Taigi perėjimas rūšies arealo pietvakarinės krypties periferijoje susijęs su 
tolesniais populiacijos praradimais, o arealo centrinėje dalyje ir šiaurės rytinių 
krypčių periferijoje — su populiacijos patiriamu teigiamu poveikiu. Veikiant 
klimato kaitai, atsiranda pavojus rūšims išnykti. Rūšių, kurios nesugeba pri- 
sitaikyti prie kintančio klimato nulemtų pokyčių ekosistemose, populiacijos 
sumažėja labiausiai. Labiau sumažėja ir populiacijos tų rūšių, kurias dar vei- 
kia ir žmogaus ūkinė veikla. Žymūs neigiami populiacijų pokyčiai pastaraisiais 
dešimtmečiais stebimi tarp tolimųjų migrantų rūšių. Manoma, kad pokyčiai 
vyksta dėl to, kad tolimieji migrantai yra prasčiau prisitaikę prie klimato atšili- 
mo. Todėl, norint nustatyti įvairių paukščių rūšių populiacijų jautrumą klimato 
kaitai, būtina speciali stebėsena, kuri parodytų atskirų rūšių populiacijų būklę 
ir arealų kaitą, taip pat specialūs moksliniai tyrimai. Be abejo, labai svarbu at- 
skirti klimato kaitos ir kitų veiksnių daromą poveikį, pavyzdžiui, pastaruoju 
metu vėl didėjančią žemės ir miškų ūkio, žuvininkystės ir žvejybos, pramonės 
ir miestų plėtros keliamos taršos įtaką. 

Lietuvoje atlikus tyrimus nustatyta, kad įvairių rūšių paukščių perėjimo area- 
lo fragmentiškumas, perėjimas šlapiose buveinėse bei rūšies arealo vakarinėje, 
pietvakarinėje ir pietinėje periferijose yra tarpusavyje artimai susiję ir, XXI a. 
klimatui toliau šylant, minėtose periferijose mūsų šalyje perinčių rūšių paukš- 
čiai patirs didžiausią pavojų išnykti. 

Akivaizdu, kad Lietuvai būdinga saugomų teritorijų išskyrimo praktika turėtų 
būti keičiama - ją reikėtų pritaikyti prie kintančių aplinkos sąlygų. Saugomų 
teritorijų tinklas (įskaitant PAST) turi būti optimizuotas ir tvarkomas, atsižvel- 
giant į dėl klimato kaitos vykstančius rūšių ir jų naudojamų buveinių pokyčius 
ir remiantis profesionalių mokslinių tyrimų rezultatais bei mokslininkų reko- 
mendacijomis. 


Ar žinote, kad... 

m 1200 augalų rūšių vertinimas parodė, kad XXI amžiaus pirmojoje pusėje 
Europos saugomos teritorijos praras 6-11 Y6 rūšių. 

m Iš 53 Lietuvoje perinčių ir į Lietuvos raudonąją knygą įrašytų 
1-3 kategorijos paukščių rūšių 18 (34 94) turi didėjančias ar stabilias 
populiacijas, o 35 rūšių (66 96) populiacijos mažėja. 

m | Lietuvos raudonąją knygą neįrašytų perinčių paukščių rūšių grupėje 
stebimas priešingas dėsningumas - iš 135 tirtų 107 (79,3 96) rūšių popu- 
liacijos didėjo ar buvo stabilios, 28 (20,7 90) rūšių populiacijos mažėjo. 

m Per XXI amžių 60 90 saugomų paukščių rūšių, perinčių 78 Lietuvos PAST, 
turėtų iš jų pasitraukti (žr. lentelę). 





Paukščių rūšys 


















































juodakaklis naras* paprastoji jerubė paprastoji lututė 
didysis baublys didysis baltasis garnys balinė pelėda 

juodasis gandras pilkoji gervė europinis lėlys 

gulbė giesmininkė paprastoji avocetė paprastasis tulžys 
paprastoji rudė dirvinis sėjikas europinis žalvarnis 
erelis žuvininkas miškinis tikutis juodoji meleta 

mažasis erelis rėksnys gaidukas vidutinis margasis genys 
paprastasis jūrinis erelis paprastasis stulgys pilkoji meleta 

vakarinis vapsvaėdis juodakrūtis bėgikas baltnugaris genys 
nendrinė lingė mažasis kiras tripirštis genys 

pievinė lingė upinė žuvėdra dirvoninis kalviukas 
juodasis peslys mažoji žuvėdra lygutė 

vakarinis kurtinys juodoji žuvėdra paprastoji mėlyngurklė 
eurazinis tetervinas baltaskruostė žuvėdra meldinė nendrinukė 
pilkoji kurapka didysis apuokas paprastoji medšarkė 
paprastoji švygžda uralinė pelėda sodinė starta 

plovinė vištelė žvirblinė pelėda 





* Rūšys, saugomos PAST ir kurioms gresia pavojus išnykti, paryškintos 

Ar švelnindami klimato kaitą 
nepakenksime biologinei 
įvairovei? 


Faktas 

Kai kurios priemonės, taikomos švelninant 
klimato šiltėjimą, kenkia ekosistemoms, rūšims, 
jų populiacijoms ir bendrijoms. 


Įvairių pasaulio šalių politikai ir visuomenės sutaria, kad žmonija turi rasti būdų 
stabdyti klimato kaitą ar bent mažinti jos mastą ir greitį. Tam siūlomos įvairios 
priemonės ir mechanizmai, kurių dalis jau taikoma. Deja, šios priemonės turi 
tam tikrą kainą - finansinę, socialinę ir aplinkosauginę. Taisydami vienas klai- 
das, čia pat darome kitas - beveik visos taikomos technologijos kelia tam tikrą 
pavojų biologinei įvairovei, nes dėl jų didėja rūšių mirtingumas ar nyksta joms 
tinkamos buveinės. Kai kurie mokslininkai mano, kad intensyvus klimato kaitos 
švelninimas, naudojant alternatyvias ir atsinaujinančias energetikos rūšis, bio- 
logines rūšis ir populiacijas gali paveikti dar neigiamiau nei pati klimato kaita. 

Kol kas atrodo, kad draugiškiausias biologinei įvairovei yra saulės energijos 
naudojimas. ŠESD mažinimas, saugant miškus ir durpynus bei juos atkuriant, 
taip pat saugo biologinę įvairovę. Pražūtingą poveikį paukščiams ir šikšno- 
sparniams daro vėjo jėgainės. Paukščiai žūva atsitrenkę į šių jėgainių bokštus 
ar besisukančias mentes. Masinės paukščių žūtys įvairiuose žemynuose ap- 
rašytos daugybėje straipsnių. Išskirtinę paukščių, žuvusių atsitrenkus į vėjo 
jėgaines, dalį užima plėšrieji paukščiai, ypač per migraciją, skrendantys kori- 
doriais ties siauriausiomis jūrų ir ežerų vietomis, palei nukreipiančias skrydį 
jūrų krantų linijas, virš siauriausių sausumos ruožų ar tarp kalnų grandinių, 
jei jos sutampa su vėjo jėgainių parkais. Nukenčia ir netoliese perintys koloni- 
jinių rūšių paukščiai. Hidroelektrinių užtvankos, darydamos poveikį pakran- 
čių ir šlapumų ekosistemoms ir buveinėms, paveikia ir su tomis buveinėmis 
susijusias paukščių rūšis. Neigiamą poveikį paukščiai patiria naudodamiesi su 
hidroelektrinėmis besiribojančiomis sausumos buveinėmis, kurios dažniau- 
siai užsemiamos, suardomos ar pertvarkomos. Potvynių ir atoslūgių bei ban- 
gų energijos panaudojimo poveikis biologinei įvairovei taip pat akivaizdus. 
Skersai estuarijų! įrengiamų užtvarų, kuriose šliuzai atidaromi per potvynį 
ir uždaromi per atoslūgį, poveikis pasireiškia vykdant gyvūnijai trukdančius 


! Estuarija (lotyniškai aestuarium < aestus - potvynis) - siaura, į sausumą įsiterpusi įlanka, kurioje 
atsiveria upės žiotys (red. past.). 

Aiškus Didžiojoje Britanijoje nustatytas pavyzdys, kad paukščiai vengia lankytis 
arti dvylikos vėjo jėgainių 





Rūšis Tirtas atstumas, m Nustatytas populiacijos 
tankio sumažėjimas, o 




















Paprastasis suopis 500 41 (16-58) 
Javinė lingė 250 53 (0-74) 
Dirvinis sėjikas 200 39 (4-59) 
Paprastasis perkūno oželis 400 48 (8-68) 
Didžioji kuolinga 800 42 (3-73) 
Pievinis kalviukas 100 15 (3-25) 
Paprastasis kūltupys 200 44 (5-65) 


konstrukcijų įrengimo darbus, dėl susidūrimų, nuosėdų kaupimosi pokyčių, 
buveinių pasikeitimo ar paveikiant paukščių jūrų grobio, vartojamo maistui, 
rūšis. Bioenergijos gamyba reikalauja plėsti žemių plotus, naikinant pusiau 
natūralias ar natūralias buveines, nes žemės ūkio paskirties žemių naudojimas 
nėra pageidautinas. Dėl to mažėja rūšims tinkamų buveinių plotų. Neigiamą 
poveikį paukščiams turi ir antžeminiai elektros energijos perdavimo tinklai, 
su kuriais susidūrę sparnuočiai žūva. 

Todėl akivaizdu, kad taikydami klimato kaitos švelninimo priemones kartu tu- 
rime sumažinti jų neigiamą poveikį biologinei įvairovei. 


Ar žinote, kad... 

m Europoje atliktų tyrimų duomenimis, 45 ?6 išnagrinėtų atvejų nustatytas 
neigiamas vėjo jėgainių parkų poveikis perinčių paukščių populiacijų 
tankiui. Europoje žiemojančioms paukščių populiacijoms neigiamas 
poveikis nustatytas 57 96 atvejų. 

m Altamont Paso (Altamont Pass) vietovėje Kalifornijoje, kurioje 1993 metais 
buvo įrengta 7300 vėjo jėgainių ir per kurią migruoja daugybė plėšriųjų 
ir pelėdinių paukščių, per pirmus 20 šio parko veiklos metų žuvo nuo 
35 tūkst. iki 100 tūkst. paukščių. 

m Atlikti tyrimai parodė, kad prie Kauno hidroelektrinės dirbtinai sufor- 
muotose mariose vandens horizonto pakilimai, siekiantys 0,4 m, 
sunaikino iki 35 96 rudagalvės ir kuoduotosios ančių lizdų, taip pat 
33 96 paprastojo laukio, 32 90 juodosios žuvėdros, 20 90 ausuotojo 
krago lizdų. Buvo nustatyta, kad paukščių dėtis užliejantys aukštesni 
nei 10 cm vandens lygio pakilimai lėmė 57-79 96 visų juodosios 
žuvėdros dėčių netekčių. 

Ar klimato kaita skatina keisti 
biologinės įvairovės apsaugos 
strategiją ir politiką? 


Faktas 

Biologinės įvairovės apsauga kintant klimatui 
reikalauja naujo požiūrio ir naujų įgyvendinimo būdų, 
todėl aplinkosaugos strategija ir politika turėtų būti 
keičiamos iš esmės. 


Norint išsaugoti biologinę įvairovę iš aplinkosaugininkų reikalaujama keisti 
mąstyseną. Lietuvoje egzistuojančios problemos išryškėja keliuose strategi- 
niuose dokumentuose. 2015 metais Aplinkos ministerijos užsakytoje studi- 
joje, kurioje apibūdinamas atskirų sektorių jautrumas klimato kaitos povei- 
kiui, įvertinta rizika ir galimybės prisitaikyti prie klimato kaitos. 2015 metų 
Lietuvos Respublikos Seimo patvirtintoje Nacionalinėje aplinkos apsaugos 
strategijoje išskiriamos 4-ios prioritetinės aplinkos apsaugos politikos sritys: 
darnus išteklių naudojimas ir aplinkos tvarkymas; aplinkos kokybės gerini- 
mas; ekosistemų stabilumo išsaugojimas; klimato kaitos švelninimas ir prisi- 
taikymas prie jos. Be to, ekosistemų ir biologinės įvairovės išsaugojimo dalyje 
išvardyti artimiausi būtini atlikti darbai - ilgalaikės stebėsenos organizavimas, 
mokslinių tyrimų intensyvinimas, biologinei įvairovei daromo poveikio pro- 
gnozės sudarymas. Tais pačiais metais Aplinkos ministerijos patvirtintame 
Kraštovaizdžio ir biologinės įvairovės išsaugojimo 2015-2020 metų veiksmų 
plane, kuriame numatyta išsaugoti biologinę įvairovę veikiant klimato kaitai, 
pateiktos pagrindinės nuostatos. 2007 metų Aplinkos ministerijos užsakyto- 
je Klimato kaitos poveikio šalies ekosistemoms, biologinei įvairovei, vandens 
ištekliams, žemės ir miškų ūkiui ir žmonių sveikatai įvertinimo studijoje ir 
pasekmių švelninimo strateginiame plane buvo pasiūlyta, kad artimiausioje 
ateityje Lietuvoje būtina įvertinti skirtingą ekosistemų ir rūšių reakciją į kli- 
mato kaitos poveikį bei reikalingas taikyti inovatyvias specifines apsaugos 
priemones. Šioje studijoje ir plane nustatytos veiksmingiausios prisitaikymo 
prie klimato kaitos priemonės ir vertinimo kriterijai, nurodyti būtini tyrimai, 
pasiūlytos ekosistemų ir biologinės įvairovės prisitaikymo priemonės, kurios 
šiuo metu reikalauja peržiūrėjimo ir išsamesnės analizės, leisiančios rasti efek- 
tyviausius būdus biologinei įvairovei apsaugoti nuo neigiamų klimato kaitos 
padarinių. 

Akivaizdu, kad kintant klimatui turėtų būti skiriama daugiau dėmesio bio- 
loginei įvairovei išsaugoti, - pastaruoju laikmečiu stebimi biologinės įvai- 
rovės pokyčiai reikalauja skubiai ir iš esmės keisti aplinkosaugos strategiją 

Paukščių apsaugai svarbios teritorijos Lietuvoje (Valstybinės saugomų teritorijų 


tarnybos duomenimis) 


ir politiką. Aplinkosaugos tikslai, ilgą laiką Lietuvoje grįsti daugiau klimato 
stabilumo prielaidomis, turėtų būti keičiami naujomis veiksmų taisyklėmis, 
pritaikytomis prie nuolat kintančios aplinkos. Būtina ieškoti sprendimų, kaip 
sumažinti biologinei įvairovei kylantį pavojų, atsižvelgiant į rūšių ir jų buvei- 
nių pasirinkimo specifiškumą, regioninius klimato kaitos pokyčius, pasiren- 
kant efektyvius apsaugos ir reguliavimo būdus. Rengiant planus, skirtus rūšių 
apsaugai tvarkyti, ar atliekant teritorijų tvarkymo darbus, būtina atsižvelgti į 
tų rūšių jautrumą klimato kaitai. Norint pakeisti esamą padėtį, būtina efek- 
tyviai panaudoti šalies mokslo potencialą ir nuolat atnaujinti biologinės įvai- 
rovės kaitos prognozes. 


Ar žinote, kad... 

m 30iš 50 Lietuvos paukščių apsaugai svarbiose teritorijose saugomų 
populiacijų, kurios peri rūšių arealų vakarų, pietvakarių ir pietų 
periferijose, bus paveiktos pirmiausia ir gali pasitraukti iš šių teritorijų — 
taigi ir iš Lietuvos. 

m Lietuvos paukščių apsaugai svarbiose teritorijose visos saugomos rūšys 
turėtų išlikti 12-oje teritorijų iš 78; iš 26 teritorijų turėtų pasitraukti nuo 
1/4iki 3/4 rūšių, iš 3 teritorijų - daugiau nei 3/4 rūšių, o 37 teritorijose 
turėtų nelikti visų jose perinčių rūšių. 

Kuo skiriasi paukščių rūšių ir bendrijų 
prisitaikymo prie klimato kaitos 
galimybės jiems keičiant arealus 
horizontaliai ir vertikaliai? 


Faktas 

Galimybė prisitaikyti prie klimato kaitos yra daug 
didesnė, kai rūšių ir bendrijų arealai juda horizontaliai, 
o Minimali - arealams judant kalnuose. 


Dabartinė rūšių arealų kaita (horizontaliai jie plinta ašigalių link ir kalnuose vertika- 
liai), vykstanti įkandin temperatūros optimumų, yra atsakas į klimato šiltėjimą. 
Vykstant evoliucijai rūšys yra įgijusios tam tikrų galimybių prisitaikyti prie nuo- 
lat kintančio klimato, todėl šiuo metu planetoje gyvena paukščių rūšys, kurios 
sugebėjo išlikti iki mūsų laikų (kitos, priešingai, - išnyko). Tačiau įvairios ekologi- 
nės rūšių grupės yra įvairiai prisitaikiusios — tai priklauso tiek nuo gyvenamo- 
sios aplinkos, tiek nuo ekosistemoms žmogaus daromo poveikio ypatumų, tiek 
nuo rūšių biologijos ir ekologijos. Be to, rūšims būdingos skirtingos judėjimo 
(dispersijos) galimybės. Tačiau rūšys, prisitaikydamos prie naujų teritorijų tei- 
kiamų galimybių, neretai susiduria su netinkamomis gyventi buveinėmis, van- 
denynais, jūromis ar kalnų grandinėmis. Mūsų gyvenamuoju laikmečiu didžiu- 
liai žemių plotai yra žmogaus pertvarkyti į miestų, oro uostų, kelių, gamyklų, 
užtvankų, karjerų, kultūriniams augalams ir monokultūroms auginti skirtus 
plotus. Be to, klimato kaitai švelninti taikomos priemonės pasiglemžia naujas 
teritorijas. Dėl to ilgainiui jos nebetinka rūšims egzistuoti. Svarbu ir tai, kad, 
arealų perkėlimas nėra vien mechaninis veiksmas: naujose teritorijose rūšims 
gali kilti sunkumų prisitaikant prie naujų besiformuojančių bendrijų rūšių ar 
ne visai tinkamos joms aplinkos ir buveinių; galiausiai, sunkumų gali kilti ir dėl 
atsirandančių naujų biotinių ryšių (plėšrūnų, konkurentų, parazitų ar ligų) poveikio. 
Kalnuose, ypač tropikų juostoje, rūšių gausą (per savo poveikį augalijos produk- 
tyvumui) lemia klimatas. Todėl neotropikuose didžiausia rūšių gausa yra Andų 
drėgnų ir šiltų miškų plotuose, priglaudusiuose daugybę rūšių, kurių arealai 
dėl ypač siaurų klimatinių zonų ir atskirtų buveinių paplitimo yra ypač maži. 
Dauguma Afrikos endeminių rūšių taip pat gyvena kalnuose, jų užimami area- 
lai yra labai siauri, neretai tropikuose rūšys gyvena tam tikrame aukštyje ar 
viename kalno šlaite, kur tinkamas saulės apšvietimas sukuria palankias sąly- 
gas gyventi. 

Tyrimai rodo, kad horizontalusis (platuminis) arealų poslinkis klimatui šylant 
yra akivaizdžiai didesnis nei vertikalusis, o didesnį pavojų prarasti buveines ir 

iš 449 P M 
Horizontalyjį rūšių arealų perkėlimą šylant klimatui daug kur riboja vandenynas, 
vertikalyjį - kalnų aukštis (Rasos Žalakevičiūtės nuotraukoje - Havajai) 


populiacijas turi kalnuose gyvenančios rūšys. Taip yra todėl, kad tropinių kalnų 
rūšių, kurių dauguma yra sėslios, plitimas yra ribotas, nes sąlygos žemiau jų gy- 
venamosios ribos yra netinkamos rūšims egzistuoti, tad dėl to rūšys negali kel- 
tis į kitus kalnus. Todėl tyrėjai sutaria, kad kalnuose išnyks daugiausia rūšių ir 
labiausiai sumažės jų gausa. Planetos biologinei įvairovei tai būtų daug didesnė 
žala nei galimi praradimai aukštesnėse ir vidutinėse platumose. Dabartinę rū- 
šių gausą lemia šiuo metu stebima klimato kaita, sąveikaudama su paskutiniais 
planetos apledėjimams būdingais reiškiniais, ir ilgalaikis tropikų stabilumas, 
leidęs išlikti senesnėms pamatinėms paukščių šeimoms (aprūpinančiomis rūši- 
mis kitus planetos regionus), kurių išnykimas tropikų kalnų regionuose (juose yra 
daugiausia rūšių) labai nuskurdintų Žemės biologinę įvairovę. 


Ar žinote, kad... 

m Paukščių rūšių gausumo kaitos priklausomybės nuo klimato šiltėjimo 
tyrime, atliktame JAV Siera Nevados kalnuose, palyginti 1911-1929 ir 
2003-2008 metų laikotarpiai ir nustatyta, kad 82-91 96 paukščių rūšių, 
reaguodamos į temperatūros ir kritulių pokyčius, dėsningai keitė 
savo paplitimo arealus. 

m Modeliuojant temperatūros didėjimo poveikį paukščiams iki 2080- 
2099 metų, gautas vidutinis arealo ploto kalnuose praradimas siekė 
54 96. Numatomi neigiami pokyčiai bus didžiausi Afrikos tropikuose ir 
Šiaurės Amerikoje. 

Kodėl reikia saugoti biologinę 
įvairovę, jei klimatas Zemėje 
nuolatos kito, o rūšys, populiacijos 
ir bendrijos išliko iki dabar? 


Faktas 

Labai sparti dabartinė klimato kaita lenkia 
daugelio biologinės įvairovės rūšių prisitaikymo 
greitį ir galimybes. 


Žmonės neretai klausia, kodėl mūsų laikais biologinės įvairovės apsauga ir iš- 
saugojimas ateities kartoms yra būtini. Juk panašūs klimato pokyčiai planetoje 
vyko po kiekvieno apledėjimo, o augalai ir gyvūnai vėl sugrįždavo į ankstesnes 
savo teritorijas. Mūsų laikmečio išskirtinumą lemia du dalykai: dabartinė kli- 
mato kaita niekuomet nebuvo tokia staigi ir greita, o praeityje Žemė nebuvo 
taip keičiama žmogaus. Pastaraisiais dešimtmečiais gamtoje matomas prade- 
damas ne visai vykęs „eksperimentas“, nulemtas žmogaus veiklos, tad kažkada, 
atrodytų, nepaneigiamą tiesą, bylojamą Mokytojo (Koheleto) knygoje (Senajame 
Testamente), kad Kas buvo, tas vėl bus; kas įvyko, tai vėl įvyks. Po saule nieko nėra 
nauja! Kartais apie kokį nors dalyką sakoma: „Žiūrėk, tai šis tas nauja!“ Betgi tas 
dalykas jau buvo šimtmečiais prieš mus (Mok 1,9-10), šiuolaikinio žmogaus var- 
totojiškumas ir godumas gali paneigti: mūsų planetos ekosistemų stabilumas 
gali būti negrįžtamai išderintas, dėl to ne tik biologinei įvairovei, bet ir žmonijai 
grėstų pavojus išnykti. 

Ankstesnėse epochose Žemėje vykę staigūs klimato pokyčiai buvo pagrindi- 
nė rūšių nykimo ir bendrijas paveikusių didelių pokyčių priežastis. Dabartinė 
klimato kaita, kuri yra daug greitesnė, nei pastebėta ankstesnėse epochose, gali 
viršyti rūšių prisitaikymo ribas, lemti didesnį ir greitesnį rūšių nykimo procesą 
bei bendrijų struktūros pokyčius, nei kad buvo ankstesniais tūkstantmečiais. 
Be to, visą ikicivilizacinį laikotarpį žmogaus veikla nedarė įtakos Žemei, o na- 
tūraliai vykstantys procesai leido gyvybei lengviau prisitaikyti ir išlikti. Ekosis- 
temose vykstant natūraliems procesams gyvoji gamta galėjo lengviau atsikurti, 
o, suklestėjus civilizacijai, jai įsigalėjus visose planetos vietose ir žmogui vis la- 
biau braunantis į natūralias ir išlikusias pusiau natūralias ekosistemas, dėl ma- 
sinio buveinių praradimo ir jų fragmentacijos biologinė įvairovė atsidūrė ties 
masinio išnykimo riba. Suardytos mitybos grandinės ir maisto trūkumas, kaip 
klimato kaitos pasekmė, yra viena labiausiai tikėtinų rūšių nykimo priežasčių. 
Rūšių nykimas siejamas ir su dėl klimato atšilimo atsirandančiais naujais ry- 
šiais, procesais ir kaskadiniais efektais. Klimato kaita gali veikti per daugybę 

kitų sunkiai nuspėjamų ryšių. Netinkamomis tampančios buveinės gali būti 
vienintelės, taigi surasti panašių kitur rūšims bei bendrijoms gali ir nepavykti. 
Keisdamos arealus, rūšys gali susidurti su pavojingais plėšrūnais ar su geriau 
prisitaikiusiais konkurentais. Didėjanti oro temperatūra gali viršyti rūšių tem- 
peratūros tolerancijos ribas. 

Dešimtmečiais vykdyta gyvosios gamtos apsaugos mokslinė ir praktinė veikla 
padėjo mums daugiau suprasti apie rūšių poreikius aplinkai, o joms teikiama 
pagalba duoda puikių rezultatų. Todėl biologinės įvairovės apsaugos priemonės 
yra būtinos ir Žemėje vykstant globaliam klimato atšilimui. Žmonija privalo 
imtis veiksmų ne tik todėl, kad ateities kartos galėtų gėrėtis planetos biologine 
įvairove, bet ir dėl to, kad mūsų planeta išliktų gyvybinga ir teiktų žmonijai 
kokybišką aplinką ir ekosistemų įvairovę. 


Pagal įvairius klimato atšilimo scenarijus didžiausias paukščių rūšių išnykimas 
gresia tropikų zonai: 














Regionas Dabartinis Klimato Prognozuojamas paukščių 
paukščių rūšių. atšilimo rūšių išnykimas (90) 
skaičius scenarijus = = 

Su plitimu Be plitimo 

Europa 526 >2C 4-6 13-38 

Pietų Afrika 951 1,8-2,0*C 28-32 33-40 

Australijos drėgnieji 740 >20C 49-72 — 

tropikai 

Meksika 1060 1,8-2,0*C 3-4 5-8 





Ar žinote, kad... 

m Biologinės rūšys planetoje nyksta 100-1000 kartų greičiau nei, kaip 
matyti iš tiriamų fosilijų radinių, jos nyko praeityje. 

m Vien per paskutinius 200 metų mūsų planetoje išnyko 103 rūšys. 

m BirdLife International duomenimis, iš daugiau kaip 10 tūkst. paukščių 
rūšių, gyvenančių Žemėje, 13 96 (1300 rūšių) gresia pavojus išnykti per 
ateinančius 100 metų; dar 880 rūšių yra ties išnykimo riba, o daugiau 
kaip 4000 rūšių populiacijų gausa mažėja. 

Prisitaikymas prie 
klimato kaitos 


Kaip prisitaikyti prie 
klimato kaitos? 


Faktas 

150 mln. gyventojų šiuo metu gyvena teritorijose, 
kurios iki šio amžiaus pabaigos bus apsemtos arba 
dažnai užliejamos per audras. 


Per visą istoriją žmonijai nuolatos kildavo grėsmių, atsirandančių dėl ekstrema- 
lių ar cikliškų klimato pokyčių. Todėl žmonija yra sukaupusi didelę pavykusių 
ar nepavykusių bandymų kovoti su klimato keliamais pavojais patirtį. Patyrus 
nesėkmių, klimato pokyčiai versdavo dideles žmonių grupes migruoti iš vienos 
vietos į kitą ar net lemdavo tam tikrų bendruomenių išnykimą. Dabartiniai 
klimato pokyčiai taip pat kelia didelę grėsmę, tačiau mūsų tankiai apgyventame 
pasaulyje vis mažiau galimybių išvengti tokių grėsmių tiesiog pasitraukiant į 
šalį. Todėl tenka prie jų prisitaikyti. 
Prisitaikymas (arba adaptacija) prie klimato kaitos yra gebėjimas derintis prie 
kintančių klimato sąlygų - sušvelninti galimus nuostolius, patirti naudą dėl kli- 
mato kaitos teikiamų naujų galimybių arba kovoti su jos pasekmėmis. Gerai su- 
planuotas išankstinis prisitaikymas gali labai sumažinti patiriamus nuostolius 
ir išsaugoti žmonių gyvybes. 
Skiriamos šios prisitaikymo formos: 
m išankstinis prisitaikymas - priemonės, kurių imamasi dar prieš išryškėjant 
klimato kaitos poveikiui; 
m atsakomasis prisitaikymas - priemonės, kurių imamasi klimato kaitos po- 
veikiui jau išryškėjus; 
m spontaniškasis prisitaikymas - natūralus nereguliuojamas gamtinių ir antro- 
pogeninių sistemų prisitaikymas prie kintančio klimato. 
Prisitaikymo priemonės įvairuoja priklausomai nuo sferos, kurioje jos gali būti 
taikomos. Nereguliuojamose gamtinėse sistemose prisitaikymas būna spon- 
taniškas, atskiros rūšys ir visa ekosistema pačios prisitaiko prie kintančių kli- 
mato sąlygų. Antropogeninėse sistemose galimos visos prisitaikymo formos, o 
jų įgyvendinimas priklauso nuo privačių asmenų, visuomeninių organizacijų 
arba valdžios institucijų iniciatyvumo ir veiklos. 
Antropogeninėse sistemose prisitaikymo būdus lemia socialiniai ir ekonomi- 
niai veiksniai, iš kurių svarbiausi yra ekonominiai ištekliai, technologinė plėtra, 
visuomenės informatyvumas ir įgūdžiai, infrastruktūra, instituciniai ištekliai. 

Be jokios abejonės, turtingų, technologiškai išsi- 
vysčiusių ir labiau išsilavinusių visuomenių ga- 
limybės prisitaikyti daug didesnės. Prisitaikymo 
priemonės dažnai gana brangios ir, norint lėšas 
panaudoti efektyviai, reikia gerai pažinti ir aiškiai 
suvokti galimą grėsmę. 

Prie dažniausiai pasaulyje įgyvendinamų prisitai- 
kymo priemonių galima priskirti tokias, kurios 
yra skirtos efektyviai naudoti vandenį sausrin- 
guose kraštuose; skirtos pastatų konstrukcijoms 
priderinti prie kintančio klimato sąlygų, molų ir 
krantinių statybas, vykdomas siekiant apsisaugo- 
ti nuo stiprėjančių audrų bei kylančio jūros lygio 
poveikio, gyventojų perspėjimo sistemų kūrimą, 
sausroms atsparių kultūrinių augalų veislių išve- 
dimą ir auginimą, miškų užsodinimą atspares- 


Dėl klimato kaitos gamtinės ir antropogeninės niais gaisrams ir audroms medžiais, gyvūnų 
sistemos tampa pažeidžiamos. Prisitaikymo rūšims migruoti skirtų specialių „koridorių“ kū- 


priemonės leidžia sustiprinti sistemas ir suma- rimą ir daugelį kitų. 


žinti jų pažeidžiamumą (Klimato politikos informaci- Be to, tinkamas prisitaikymas prie klimato poky- 
jos centro duomenimis) 


čių padeda gauti ir naudos. Pavyzdžiui, didėjant 
pavasario oro temperatūrai, galima anksčiau pradėti sėjos darbus. Anksčiau 
pasodinti kultūriniai augalai jau bus visiškai subrendę antroje vasaros pusėje — 
būtent tada, kada ypač didėja karščių ir sausrų tikimybė. Gali stipriai išaugti ir 
kai kurių valstybių, pavyzdžiui, Lietuvos, rekreacinis potencialas. 

Svarbu atsiminti, kad klimato kaitos poveikis priklauso nuo regiono, todėl prisi- 
taikymo priemonių efektyvumas skirtingose vietose gali būti labai įvairus. Kli- 
mato kaitos poveikis atskiroms demografinėms grupėms, pavyzdžiui, vyresnio 
amžiaus žmonėms, taip pat gali skirtis, ir į tai būtina atsižvelgti. Be to, netinka- 
mai parinktos priemonės gali kelti dar didesnę grėsmę nei pati klimato kaita. 


Ar žinote, kad... 

m Jungtinių Tautų duomenimis, ekonomiškai silpnų šalių kasmetės 
išlaidos, skirtos prisitaikyti prie klimato pokyčių, 2050 metais sieks 
300-500 mlrd. JAV dolerių. 

m 2012 metais patvirtintoje Nacionalinės klimato kaitos valdymo politikos 
strategijoje daug dėmesio skiriama prisitaikymui prie klimato kaitos 
Lietuvoje. 

m Lietuvoje įdiegta gyventojų perspėjimo ir informavimo sistema naudoja 
korinio transliavimo technologiją, kuri leidžia perspėti visuomenę apie 
gresiančią ekstremalią situaciją pasirinktoje viešojo judriojo (mobiliojo) 
telefono ryšio tinklo teritorijoje, žmonėms pateikiant konkrečių 
rekomendacijų. 

Kaip žemdirbiai gali prisitaikyti 
prie klimato kaitos? 


Faktas 

Įvairios prisitaikymo prie klimato kaitos priemonės 
jau dabar naudojamos žemės ūkyje, tačiau klimato 
kaita pareikalaus papildomo laiko ir išteklių, 

dėl to yra itin svarbus strateginis planavimas. 


Žemės ūkis stipriai prisideda prie klimato kaitos ir pats yra jos veikiamas. Pa- 
saulis privalo sumažinti ŠESD emisijas žemės ūkyje ir prisitaikyti prie klimato 
kaitos keliamų grėsmių maisto gamybos sistemai. 
Yra daug prisitaikymo prie klimato kaitos priemonių - nuo technologinių, 
įgyvendinamų pačiame ūkyje, iki pažangių ūkio valdymo metodų ir politinių 
priemonių. 
Neabejotina, kad viena svarbiausių priemonių turėtų būti didesnė ūkių įvai- 
rovė, kuri sumažintų agrarinių sistemų pažeidžiamumą ištikus ekstremalioms 
sąlygoms ir kartu padidintų ūkių atsparumą. Svarbu ne tik didelė augalų rūšių 
ir jų bendrijų įvairovė, bet ir tai, kad augalai būtų atsparūs karščiui, sausroms 
ir drėgmės pertekliui. 2013 metais Europos Komisija paskelbė ES prisitaikymo 
prie klimato kaitos strategiją. Joje numatomos šios trumpalaikės ir vidutinės 
trukmės prisitaikymo prie klimato kaitos priemonės: 

m suderinti ūkininkavimo veiklos kalendorių, pavyzdžiui, sodinimo ar sėjos ir 
priežiūros darbų laiką; 

m imtis techninių sprendimų, pavyzdžiui, apsaugoti sodus nuo šalnų žalos 
arba tobulinti gyvūnams skirtų patalpų vėdinimo sistemas; 

m parinkti pasėlius ir rūšis, kurios prisitaikytų prie numatomos augimo sezono 
trukmės, esamų vandens išteklių, taip pat būtų atsparesnės naujoms tempe- 
ratūros ir drėgmės sąlygoms; 

m pasinaudojant turima genetine įvairove ir naujomis biotechnologijos tei- 
kiamomis galimybėmis pritaikyti pasėlius, pavyzdžiui, išvedant karščiui ar 
drėgmės trūkumui atsparias veisles; 

m didinti kenkėjų ir ligų kontrolės efektyvumą, pavyzdžiui, gerinti stebėseną, 
naudoti įvairią sėjomainą arba kompleksinius kenkėjų valdymo metodus; 

m taupyti vandenį, mažinti jo nuostolius, gerinti drėkinimo metodus ir pakar- 
totinai panaudoti arba kaupti vandens atsargas; 

m didinti vandens sulaikymą tam, kad būtų išsaugota dirvožemio drėgmė; ge- 
rinti kraštovaizdžio valdymą, pavyzdžiui, išsaugant prieglobstį naminiams 
gyvuliams suteikiančius želdinius; 

m auginti karščiui atsparesnių veislių gyvulius ir pasirinkti tinkamus šėrimo 
metodus; 

Augalininkystė Gyvulininkystė Žuvininkystė 
Karščiui, Pritaikyti Pereiti prie 
sausroms ir besiganančių ' ' gausių ŽUVŲ 
druskėjimui gyvulių rūšių 
+ atsparios skaičių prie 2 veisimo 
rūšys ganyklų 
pokyčių 
dn da a di as 1 + 

i 2 2 "irigacijos 235 bendrų degradavusias 
sistema augalų ir buveines ir 
gyvulių ūkių nerštavietes, 
pavyzdžiui, 
mangrovės 

dirvožemio ir piktžolių “. stiprinti 
maisto < plitimo uostų 
medžiagų kontrolė infrastruktūrą 
apykaita ir M ——— 
erozija 


Galimos prisitaikymo prie klimato kaitos poveikio priemonės žemės ūkio sektoriuje 
(Vermeulen ir kt., IPCC duomenimis, 2014) 


m daugiau investuoti į drėkinimo infrastruktūros ir vandens naudojimo tech- 
nologijų efektyvumo gerinimą bei vandens išteklių valdymą; 

m kurti drėkinimo planus, kurie būtų paremti išsamiu jų poveikio įvertinimu, 
t. y. būtų atsižvelgiama į būsimus vandens išteklius, įvairių vartotojų vandens 
poreikį ir paklausos bei pasiūlos derinimą; 

m pavojaus valdymo instrumentų, pavyzdžiui, draudimo, perspėjimo sistemų, 
numatymas, būtinas susiduriant su ekonominiais ekstremalių reiškinių pa- 
dariniais. 

Lietuva jau nuo 2007 metų vykdo prisitaikymo prie klimato kaitos projektus 

(„Astra“, „BalticClimate“) finansuojamus ES lėšomis. 2011 metais Europos regio- 

ninės politikos institutas parengė prisitaikymo prie klimato kaitos rekomenda- 

cijas ūkininkams. Šių projektų ir užsienio kolegų patirtis panaudota rengiant 

Nacionalinę klimato kaitos valdymo politikos strategiją (2012 metais) ir strategi- 

jos įgyvendinimo planą (2013 metais). 


Ar žinote, kad... 

m Vykdant pasėlių priežiūrą įgyvendinamos prisitaikymo priemonės 
daugelio grūdinių augalų derlių padidina 15-23 06. 

m Globaliajai oro temperatūrai pakilus 3 *“C ir daugiau, prisitaikymo 
galimybių ribos būtų peržengtos, o tai ypač paveiktų žemės ūkį 
tropikų ir subtropikų juostoje. 

m 20 iš 28 Europos Sąjungos šalių (tarp jų ir Lietuva) jau yra patvirtinusios 
nacionalines prisitaikymo prie klimato kaitos strategijas, kurios žemės 
ūkyje nustato būtinus įgyvendinti tikslus ir uždavinius. 

Kokie miškų ūkio prisitaikymo prie 
klimato kaitos metodai? 


Faktas 
Dėl klimato kaitos apie 42 Yo ES miškų plotų kyla vis 
didesnis gaisrų, sausrų, kenkėjų ir ligų pavojus. 


Miško ekosistema yra prisitaikiusi prie vietos klimato sąlygų, reljefo, dirvo- 
žemio ir daugelio kitų dalykų. Ta visuma lemia miško rūšinę sudėtį, medyno 
tankumą, produktyvumą, paklotės tipą. Medžių amžius skaičiuojamas dešimt- 
mečiais ar net šimtmečiais, tačiau susiklosčius nepalankioms klimatinėms 
ir (arba) orų sąlygoms miško ekosistema gali iš esmės pasikeisti arba net sunyk- 
ti per kelerius metus. XXI amžiuje klimato kaitos tempai ir mastas, manoma, 
pranoks natūralią miško prisitaikymo gebą, todėl būtinos papildomos priemo- 
nės, kurios stabdytų miško ir jo ekosistemos degradaciją. Baltijos regione at- 
likti tyrimai parodė, kad miško ekosistemai didžiausią žalą daro eglių kenkėjų 
(kinivarpų) išplitimas ir šalnų sukelti medžių pumpurų pažeidimai, nes pavasarį 
prognozuojamas ankstyvesnis medžių pumpurų sprogimas. 

Pagrindiniai klimato kaitą apibūdinantys hidrometeorologiniai veiksniai, tu- 
rintys įtakos miškininkystės sektoriui, yra vidutinė oro temperatūra, krituliai, 
oro drėgnumas, vidutinis ir maksimalus vėjo greitis, pavojingi meteorologi- 


niai reiškiniai, tokie kaip škvalas, viesulas, perkūnijos, ekstremali oro tem- 

1 pav. Miško gaisras („Scanpix“ nuotrauka) 

peratūra - speigas, šalnos, karštis. Poveikio intensyvumą dažniausiai lemia 
įvairių veiksnių deriniai skirtingais sezonais. 

Klimato kaita turi įtakos miškų rūšinei sudėčiai, miškų produktyvumui ir vei- 
simui, medžių ligų ir kenkėjų plitimui, gaisringumui, ruošai lauko darbų sąly- 
gomis. 

Visos prisitaikymo prie klimato kaitos priemonės skirstomos į trumpalaikes 
(miško želdinių planavimas), vidutinės trukmės (miškotvarka), ilgalaikes (miški- 
ninkystės strateginės plėtros priemonės). 

Trumpalaikės priemonės apimtų miško atsodinimo, želdinių parinkimo ir re- 
tinimo bei medienos tvarios ruošos veiklas; vidutinės trukmės - miškotvarkos 
planavimo ir miško bei jo ekosistemos apsaugos veiklas, ilgalaikės - medelynų 
kūrimo ir medžių selekcijos bei prisitaikymo priemonių integracijos į rizikos 
valdymo ir miško plėtros programas. Įgyvendinant prisitaikymo priemones 
rekomenduojama veisti vėjovartoms atsparesnius medynus, atkuriant mišką 
vengti vienarūšių medynų, ypač eglynų, kurių paviršinė šaknų sistema silpna, 
lengvai paveikiama vėjovartų. Be to, vienarūšiuose ir vienaamžiuose medynuo- 
se susidaro labai palankios sąlygos kenkėjams plisti. 

Vidutinės trukmės ir ilgalaikės prisitaikymo prie klimato kaitos priemonės 
būtų miškų biologinės ir genetinės įvairovės didinimas, tvarus miško išteklių 
valdymas atsižvelgiant į regioninius miškų ypatumus, miškų gaisrų prevenci- 
jos gerinimas, regioninės vandens valdymo sistemos pritaikymas miško po- 
reikiams. 

Miškai klimato kaitos sąlygomis labai svarbūs - jie sugeria dalį šiltnamio efektą 
sukeliančio CO,, todėl reikėtų plėsti miškų plotus ir reguliuoti kirtimus. 


2 pav. Kraujuojanti plutpintė (Stereum san- 
guinolentum) - spygliuočiams kenkiantis 
grybas (Andreaso Kunze nuotrauka). 

Manoma, kad plintant kenkėjams spygliuočių 
miškų plotai mažės visoje Europoje 


Ar žinote, kad... 

m Didžiausią žalą miškams visame pasaulyje padaro Žmogaus arba žaibų 
sukelti gaisrai. Šiaurės pusrutulyje vidutiniškai per valandą išdega 
1 ha miško. 


m Lietuvoje šylant klimatui, lapuočiams sąlygos gerėja, o spygliuočiams 
prastėja, jie silpsta, traukiasi į šiaurę. Todėl rekomenduotina pamažu 
į atkuriamą mišką sodinti labiau pritaikytų rūšių medžius: bukus, 
maumedžius, platanalapius klevus ir kitus. 

100 klausimų apie klimato kaitą 


Ką apie klimatą turėtų žinoti 
architektai ir statybininkai? 


Faktas 

Klimato ir orų poveikis pasireiškia visose statybų 
pramonės grandyse: sudarant sklypo planą, 
projektuojat statinį, vykdant statybos darbus 

ir eksploatuojant statinius. 


Statiniams keliami du „paprasti“ reikalavimai. Jie turi apsaugoti nuo tiesioginių 
atmosferos reiškinių poveikio, sukurti palankų žmogui ir daiktų saugojimui 
dirbtinį klimatą. Kitas reikalavimas — statiniai turi būti patvarūs, atlaikyti stai- 
gius orų pokyčius visą numatytą eksploatacijos trukmę. Įvykdyti šiuos reikala- 
vimus padeda XX amžiuje susiformavusi taikomosios meteorologijos mokslo 
šaka - statybinė klimatologija. 

Statyboms poveikį daro įvairūs klimato veiksniai, tačiau statybų sektoriaus 
specialistams tokio abstraktaus suvokimo jau nebepakanka. Reikia konkrečios, 
tikslios, skaitmeniniu pavidalu išreikštos informacijos. Dabar yra kelios dešim- 
tys statybų pramonėje naudojamų klimatinių ir meteorologinių vietines, regi- 
onines ir platumines orų bei klimato ypatybes apibūdinančių rodiklių. Dalis 
jų tiesiog nustatomi meteorologijos stotyse, kiti skaičiuojami specialiai, atsi- 
žvelgiant į statybų poreikius ir numatomas klimato kaitos tendencijas. Įvairiose 
statybų grandyse reikalingas vis kitas šių rodiklių kompleksas. 

Statinių eksploatavimo trukmė yra ne vienas dešimtmetis, todėl svarbu įver- 
tinti ne tik esamas, bet ir būsimas klimato sąlygas. Klimatui šylant pastarai- 
siais metais ryškėja keletas statyboms nepalankių veiksnių: didėja oro tem- 
peratūros ir kritulių ekstremalumas, dažnėja temperatūros svyravimai (apie 
0 *C), didėja vėjo apkrova, atmosferinė statybinių medžiagų korozija. Tačiau 
kylanti šaltojo sezono temperatūra Lietuvoje statybos sektoriui gali turėti tei- 
giamą poveikį, nes pailgėtų žemos temperatūros ribojamų darbų vykdymo 
laikotarpis. 

Ateityje dėl klimato kaitos galimas pavojingų meteorologinių reiškinių, tokių 
kaip perkūnija, lijundra, kruša, viesulas, potvyniai ir kiti, skaičiaus ir intensy- 
vumo didėjimas. Jų prognozavimas ir įvertinimas yra svarbiausias uždavinys, 
kurį sprendžia projektuotojai ir meteorologai, siekdami įvertinti ateities klima- 
to sąlygas ir jų keliamas grėsmes. Vėjo apkrovą patiria ne tik aukšti pastatai, 
bokštai ar elektros perdavimo oro linijos, bet ir tiltai. 

Projektuojant miesto kvartalus ir gatvių tinklą reikėtų atsižvelgti į vyraujančių 
vėjų kryptį - pagal ją būtų galima reguliuoti natūralią miesto ventiliaciją ir su- 
mažinti nepalankų teršalų, karščio ir drėgmės poveikį žmonių sveikatai. 

2015 metais 23 šalys ir 64 nevyriausybinės organizacijos sukūrė beprecedentį Pasaulinį 


pastatų ir statybos aljansą (http://www.globalabc.org/). Jo tikslas - sumažinti ŠESD 
išmetimą statybų sektoriuje ir skatinti projektuoti didesnį atsparumą klimato kaitai 


turinčius miestus ir jų infrastruktūrą (Global Alliance for Buildings and Construction nuotrauka) 


Ypatingo projektuotojų dėmesio reikalauja patalpų vėdinimo, šildymo ir kon- 
dicionavimo sistemos. Projektuotojai turėtų skirti deramą dėmesį klimato in- 
formacijai apie karštų ir šaltų dienų tikimybę konkrečiose vietovėse, tokiomis 
dienomis būdingą oro drėgnį ir vėjo greitį, šildymo ir vėsinimo (kondicionavi- 
mo) sezonų trukmę. 

Taikantis prie klimato kaitos būtina nuolat atnaujinti statybų normatyvinius 
dokumentus, statiniams naudoti aplinkos poveikiui atsparesnes konstrukcijas 
ir medžiagas. 


Ar žinote, kad... 

m Apie 45 90 statybose atliekamų darbų priklauso nuo orų poveikio, todėl 
ypač svarbios yra specializuotos orų prognozės, padedančios sumažinti 
nuostolius, išvengti prastovų, nelaimingų atsitikimų, statybinių 
medžiagų sugadinimo ir kitų dalykų. 

m Pastatų ir statybos sektorius yra atsakingas už 30 90 pasaulyje išmetamų 
CO, dujų, todėl taikant moderniausias technologijas iki 2050 metų būtų 
galima šio sektoriaus išmetamą CO, kiekį sumažinti net 3,2 Gt. 

Kaip tvarkytis su klimato kaitos 
iššūkiais energetikai? 


Faktas 

Klimato kaita kelia grėsmę visam energetikos sektoriui, 
bet pirmiausia ji veikia atsinaujinančių energijos 
išteklių plėtrą, todėl būtina tinkamai prisitaikyti 

prie galimų pokyčių. 


Vykstant klimato kaitai, energetikos sektoriaus svarba yra dvejopa. Viena ver- 
tus, energijos išteklių gavyba, transformavimas ir naudojimas skatina klima- 
to kaitą (dėl ŠESD emisijų, šiluminės taršos), kita vertus, energetikos įmonės, jų 
infrastruktūra, ypač atsinaujinantieji energijos ištekliai, patiria klimato kaitos 
poveikį. Klimato kaita skirtingai paveikia visas energetikos grandis - išteklių 
tiekimą, transftormavimą bei galutinės energijos suvartojimą ir keičia arba su- 
stiprina dėl kitų aplinkybių (ekonominių, politinių) besiformuojančias šio sek- 
toriaus raidos tendencijas. Energetikos sektorius patirs daugelį klimato kaitos 
keliamų grėsmių: 

m Ekstremalūs orai, pavyzdžiui, audros, gaisrai, nuošliaužos, potvyniai lems 
energijos gamybos ir tiekimo sutrikimus - tai nuo energetikos priklausan- 
čius sektorius padarys pažeidžiamesnius. 

m Padidėjęs vandens poreikis ir menkesnės galimybės jį panaudoti apribos hi- 
droenergijos, bioenergijos (daugiausia biodegalų gamybos) ir saulės energijos 
sistemų bei šiluminių ir atominių jėgainių, kurias reikia aušinti, veikimo ga- 
limybes. 

m Aukštesnės vasaros temperatūros lems didesnį vėsinimui reikalingų atsargų 
poreikį, galintį sukelti elektros srovės nuotrūkius. Kylantis jūros lygis pa- 
veiks krante ir jūroje esančią infrastruktūrą. Ypač didelį pavojų kels audros 
ir krantų erozija. 

m Šiaurėje esančią infrastruktūrą (vamzdynus) paveiks įšalo atitirpimas. 

Remiantis IPCC pateiktomis prognozėms, klimato kaitos ir ekstremalių orų po- 

veikis atskiriems pasaulio regionams bus nevienodas. Dėl sumažėjusio kritulių 

kiekio, kylančio jūros vandens lygio ir dažnesnių gamtinių katastrofų ekono- 
miškai silpnų šalių energetikos sektorius bus vienas jautriausių klimato kaitos 
poveikiui. 

ES prisitaikymo prie klimato kaitos strategijoje numatoma: 

m įrengti (renovuoti) elektros perdavimo ir skirstymo tinklus, atsižvelgiant į jų 
atsparumą klimato kaitai bei įvertinant pakitusį paklausos pasiskirstymą ir 
naudojimo pikus; 

Valstybės ir verslo veikla siekiant užtikrinti energetikos sektoriaus atsparumą keičiantis 


klimatui (Tarptautinės energetikos agentūros duomenimis, 2015) 


m pritaikyti elektros perdavimo ir skirstymo tinklus didėjančiai atsinaujinan- 
čių energijos išteklių infrastruktūros daliai; 

m užtikrinti pakankamą dujų tiekimą; 

m apsaugoti naftos gamybos įmones ir jų infrastruktūrą nuo kylančio jūros 
vandens lygio ar per audras įvykstančių užtvindymų; 

m užtikrinti pakankamus tiekiamo vandens kiekius, kurių reikia šiluminei 
energijai gaminti; 

m įvertinti klimato sąlygų kaitos poveikį iš atsinaujinančių energijos išteklių 
gaminamai energijai; 

m užtikrinti elektros energijos gamybą ekstremalių meteorologinių reiškinių 
sąlygomis; 

m užtikrinti alternatyvius elektros energijos šaltinius regioniniu ir vietiniu lyg- 
meniu; 

m patenkinti didėjantį energijos poreikį aušinimo arba vėsinimo reikmėms; 

m sausaisiais laikotarpiais patenkinti didėjantį energijos poreikį irigacijos reik- 
mėms. 


Ar žinote, kad... 

m 2012 metais AEI dalis Europoje nuo 4,3 96 (1990 metais) padidėjo iki 11 96, 
o iki 2020 metų planuojama pasiekti 20 96 ribą. 

m Globaliu mastu dėl pasaulinės energetikos sektoriaus plėtros vandens 
sąnaudos energijos gamybos reikmėms iki 2035 metų padidės 20 96. 

m JAV svarbiausia sutrinkančio energijos tiekimo priežastis yra orų sąlygų 
poveikis, kuris kasmet ekonomikai atsieina 25-70 milijardų dolerių. 

m 2015 metais Lietuvoje AEI dalis, palyginti su šalies bendruoju galutiniu 
energijos suvartojimu, sudarė 25,9 96 (viršytas Lietuvos tikslas iki 
2020 metų pasiekti 23 90). 

Kodėl Klaipėdai ypač svarbu 
prisitaikyti prie klimato kaitos? 


Faktas 

Pakrantėse esantys miestai yra labiausiai veikiami 
klimato kaitos. Pakilęs jūros vandens lygis lems ne tik 
kranto linijos atsitraukimą į sausumą, bet ir sukels 
daug ekologinių ir socialinių problemų. 


Kaip ir daugeliui pakrantės miestų, Klaipėdai labai didelį pavojų kelia potvyniai. 
Uostamiestyje ši grėsmė susijusi su kylančiu vandens lygiu (dėl vėjo sukeltos pa- 
tvankos) Baltijos jūroje ir Klaipėdos sąsiauryje. Taip pat potvynio priežastimi gali 
tapti gausūs ir labai intensyvūs krituliai, padidėjęs upių nuotėkis ir jo nulemtas 
vandens lygio kilimas. Besikeičiantis klimatas stipriai paveiks žmonių gyvena- 
mąją aplinką, turės daug įtakos pramonės įmonių veiklai. Prisitaikymo prie kli- 


Lentelė. Didžiausios grėsmės, dėl klimato kaitos kylančios Klaipėdos miesto infrastruktūrai 
(pagal Klimato kaita: prisitaikymas prie jos poveikio Lietuvos pajūryje, 2007) 





Sektoriai 


Pastatai ir 
komunikacijos 


Klimato kaitos keliami pavojai 


m Dėl kylančio vandens lygio ir ekstremalių orų sąlygų galimi kanalizacijos sistemos 
sutrikimai, kurie didins rūsių ir pastatų pirmųjų aukštų užtvindymo pavojų. 

m Dažnas oro temperatūros svyravimas - apie 0*C žiemą ir karščio bangos vasarą - 
labiau pažeis kelių dangą ir geležinkelius. 





Transportas 


m Didėjantis audringumas trikdys navigaciją uoste, didės nuostoliai dėl prastovų. 

m Audros, poplūdžiai ir sausros apsunkins navigaciją ir infrastruktūrą Danėje. 

m Kelių transportą paveiks trumpalaikiai, tačiau intensyvūs meteorologiniai reiškiniai 
(rūkas, liūtis, pūga, perkūnija). 

m Staigi orų sąlygų ir temperatūros kaita didins transporto priemonių koroziją. 





Energetika 


m Šiltuoju metų laikotarpiu didės energijos poreikis šaldymui ir vėdinimui. 
m Didėjantis klimato ekstremalumas (stiprus vėjas, škvalas, pūga, lijundra, sniego 
apdraba, kruša) kels pavojų antžeminėms elektros perdavimo linijoms. 


m Padažnėsianti žiemos oro temperatūros kaita skatins staigius energijos poreikio 
šuolius, kurie lems dažnesnius techninius energijos tiekimo sistemos sutrikimus. 


m Dėl didelių vėjo greičio nuokrypių kils sunkumų išnaudojant vėjo jėgainių našumą. 





Pramonė 


m Padidės ŠESD apmokestinimas ir griežtės taršos reikalavimai. 

m Didėjantis klimato ekstremalumas gali lemti didesnius pramonės įmonių trikdžius 
(paveikti įrenginius, infrastruktūrą ir darbuotojų mobilumą). 

m Dažnas oro temperatūros svyravimas, kai jis siekia apie 0 “C, gali sustiprinti medžiagų 
dūlėjimą dėl šalčio, pastatus ir konstrukcijas dengiančių medžiagų koroziją. 

mato kaitos priemonės dažnai yra 
gana brangios, o norint lėšas nau- 
doti efektyviai reikia gerai išmany- 
ti vykstančius procesus ir suvokti 
su jais susijusias galimas grėsmes. 
Atlikti skaičiavimai parodė, kad 
Klaipėdoje per XXI amžių oro 
temperatūra, intensyvių kritulių 
kiekis, ekstremalių reiškinių pa- 
sikartojimas didės, kartu kils ir 
jūros vandens lygis. Todėl būtina 
prisitaikyti prie pakitusių aplin- 
kos sąlygų ir parinkti tinkamiau- 
sias prisitaikymo priemones ir 
būdus. 

Prognozuojama, kad ateityje eks- 
tremalus vėjo greitis didės, todėl 
didės ir maksimalus vandens ly- 
gis, sukeliantis vėjines ir bangi- 
nes patvankas. Jei XXI amžiuje 
susidarytų tokia patvanka, kaip 
1967 metais (vanduo pakilo 186 cm), 


žemesnė už XXI amžiuje, esant maksimaliai vidutinis vandens lygis Klaipėdos 
banginei ir vėjinei patvankai, numatomą sąsiauryje gali siekti 236 cm (apie 
Klaipėdos sąsiaurio vandens lygį 2050 metus) ar net 286 cm (XXI am- 


(pagal Klimato kaita: prisitaikymas prie jos poveikio ss pabaigoje). B ūtų apsemta di- 
Lietuvos pajūryje, 2007) as : i iš : 
džioji Danės upės slėnio dalis. 

Klaipėdos miesto administracija kartu su mokslininkais, suinteresuotų grupių 
ir nevyriausybinių organizacijų atstovais nuolat rengia ir supažindina visuome- 
nę su galimomis klimato kaitos pasekmėmis ir mieste įgyvendinamomis prisi- 


taikymo priemonėmis. 


Ar žinote, kad... 

m Daugelyje Europos miestų dažniausia potvynių priežastis yra užtvin- 
dytos senos nuotėkų šalinimo ir kanalizacijos sistemos. 

m Nuo XIX amžiaus pabaigos vidutinis vandens lygis Klaipėdos sąsiauryje 
pakilo apie 14,7 centimetro. Nuo 1961 metų vandens lygis vidutiniškai 
pakyla apie 3 mm per metus. 

m Klaipėdos savivaldybė pirmoji Lietuvoje (2005 metais) pradėjo dalyvauti 
prisitaikymo prie klimato kaitos projektuose. 

Ar klimato kaita gali būti 
naudinga Lietuvai? 


Faktas 

Lietuva turės apčiuopiamos naudos, ypač žemės 
ūkio, turizmo ir energetikos srityse, jeigu ateityje 
tinkamai išnaudos klimato sąlygas ir prisitaikys 
prie būsimų aplinkos pokyčių. 


Neabejotina, kad klimato kaita pasauliui sukels daugiau iššūkių ir pavojų nei 
teigiamų dalykų. Tačiau tinkamai išnaudojant turimą potencialą ir prisitaikant 
prie kintančios aplinkos sąlygų galima įžvelgti ir teigiamų dalykų. Didžiausia 
globalaus atšilimo nauda vidutinėse (šiaurinėse) platumose, taip pat Lietuvoje, 
sietina su mažesniu sergamumu ir mirtingumu žiemą, mažesnėmis energijos 
išlaidomis šildymui, gausesniu žemės ūkio augalų derliumi, aukštesne oro tem- 
peratūra ir geresnėmis rekreacinėmis sąlygomis vasarą. Tinkamai išnaudojus 
klimato sąlygas, ateityje galima tikėtis spartesnio bendrojo vidaus produkto au- 
gimo, bet tik tokiu atveju, kai bus įgyvendintos priemonės mažinti ekstremalių 
hidrometeorologinių reiškinių daromą žalą. 

Daugiausia naudos iš besikeičiančių klimato sąlygų Lietuva turėtų patirti že- 
mės ūkyje. Tačiau, norint pasiekti teigiamą efektą, reikia tinkamai pasiruošti 
galimoms klimato kaitos nulemtoms situacijoms. Pirmiausia reikia įvairin- 
ti ūkius. Mišriuose ūkiuose reikia plėsti žolynų plotus, gerinančius pasėlių 
struktūrą, ir svarbu žinoti, kad organinėmis trąšomis tręšiamuose laukuose 
yra daugiau maisto medžiagų, jiems būdingos geresnės fizinės savybės, geres- 
nis drėgmės režimas. Todėl galima tikėtis, kad mišriuose ūkiuose ekstremalių 
sąlygų daroma žala bus mažesnė. Taip pat bus palankios sąlygos plėsti ilgai ru- 
denį augančių augalų pasėlių plotus. Kukurūzai ir cukriniai runkeliai į šylantį 
klimatą reaguos teigiamai, todėl jų plotus vertėtų nuosekliai plėsti, tačiau bū- 
tina realiai įvertinti vykstančių pokyčių greitį ir šių augalų produkcijos reali- 
zavimo galimybes. Be to, būtų galima didinti ekologinių ūkių skaičių, nes tokie 
ūkiai sunaudoja mažiau neatsinaujinančių energijos išteklių, padeda mažinti 
chemizacijos mastą. 

Siekiant, kad klimato kaita duotų apčiuopiamos naudos, nepakanka laukti — 
būtina aktyviai veikti. Teigiamas klimato kaitos poveikis gali būti neišnaudotas, 
jeigu prisitaikant prie aplinkos pokyčių ir juos švelninant laiku nebus imtasi 
priemonių ir investicijų. 

Pasaulyje, ypač ES, prisitaikant prie klimato kaitos ir mažinant išmetamų ŠESD 
kiekį gaunama didelė ekonominė ir finansinė nauda. Lietuva yra prisijungu- 
si prie Paryžiaus susitarimo, kuris įpareigoja visas valstybes siekti ambicingų 

Prisitaikymas prie klimato kaitos 


Lentelė. Galimas teigiamas klimato kaitos poveikis Lietuvos ūkinėms ir gamtinėms sistemoms 





Sistemos 
(ūkio sektoriai) 
Žemės ūkis 
(augalininkystė) 


Poveikis 


Padidėjęs derlingumas; ilgesnis žemės ūkio kultūrinių augalų vegetacijos laikas; 
greitesnis vaisių subrandinimas; naujų šiltamėgių augalų perkėlimas; dviejų derlių 
per metus galimybė; spartesnis pievų ir ganyklų atsinaujinimas. 





Žemės ūkis 
(gyvulininkystė) 


Mažesnės pastatų šildymo, gyvulių šėrimo ir mėšlo tvarkymo išlaidos; mažesnis gyvulių 
sergamumas ir mirtingumas; ilgesnis ganiavos laikas ir galimybė ilgiau šerti gyvulius 
žaliuoju pašaru. 























Transportas Mažesni kelių priežiūros kaštai žiemą; mažesnis orų poveikis transporto ir kelių infra- 
struktūros nusidėvėjimui; mažesnės kuro sąnaudos transporto priemonėms šildyti. 

Energetika Mažesnis kuro poreikis žiemą; prioritetinės sąlygos plėtoti vėjo ir saulės energetiką; 
didesnis elektros energijos generavimo efektyvumas Saulės jėgainėse. 

Namų ūkis Mažesnės išlaidos šildymui žiemą, bet gali išaugti išlaidos oro kondicionavimui vasarą; 
palankesnės sąlygos praleisti laisvalaikį gryname ore. 

Turizmas Ilgesnis vasaros turizmo sezonas; palankesnės turizmo sąlygos ne vasaros sezonu 
(miestų turizmas). 

Sveikatos Sumažėjęs sergamumas ir mirtingumas šaltuoju metų laiku; mažesnis nušalimų pavojus; 

apsauga palankesnės sąlygos praleisti laisvalaikį gryname ore. 

Vandens Mažesnis pavasario potvynių pavojus; geresnė vandens kokybė dėl mažesnės taršos 

sistemos azotu ir fosforu. 

Gamtinės Didesnis pirminės augalų biomasės kiekis; geresnės sąlygos 

sistemos gyvūnams peržiemoti. 





tikslų kovojant su klimato kaita. Paryžiaus susitarimas Lietuvai yra naudingas, 
nes didina energetinį saugumą ir mažina priklausomybę nuo iškastinio kuro 
importo, skatina verslą ir pramonę investuoti į atsinaujinančius energijos iš- 
teklius, didinti energijos efektyvumą ir plėtoti inovatyvias žaliąsias technolo- 
gijas, skatina tausoti vartojamus išteklius, taupyti energiją buityje, pasirinkti 
draugiškesnes aplinkai transporto priemones, rūšiuoti atliekas, plačiau naudoti 
atsinaujinančius energijos išteklius. 


Ar žinote, kad... 

m Remiantis fenologinių stebėjimų duomenimis, aktyvios augalų 
vegetacijos sezono trukmė per 1961-2010 metus pailgėjo 15 dienų 
(nuo 164 iki 179 dienų). 

m Jei oro temperatūra mūsų platumose padidės 1-2 *C, žemės ūkio gamy- 
bai tai turės teigiamą poveikį, o jei kils 3 ir daugiau *C - neigiamą. 

100 klausimų apie klimato kaitą 


Asmeninė ir nacionalinė 
atsakomybė klimato kaitos 
politikoje 


Ar dar ne per vėlu stabdyti 
klimato kaitą? 


Faktas 

Dauguma klimato kaitos specialistų sutaria, jog šiuo 
metu daroma per mažai, kad globaliosios temperatūros 
didėjimas stabilizuotųsi ties 2 *C riba, palyginti su 
ikiindustriniu laikotarpiu. 


Klimato kaita - visuotinė problema, nes visos šalys daugiau ar mažiau prisi- 
deda prie ŠESD emisijos ir visos patiria jos pasekmes. Nė viena šalis neišspręs 
šios problemos viena. Pirmasis žingsnis plėtojant tarptautinę klimato kaitos 
politiką yra 1992 metais Niujorke priimta Jungtinių Tautų Bendroji klimato 
kaitos konvencija. Vėliau buvo priimti šios konvencijos Kioto (1997 metais) ir 
Paryžiaus (2015 metais) protokolai (žr. 92 ir 93 klausimus). 

Šiuo metu internete galima rasti nemažai interaktyvių sudeginto iškasti- 
nio kuro, ŠESD emisijų, CO, koncentracijos kiekio skaičiuoklių, pavyzdžiui, 
www.bloomberg.com/graphics/carbon-clock/ ir net balsuoti, ar nėra vėlu stab- 
dyti klimato kaitą (žr. www.debate.org/opinions/is-it-too-late-to-do-anything-about- 
global-climate-change). Teoriškai stabdyti klimato kaitą gana paprasta — reikia 
sumažinti į atmosferą išmetamų ŠESD kiekį. Kai kurios ŠESD išlieka atmosferoje 
dešimtmečius ar dar ilgiau. Net jei pradėtume ryžtingai veikti jau dabar, tempe- 
ratūra kurį laiką toliau kiltų. Tačiau jei nedarysime nieko, temperatūra kils dar 
labiau, ir tam tikru laiku klimato kaita gali tapti nevaldoma. Norint sumažinti 
ŠESD kiekį atmosferoje, reikės investuoti į naujus energijos gamybos ir naudo- 
jimo būdus ir juos taikyti. 

Pagrindinis Paryžiaus susitarimo tikslas yra pasiekti, kad dėl žmonių kaltės vi- 
dutinė planetos temperatūra nepadidėtų daugiau nei 1,5 *C, o iki 2100 metų 
jokiais būdais neviršytų 2,0 *C. Šis vidutinis planetos temperatūros pokytis 
skaičiuojamas nuo ikiindustrinio laikotarpio (XVIII amžiaus vidurio), ir svarbu 
pažymėti, kad vidutinė Žemės temperatūra dėl atmosferos taršos jau yra pa- 
kilusi apie 1 *C. 2016 metai buvo patys šilčiausi per visą instrumentinių oro 
temperatūros matavimų istoriją. Norint sustabdyti klimato šiltėjimą ties 1,5 *C 
riba, reikia nustoti teršti atmosferą jau dabar. 

Asmeninė ir nacionalinė atsakomybė klimato kaitos politikoje 


Nemažai klimato kaitos speci- 
alistų pritaria, kad egzistuoja 





vadinamasis negrįžtamas taš- 
11 16 kas - jeigu vidutinė CO, kon- 
centracija atmosferoje išaugs 
iki 450 ppm, planetoje gali kilti 
iki šiol neregėti klimato poky- 
čiai ir stipriai padidėti gamti- 





nių katastrofų pavojingumas. 
ž | Ž IPCC duomenimis, visoje pla- 


40 50 


netoje galima sudeginti 800 Gt 






anglies, iš kurių jau sudeginta 
530 gigatonų. 

Remiantis IPCC AR5 ataskaita, 
norint XXI amžiuje išlaikyti 


Pasaulinis jūros vandens lygi 


70 99 





m planetos vidutinės oro tempe- 
Ilgalaikis koralinių rifų degradacijo: J š ; : 2 : 
ratūros prieaugį ne didesnį nei 
Numatomi aplinkos pokyčiai vidutinei planetos 2,0 *C, Žmonija turi mažinti 
temperatūrai padidėjus 1,5 ir 2,0 *C vartojimą. Apskaičiuota, kad 
(Schleussner ir kt., 2016) vidutiniškai vartojimas turėtų 
būti mažinamas tik po 0,06 96 
kasmet, ir tai neturės didelio poveikio visuotinei ekonomikos raidai. Taigi vi- 
dutinis vartojimo sumažėjimas 2050 ir 2100 metais siektų 3,4 96 ir 4,8 90. 
Visa pasaulinė klimato sistema yra itin inertiška. Net jeigu nuo kitų metų ŠESD 
emisijos imtų mažėti ir 800 Gt riba nebūtų peržengta, vidutinė CO, koncentra- 
cija atmosferoje stabilizuotųsi ties 450 ppm. Vidutinei pasaulio temperatūrai 
stabilizuotis prireiktų daugiau laiko, nes ji tiesiogiai reaguoja į CO, pokyčius. 
Vandenynų šilimas, žemyninių ir kalnų ledynų tirpsmas vyktų toliau, o vande- 
nyno lygis nusistovėtų ties 2-3 m aukštesne riba nei dabartinė. 


Ar žinote, kad... 

m Norint išlaikyti vidutinės globaliosios oro temperatūros pakilimą 
ne daugiau 2 *C (palyginti su ikiindustriniu lygiu), ŠESD emisijos 
kas metus turėtų mažėti 6 96. 

m Net išlaikant dabartinį į atmosferą išmetamų ŠESD kiekį, maždaug 
po 50 metų vidutinė globalioji temperatūra pakiltų 2 “C. 

m Remiantis NASA apskaičiavimais, „negrįžtamo taško“ ribą (450 ppm 
CO, koncentracija atmosferoje) pasaulis gali pasiekti jau 2042 metais. 

100 klausimų apie klimato kaitą 


Kaip švelninant klimato kaitą 
prisidės Lietuva? 


Faktas 
Lietuva, būdama ES nare, jungiasi prie bendros kovos 
su klimato kaita ir jau vykdo visus iškeltus tikslus. 


Lietuvoje vykstantys klimato svyravimai yra neatsiejama Žemės procesų dalis. 
Mūsų šalis neapsaugota nei nuo pasaulinių klimato pokyčių, nei nuo jų padari- 
nių. Todėl Lietuvai aktualūs ES teisės aktuose ir kituose dokumentuose nusta- 
tyti klimato kaitos švelninimo ir prisitaikymo prie jos padarinių tikslai. Lietuva, 
jau prieš tapdama ES nare, aktyviai įsitraukė į pasaulinę klimato kaitos švelni- 
nimo politiką. Mūsų šalis yra ratifikavusi svarbiausius tarptautinius su klimato 
kaita susijusius dokumentus (žr. www.am.lt/VI/index.php+r/707): 

m Jungtinių Tautų Bendrąją klimato kaitos konvenciją, kuri pasirašyta 1992 
metų gegužės 9 dieną ir LR Seimo ratifikuota 1995 metų vasario 23 dieną. 

m Jungtinių Tautų Bendrosios klimato kaitos konvencijos Kioto protoko- 
lą, kuris pasirašytas 1997 metų gruodžio 11 dieną ir LR Seimo ratifikuo- 
tas 2002 metų lapkričio 19 dieną. Kioto protokolas Lietuvoje įsigaliojo nuo 
2005 metų vasario 16 dienos, o jo Dohos pakeitimas LR Seimo ratifikuotas 
2015 metų spalio 15 dieną. 

m Paryžiaus klimato kaitos susitarimą, priimtą 2015 metų gruodžio 12 dieną ir 
LR Seimo ratifikuotą 2016 metų gruodžio 22 dieną. 

Užtikrindama klimato kaitos politikos tęstinumą, ES Vadovų Taryba sutarė, 
kad įgyvendinama klimato ir energetikos politika turi būti integrali, - tai būtina 
tiek siekiant kovoti su klimato kaita ir jos padariniais, tiek siekiant padidinti 
energetinį saugumą ir sustiprinti konkurenciją. 2021-2030 metų laikotarpiu ES 
valstybės narės įsipareigojo sumažinti ŠESD kiekį mažiausiai 40 90, palyginti su 
1990 metais. Nors 2015 metais Lietuvoje į atmosferą išmetamas ŠESD kiekis, pa- 
lyginti su 1990 metais, sumažėjo 58,296, o, įskaitant žemės naudojimo, paskirties 
keitimo ir miškininkystės sektorių, sumažėjo 69,9 96, tačiau pagal ES klimato 
kaitos ir energetikos tikslų iki 2030 m. vykdymo teisės aktus, pakeitus atskaitos 
metus (vietoj 1990 m. įtvirtinus 2005 m.), Lietuva privalės papildomai įgyvendinti 
su išmetamųjų ŠESD mažinimu susijusias priemones, ypač žemės ūkio ir trans- 
porto sektoriuose, kuriuose 2015 m., palyginti su 2014 m., emisijos išaugo ati- 
tinkamai 396 žemės ūkyje ir 596 - transporto sektoriuje. 

Lietuvos Respublikos Seimas 2012-11-06 nutarimu Nr. XI-2375 patvirtino 

Nacionalinę klimato kaitos valdymo politikos strategiją, kurios paskirtis - for- 

muoti ir įgyvendinti Lietuvos klimato kaitos valdymo politiką, nustatyti trum- 

palaikius (iki 2020 metų), vidutinės trukmės (iki 2030 ir iki 2040 metų) ir ilgalai- 

Metai 
* Žemės naudojimo paskirties keitimo ir miškininkystės sektorius 
Lietuvoje išmetamo ŠESD kiekio kaitos tendencijos 1990-2015 metais 
(Nacionalinė išmetamųjų ŠESD kiekio apskaitos ataskaita, 2017) 


kius (iki 2050 metų) tikslus ir uždavinius, kuriuos būtina įgyvendinti švelninant 
klimato kaitą ir prie jos prisitaikant. Nacionalinę klimato kaitos valdymo poli- 
tikos strategiją sudaro klimato kaitos švelninimo ir prisitaikymo prie jos dalys. 
Klimato kaitos švelninimas - tai technologijų, mažinančių išteklių naudojimą 
ir išmetamą ŠESD kiekį produkcijos vienetui, įdiegimas arba pakeitimas, t. y. 
švelninant klimato kaitą siekiama mažinti išmetamą ŠESD kiekį. Klimato kaitos 
švelninimas ypač svarbus energetikos, transporto, pramonės, atliekų tvarkymo, 
žemės ūkio, miškų ūkio sektoriuose. Lietuvos klimato kaitos švelninimo poli- 
tikos strateginis tikslas - pasiekti, kad šalies ekonomika augtų daug sparčiau, 
negu didėtų išmetamų ŠESD kiekis: 
m Vidutinės trukmės tikslas - išmetamą ŠESD kiekį, palyginti su 1990 metų 
lygiu, iki 2030 metų sumažinti 40 96, o iki 2040 metų - 60 96. 
m Ilgalaikis tikslas - išmetamą ŠESD kiekį, palyginti su 1990 metų lygiu, iki 
2050 metų sumažinti 80 96. 
m Prisidėti prie konkurencingos mažą anglies dioksido kiekį išskiriančių tech- 
nologijų ekonomikos sukūrimo iki 2050 metų. 


Ar žinote, kad... 

m Lietuva pirmoji iš Baltijos šalių 2012 metais patvirtino Nacionalinę 
klimato kaitos valdymo politikos strategiją. 

m Lietuvos Nacionalinėje klimato kaitos valdymo politikos strategijoje 
išskirta net 17 sektorių, kuriuose nustatyti klimato kaitos švelninimo ir 
prisitaikymo prie jos tikslai ir uždaviniai. 

100 klausimų apie klimato kaitą 


Kokius projektus Lietuvoje remia 
Klimato kaitos specialioji programa? 


Faktas 

Klimato kaitos specialiosios programos naudą kiekvienas 
Lietuvos gyventojas gali pajusti per vykdomą individua- 
lių, daugiabučių ar visuomeninių pastatų atnaujinimą. 


Klimato kaitos specialioji programa yra skirta pajamoms, gautoms už perleis- 
tus nustatytosios normos vienetus ir parduotus apyvartinius taršos leidimus 
per Bendrąją ES aukcionų platformą, taip pat surinktoms baudoms, savanoriš- 
koms ir kitoms lėšoms paskirstyti finansuojant energijos efektyvumo didinimo 
ir atsinaujinančių energijos išteklių naudojimo projektus, kurie yra pagrindinės 
priemonės, skirtos įgyvendinti išmetamųjų ŠESD mažinimo tikslus. 

2008-2012 m. Kioto protokolo įsipareigojimų laikotarpiu buvo įgyvendinamas 
vienas iš išmetamųjų ŠESD mažinimo lanksčiųjų mechanizmų, prekyba nusta- 
tytosios ŠESD normos vienetais (vienas vienetas lygus vienai tonai CO, ekvivalento). 
Siekiant užtikrinti, kad perleidžiami pertekliniai nustatytosios normos vienetai 
iš tiesų prisidėtų prie aplinkos „žalinimo“, t. y. ŠESD koncentracijos mažinimo, 
šalys, turinčios nustatytosios normos vienetų perteklių, sukūrė Žaliąsias inves- 
tavimo sistemas - teisines ir administracines nuostatas, reglamentuojančias iš 
nustatytosios normos vienetų sandorių gaunamų lėšų panaudojimą projektams, 
susijusiems su klimato kaitos poveikio mažinimu. 2009 m. Lietuva sukūrė Žaliąją 
investavimo sistemą ir perleido perteklinius nustatytosios normos vienetus ki- 
toms šalims, kurioms šių vienetų trūko, o gautas lėšas panaudojo energijos efek- 

Asmeninė ir nacionalinė atsakomybė klimato kaitos politikoje 


m vystomojo bendradarbiavimo projektų įgyvendinimas besivystančiose šaly- 
se, perduodant Lietuvos technologijas ir patirtį, pavyzdžiui, biokuro katilų 
įdiegimas vienoje Moldavijos mokykloje ir darželiuose; 

m visuomenės informavimas ir švietimas, mokslo tiriamieji darbai, veiklos 
vykdytojų ir kitų asmenų konsultavimas ir mokymas; 

m likusi Programos lėšų dalis yra skiriama miškams atkurti ir įveisti; intor- 
muoti, šviesti ir konsultuoti aktualiausiais klimato kaitos klausimais; prisi- 
taikymo prie klimato kaitos pokyčių ir klimato kaitos padarinių švelninimo 
priemonėms įgyvendinti; Nacionalinės klimato kaitos valdymo politikos 
strategijos įgyvendinimo priemonių planui vykdyti; Programos lėšoms 
administruoti ir ŠESD registro tvarkymui finansuoti; taip pat kitoms klimato 
kaitos politikos veiksmingo valdymo priemonėms. 

Konvencijos šalių susitikime, vykusiame 2009 m. gruodžio mėn. Kopenhago- 

je (COP15), susitarta besivystančioms šalims teikti didesnę finansinę pagalbą, 

kad jos galėtų imtis aktyvesnių veiksmų kovojant su klimato kaita. Susitikimo 
metu iškeltas tikslas iki 2020 metų skirti 100 mlrd. JAV dolerių per metus ma- 
žiausiai išsivysčiusių šalių kovai su klimato 





547,4 kaita finansuoti. 2015 metais priimtu Pa- 





ryžiaus susitarimu ES valstybės narės (tarp 





jų ir Lietuva) dar kartą įsipareigojo toliau 





remti finansiškai ir teikti technologinę pa- 





galbą besivystančioms šalims. Nuo 2011 m. 





Lietuva finansinę paramą besivystančioms 





2011 


šalims savanoriškai teikia per daugiašalius 
fondus ir programas, kurioms lėšos skiria- 


2012 2013 2014 2015 2016 
Metai mos iš Aplinkos ministerijos administruo- 


jamos Klimato kaitos specialiosios progra- 
mos fondo. Nuo 2014 m. parama teikiama 
besivystančioms šalims (Moldovai, Gruzijai, 


A ia E io 3 : Lietuvos teikiamas tarptautinis klimato kaitos 
tyvumo didinimo ir atsinaujinančių energijos išteklių naudojimo projektams. | 
, , E 4 0 - finansavimas 2011-2016 metais (tūkstančiais 
Taip pat ES ir Europos ekonominės erdvės šalyse (Norvegijoje, Islandijoje) nuo 2 KA | 
2005 "kia ES J šos leidi kyb . SH eurų) (žr. Aplinkos ministerijos tinklalapyje: 
metų veikia ES apyvartinių taršos leidimų prekybos sistema (žr. 98 klausimą). . 

: E“ Ž L a ( ą) www.am.lt/VI/index.phpža/12922) Malaizijai) dvišalių pagrindu. 


Klimato kaitos specialiosiomis programos lėšomis finansuojami projektai, kurie 

susiję su klimato kaitos padarinių švelninimu (išmetamo ŠESD kiekio mažinimu) ir 

prisitaikymu prie klimato kaitos pokyčių. Lietuvos aplinkos apsaugos investicijų 
fondas (LAAIF) yra atsakingoji institucija, administruojanti Klimato kaitos spe- 
cialiosios programos projektus (www.laaif.lt/lt/klimato-kaitos-specialioji-programa/). 

Klimato kaitos specialiosios programos lėšų naudojimo kryptys yra tokios: 

m ne mažiau kaip 40 90 Programos lėšų turi būti skiriama energijos vartojimo 
ir efektyvumo didinimo projektams, pavyzdžiui, privatiems ar viešiesiems 
pastatams modernizuoti; 

m ne mažiau kaip 40 90 Programos lėšų turi būti skiriama atsinaujinančių ener- 
gijos išteklių panaudojimo skatinimo ir aplinkai palankių technologijų die- 
gimo projektams, pavyzdžiui, biokuro katilams ar saulės jėgainėms įrengti 
privačiuose ar viešuosiuose pastatuose; 


Turinys 

Ar žinote, kad... 

m 2011-2016 metais visuomeninės paskirties pastatams atnaujinti skirta 
daugiau kaip 119 mln. eurų, įvairiuose Lietuvos kampeliuose moderni- 
zuota per 100 visuomeninės paskirties pastatų (ligoninių, mokyklų, vaikų 
darželių ir pan.). 

m 2011-2016 metų laikotarpiu Lietuva į Klimato kaitos specialiąją programą 
gavo virš 192 mln. eurų pajamų, iš kurių 184 mln. eurų paskirstyta energi- 
jos efektyvumo didinimo, atsinaujinančių energijos išteklių naudojimo 
projektams ir mažai taršiems visuomeninio transporto autobusams įsigyti. 

m Nuo 2016 metų Malaizijoje jau veikia dvi saulės jėgainės, kurių įrengimą 
Lietuva finansavo Klimato kaitos specialiosios programos lėšomis. 

100 klausimų apie klimato kaitą 


Kokios turėtų būti miestų ir 
miestelių plėtros gairės? 


Faktas 

Ateityje miestų plėtra priklausys nuo to, kaip sėkmingai 
teritorinio planavimo procese bus suderintos klimato 
kaitos švelninimo ir prisitaikymo prie jos priemonės. 


Iki šiol planuojant miestus buvo mažai atsižvelgiama į galimus klimato kaitos 
padarinius - potvynius, karščio bangas, dažnesnį ir didesnį vandens trūkumą. 
Į integruotus miesto valdymo planus turėtų būti įtraukiamos aplinkos keliamą 
riziką ribojančios priemonės. Atsižvelgti į klimato kaitos poveikį būtina ir ren- 
giant bendruosius bei detaliuosius teritorijų planus. Jų įgyvendinimas priklau- 
sys nuo miestų finansinių ir savivaldos galimybių. Integralus požiūris į erdvi- 
nį planavimą turėtų optimizuoti ekonominės plėtros galimybes ir ekosistemų 
paslaugas, mat juo remiantis turėtų mažėti dėl nepalankių aplinkos veiksnių 
žmonių patiriamas poveikis. Pagrindinis iššūkis yra saumodeliuoti tokią būsimų 
miestų aplinką, kuri būtų itin patraukli visuomenei, atitiktų nuolat kintančius 
populiacijos poreikius. Modeliuojat miestų aplinką greičiausiai bus įtraukta 
„Žaliosios infrastruktūros“ plėtra mieste, t. y. suplanuoti natūralių arba pusiau 
natūralių plotų deriniai, galintys užtikrinti platų teikiamų paslaugų spektrą. 
Miestų aplinka turėtų atitikti šiuos principus: 

dubliavimo - esant būtinybei aplinkos komponentai galėtų būti pakeisti; 
įvairovės - daugiafunkciškumas siekiant išvengti specializuotų grėsmių; 
efektyvumo - suvartotos energijos ir pasiekto rezultato teigiamas santykis; 
autonomiškumo - galimybė veikti be išorinės pagalbos; 

stiprybės - gebėjimas atsilaikyti prieš išorinį poveikį; 

tarpusavio priklausomybės - integruoti vienas kitą papildantys komponentai; 
prisitaikymo - gebėjimas mokytis iš patirties ir prisitaikyti prie permainų; 
bendradarbiavimo - plačios visų suinteresuotų pusių galimybės dalyvauti 


priimant sprendimus. 

ES tikslas iki 2050 metų plečiant infrastruktūrą neužimti jokių gamtinių žemių 
yra sunkiai įgyvendinamas. Europa yra tankiai apgyvendinta ir tikėtina, kad 
2020 metais 80 90 jos gyventojų gyvens miestuose arba priemiesčiuose. Taip pat 
miesto gyvenvietės tampa vis mažiau kompaktiškos — teritorija plečiasi grei- 
čiau, nei auga jos gyventojų skaičius. 

Norint, kad šis tikslas būtų įgyvendintas, siekiama remti ir plėsti iniciatyvas, 
kurios paskatintų miestus dalytis naujovėmis ir gerąja praktika. Taip pat siekia- 
ma, kad dauguma ES miestų taikytų tvaraus miestų planavimo ir projektavimo 
politiką ir panaudotų tam skirtas lėšas (žr. 80 klausimą). Europos aplinkos agen- 
tūros (2015) parengtoje studijoje pateikiama informacija apie urbanizuotose te- 
ritorijose ES šalių įgyvendinamas priemones, kurios aktualios ir Lietuvai: 

Asmeninė ir nacionalinė atsakomybė klimato kaitos politikoje 


Bendrasis planas Das TOPAS ut EEE 


Planų optimizavimas 
siekiant sumažinti jautrumą 
klimato kaitos poveikiui. 


Fizinių sąlygų pagerinimas įgyvendinant 
pasiūlytas technines priemones. 
Mažinimas 


Prisitaikymo prie klimato kaitos pobūdis įvairiuose teritorinio planavimo lygmenyse 
(pagal Davidse ir kt., 2015) 


žaliosios infrastruktūros ir atvirų erdvių plėtra; 

lietaus nuotekų valdymas, ekologinių koridorių formavimas; 
efektyvesnis energijos vartojimas pastatuose; 

jūrų potvynių ir liūčių sukeliamų poplūdžių grėsmės mažinimas; 
karščio bangų ir miesto šilumos salų keliamos grėsmės mažinimas; 


visuomenės švietimas, teritorijų planavimą numatančių teisės aktų tobuli- 
nimas. 

„Žalosios infrastruktūros“ svarba Klaipėdos miesto teritorijos plėtros perspek- 
tyvoms įvertinta „BaltCICA“ projekto (žr. www.baltcica.org/) metu. Potvynių prie- 
žastimi Klaipėdos mieste gali tapti gausūs ir intensyvūs krituliai. Atsižvelgiant į 
liūčių (pasireiškiančių dėl klimato kaitos) sukeliamo nuotėkio didėjimo prognozes 
Smeltalės upės baseine ir siekiant sumažinti potvynių pavojų pietinėje Klai- 
pėdos miesto dalyje, pasiūlyta neplėsti gyvenviečių, planuotų neurbanizuotoje 
baseino dalyje, ir išsaugoti agrarinį bei natūralų kraštovaizdį (žr. 82 klausimą). 


Ar žinote, kad... 

m Vien tik pastatams tenka 32 96 galutinio energijos suvartojimo ir 19 06 
viso pasaulyje išmetamo ŠESD kiekio. 

m Numatoma, kad nauji statiniai ir infrastruktūra bei teritorinio planavimo 
politika iki 2050 metų 20-50 96 leistų sumažinti ŠESD emisijas. 

m JT Aplinkos apsaugos programos (UNEP) vertinimu, 70 96 klimato kaitos 
švelninimo (išmetamo ŠESD kiekio mažinimo) ir 80 96 prisitaikymo prie kli- 
mato kaitos priemonių įgyvendinama vietos ir regioniniu lygiu, todėl 
vietos savivaldybių institucijos privalo aktyviai dalyvauti formuojant ir 
įgyvendinant klimato kaitos politiką. 

m Kauno regioninė energetikos agentūra, bendradarbiaudama su Norve- 
gijos vietinės ir regioninės valdžios asociacija ir Lietuvos savivaldybių 
asociacija, 2017 metais parengė Klimato kaitos švelninimo ir prisitaiky- 
mo prie jos gaires svivaldybėms (žr. http://www.krea.lt/index.php?tema= 
Norvegaiėlnid=It). 

100 klausimų apie klimato kaitą 


Kaip klimato kaitą gali pristabdyti 
kiekvienas žmogus? 


Faktas 
Nors klimato kaita - visuotinė problema, bet ji 
glaudžiai siejasi su kasdieniu mūsų gyvenimu. 


Klimato kaita yra visuotinė problema, ir vis dėlto kiekvienas iš mūsų gali gerinti 
padėtį. Net maži mūsų įpročių pokyčiai gali užkirsti kelią ŠESD emisijoms ir pa- 
gerinti visų mūsų gyvenimo kokybę. Tai mums net gali padėti sutaupyti pinigų. 

Kiekvienas žmogus gali šį tą padaryti, kad prisidėtų prie klimato kaitos maži- 

nimo. Gyventojams rekomenduojama keisti neatsakingus vartojimo įpročius, 

t. y. mažinti energijos suvartojimą, išjungti nenaudojamus elektros prietaisus, 

pakuotes naudoti pakartotinai ir jas perdirbti bei sumaniai naudotis transpor- 

tu, daugiau vaikščioti pėsčiomis. Prisidėti prie klimato kaitos mažinimo galima 
kiekviename žingsnyje, nesvarbu, kur bebūtume - namuose, kelyje, darbe ar 
švietimo įstaigoje. Štai keli Europos Komisijos patarimai: 

m Rūšiuokite atliekas, skirtas perdirbti. Perdirbant vieną kilogramą panaudotų 
aliuminio skardinių sunaudojama dešimt kartų mažiau energijos nei gami- 
nant naujas. 

m Virindami vandenį karštam gėrimui, naudokite tik tiek vandens, kiek jums 
reikia. 

m Taupykite karštą vandenį, prauskitės po dušu, o ne vonioje - sunaudosite 
4 kartus mažiau energijos. 

m Neužmirškite išjungti šviesos, kai jos jums nereikia. Namuose sunaudojama 
30 96 elektros energijos, tad jei visi ją taupysime, poveikis bus didelis. 

m Pirkite energiją taupančias elektros lemputes - jos ilgiau veikia ir naudoja 
penkis kartus mažiau elektros energijos už įprastas lemputes. 

m Nepalikite televizoriaus, muzikos grotuvo ar kompiuterio ramybės režimu 
(kai prietaise lieka degti maža lemputė). Televizorius vidutiniškai 45 96 energijos 
sunaudoja veikdamas ramybės režimu. 

m Nepalikite mobiliojo telefono įkroviklio įkišto į elektros lizdą, kai telefono 
nekraunate. Taip elgdamiesi be reikalo išnaudojate 95 96 įkroviklio energi- 
jos - tik 5 Vo jos iš tiesų naudojama telefonui įkrauti. 

m Pirkdami naują buitinės technikos prietaisą - šaldytuvą ar skalbyklę - įsiti- 
kinkite, kad jis pagal Europos energijos naudojimo efektyvumo sistemą pri- 
klauso A klasei. as 


„2 
m Parduotuvėse ir prekybos centruose ieškokite prekių, pažymėtų | NF 
šiuo Europos ekologiniu ženklu. Ecolaba| 


m Per daug nešildykite namų. Sumažinus temperatūrą vos vienu laipsniu, jūsų 
šeimos išlaidos už sunaudotą elektros energiją gali sumažėti 7 96. 

Asmeninė ir nacionalinė atsakomybė klimato kaitos politikoje 


Maistas ir gėrimai m Vėdindami kambarį, plačiai atvertą langą 


5040 


palikite kelias minutes ir vėl jį uždarykite 
tam, kad oras taptu gaivesnis, tačiau be 
reikalo neatšaldytumėte kambario. 

m Nuosavi automobiliai išskiria 10 90 viso 
išskiriamo CO, kiekio. Važiuoti visuome- 
niniu transportu, dviračiu ar eiti pėsčio- 
mis daug pigiau ir sveikiau. 

m Pirkdami naują automobilį, rinkitės mažą 
ir efektyviai energiją naudojantį modelį. 


Vidutinis namų ūkio anglies m Oro transportas — sparčiausiai augantis 
pėdsakas ekonomiškai stipriose išskiriamo CO, šaltinis pasaulyje. Kelių 
pasaulio šalyse šimtų kilometrų atstumams įveikti rinki- 


(pagal www.energystar.gov, 2017) tės traukinius arba autobusus. 


m Pasodinkite medį prie mokyklos, kieme ar netoli namų. Penki medžiai per 
savo gyvenimą sugeria apie vieną toną anglies dioksido. 

Internete galima rasti nemažai patarimų, kaip vienas pats galite sumažinti 
poveikį klimatui (žr. www.greenpeace.org/, www.wikihow.com/) ar kaip apsiskai- 
čiuoti asmeninį anglies pėdsaką (angl. carbon footprint), tenkantį mūsų planetai 
(pvz., www.bef.lt/, www.carbonfootprint.com/, www.carbonindependent.org/). Ang- 
lies pėdsakas - tai bendras asmens, organizacijos, renginio, produkto (per tam 
tikrą laikotarpį) išskirtas ŠESD kiekis, išreikštas CO, ekvivalentu. Naudojantis 
šiomis skaičiuoklėmis galima įvertinti namų ūkio, transporto, maisto, laisva- 
laikio, gyvenimo būdo paliekamą anglies pėdsaką. Jungtinių Tautų Tarptau- 
tinė civilinės aviacijos organizacija siūlo įvertinti asmeninių kelionių lėktu- 
vų indėlį, mat šių kelionių metu paliekamas anglies pėdsakas (www.icao.int/ 
environmental-protection/CarbonOffset/). 


Ar žinote, kad... 

m Jei visi Europos gyventojai nepaliktų elektros įrangos veikti ramybės 
režimu, per metus sutaupytos elektros energijos pakaktų Belgijos dydžio 
šaliai aprūpinti. 

m Vidutiniškai net 14-25 90 asmeninio anglies pėdsako tenka laisvalaikiui 
ir pramoginei veiklai. 

m Vienam Lietuvos gyventojui tenka 6,9 t CO, ekvivalento emisijos per 
metus (pasaulio vidurkis yra 5 t), o siekiant tvaraus vystymosi jis turėtų būti 
apie 1,5 t CO.,. 

m Lietuvoje lengvieji automobiliai lemia apie 90 96 transporto sektoriaus 
išmetamo ŠESD kiekio. 

100 klausimų apie klimato kaitą 


Ką reikėtų daryti siekiant sumažinti 
klimato kaitos poveikį biologinei 
įvairovei? 


Faktas 

Pasaulyje surinkta pakankamai informacijos, kad 
siekiant sumažinti klimato kaitos poveikį biologinei 
įvairovei būtų galima priimti tinkamus sprendimus. 


Tyrimai ir ateities klimato modeliai rodo, kad veikiamos klimato atšilimo dau- 
guma rūšių nyks jau paveiktuose dabartiniuose arealuose. Todėl ypač svarbu iš- 
siaiškinti, kurios rūšys jautriausiai reaguoja į klimato kaitą. Vienas iš rūšies kai- 
tos rodiklių yra populiacijos dydis, kuris rodo dabartinio poveikio ir gresiančių 
pavojų mastą. Jis galėtų būti panaudotas ir vertinant klimato kaitos poveikį. 
Kuo mažesnė populiacija, tuo ji pažeidžiamesnė. Tam tikrų įžvalgų gali teikti 
ir rūšies filogenetiniai ryšiai. Jei rūšys yra artimos, o viena iš jų tikrai yra nei- 
giamai veikiama klimato kaitos, tai šį poveikį dažniausiai patirs ir kita artima 
rūšis. Neturėdami gilesnių žinių, kaip reikėtų valdyti rūšis, veikiamas klimato 
kaitos praeityje ir dabartyje, turime stiprinti stebėseną ir ilgalaikius mokslinius 
tyrimus bei mokytis iš dabar stebimų pavyzdžių. Vykdant rūšių stebėseną daug 
prisidėti gali mokslo institucijos, nevyriausybinės organizacijos, įvairios pilie- 
čių iniciatyvos, mokymo įstaigos ir aktyvios šeimos. 

Klimatui šiltėjant labai svarbu stebėti jautresnių rūšių būklę. Siekiant apsaugo- 
ti rūšis nuo didėjančio poveikio, svarbios priemonės turėtų būti rūšių apsau- 
gai teikiama pirmenybė ir inovatyvi politika, pagrindinių saugomų teritorijų 
tinklo apsauga ir jų plotų didinimas, teritorijų, pasižyminčių dideliu aplinkos 
įvairiapusiškumu, apsauga, naujų saugomų teritorijų kūrimas vietose, kurios 
bus paveiktos klimato atšilimo ir į kurias trauksis pažeidžiamos rūšys. Taip 
pat svarbu atkurti pavojuje esančių rūšių buveines, perkelti rūšis į naujas joms 
tinkamas buveines, keisti platesnius rūšims tinkamus kraštovaizdžius, o rūšių 
arealams judant ašigalių link —- kurti buveinių jungtis. Siekiant išvengti teri- 
torijų fragmentacijos, toks valdymas kaip koridorių ar tramplinų sukūrimas 
ar teritorijų tarp buveinių fragmentų nepalankumo mažinimas gali pagerinti 
kraštovaizdžio jungtis, pagreitinančias dėl klimato kaitos poveikio mažėjančių 
populiacijų atsigavimą. Efektyviausi koridoriai būna tie, kurie yra panašiausi 
į sujungiamas buveines. Siekiant užtikrinti jautriausių ir labiausiai plintančių 
rūšių tolesnę plėtrą, apie 50 96 kraštovaizdžio turėtų sudaryti tinklu sujungtos 
tinkamos buveinės. Svarbiausias veiksnys, lemsiantis prisitaikymą, bus suma- 
žintas kitų paukščiams gresiančių pavojų poveikis - tai galima pasiekti taikant 

Asmeninė ir nacionalinė atsakomybė klimato kaitos politikoje 





Klimatui šiltėjant pastaraisiais dešimtmečiais Lietuvoje sparčiai plinta pietinė rūšis - 


didysis baltasis garnys (Egretta alba), pamėgęs žuvininkystės tvenkinius 


(Vito Stanevičiaus nuotrauka) 


tinkamą platesnio kraštovaizdžio valdymą. Kuo klimato kaita bus stipresnė, tuo 
radikalesnių rūšių apsaugos būdų prireiks. Prie tokių būdų priskirtini veisimas 
nelaisvėje, rūšių paleidimas iš nelaisvės į natūralias buveines ir pagalbinė ko- 
lonizacija, kai rūšys įvežamos į naujas laisvas tinkamo klimato teritorijas. Kli- 
matui drastiškai keičiantis, turės būti panaudotos dar radikalesnės priemonės, 
kurioms įgyvendinti prireiks nuolatinės stebėsenos ir papildomų tyrimų. 


Ar žinote, kad... 

m Šylant klimatui Lietuvoje perinčių paukščių rūšių ir jų populiacijų 
būklę rodo perėjimas tam tikroje tos rūšies arealo vietoje: perėjimas 
pietvakarinės krypties periferijoje susijęs su tolesniais populiacijos 
praradimais, o arealo centrinėje dalyje ir šiaurės rytinėje periferijoje - 
su populiacijos patiriamu teigiamu poveikiu. 

m Iš Lietuvoje perinčių 212 paukščių rūšių, jų arealams traukiantis šiaurės 
rytų kryptimi, 74 (34,9 96) rūšių (kurių dauguma yra griežtai saugomos) 
atstovai, perintys rūšies arealo vakarinėje, pietvakarinėje ir pietinėje 
periferijose, gali būti priversti pasitraukti iš mūsų šalies teritorijos. 
Kitoms 138 rūšims (65,1 26), kurių perinčios poros yra rūšies arealo 
šiaurinėje, šiaurės rytinėje, rytinėje ir šiaurės vakarinėje periferijose ir 
arealo centrinėje dalyje, klimato atšilimas gali turėti teigiamos įtakos, 
tad pavojus joms išnykti negresia. 

100 klausimų apie klimato kaitą 191 


Kaip nevyriausybinės organizacijos 
vykdo klimato kaitos politiką? 


Faktas 

Nevyriausybinės aplinkosauginės organizacijos 
jau kelis dešimtmečius aktyviai dalyvauja klimato 
kaitos politikoje. 


Norint įveikti globalius klimato kaitos iššūkius, vietinių sąlygų pažinimo meto- 
das gali būti pritaikytas praktikoje. Daugiametis nevyriausybinių organizacijų 
(NVO) įdirbis ir platus visuomenės palaikymas sprendžiant aplinkos apsaugos 
problemas ypač naudingas. Palaikomi geri santykiai su žmonėmis leidžia ope- 
ratyviai nacionaliniu ir tarptautiniu mastu informuoti politikus apie padėtį 
įvairiuose organizaciniuose lygmenyse. Be to, itin svarbus aplinkosauginių 

NVO ir žiniasklaidos bendradarbiavimas, kuriuo siekiama supažindinti visuo- 

menę su išsamesnėmis klimato kaitos priežastimis ir pasekmėmis. Nuolatinis 

aplinkosauginių NVO bendradarbiavimas su valdžios atstovais yra labai svar- 
bus aktyviai ginant klimato kaitos politiką pasauliniu lygmeniu, nes: 

m klimato kaita vyksta jau dabar ir sukelia orų sąlygų pokyčius (didesnį potvy- 
nių, sausrų, audrų pavojų). Šie pokyčiai turi įtakos apsirūpinimui maistu ir 
vandeniu - tai dar labiau sunkina klimato kaitos pasekmes, ypač ekonomiš- 
kai silpnose šalyse; 

m valdžia atsakinga už pagalbą reaguojant į galimus pokyčius; 

m bendruomenių ir vietinių organizacijų pagalba gali būti labai naudinga - ji 
gali paskatinti vyriausybę priimti tinkamus sprendimus. 

Paryžiaus susitarimas tapo lūžio tašku išryškinant tarptautinių aplinkosaugi- 
nių NVO svarbą ir bendradarbiaujant petys į petį su oficialia valdžia. Klimato 
veiksmų tinklo (angl. Climate Action Network) koalicijos narių - Greenpeace (www. 
greenpeace.org), WWF (www.worldwildlife.org/) ir kitų nuopelnai viešai ginant kli- 
mato kaitos politiką buvo viena svarbiausių priežasčių, lėmusių, kad Paryžiaus 
susitarimas būtų toks, koks jis ir buvo pasirašytas. Siekiant, kad būtų vykdomi 
visi Paryžiaus susitarimo įsipareigojimai, aplinkosauginės NVO turėtų imtis šių 
veiksmų: 

m Raginti valstybių vadovus visiškai ir kuo greičiau ratifikuoti Paryžiaus susi- 
tarimą. 

m Siekti ambicingų tikslų, laikytis grafiko ir vykdyti efektyvaus finansavimo 
lobistinę veiklą. 

m Užtikrinti, kad pažeidžiamosios visuomenės grupės nebus papildomai ap- 
mokestintos. 

m Skatinti suinteresuotas puses aktyviai dalyvauti įgyvendinant Paryžiaus susi- 
tarimą. 


+=— Turinys —> 





Asmeninė ir nacionalinė atsakomybė klimato kaitos politikoje 


m Aktyviai dalyvauti pasaulyje įgyvendi- 
nant „klimato teisingumą“ (socialinį ir 
aplinkosauginį). 

m Netapti politinių organizacijų marione- 

= Lobizmas Au sa 
tėmis ar galingų korporacijų įkaitėmis. 

m Užtikrinti, kad techninės priemonės 
tarnautų paprastiems Žmonėms, o ne 


NVO užtikrina didintų atskirtį. 
| r S m Toliau skatinti galutinai atsisakyti iš- 
Išičio kia kastinio kuro vartojimo. 
vyriausybė m Į svarbiausius dokumentus įtraukti sie- 
| kį švelninti klimato kaitą ir prisitaikyti 
Visuomenė L 


m Nenusižengti pačių iškeltiems įsiparei- 
Realus Paryžiaus susitarimo gojimams ir principams. 
valdymo procesas ir nevyriau- m Aktyviai dalyvauti įgyvendinant Pary- 


sybinių organizacijų vaidmuo žiaus susitarime numatytą Globalios 


i klimato kaitos veiksmų darbotvarkę. 


Lietuvos aplinkosauginių NVO koalicija nuo 2011 metų birželio 15 dienos 
vadinasi Aplinkosaugos koalicija (aplinkosauga.lt/); šiuo metu jai priklauso 8 
aplinkosauginės NVO. Koalicijai priklausančios organizacijos svariai prisideda 
rengiant Baltijos jūros regiono, Baltijos valstybių ir Lietuvos prisitaikymo prie 
klimato kaitos strategijas, telkiant klimato kaitos srityje dirbančias Lietuvos 
aplinkosaugines NVO ir didinant jų įsitraukimą į klimato kaitos politiką. Lie- 
tuvos politikai raginami veikti stabdant klimato kaitą, visuomenei pristatoma 
klimato kaitos tema ir pagrindiniai įvykiai (per www.facebook.com/klimatokaita), 
parengtos klimato kaitos politikos gairės. 


Ar žinote, kad... 

m Klimato veiksmų tinklas yra tarptautinis nevyriausybinių organizacijų 
susivienijimas, kuriam priklauso daugiau kaip 1100 narių iš 120 pasaulio 
šalių. 

m Priimant Paryžiaus susitarimą, kovoti su klimato kaita įsipareigojo ne tik 
valstybės, bet ir daugiau kaip 4 tūkstančiai įmonių ir vietos savivaldos 
atstovų. 

m 2014 metais renkant Lietuvos atstovus į Europos Parlamentą, 80 kandi- 
datų pasirašė pasižadėjimą kovoti su klimato kaita. 

Tarptautinė klimato 
kaitos politika 


Ar žmonija suvokia klimato kaitos 
keliamas grėsmes? 


Faktas 

Aukštesnis bendras šalies išsilavinimo lygis (ypač 
moterų) yra vienas svarbiausių veiksnių, padedančių 
suvokti klimato kaitos keliamas grėsmes. 


Nepaisant akivaizdžių įrodymų ir literatūros bei informacinių šaltinių, ku- 
riuose teigiama, kad klimato kaita yra reali, skeptikai ir toliau tvirtai neigia 
šį faktą. Mokslininkai pabrėžia, kad klimato kaita vyksta dėl žmonių veiklos, 
tačiau žmonija nesiima aktyvių veiksmų CO, emisijoms mažinti. Nenoras 
pripažinti klimato kaitą susijęs su žmonių įpročiais, polinkiu sprendimus pri- 
imti remiantis savo asmeniniais įsitikinimais, o ne moksliniais faktais. 

Požiūris į klimato kaitos problemą, jos aktualijas gali būti vertinamas naudo- 

jantis įvairiais metodais. 2007-2008 metais 119 valstybių atliktoje Gallup World 

Poll apklausoje paaiškėjo, kad 40 96 suaugusių pasaulio gyventojų niekada nėra 

girdėję apie klimato kaitą. Aukštesnis bendras šalies išsilavinimo lygis yra vie- 

nas svarbiausių rodiklių, leisiančių užtikrinti klimato kaitos problemos spren- 
dimą pasauliniu lygiu. 

Per 2015 metais Pew Research Center atliktą 40 pasaulio valstybių gyventojų ap- 

klausą, skirtą ištiri valstybių politinį sąmoningumą kovojant su klimato kaita, 

išsiaiškinta, kad: 

m daugiau kaip pusė (54 96) apklaustųjų teigia, kad klimato kaita yra labai rimta 
problema. Didžiausią susirūpinimą klimato kaitos keliamomis grėsmėmis 
išreiškė Lotynų Amerikos (74 96) ir Afrikos (61 96) šalių gyventojai; 

m šalys, kuriose didelis CO, emisijų kiekis, tenkantis vienam gyventojui, yra 
mažiau susirūpinusios klimato kaita; 

m 51 96 apklaustųjų mano, kad klimato kaitos poveikis jaučiamas jau dabar, o 
28 96 teigia, kad jis pasireikš artimiausiu laiku; 

m sausra yra daugiausia nerimo kelianti klimato kaitos problema; 

m 54 90 apklaustųjų teigia, kad ekonomiškai stiprios šalys, kovodamos su kli- 
mato kaita, turi daryti daugiau nei ekonomiškai silpnos. 

Vienas iš objektyviausių visoje ES taikomų metodų yra Eurobarometro tarny- 

bos atliekamos ES šalių narių apklausos. 2017 metais paskelbtais specialios 

Eurobarometro apklausos apie klimato kaitą duomenimis, aštuoni iš dešimties 

ES valstybių nuomonė: ar klimato kaita svarbiausia problema visame pasaulyje (96)? 


(Eurobarometro apklausos duomenimis, 2017) 


ES gyventojų pripažįsta, kad kovojant su klimato kaita ir efektyviau vartojant 
energiją galima paskatinti ekonomikos augimą ir užimtumą. 92 96 europiečių 
klimato kaitą laiko rimta problema. Dauguma apklaustųjų (74 96) mano, kad 
klimato kaita yra labai rimta problema, 18 90, - kad tai gana rimta problema. 
Klimato kaitos rimta problema nelaiko tik 6 96 apklaustųjų. Skalėje nuo 1 (ma- 
žiausia) iki 10 (daugiausia) klimato kaitos problema įvertinta 7,7 balo. 2014 me- 
tais toks įvertinimas buvo 7,3, o 2009 metais - 7,1 balo. 


Ar žinote, kad... 

m JAV tik apie 50 20 gyventojų mano, kad klimato kaita tikrai vyksta. 

m 72 7o klimato kaitą neigiančių knygų (dauguma išleistos pradedant 
XX amžiaus pabaiga) susijusios su dešiniosioms pažiūroms priskirtinomis 
idėjomis ir tokių pažiūrų mokslo centrais. 

m 2017 metų Eurobarometro apklausos duomenimis, 70 96 Lietuvos 
gyventojų klimato kaitą laiko labai rimta problema (ES vidurkis - 74 90). 

Kas yra Bendroji klimato 
kaitos konvencija? 


Faktas 

Jungtinių Tautų Bendroji klimato kaitos konvencija 
(JTBKKK) - pagrindinis dabar galiojantis tarptautinis 
susitarimas klimato kaitos srityje. 


Klimato kaitos problematiką mokslininkai kartu su politikais tarptautiniu lyg- 
meniu išsamiai pradėjo analizuoti 1979 metais vykusioje pirmojoje pasaulinėje 
klimato konferencijoje. Antroji klimato kaitos konferencija, vykusi 1990 metais 
Ženevoje, paragino priimti tarptautinę konvenciją. Jungtinių Tautų Genera- 
linė Asamblėja paskelbė derybas dėl Bendrosios klimato kaitos konvencijos. 
Delegatai iš daugiau kaip 150 šalių nuo 1991-ųjų vasario iki 1992-ųjų metų 
gegužės derino konvencijos tekstą. 1992 metų gegužės 9 dieną Jungtinių Tautų 
būstinėje Niujorke 150-ies valstybių delegatai pasirašė Jungtinių Tautų Bendrą- 
ją klimato kaitos konvenciją. Joje pažymima, kad „dėl pasaulinio klimato kei- 
timosi reikia, kad visos šalys kuo plačiau bendradarbiautų ir dalyvautų imantis 
reikiamų veiksmingų tarptautinio masto priemonių, ir tai darytų pagal bendrą, 
bet diferencijuotą atsakomybę ir atitinkamas galimybes bei atsižvelgiant į jų 
socialines ir ekonomines sąlygas. Konvencijos 2 priede išvardytos ekonomiškai 
stiprios šalys įsipareigojo padėti silpnos ekonomikos valstybėms. Valstybėms, 
pereinančioms prie rinkos ekonomikos (joms priskiriama ir Lietuva) ir įrašytoms 
1 priede, įsipareigojimams įgyvendinti palikta tam tikro lankstumo galimybė. 
Konvencijos tikslas yra pasiekti, kad ŠESD kiekis atmosferoje stabilizuotųsi to- 
kiame lygyje, kuriame pavojingas antropogeninis poveikis nesutrikdo klimato 
sistemos. Šis lygis turi būti pasiektas per tokį laikotarpį, kuris leistų ekosiste- 
moms natūraliai prisitaikyti prie klimato kaitos. Konvencija siekia, kad kiekvie- 
nos šalies pastangos sumažinti ir stabilizuoti ŠESD kiekį būtų adekvačios jos 
išmetamam dujų kiekiui ir galimybėms jį sumažinti. 
Konvencijoje nustatyta keletas principų, kurių turi laikytis ją pasirašiusios šalys: 
m bendros, bet diferencijuotos atsakomybės principas: visos šalys turi pripa- 
žinti klimato kaitos problemą, tačiau turi skirtingą atsakomybę vykdant 
klimato kaitos politikos tikslus; turtingiausios šalys turėtų suteikti finansinę 
paramą ir perduoti pažangias technologijas ekonomiškai silpnoms šalims 
t. y. - siekti padėti joms prisitaikyti prie neigiamo klimato kaitos poveikio; 
m atsargumo principas ragina imtis klimato kaitos prevencijos priemonių net 
ir tais atvejais, kai nėra neginčytinų mokslinių įrodymų, pagrindžiančių kli- 
mato kaitos priežastis; 
m klimato kaitos ir plėtros ryšio principas pabrėžia, kad energijos vartojimas, 
žemėnauda ir demografinis augimas yra svarbiausi tiek plėtros, tiek klimato 

Rio de Janeiro 3-14 June 1392 






1992 metų birželio 3-14 dienomis 
Rio de Žaneire vyko Jungtinių Tautų 
Aplinkos ir plėtros konferencija, 


dar žinoma kaip Žemės susitikimas, 


E 


| Dacia "CB „48 arba Rio konferencija. Joje dalyvavo 
Naja O Aa O Jerencija. Joje daly 


172 valstybių atstovai, iš jų 108 - 
valstybių arba vyriausybių vadovai. 
Konferencijoje galutinai parengta ir 
pateikta pasirašyti JT Bendroji klimato 


kaitos konvencija 


kaitos elementai. Klimato sistemai išsaugoti skirtas priemones reikia integ- 
ruoti į nacionalines plėtros programas; 

m efektyvumo principas pabrėžia, kad klimato kaitos politika ir priemonės turi 
būti ekonomiškai pagrįstos, užtikrinančios bendrą naudą mažiausiomis ga- 
limomis sąnaudomis; 

m bendradarbiavimo principas teigia, kad šalys turėtų bendradarbiauti skatin- 
damos stabilią tarptautinę ekonominę sistemą, palankią plėtrai visose, ypač 
ekonomiškai silpnesnėse, šalyse; 

Konvencija nustato ir pagrindinius kovos su klimato kaita principus tarptau- 

tiniu lygmeniu, tačiau neapima visų galimų priemonių ir mechanizmų. Todėl 

1997 metų gruodžio 11-ąją Japonijos mieste Kiote pasirašytas JT Bendrosios 

klimato kaitos konvencijos Kioto protokolas. Jame nustatytos konkrečios kon- 

vencijos tikslo įgyvendinimo priemonės ir įsipareigojimai nuo 2008 iki 2012 

metų sumažinti ŠESD bendrą kiekį bent 5 90, palyginti su 1990-aisiais. Kioto 

protokolas įsigaliojo 2005 metų vasario 16 dieną. JAV ir Australija yra didžiau- 
sios teršėjos, nepalaikančios Kioto protokolo principų. 

Pirmasis Kioto protokolo įsipareigojimų laikotarpis baigėsi 2012 metais. Todėl 

konvencijos šalys susitarė dėl antrojo Kioto protokolo įsipareigojimų laikotar- 

pio - 2013-2020 metų (Kioto protokolo Dohos pakeitimas). Taip pat susitarta pa- 
rengti naują visuotinį teisiškai privalomą susitarimą, įsigaliosiantį 2020-aisiais. 

Konvencijos šalių konferencijoje Paryžiuje jis buvo patvirtintas 2015 metų 

gruodžio 12 dieną (žr. 93 klausimą). 


Ar žinote, kad... 

m Konvencijos šalių konferencijose Lietuvai atstovauja jos vyriausybinė 
delegacija. 

m Visos Konvencijos šalys iki kiekvienų metų balandžio 15 dienos Konven- 
cijos sekretoriatui turi pateikti ŠESD apskaitos ataskaitą, paaiškinti ŠESD 
kiekio kitimo priežastis, kas dvejus metus rengti dvimetes ataskaitas 
apie pažangą vykdant išmetamo ŠESD kiekio mažinimą, o kas ketverius 
metus - nacionalinius pranešimus apie klimato kaitą. 

Kokie Paryžiaus klimato kaitos 
susitarimo tikslai? 


Faktas 

Paryžiaus klimato kaitos susitarimas yra pirmasis 
visuotinis teisiškai privalomas susitarimas. Jį vykdyti 
įsipareigojo 195 pasaulio valstybės. 


Paryžiaus klimato kaitos susitarimas - tai dvidešimties metų tarptautinių 

derybų, per kurias siekta visuotinio klimato kaitos susitarimo, rezultatas. 

2020 metais baigia galioti Kioto protokolas (pasirašytas 1997 metais), pagal kurį 

ekonomiškai stiprios šalys įsipareigojo mažinti savo išmetamus ŠESD kiekius. 

Atsižvelgiant į ribotą šalių dalyvavimą Kioto protokole (antrajame įsipareigo- 

jimų laikotarpyje 2013-2020 metais dalyvauja 37 ekonomiškai stiprios šalys, išme- 

tančios 14 96 pasaulinio ŠESD kiekio, kuris turėtų sumažėti 18 96), buvo reikalingas 
naujas susitarimas, kuris apibrėžtų veiksmus po 2020 metų. Be to, moksli- 
ninkų vertinimu, net ir tada, jei vien tik pramoninės šalys visiškai nutrauktų 

CO, emisijas, tikėtina, kad vidutinė globalioji temperatūra vis tiek padidėtų 

daugiau nei 2 *C. Tad buvo reikalingas naujas susitarimas, pagal kurį įsipa- 

reigojimus stabdyti klimato kaitą prisiimtų ne tik stiprios, bet ir ekonomiškai 
silpnos šalys. 

2015 metų lapkričio 30-gruodžio 12 dienomis įvyko Paryžiaus klimato kaitos 

konferencija. Tai buvo dvidešimt pirmoji Jungtinių Tautų Bendrosios klimato 

kaitos konvencijos šalių konferencija (COP 21) ir vienuoliktasis Kioto protokolo 
šalių susitikimas (CMP 11). Maždaug 150 šalių delegacijos dalyvavo derybose 
dėl naujo visuotinio ir teisiškai privalomo susitarimo stabdyti klimato kaitą. 

Galiausiai 2015 metų gruodžio 12 dieną Paryžiuje 195 pasaulio šalys susita- 

rimui pritarė. Jame nustatytas veiksmų planas, kuriuo siekiama, kad globalus 

atšilimas būtų „gerokai mažesnis“ nei 2 *C. Susitarimas skirtas laikotarpiui po 

2020 metų. Pagrindiniai Paryžiaus susitarimo elementai yra: 

m ilgalaikis tikslas - vyriausybės susitarė užtikrinti, kad vidutinės temperatū- 
ros kilimas pasaulyje būtų gerokai mažesnis nei 2 *C, palyginti su ikiindus- 
trinio laikotarpio temperatūra, ir stengtis, kad vidutinė temperatūra nepadi- 
dėtų daugiau kaip 1,5 *C; 

m veiksmai - prieš Paryžiaus klimato konferenciją ir jos metu šalys pateikė iš- 
samius nacionalinius kovos su klimato kaita veiksmų planus, kuriais siekia- 
ma sumažinti jų išmetamų teršalų kiekį; 

m iniciatyva - vyriausybės susitarė kas 5 metus pranešti apie savo veiksmus, 
kad būtų nustatomi dar didesni tikslai, pakartotinai įvertinamas užsibrėžtų 
tikslų ambicingumas; 

2015 metų gruodžio 12 dieną Paryžiuje 195 pasaulio šalių lyderiai pritarė tarptautiniam 


susitarimui dėl klimato kaitos 


m skaidrumas - kad būtų užtikrintas skaidrumas ir priežiūra, šalys sutiko vie- 
nos kitoms ir visuomenei pranešti, kaip sekasi įgyvendinti savo tikslus; 

m solidarumas - ES ir kitos ekonomiškai stiprios šalys toliau finansiškai rems 
ekonomiškai silpnas šalis, kad padėtų joms sumažinti išmetamų teršalų kiekį 
ir padidinti atsparumą klimato kaitos poveikiui. 

Tam, kad Paryžiaus susitarimas įsigaliotų, jį turėjo ratifikuoti bent 55 Jungtinių 
Tautų šalys narės, kurios atsako už 55 90 viso pasaulyje išmetamo ŠESD kiekio. 
2016 metų balandžio 22 dieną susitarimas buvo pasirašytas Jungtinių Tautų 
būstinėje Niujorke (JAV). 2016 metų spalio 5 dieną Paryžiaus susitarimą ratifi- 
kavo ES, o lapkričio 4 dieną jis oficialiai įsigaliojo. Lietuva Paryžiaus susitarimą 
ratifikavo 2016 metų gruodžio 22 dieną. 
Paryžiaus susitarimas yra laimėjimas ne tik Europoje, kuri įgyvendina kovos su 
klimato kaita politiką ir siekia išsaugoti pramonės konkurencingumą trečiųjų 
šalių atžvilgiu. Pasauliui Paryžiaus susitarimas svarbus klimato kaitai sustab- 
dyti, oro kokybei gerinti ir su tuo susijusiai žmonių sveikatai apsaugoti. Susita- 
rimas svarbus ir dėl skurdo mažinimo, apsirūpinimo maistu ir geriamojo van- 
dens ištekliais, taip pat nacionaliniam saugumui dėl kylančių grėsmių siekiant 
išvengti žmonių migracijos ir kitų pavojingų veiksnių. 


Ar žinote, kad... 

m 2017 metų lapkričio mėnesio duomenimis, Paryžiaus susitarimą yra 
ratifikavusios 169 valstybės, kurios kartu atsakingos už beveik 90 96 
ŠESD emisijų. 

m Lietuva yra 119-oji pasaulio ir 19-oji Europos Sąjungos šalis, ratifikavusi 
Paryžiaus susitarimą 2016 metų gruodį. 

Ar klimato kaita turi įtakos 
tarptautiniam saugumui? 


Faktas 

Jungtinių Tautų Saugumo Taryboje nuolat 
vyksta debatai dėl klimato kaitos ir jos poveikio 
tarptautiniam saugumui. 


Klimato kaita dabar suprantama daug aiškiau nei prieš 20-30 metų. Ją reikėtų 
vertinti kaip grėsmę, kuri sustiprina politinę įtampą ir nestabilumą. Klimato 
kaita gali sukelti papildomų rūpesčių valstybėms ir regionams, kurie jau ir taip 
pažeidžiami bei konfliktiški. Svarbu suprasti, kad rizika nėra vien humanitari- 
nio pobūdžio. Ji susijusi ir su politinio saugumo rizika, turinčia tiesioginį po- 
veikį Europos interesams. Todėl, siekiant spręsti su saugumo rizika susijusias 
problemas, būtina derinti poveikio klimatui švelninimo ir prisitaikymo politiką. 

Dėl klimato kaitos įvairiuose pasaulio regionuose kylantys (arba galintys kilti) 

konfliktai ir jų priežastys yra tokie: 

m Konfliktai dėl išteklių. Daugelyje pasaulio šalių mažėja ariamosios žemės 
plotai, trūksta geriamojo vandens, mažėja maisto ir žuvų ištekliai, dažnė- 
ja potvyniai ir kyla ilgai trunkančios sausros. Dėl sumažėjusio žemės ūkio 
produktyvumo ims trūkti maisto ekonomiškai silpniausiose šalyse, o maisto 
kainos kils visose šalyse. Kadangi dėl klimato atšilimo atsiveria iki šiol buvę 
neprieinami regionai, grumtynės dėl išteklių, ypač naftos ir dujų, ateityje in- 
tensyvės ir išliks viena iš nestabilumo pasaulyje priežasčių. 

m Žala pakrančių miestams, infrastruktūrai ir ginčai dėl sienų. Pakrančių te- 
ritorijose gyvena apie penktadalis pasaulio gyventojų, ir jų nuolat daugė- 
ja. Didmiesčiai ir jų infrastruktūra, pavyzdžiui, uostai ir naftos perdirbimo 
įmonės, elektrinės, dažnai yra įsikūrusios prie jūrų arba upių deltose. Dėl 
kylančio vandenyno lygio užliejant pakrantes ir didelius plotus pasaulis gali 
netekti teritorijų, netgi ištisų šalių, pavyzdžiui, salose įsikūrusių mažų vals- 
tybių, kils ginčų dėl sienų. Daugėjant gaivališkų nelaimių ir humanitarinių 
krizių, didėja spaudimas valstybėms donorėms, kurių turimi ištekliai, įskai- 
tant gelbėjimo pajėgumus, taip pat nėra begaliniai. 

m Ekologinių problemų sukelta gyventojų migracija, jų pažeidžiamumas ir ra- 
dikalėjimas. Tam tikrų sluoksnių gyventojai, jau kenčiantys dėl prastos 
sveikatos, nedarbo arba socialinės atskirties, dėl klimato kaitos padarinių 
tampa dar pažeidžiamesni, dėl to gali paspartėti migracija, augti įtampa tarp 
skirtingų etninių ir religinių grupių, o didėjantis politinis radikalėjimas gali 
destabilizuoti šalis ir net ištisus regionus (pvz., Šiaurės Afrikoje ir Viduriniuose 
Rytuose). Ypač pavojingi ilgalaikių sausrų ir dykumėjimo padariniai, suke- 

Sausra Sirijoje („Scanpix“ nuotrauka) 


liantys teritorinius konfliktus, didinantys įtampą pabėgėlių perkėlimo zono- 

se ir tose teritorijose, į kurias vykstama. Europa ir ateityje neišvengs didelio 

migrantų antplūdžio. 
Jei tarptautinė bendruomenė nepajėgs išspręsti aptartų galimų problemų, kli- 
mato kaitos padariniai pakurstys apmaudą tų, kurie yra atsakingi už klimato 
kaitą, ir tų, kurie nuo jos labiausiai nukentėjo. Taigi klimato kaitos padariniai 
didins įtampą ir nacionaliniu, ir tarptautiniu lygiu. 
2006-2010 metais Siriją niokojo didelė sausra. Nuo 1990 metų vidutinė meti- 
nė temperatūra šalyje padidėjo 1-1,2 *C, o lietaus sezonas sutrumpėjo dešim- 
tadaliu. Visa tai privertė maždaug 1,5 mln. kaimų gyventojų palikti namus ir 
persikraustyti į perpildytus miestus. Per aštuonerius metus miestų gyventojų 
skaičius padidėjo 50 96. Sunyko 800 tūkst. valstiečių ūkių, o grūdų kaina pakilo 
27 Yo. Su tuo susijęs gyvenimo lygio smukimas sukėlė masinį nepasitenkinimą 
ir tapo viena iš pilietinio karo priežasčių. 


Ar žinote, kad... 

m Jungtinės Tautos prognozuoja, kad iki 2020 metų atsiras milijonai 
ekologinių migrantų, o viena svarbiausių šio reiškinio priežasčių — 
klimato kaita. 

m Didžioji pasaulio naftos ir dujų išteklių dalis yra regionuose, kuriuos 
labiausiai pažeidžia klimato kaitos poveikis. Kadangi dėl klimato atšilimo 
atsiveria iki šiol buvę neprieinami regionai (pavyzdžiui, Arktis), grumtynės 
dėl išteklių intensyvės. 

Ar perspektyva sumažinti klimato 
kaitos poveikį biologinei įvairovei 
yra optimistinė, ar pesimistinė? 


Faktas 

Kokia bus perspektyva siekiant sumažinti klimato 
kaitos poveikį biologinei įvairovei, priklauso nuo to, 
ar žmonija gebės sustabdyti globalią klimato kaitą 
Žemėje, ir kiek išteklių bus skiriama rūšims išsaugoti. 


Vargu ar kas gali atsakyti, kokia iš tiesų yra toji perspektyva. Panašu, kad tin- 
kami gali būti abu atsakymai - perspektyva gali būti tiek teigiama, tiek neigia- 
ma. Kad perspektyva mažinant pasaulinės klimato kaitos poveikį biologinei 
įvairovei yra optimistinė, visuotinės vilties teikia daugelis žmonijos žengtų 
žingsnių, kuriais siekiama sumažinti klimato atšilimą. Didžiausias pasiekimas 
buvo patvirtinta Jungtinių Tautų Bendrosios klimato kaitos konvencija ir pasi- 
rašytas šios konvencijos Kioto protokolas. Vienu paskutinių ir didžiausiu opti- 
mizmo teikiančiu įvykiu tapo 2015 metų lapkričio-gruodžio mėnesį Paryžiuje 
Jungtinių Tautų sušauktoje pasaulinėje aukščiausio lygio klimato kaitos kon- 
ferencijoje pasiektas susitarimas Žemės klimatui stabilizuoti. Nepaisant šalių 
interesų skirtumų, Paryžiaus visuotiniam susitarimui pritarė visos 195 Jung- 
tinių Tautų valstybės narės. Pasaulio spauda šį susitarimą pavadino ambicin- 
giausia sutartimi žmonijos istorijoje. Jungtinių Tautų generalinis sekretorius 
Ban Ki Munas (Ban Ki-moon) pavadino jį „milžinišku žmonių ir mūsų planetos 
triumfu“, o galingiausios pasaulio šalies - JAV - prezidentas Barakas Obama 
(Barack Obama) apibūdino susitarimą kaip „geriausią galimybę išsaugoti pla- 
netą tokią, kokią ją turime“. Be to, daugybė pasaulio šalių yra pasirašiusios 
ar patvirtinusios keletą svarbių konvencijų, susitarimų, skirtų gyvajai gamtai 
išsaugoti, taip pat parengusios nacionalines biologinės įvairovės apsaugos stra- 
tegijas, veiksmų planus; didžiulės lėšos skiriamos biologinei įvairovei saugoti 
ir išlaikyti. Mokslinius biologinės įvairovės apsaugos pagrindus kuria stipriau- 
sių pasaulio universitetų, mokslo centrų ir institutų mokslininkai. Atliekama 
biologinės įvairovės rūšių, bendrijų, buveinių ir ekosistemų stebėsena, išski- 
riamos, palaikomos ir tvarkomos saugomos teritorijos. Optimizmo teikia ir 
mokslinių tyrimų rezultatai, rodantys, kad ne visos biologinės įvairovės rūšys 
ar bendrijos patirs neigiamą poveikį, o kai kurioms iš jų poveikis bus netgi 
teigiamas (žr. 64 ir 72 klausimus). 

Kita vertus, pesimistiškai nuteikia žmonijos godumas ir galimybė, kad duotų 
pažadų bus nesilaikoma - naujasis JAV prezidentas Donaldas Trumpas (Do- 

Gamtos ir žmogaus 
harmonija - vasarą 
kalnuose, kuriuose 
gyvena daugiau kaip 
1000 tik jiems būdin- 
gy perinčių paukščių 
rūšių. Dar nenutirpę 
ledynai teikia vilčių 
išsaugoti biologinę 
įvairovę 


(Rasos Žalakevičiūtės 





nuotraukoje - Kanada) 


nald Trump) jau paskelbė, kad atsisakys prisiimtų įsipareigojimų. Pasaulį viena 
po kitos krečiančios ekonominės krizės, verslo interesai, didėjanti Vakarų ir 
Rytų priešprieša, nusistovėjusios pasaulio tvarkos laužymas gali nubraukti vi- 
sus žmonijos pasiekimus. 

Tačiau, nepaisant dabartinio laikmečio problemų ir realijų, viso pasaulio moks- 
lininkai toliau sutelktai dirba tyrinėdami gyvosios gamtos būklę ir pokyčius, 
stengdamiesi suprasti gyvybei gresiančius pavojus ir nuolat ieškodami naujų 
būdų išsaugoti biologinę įvairovę. Tikėkime, kad šie mokslininkų darbai, ge- 
riausių pasaulio protų pastangos, lems optimistinį scenarijų švelninant ir stab- 
dant klimato kaitą bei siekiant išsaugoti biologinę įvairovę ateities kartoms. 


Ar žinote, kad... 

m Jau kelis dešimtmečius globalinės klimato kaitos poveikį biologinei 
įvairovei tiria ir poveikio švelninimo būdų ieško žymiausių pasaulio 
universitetų (Oksfordo, Kembridžo, Jeilio, Kornelio ir kitų) mokslininkai. 

m Kasmet pasaulyje paskelbiama šimtai mokslinių straipsnių, leidžiamos 
mokslinės monografijos, skirtos klimato kaitos biologinei įvairovei 
daromam poveikiui nagrinėti. 

m Daugybė mokslinių tyrimų, atliktų įvairiuose planetos kampeliuose, 
padėjo sukurti naują mokslo šaką - klimato kaitos ornitologiją. Ji tiria 
klimato kaitos poveikį geriausiems gyvojoje gamtoje gyvenantiems jos 
„Indikatoriams“ - paukščiams. 

m Remiantis moksliniais tyrimais, kuriama nauja rūšių apsaugos strategija 
ir politika, pritaikyta biologinei įvairovei daromam klimato kaitos 
poveikiui švelninti. 

Ką veikia Tarpvyriausybinė 
klimato kaitos komisija? 


jj A 


= 


Faktas 

1988 metais Tarpvyriausybinę klimato kaitos komisiją 
įsteigė Pasaulinė meteorologijos organizacija ir 
Jungtinių Tautų Aplinkos apsaugos programa. 


Tarpvyriausybinė klimato kaitos komisija (angl. Intergovernmental Panel on Cli- 
mate Change, IPCC) yra mokslo institucija, įsteigta siekiant įvertinti žmogaus 
sukeltos klimato kaitos riziką. Komisija savarankiškai neatlieka tyrimų, klima- 
to ir su jo kaita susijusių reiškinių stebėsenos, tik apibendrina viso pasaulio 
mokslininkų atliktus ir paskelbtus darbus. Ji nurodo, kad prioritetas turi būti 
teikiamas recenzuotoms publikacijoms, bet autoriai gali remtis ir kita aukštos 
kokybės nerecenzuota medžiaga, pavyzdžiui, modelių rezultatais, valstybinių ir 
nevyriausybinių organizacijų parengtais analitiniais dokumentais. 

Pagrindinė šios institucijos veikla apima ataskaitų, susijusių su JT Bendro- 
sios klimato kaitos konvencijos įgyvendinimu, leidimą. Komisijos ataskaitų 
duomenys plačiai naudojami daugelyje diskusijų klimato tema, priimant vy- 
riausybinius sprendimus, tarptautiniuose debatuose ir laikomi autoritetingais 
šaltiniais. 

Tūkstančiai žymiausių mokslininkų ir kitų ekspertų savanoriškai prisideda prie 
ataskaitų rengimo. Jas vėliau dar įvertina daugiau kaip 120 dalyvaujančių šalių 
vyriausybės. Komisija yra mokslo įstaigos ir tarpvyriausybinės politinės orga- 
nizacijos derinys. 

Komisijos tikslas - įvertinti mokslinę informaciją, susijusią su Žmogaus su- 
kelta klimato kaita, jos poveikiu, prisitaikymu prie klimato kaitos ir padarinių 
švelninimu. 

IPCC vadovauja taryba ir jos renkamas pirmininkas. Maždaug kartą per metus 
vyksta plenarinė sesija, kurioje nustatoma organizacijos sudėtis, darbo progra- 
ma ir procedūros. Taryba yra IPCC institucija. Komisijos sekretoriatas, pade- 
damas Jungtinių Tautų Aplinkos apsaugos programos ir Pasaulinės meteorolo- 
ginės organizacijos, prižiūri ir tvarko visą veiklą. Komisiją sudaro kelios darbo 
grupės, kiekviena iš jų turi du pirmininkus, po vieną iš ekonomiškai stiprių ir 
silpnų šalių; be to, yra sukurtas techninės pagalbos padalinys. 

Pirmoji darbo grupė vertina su klimato sistema ir klimato kaita susijusius 
mokslinius aspektus. Antroji darbo grupė vertina su klimato kaita susijusį so- 
cialinių, ekonominių ir gamtinių sistemų pažeidžiamumą, padarinius ir prisi- 
taikymo galimybes. Trečioji darbo grupė vertina galimybes riboti ŠESD kiekį 
ir kitaip švelninti klimato kaitą. Speciali grupė koordinuoja nacionalines ŠESD 


+=— Turinys —> 





Tarptautinė klimato kaitos politika 


IDC6 PAL 


LA AAA LE E 
CLIMATE CHANGE 2014 i ias 
Mitigatian ai Climate Changė E 2 


Summary Iae Policymakars į 
ar Technical šiurmmary | 
= 1 





IPCC penktosios ataskaitos I, II, III tomų ir dalies „Ataskaitos sintezė“ viršeliai 


kiekio apskaitas ir rengia metodikas išskiriamam ŠESD kiekiui įvairiuose ūkio 
sektoriuose apskaičiuoti. 

IPCC finansuojama iš Pasaulinės meteorologijos organizacijos, Jungtinių Tautų 
Aplinkos apsaugos programos ir IPCC šalių narių metinių įmokų. 

Komisija yra paskelbusi penkias išsamias vertinimo ataskaitas (1990, 1995, 2001, 
2007 ir 2013-2014 metais), taip pat specialiąsias ataskaitas tam tikromis temomis 
(ŠESD emisijos scenarijai, atsinaujinantieji energijos ištekliai ir kita). Nuo 2001 metų 
kiekviena vertinimo ataskaita yra trijų tomų, kuriuos parengė atitinkamai pir- 
moji, antroji ir trečioji darbo grupės, sudarytos iš vyriausybių deleguotų moks- 
lininkų. 

Kiekviename IPCC ataskaitos tome pateikiama trumpa „Santrauka politikos 
formuotojams“ ir „Ataskaitos sintezė“, nes visa vertinimo ataskaita yra ke- 
lių tūkstančių puslapių. Visos ataskaitos yra laisvai prieinamos IPCC portale 
(https://www.ipcc.ch/). Iš anglų kalbos jos išverstos į arabų, kinų, ispanų, pran- 
cūzų ir rusų kalbas. 


Ar žinote, kad... 

m 2007 metais IPCC ir buvusiam JAV viceprezidentui Albertui Arnoldui 
Gorui (Albert Arnold Gore) buvo skirta Nobelio taikos premija už jų 
pastangas didinant ir skleidžiant žinias apie Žmogaus nulemtą klimato 
kaitą ir kuriant priemones, kurių reikia, kad ta kaita būtų neutralizuota. 

m Jau pradėta rengti IPCC šeštoji vertinimo ataskaita, ją numatoma 
paskelbti 2022 metais. 

m 2018 metais IPCC parengs specialią ataskaitą, skirtą vadinamosioms 
Pagalbinėms šalių konsultacijoms, kurių metu vertinama, ar bendri 
veiksmai siekiant Paryžiaus susitarime numatytų tikslų yra pakankami. 

Kokia Europos Sąjungos klimato 
kaitos valdymo politika? 


Faktas 

1990-2015 metais Europos Sąjunga sumažino 
išmetamą ŠESD kiekį 23,6 20, o ekonomika 
išaugo 49 96. 


Europos Sąjunga nuolat skatina sumažinti klimato kaitą ir kurti mažą ŠESD 
kiekį išskiriančių technologijų ir atsparią klimato kaitai ekonomiką. Pirmųjų 
veiksmų imtasi 1990 metais, kai ES įsipareigojo iki 2000 metų stabilizuoti išme- 
tamą ŠESD kiekį, kad jis neviršytų tuo metu buvusio lygio. Šis tikslas pasiektas. 

Nuo tada ES ėmėsi daug politinių priemonių, kuriomis siekiama mažinti ŠESD 

kiekį. Daugelis tų priemonių nustatytos 2000 metais parengtoje Europos kli- 

mato kaitos programoje. Be to, valstybės narės ėmėsi nacionalinių priemonių. 

ES yra pirmasis pasaulio regionas, kuriame priimti privalomi teisės aktai, kad 

šie tikslai būtų pasiekti. 2014 metais ES vadovai, priėmę klimato ir energetikos 

politikos iki 2030 metų strategiją, įsipareigojo ryžtingiau siekti, kad ES eko- 
nomikos ir energetikos sistema taptų konkurencingesnė, saugesnė ir tvaresnė. 

Užkirsti kelią pavojingai klimato kaitai yra vienas svarbiausių ES prioritetų. 

Europa deda daug pastangų, kad iš esmės sumažintų išmetamą ŠESD kiekį, ir 

ragina prisidėti kitas šalis ir regionus. 

ES pagrindiniai tikslai iki 2020 metų: 

m 2090 sumažinti išmetamą ŠESD kiekį, palyginti su 1990 metais; 

m 2096visos suvartojamos energijos turėtų būti išgaunama iš atsinaujinančiųjų 
šaltinių; 

m 2096 padidinti energijos vartojimo efektyvumą. 

ES pagrindiniai tikslai iki 2030 metų: 

m bent 40 90 sumažinti išmetamą ŠESD kiekį, palyginti su 1990 metais; 

m bent 27 96 visos suvartojamos energijos gauti iš atsinaujinančiųjų šaltinių; 

m bent 27 96 padidinti energijos vartojimo efektyvumą, 2020 metais peržiūrėti 
šį tikslą ir siekti 30 96; 

m ES apyvartinių taršos leidimų prekybos sistemoje (ATLPS) dalyvaujantys sek- 
toriai, t. y. kurą deginantieji įrenginiai, kurių galia viršija 20 megavatų, che- 
mijos, plieno, aliuminio pramonė (tarp jų 93 Lietuvos įmonės), kartu su kitų ES 
valstybių narių 120 tūkst. įmonių bendrai privalo sumažinti ŠESD emisijas 
43 96, palyginti su 2005 metais. 

m ES ATLPS nedalyvaujančiuose sektoriuose (transportas, žemės ūkis, pastatai, 
namų ūkis, atliekų tvarkymas, paslaugos ir kita) emisijas reikės sumažinti 30 96, 
palyginti su 2005 metais, ir kiekvienai valstybei narei bus nustatytas atskiras 
privalomas išmetamo ŠESD kiekio mažinimo tikslas (pavyzdžiui, Lietuva iki 2030 
metų ŠESD kiekį šiuose sektoriuose privalės sumažinti 9 96, palyginti su 2005 metais). 

Ilgalaikis tikslas: 

m ekonomiškai stiprių šalių grupės pastangomis iki 2050 metų iš esmės suma- 
žinti išmetamą ŠESD kiekį 80-95 96, palyginti su 1990 metais; 

m Europos Komisija mažą ŠESD kiekį išskiriančių technologijų ekonomikos 
sukūrimo iki 2050 metų plane! apžvelgia būdus, kaip efektyviausiai pasiekti, 
kad išmetamų teršalų kiekis būtų sumažintas 80-95 96. 

Kovojant su klimato kaita dabar galima išvengti ekonominių nuostolių ilguoju 

laikotarpiu. Vis didesnė švariųjų technologijų paklausa taip pat suteikia galimy- 

bių modernizuoti Europos ekonomiką, didinti jos konkurencingumą, skatinti 
ekologišką ekonomikos augimą ir kurti ekologiškas darbo vietas. ES siekia kli- 
mato srities tikslų derindama finansinės paramos ir reglamentavimo priemones. 

Finansavimas: 

m bent 20 90 2014-2020 metų ES biudžeto - 180 mlrd. eurų - turėtų būti skirta 
klimato apsaugai. Šios lėšos papildytų ES šalių skiriamą finansavimą; 

m Paryžiaus susitarimo įgyvendinimas iš ES pareikalaus iki 2030 metų inves- 
tuoti 13,5 trilijonų JAV dolerių; 

m ES finansuoja mažo CO, kiekio energetikos parodomuosius projektus lėšo- 
mis, gautomis iš ATLPS. Vienas projektų - elektrinių bei kitų pramonės objek- 
tų išmetamo CO, absorbcijos ir jo saugojimo grunte technologijų kūrimas. 

ES tarptautiniai įsipareigojimai: 

m ES įsipareigojo vykdyti Kioto protokolo antrąjį etapą, kurio trukmė - 2013- 
2020 metai; 

m ES 2015 metais pasirašė naują Paryžiaus susitarimą dėl klimato, kuris turi 
būti įgyvendinamas nuo 2020 metų (žr. 93 klausimą). 

Net jei nuo šiandien į aplinką visai nebūtų išmetama teršalų, atmosferoje jau 
esančios dujos ir toliau keistų klimatą ne vieną dešimtmetį. Kitos išeities, kaip 
prisitaikyti prie klimato kaitos, nėra. Europos Komisija 2013 metais priėmė ES 
prisitaikymo prie klimato kaitos strategiją, o iki 2017 metų visos valstybės na- 
rės turėjo patvirtinti nacionalinius planus, skirtus pasirengti neišvengiamam 
klimato kaitos poveikiui. 

Joje, be kita ko, nurodomi tokie svarbiausi veiksmai: atsižvelgiant į galimas 

ateities klimato sąlygas keisti statybos normas, imtis apsaugos nuo potvynių 

priemonių, išvesti sausroms atsparių augalų veislių ir kita. 


Ar žinote, kad... 

m Siekiant padidinti paramą neturtingiausioms ir pažeidžiamiausioms 
šalims, ES Pasauliniam klimato kaitos aljansui (angl. Global Climate Change 
Alliance, GCCA) 2014-2020 metų laikotarpyje skirs apie 350 mln. eurų. 

m ESirjos valstybės narės 2016 metais skyrė 20,2 mlrd. eurų tarptautiniam 
klimato kaitos finansavimui (2015 metais - 17,6 mlrd. eurų). 

m Lietuva 2011-2016 metais skyrė tarptautiniam klimato kaitos 
finansavimui apie 1,4 mln. eurų. 


! Žr. http://eur-lex.europa.eu/legal-content/LT/ALL/?uri=CELEX:52011DC0112. 

Kas yra Europos Sąjungos apyvartinių 
taršos leidimų prekybos sistema? 


Faktas 

Šiltnamio efektą sukeliančių dujų apyvartinių taršos 

leidimų prekybos sistema Europos Sąjungoje įdiegta 
2005 metais. Tai pagrindinis klimato kaitos valdymo 

instrumentas Europos Sąjungoje. 


Apyvartinių taršos leidimų prekybos sistema (ATLPS) taikoma apie 45 00 ŠESD 
(CO, ir N,O), išmetamų iš daugiau kaip 12 000 daug energijos naudojančių įren- 
ginių, kurių galingumas viršija 20 megavatų. Tai katilinės ir elektrinės, cemento 
ir kalkių, naftos perdirbimo, keramikos, stiklo, medienos ir popieriaus, plytų 
ir čerpių, akmens vatos gamybos sektorių įrenginiai, esantys ne tik ES šalyse, 
bet ir Islandijoje, Lichtenšteine ir Norvegijoje. Nuo 2012 metų į ATLPS įtraukta 
aviacija, tačiau nuo 2013 m. sistema taikoma tik orlaivių naudotojų skrydžiams 
Europos ekonominės erdvės šalyse. Nuo 2013 metų į ATLPS įtrauktos pramoni- 
nių procesų metu išmetamos azoto suboksido (N,O) dujos. 

ES skatina apyvartinių taršos leidimų sistemoje dalyvaujančius veiklos vykdy- 
tojus mažinti į atmosferą išmetamų ŠESD kiekį. Pagrindinis ATLPS principas 
paprastas - nustatyta riba, kiek ŠESD Europos Sąjungoje gali išmesti visi veiklos 
vykdytojai, kuriems taikoma ši sistema. Neviršijant šios ribos, veiklos vykdyto- 
jams pagal konkrečiam produktui pagaminti nustatytą santykinį taršos rodiklį 
(ŠESD kiekis, tenkantis produkcijos vienetui pagaminti) suteikiami apyvartiniai tar- 
šos leidimai (ATL) kasmet išmesti tam tikrą kiekį tonų ŠESD, o viršijus šį kiekį, 
leidimus ATL reikia pirkti aukcione. Tie veiklos vykdytojai, kurie, įdiegdami 
energijos efektyvumo ir (ar) atsinaujinančių energijos išteklių panaudojimo 
technologijas, ŠESD išmeta mažiau, perteklinius ATL gali parduoti. Įmonės, ku- 
rios numato, kad ŠESD išmes daugiau, negu joms suteikta, gali arba investuoti į 
priemones ar technologijas, kuriomis jų išmetamų teršalų ŠESD kiekis būtų su- 
mažintas, arba rinkoje nusipirkti trūkstamus papildomus ATL, neviršydamos 
ES bendros metinės ŠESD kiekio ribos. Taip užtikrinama, kad teršalų sumaži- 
nama ten, kur tai padaryti ekonomiškiausia, ir investuojama į sritis, kuriose 
galima labiausiai sumažinti išmetamą ŠESD kiekį mažiausiomis sąnaudomis. 

Iš pradžių didžioji ATL dalis veiklos vykdytojams buvo suteikiama nemokamai, 
tačiau nuo 2008 m. pradžios veiklos vykdytojai vis didesnę dalį ATL turi pirkti 
aukcione, ir ši dalis kasmet didėja. Dėl mažėjančio nemokamai gaunamų ATL 
kiekio veiklos vykdytojai įpareigojami mažinti į atmosferą išmetamą ŠESD kie- 
kį. 2021-2030 m. ATLPS taikymo laikotarpiu ne tik kasmet per 2,2 90 mažinama 
ES apyvartinių taršos leidimų kvota, bet ir, atsižvelgiant į technologijų pažangą 

ATLPS dalyvauja apie 90 Lietuvos įmonių. 
Tai šilumos ir elektros gamybos jėgainės, 
chemijos ir naftos pramonės gamyklos, 
cukraus perdirbimo ir maisto fabrikai, 
cemento ir kitos didžiosios šalies gamyklos 
(„Orlen Lietuva“ nuotrauka). 2015 m. jos išmetė 
tik 35 90 viso Lietuvoje išmetamo ŠESD 
kiekio, 0 65 96 tenka žemės ūkiui, trans- 
portui, pastatams, namų ūkiui, paslaugų 
ir atliekų tvarkymo, smulkesnėms pramo- 
nės įmonėms, turinčioms mažesnes negu 
20 megavatų galios jėgaines. 


rinkoje, griežtinami santykinių taršos rodiklių koeficientai. Per 2013-2020 m. 
laikotarpį ES apyvartinių taršos leidimų prekybos sistemos dalyvių išmetamas 
ŠESD kiekis turi sumažėti 21 90, palyginti su 2005 metais išmestu ŠESD kiekiu, o 
2021-2030 m. laikotarpiu - atitinkamai 43 96. 

Nustatyta, kad praėjus kalendoriniams metams veiklos vykdytojai turi atsiskai- 
tyti (grąžinti) už praėjusius kalendorinius metus tokį kiekį ATL, kokie buvo 
faktiniai tų metų jų ŠESD išmetimai - 1 ATL už 1 toną CO, ekvivalento. Laiku 
neatsiskaičius už išmestą ŠESD kiekį, veiklos vykdytojams skiriamos piniginės 
baudos. 

Kiekvienas veiklos vykdytojas savarankiškai sprendžia, kokiu mastu įgyvendin- 
ti ŠESD mažinimo priemones ir kiek pirkti trūkstamų ATL. Taip veiklos vykdy- 
tojai netiesiogiai remia tokių priemonių įgyvendinimą kitose ATLPS dalyvau- 
jančiose ES įmonėse. 

Nuo 2013 metų mažėja išmetamas ŠESD kiekis ir ATL paklausa. Kartu su kitais 
veiksniais tai lėmė, kad krito ATL kaina ir sistemoje susidarė didelis šių leidimų 
perteklius. Dėl to kyla pavojus, kad taikant ATLPS neliks paskatų ekonomiškai 
efektyviai mažinti išmetamą ŠESD kiekį ir skatinti mažą ŠESD kiekį išmetan- 
čių technologijų inovacijas. 2015 metais priimtas sprendimas nuo 2019 metų 
sukurti ATLPS rinkos stabilumo rezervą. Jo tikslas - sumažinti didelį apyvar- 
tinių taršos leidimų perteklių, susidariusį taikant ATLPS, ir padaryti sistemą 
atsparesnę pasiūlos ir paklausos disbalansui. 


Ar žinote, kad... 

m |Europos Sąjungos ATLPS panašios sistemos diegiamos ir kitose šalyse: 
Naujojoje Zelandijoje, Kinijoje, Japonijoje, Korėjoje, Šveicarijoje ir kai 
kuriose Jungtinių Amerikos Valstijų bei Kanados dalyse. 

m ATLPS dalyvaujančių Lietuvos sektorių ŠESD emisijos kasmet mažėja: 
2013 - 7,46 mln. tonų CO, ekvivalento; 2016 - 6,16 mln. tonų). Iš ATLPS 
dalyvaujančių Lietuvos veiklos vykdytojų didžiausią ŠESD kiekį (40 90) 
išmeta chemijos pramonės įmonės. 

Kas slypi po nulinės CO, 
emisijos iniciatyva? 


Faktas 

Pasaulyje tarp pavienių asmenų, kompanijų, organi- 
zacijų, miestų, regionų ar šalių vis labiau populiarėja 
praktika ne tik tiesiogiai neteršti aplinkos šiltnamio 
efektą sukeliančiomis dujomis, bet ir naudoti 
atsinaujinančių energijos šaltinių sukurtą energiją. 


Nulinės CO, emisijos (angl. zero/neutral carbon) terminas reiškia išmetamų į 
atmosferą CO, bei kitų ŠESD ir surištos, pašalintos iš aktyvaus ciklo anglies kie- 
kio pusiausvyrą. Pusiausvyra (t. y. neutralumas) gali būti pasiekta diegiant aplin- 
kai draugiškas technologijas, didinant ŠESD pašalinimą absorbentais (miškuo- 
se, daugiametėse pievose ir kitur). Šiuo metu pasaulyje yra tik dvi CO, emisijos 
atžvilgiu neutralios šalys - Butanas ir Vatikanas. Tokiomis šalimis siekia tapti 
Islandija, Kosta Rika, Maldyvai, Norvegija, Švedija, Tuvalu. 
Miestai, kurie laikosi nulinės CO, emisijos, energiją gauna naudodami tik at- 
sinaujinančius šaltinius, nepalieka CO, pėdsako ir pasaulyje nekelia šiltnamio 
efekto pavojaus. 
Masdaras - pirmasis pasaulio miestas su nuline CO, emisija, į aplinką neišme- 
tantis jokių atliekų ar kenksmingų medžiagų ir reikalingą energiją pasigami- 
nantis pats - kol kas dar nebaigtas statyti. Jungtinių Arabų Emyrato finansuoja- 
mas šio miesto projektas turėtų būti skirtas 50 tūkst. gyventojų ir parodyti, kaip 
pasiekti miesto, kurio tarša lygi nuliui, patogumus. Saulės energija Masdare, 
30 km nuo Abu Dabio, gaminama įvairiai. Saulės energiją mieste gamina ne 
tik atskirame lauke ir ant daugelio pastatų įrengtos saulės baterijos, bet ir gy- 
venvietės Žinių centras (Knowledge Center). Langai -— tik užtemdyti, o išmaniai 
pasitelkta vėjo energija atstoja oro kondicionavimo įrangą. Be to, projektuo- 
tojai pasitelkia seną statybininkų išmintį apie gyvenimą dykumoje. Tarp mo- 
dernių fasadų, neretai puoštų arabeskomis, Masdaro miestui būdingos siauros 
gatvelės. Jos teikia šešėlį ir sukuria judančių oro srautų traukos efektą. Panašūs 
nulinės CO, emisijos projektai įsyvendinami Dongtano (Kinijoje) ir Malakos 
(Malaizijoje) miestuose. 
„Žalieji“ nulinės energijos pastatai (angl. zero energy buildings) gamina tiek energi- 
jos, kiek suvartoja. Kitaip tariant, šie pastatai turi būti sukonstruoti ir įrengti taip, 
kad jų pagaminamas energijos kiekis būtų lygus eksploatacijos metu suvartoja- 
mam. Energetiškai efektyvus pastatas turėtų atitikti šiuos kriterijus: 
m vidutinis metinis suvartojimos energijos kiekis turi būti lygus pagamina- 
mam jos kiekiui; 

Pirmojo pasaulyje nulinės CO, emisijos miesto Masdaro (Jungtiniai Arabų Emyratai) 


vaizdai („Foster + Partners“ nuotraukos) 


m kuo mažesniais kiekiais naudoti neperdirbtą vandenį; 
m statant ir eksploatuojant tokį pastatą turėtų būti naudojamos iš antrinių Žža- 
liavų pagamintos medžiagos; 
m turėtų būti suplanuotas taip, kad jame žmonės jaustųsi patogiai ir efektyviai 
išnaudotų kiekvieną erdvę. 
2011 metais Europos Taryba patvirtino ES tikslą iki 2050 metų išmetamą ŠESD 
kiekį sumažinti 80-95 96, palyginti su 1990 metais, o kartu buvo priimtas ir 
planas iki 2050 metų sukurti konkurencingą mažą ŠESD kiekį išskiriančių 
technologijų ir atsparią klimato kaitos poveikiui ekonomiką. Vienas iš šio pla- 
no įgyvendinimo pavyzdžių Europoje yra Merų paktas dėl klimato ir energeti- 
kos (www.merupaktas.eu/). Ši iniciatyva, vienijanti tūkstančius vietos ir regiono 
valdžios institucijų, savo teritorijose savanoriškai įsipareigojusių įgyvendinti 
ES klimato ir energetikos tikslus, buvo paskelbta 2008 metais. Prie Merų pak- 
to prisijungusios institucijos iki 2030 metų įsipareigoja sumažinti išmetamą 
ŠESD dujų kiekį ne mažiau kaip 40 96 ir parengti integruotą metodą, skirtą 
klimato kaitai švelninti ir prie jos prisitaikyti. 


Ar žinote, kad... 

m Pasaulio miestuose išmetama 71-76 96 viso išmetamo CO, kiekio ir 
suvartojama 67-76 96 visos pasaulyje pagaminamos energijos. 

m Pirmojo nulinės CO, emisijos miesto pasaulyje - Masdaro - (Jungtiniuose 
Arabų Emyratuose) projektas turėtų būti baigtas 2020 metais ir kainuoti 
22 mlrd. JAV dolerių. 

m Merų pakto veiksmų planus Lietuvoje yra pateikusios 14 savivaldybių, 

7 iš jų patvirtinti. Pirmąjį veiksmų planą pateikė Šilalės savivaldybė 
(2010-06-22). 


+=— Turinys —> 





210 





100 klausimų apie klimato kaitą 


Ar galima geoinžineriniais metodais 
reguliuoti klimato kaitą? 


Faktas 

Geoinžinerija - kompleksas priemonių ir technologijų, 
nukreiptų aktyviai paveikti klimatą kuriame nors 
regione arba visoje Žemėje. Šiomis priemonėmis 
siekiama sustabdyti nepageidaujamą klimato kaitą 

ir sukurti palankesnes sąlygas žmonių gyvenimui 

ir ekonominei veiklai. 


Mokslininkai, remiantys geoinžinerijos idėjas, teigia, kad klimato kaitos nepa- 
dės sušvelninti net drastiškos taršą mažinančios priemonės ar perėjimas nuo 
iškastinio kuro prie atsinaujinančių energijos išteklių naudojimo, todėl regu- 
liuojant klimato kaitą reikia imtis aktyvių techninių veiksmų. Laimė, kol kas 
tokie veiksmai nebuvo plačiai taikomi, nes yra pavojus, kad geoinžinerijos me- 
todai gali sutrikdyti visą gamtos procesų vyksmą. Net sakoma, kad geoinžine- 
rija - gamtos pabaiga. Kita vertus, žmogus jau suardė klimato sistemos natū- 
ralią raidą, todėl motyvas imtis geoinžinerijos metodų suprantamas - stiprėja 
šiltnamio efektas, sparčiai kyla globalioji temperatūra, vis didesnių nuostolių 
padaro orų anomalijos. 

Šiuo metu yra daug įvairių geoinžinerinių projektų, juos galima suskirstyti į 
tris grupes. 

1. Saulės spinduliuotės ir energijos balanso reguliavimas. Siekiama ieškoti 
būdų, kaip sumažinti Saulės spinduliuotės prietaką į Žemę ir jos sugėrimą įvai- 
riuose paviršiuose. 

2. ŠESD ir kitų teršalų kiekio atmosferoje mažinimas. Numatoma arba pašalinti 
ŠESD iš atmosferos, arba skatinti procesus, kurie natūraliai mažintų šių dujų kiekį. 
3. Arkties ledų ir daugiamečio įšalo tirpsmo stabdymas. Daugelis mokslininkų 
mano, kad šis siekis yra svarbiausias ir reikalauja kuo skubiau aktyviai įsikišti, 
nes Arkties reikšmė Šiaurės pusrutulio klimatui labai didelė. Arkties ledai lyg 
veidrodis atspindi Saulės spindulius, o įšalusiame grunte užkonservuoti didžiu- 
liai kiekiai metano, kuris priskiriamas ŠESD. Siūloma virš Arkties purkšti gėlą 
vandenį, kad susidarytų daugiau paviršinio ledo, nes druskingas jūros vanduo 
užšąla, kai temperatūra žemesnė. 

Geoinžinerija turi ne tik šalininkų, bet ir priešininkų. Pirmiausia, nepaisant 
teorinio metodų pagrindimo, juos įgyvendinant gali būti pasiektas tik men- 
kas teigiamas (o kartais net neigiamas) efektas. Pavyzdžiui, prisotinus vandeny- 
ną geležies jonais, fotosintezės sunaudojamą CO, kompensuotų jo išsiskyri- 
mas, vykstantis fitoplanktonui kvėpuojant ir yrant. Technologijos, kuriomis iš 
atmosferos būtų šalinamas CO,, gali sukelti vandenyno rūgštėjimą, nes nėra 

Geoinžinerijos metodai, skirti 


paveikti klimato kaitą: 

1 - klimatą reguliuojantys augalai: 
šviesialapių ir sausroms atsparių augalų 
pasėliai atspindi Saulės spindulius, 

stabdo dykumėjimą; 

2 - išmanieji dirbtiniai medžiai: iš oro su- 
renka CO,ir pumpuoja į gręžinius po žeme; 
3 - biodeginimas: žemės ūkio augalinių 
atliekų deginimas šachtose po žeme; 

4- dirbtiniai ugnikalniai: dūlėjimo ir 
CO,išsiskyrimo į atmosferą pristabdymas 
išburškiant virš sausumos magnio ir 
geležies silikatus; 

5 - vandenynų tręšimas: geležies ir azoto 
įterpimas į vandenį, kad fitoplanktonas 
greičiau pasisavintų CO, iš atmosferos; 

6 - atmosferos veidrodžiai: stratosferoje 
paskleistos aliuminio ir kity metalų dulkės 
atspindėtų Saulės spindulius; 

7 - dažymas baltai: šviesios stogų ir kelių dangos atspindėtų Saulės spindulius; 

8 - debesųy auginimas: išpurškiant į debesis jūros vandenį būtų skatinamas lietus; 

9 - dirbtiniai mikroorganizmai: sintetiniai mikroorganizmai ir dumbliai sugertų CO, 


garantijos, kad CO,, perpumpuotas į vandenyno dugną, ilgainiui nepasklis 
visoje vandens masėje. Dar vienas galimas šalutinis stratosferos prisotinimo 
metalo dalelėmis efektas - padidėjęs atmosferos elektros laidis. Jis skatina daž- 
nesnį elektros iškrovų, arba sausųjų žaibų, susidarymą ir kritulių mažėjimą. 
Geoinžinerijos priešininkai reiškia susirūpinimą, kad bendras kurių nors 
priemonių efektas dar nepakankamai ištirtas, tad jo padariniai gali pabloginti 
ekologinę padėtį. Dar nėra sukurta pakankamai tikslių ir patikimų klimato ir 
aplinkos būklės modeliavimo metodų, galinčių įvertinti įvairių procesų vyks- 
mą ir tarpusavio sąveiką tolimoje perspektyvoje. 

Geoinžinerinius projektus nuolat lydi mokslininkų įtarimai, kad kova su klimato 
kaita gali būti tik priedanga siekiant visai kitų tikslų, susijusių su geofizinio gink- 
lo kūrimu. Jeigu visa informacija apie geoinžinerinius projektus būtų prieinama 
viešai, galbūt paaiškėtų, kad Žemei tai yra ne gelbėjimo planas, o reali grėsmė. 
Geoinžinerija turi tarnauti viešajam interesui, o tvarkytis su pasauliniais klima- 
to iššūkiais turi padėti mokslas, technologijos. Šiuos iššūkius deramai suvokti ir 
sėkmingai su jais susidoroti galima tik plėtojant tarptautinį bendradarbiavimą 
geoinžinerijos srityje. 


Ar žinote, kad... 

m Terminas „geoinžinerija“ atsirado XX amžiaus aštuntajame dešimtmetyje, 
kai buvo paskelbti italų fiziko Čezarės Markečio (Cesare Marchetti) darbai. 
Juose siūlyta CO,leisti ne į atmosferą, o į vandenyną ir tokiu būdu 
mažinti ŠESD koncentraciją. 

